
S capără asfinţitul sfoiegit de arşiţi. Scapără vineţiu, 
sticlind a furtună. 

Nu ştie cum, dar iată-1 strîmtorat între banul 
Craiovei şi Baba Novac. în lungul peretelui, masa de 
stejar cu belşugul bucatelor şi banul ursin muindu-şi 

mustăţile în afundul ulcelei. 

î 

Neaşteptat, vijelia. Pămîntul se cutremură şi gem 
treptele. Uşa sare-n lături, prăvălindu-le în creştet 
şirul de săbii. Banul le pune stavilă bărboiul aricit. 
Sclipătul tăişurilor. Zvîcneşte în masă icnit şi 
ne-ndemnată podeaua lunecă prelins. Apucă să vadă 
pieptul banului, stîmpărînd setea oţelului. 

Se simte săltat ca o părere, cum tot a părere 
renaşte în şaua lui Sultan. Novacul de-a dreapta, 
răzbind, potopul. Goana înfrigurată. Cîmpul se 
clatină. Aude grindina ropotindu-i pe suflet, pînă îi 
stinge răsuflarea. Sultan taie apele; nălucă. 

Sudalma Novacului zgreapţănă întunericul. Dupăie 
amîndoi cîmpul, în pecetea copitelor. Zvon de 
urmăritori. întinderile se cască nesătule. Nici fir de 
speranţă. Zvonul se împlineşte şi palmele asudă. 

E-n şaua fugarului, nu lingă marele ban al Craiovei. 
Ochii îi ard. Şuvoaiele reci certîndu-i aprig obrajii. 
Frigul îl macină. Cu gura sîngerată, calul Novacului 
întoarce din goană. Sultan în fuleuri repezi, fără 
întoarcere. 

Cu frîul în dinţi, căpitanul se-nfige în roata de 
călăreţi. Taie cu amîndouă mîinile. Zăngăne fier sub 
icnetul flerului. Brusc un juvăţ îl trage din şa. 
Strigătul Novacului sparge tăriile. 

Şi-ntoarce ochii de la cumplita vedenie. Prăpastia. 
N-a simţit-o nici Sultan. Cade în gol, apoi pluteşte şi-l 
ia cu frig şi nu mai ştie nimic. 

O ciutură domoală îşi cufundă setea în unda 
adîncă. Se trage mai aproape. întinde mîna căuş. 

Din afundul strălimpede îl cheamă Baba Novac în 
funii. Pe podina largă, călăul Clujului cu braţele cruce. 
Ochii Novacului pustiindu-1. în şaua înaltă, pelerina 
lui Moise Szekely. Nedrept de albă. 

Novacul pe prima treaptă. Cizma lui Moise loveşte 
cu sete. Fălcile căpitanului, piatră. Doar obrazul îi 
lăcrimează şuviţe de sînge. 

Volburi de rubin şi-apoi iar apa strălimpede... Vede 
cum ţeapa se afundă încrîncenată. Rupe carnea, petec 
cu petec. Aude cum pîrîie oasele dezghiocate, 
chircindu-i mădularele. în unda lucie, ochiul 
căpitanului, încă viu. Nu. Aici e durerea, în carnea lui. 
Şi geamătul se preface în urlet: 

— Staaaaţi! Acela e însuşi braţul meu de oştean! 

— Măria Ta!... Doamne! 

Zgîlţîitura îl arde. Caută în jur, pricepînd cu înceti¬ 
neală. Banul Mihalcea aplecat deasupră-i. Zace 




dezgolit în albul blănii, lingă patul masiv. Aşternutul 
viscolit mai jos, la picioare. 

— Visaşi, doamne. 

— Era şi-o ciutură, Mihalceo... 

— îndată, doamne. îţi fu sete. 

Se scoală cu greu, trăgîndu-se pe pat. Peste tava de 
argint, barba cu fire cărunte tremură în frămîntarea 
buzelor. 

— Bane? 

— îmi fu teamă. 

— De ce, Mihalceo? 

— De urlet, doamne. 

Bea afund cu înghiţituri rare. Pe pieptul dezgolit, 
părul sleit tescuie broboane. 

— Mă muncesc amintirile, bane, blestemele celor 
duşi... 

— Uită-i. Măria Ta. Nu-i putinţă să-i întorci. 

— Nu-i, Mihalcea... Tace. 

— Culcă-te, doamne. Mîine-i slujba la catedrală şi 
va să fii falnic, precum se cere. 

— Falnic, bane, cum spui... 

Stă cu ochii în pîlpîirea luminării, pînă umbrele-i 
împresoară cu încetul, văduvindu-1 de somn. 

Sfidînd încremenirea zidurilor, orga dezlănţuie acor¬ 
duri grave. Prin vitralii enorme lumina cade pălit, ruşi¬ 
nată de fastul clipei. 

Casa princiară aşezată în semicerc. La mijloc, 
Rudolf al II-lea, de ceară împietrită. Principi şi duci, 
prinţese şi arhiducese par capătul necesar la şirul 
veşmintelor bogate. între zidurile înalte, toată semeţia 
Imperiului. 

De sub bolta intrării un cavaler în tunică neagră 
prefiră mulţimea prin ochii cenuşii. Caută către altar. 
Rugăciunea se înalţă după datină. Aproape de preoţi, 
ascet, arhiepiscopul romano-catolic de Esztergom 
ascultînd solemn. în stînga, cu barba încă neagră, 
episcopul Szuhay cufundat în sine. Cu faţa scăldată 
de o pace adîncă, Dionisie Rallis din stirpea 
Paleologilor. Se roagă pentru biruinţa creştinătăţii sau 
pentru reînvierea Bizanţului. 

Privirile cavalerului trec peste statui şi morminte. 
Toate de marmură, amintind cu luciul şi răceala că 
acei de sub lespezi s-au întrupat în curgerea vremii, 
fără a mai preţui mărirea lor de-o clipă. 

„Ăştia măcar şi-au putut veşnici nestingheriţi moşii. 
Ce au durat în împlinirea timpului e făcut în tihnă, 
fără să-i hărţuie nimeni la hotare. ” 

Cîntarea corului, plină, umple iar spatiile, 
susţinută de orgă. 

Cu braţele ridicate preotul invocă clemenţa Atot¬ 
puternicului întru slava Sfintei Ligi. 

— încununează, Doamne, cu aripa victoriei încer¬ 
carea principelui valah! 

Se pleacă stindardul imperial. Crucea pe o parte, 
acvila pe cealaltă. Cei patru episcopi apucă solemn 
colţurile pînzei brodate. Se-nchină şi se-ntorc, purtînd 
cu pas măsurat acvila imperială spre ieşire. Imediat 
după steag păşeşte semeţ Rudolf, urmat de toată 
suflarea. 


Afară, sub arcadele catedralei Sfîntul Vit, vîntul de 
aprilie poartă tînga clopotelor spre înalt. Piaţa 



oşteni, doamne şi paji. Din roata mulţimii un pătrat 
larg, străjuit de halebardieri. în mijloc, cei patruzeci 
din suita principelui valah. Mantiile gărzii călare, 
azurii peste crupele negre, flancate viu de tunicile 
roşilor de ţară, călări pe fugari albi. în linie fără cusur, 
purtătorii de trofee. Tuiuri şi bairace, stindarde. Toate 
capturate în ultimele încleştări. Dincoace de cei 
patruzeci, părînd imens în platoşa de Damasc - Mihai 
voievod. Pe curgerea-spumă a mantiei, vulturii 
imperiali. Pe treptele catedralei, Rudolf gîndeşte la 
diplomaţia voievodului. Atîrnate la gît, cele trei colane 
habsburgice îl aşează fără tăgadă în rîndul familiarilor 
imperiali. 

Dinspre Vltava, o pală de vînt umflă vulturii de pe 
mantia domnului şi arhiducele Maximilian şopteşte 
ceva la urechea Majestăţii. Rudolf înţepeneşte într-o 
demnitate ce se vrea sacră şi pe măsura Pragăi de aur. 

Voievodul urcă treptele una cîte una. Solemn Mihai. 
De gheaţă Rudolf. Odată cu genunchiul plecat, vocea 
suie strălimpede. Jurămîntul. Demnitarii Cancelariei 
Aulice sorb cuvintele, dăruind pricini politiceşti. 
Rudolf ascultă şi dintr-o dală glasul voievodului e 
acoperit de freamătul clopotelor. Eliberînd stindardul 
din mîinile celor patru, Rallis mitropolitul de Tîrnovo îl 
apropie de Mihai, care sărută pînza. Acvila se zbenguie 
în adierea de primăvară. Aclamă mulţimea, 
umbrindu-1 pe Rudolf. Mihai depune stindardul pe 
hampa bogată. La semnul prinţului Marcu, glasurile 
pier. 

Patruzeci de cuşme se-nchină adînc şi patruzeci de 
tăişuri lasă soarele să-şi depună sărutul pe luciul 






oţelului. Un semn. Patruzeci de vîrfurî ca unul ating 
hampa lăsata în lung şi actul jurămîntului pare 
coborît din miezul cuvîntului oştean. 

Ochii lui Rudolf surîd. Ştie că valahul e un general 
mare. Surîde şi pentru ce va fi. Pentru ideea inspirată 
de ştiuta lui 
precauţie: 
generalul Basta. 

Clopotele bat 
iar, stînind 

nelinişte în 
inimi de bronz. 

Cavalerul în 
tunică neagră se 
strecoară pe 
lingă mulţimea 
încă nesătulă de 
privelişte. Cu 
greu îşi face loc 
spre intrarea 
podului. Apele 
Vltavei aleargă 
vesele. Din 

năvala lor suie 
către cavaler un 
dor dureros de 
umblet. 






* 

* * 

Clipesc armurile. Stins. Năluci din alte vremi lunecă 
tăcut în lungul lambriurilor. Netezesc palinsandrul în- 
tr-un vis naiv de cavaler tîrziu. Uşiţa tainică se cască, 
în mijlocul încăperii, Mihai îşi simte ceafa gîdilată de 
pumnale. Umbre cu ochi apoşi. Se-ntoarce aţîţat. în 
faţă-i Rudolf, în tunică simplă. 

Frumos cabinet, Majestate. 

— Mai mult tainic, ilustrissime 1 . 

îl ia de braţ cu aer de frate înţelept. 

— Şedeţi. Să lăsăm protocolul. Acela e bun doar 
pentru ochiul mulţimii. 

— Mă îndatoraţi, Majestate. 

Jilţul adînc cuprinde statura voievodului. Rudolf în 
faţă, pe un trepied, sub lucirile lunetei. 

Ca la o poruncă, zeci de clinchete se pornesc, 
vibrînd aerul peste dangătul grav al orologiului din 
turn. Ecourile se sting şi mulţimea de ceasornice îşi 
ticăie osteneala într-un zumzet pe care Rudolf îl 
soarbe cu încîntare. 

— Frumoasă colecţie şi bine strunită. Gîndesc că vă 
împlineşte mîndria de colecţionar. 

— De meşteşugar, ilustrissime. Vedeţi, aici îmi aflu 
clipe de linişte. Mi-e teamă că uneori migălesc mai cu 
folos aici, decît în încîlceala Imperiului. 

— Serennissime 2 , Sfîntul Imperiu e puternic şi încă 
nezgîndărit de viscolul otoman. 


1 illustrissime (lat.) - prealuminate. 


serenissime (lat). - preavestite 

— Ilustrissime, nu ca să ne facem complimente 
v-am reţinut din bucuria sărbătorii jurămîntului., 

— Majestate, n-am spus decît ce gîndesc. 

— Sînteţi un bun diplomat. De altfel ne-aţi 
dovedit-o, sustinîndu-vă cauza. 

— Generoasă părere, Majestate. 

— Puţin pentru cel dintîi general al Imperiului. Re¬ 
gret că nu v-am putut oferi decît domeniul Kynsburg. 
Camera de Silezia 1 trebuia să cîntărească mai bine. 

— Majestate, domeniul nu pentru noi îl vrem, ci 
pentru doamna şi coconii aflaţi în puterea nemeşimii. 

— Vă cred, ilustrissime; şi mai cred în sabia 
voastră. O să biruiţi, o simt... Cum vedeţi provincia 
Transilvană după cucerire? 

— Recunoscînd bunăvoinţa coroanei voastre, Ma- 
jestate. 

— N-am uitat nici familia. O să fie tratată cu atentia 

î 

cuvenită. Păcat doar că veţi fi aşa departe... 

— Majestate! 

Cu genunchiul plecat, Mihai freamătă. Rudolf se 
ridică, umilindu-i închinarea. Mîngîie luneta cu palme 
uscate. „Ciudată soartă: un os al Basarabilor dînd în 
genunchi în faţa unui rigă ceasornicar. «Păcat că o să 
fiţi aşa departe!... » Asta-1 doare. Doamne, ce-o să-l 
mai doară...” 

Rudolf admiră un ceas mititel. Ticăitul fin ronţăie 

» 

din tîmpla voievodului, însetîndu-1 de soarele de-afară. 


1 Camera de Silezia - formă de administraţie provincială civilă a Sileziei în timpul 
dominaţiei habsburgice. 









De sub pintenii lui Mihai, umbrele se trag speriate, 

culcuşindu-şi visele în tainiţa armurilor fără viaţă. 

* 

* * 

Curtea hanului, ticsită. Garda călare opreşte în mij¬ 
locul gol. 

— Să ne trăieşti, Măria Ta! 

De la picioarele lui Sultan, se-ntinde covor pînă-n 
treptele cerdacului. Descalecă urmat de Mihalcea. 
Ochii domnului se umezesc, în timp ce mustăţile 
banului surîd. 

în capul scărilor, cavalerul de la Sfîntul Vit, c-o 
tipsie în mîini. Pîine şi sare alături de pocalul aurit cu 
însemnele acvilei cruciate din stema Ţării Româneşti. 

— Să ne trăieşti, doamne, întru mulţi ani şi fericiţi. 
Fii braţ de dreptate şi izbăvire ţării acesteia care prin 
mine, aici, îţi închină pîinea şi sarea pămîntului, 
dimpreună cu umbrele alor noştri. Fii bun şi cu 
aplecare spre grijile norodului şi taie cu stînga, cu 
care spinteci duşmanul, bucătură deopotrivă 
supuşilor tăi. Bea din vinul acesta şi simţindu-i 
dulceaţa, adă-ţi aminte că-şi trage aromele din miezul 
bobului pîrguit la fel de sudoarea supuşilor şi de 
soarele Valahiei! 

Ochii lăcrimează într-ascuns. Pricep toţi că 
se-ntîmplă ceva mai presus de grandoarea uscată de 
la catedrală, ceva din însăşi fiinţa lor durată din 
vremi. 


Voievodul dumică din pîine. întinde în sare şi 
mestecă tăcut. Bea afund, picurîndu-şi barba cu 





— Mulţămim ţie, paharnice Turturea şi ţării 
laolaltă. Mulţămim pentru aleasa cinstire în datina 
străbună. 

Se-ntoarce cu pocalul ridicat. 

— Mulţămim vouă, vitejilor, pentru cuget neînfrînt. 
Mulţămim cu adîncă plecăciune braţelor ce odihnesc 
în pămîntul neamului. 

Picură stropi în ţărînă. 

— Jur vouă, şi deopotrivă celor mulţi, neostenită 
trudă pînă la plinirea gîndului ce-1 avem. Vouă, alor 
mei credincioşi, vă dau întreagă cinstirea cuvenită! 


ftJHf 






M ăria Ta... 

— Ce-i, paharnice? 

— Veşti de la Praga. 

— Aşa curînd? 

— Acu’ veni cavalerul. 

— Adă-1, s-auzim. 

Mihai închide registrul gros, netezind cu stînga 
scoarţele muncite de îndelungă folosinţă. 

Pinteni zornăiţi şi-n pragul uşii statura falnică se 
frînge într-o reverenţă şcolită. 

— Carlo Magno, intră, prietene. 

— Ilustrissime, servul vostru prea plecat! 

— Hai, cavalere, şezi colo-n jeţ şi spune-mi ce vînt 
te-aduce, urmîndu-ne paşii. 

— Prea nobila doamnă Maria Cristina şi-a unit 
temerile cu ale mele, principe. 

— Ce fel de temeri, cavalere? 

— Ilustrissime, îngăduiţi-mi un sfat. De fapt, prin 
mine, aleasa doamnă a Transilvanilor vă vorbeşte. 

— Ascult! 

— Mărite principe, după plecarea voastră de la 
Praga, apele s-au tulburat. Camera Aulică e mereu în 
fierbere. 


— Adică? 

— Vorbesc deschis! Imperiul străluceşte mai mult 





— Ştim asta şi noi. 

— Şi mai ştiţi, serennissime, că Rudolf, oricît v-ar 
preţui, are nevoie de bani. 

— Transilvania sub controlul Imperiului va aduce 
destui bani. 

Despre altceva e vorba, principe. 

— Rumpf? 

— Sînteti uimitor. 

— Ce vrea bancherul? 

— Camera e împărţită în părerile faţă de persoana 
voastră. Cari von Lichtenstein, Consilierul Camerei 
Aulice 1 vă ţine partea. 

— Şi Freiherr 2 Wolfgang Rumpf face, cu restul de 
jumătate, opoziţie. 

— Aşa-i! Dar cauza nu-i pierdută. 

— Cauza noastră? 

— Principe, un singur, veto ar răsturna toată starea 
de lucruri. 

— Furnizîndu-ne în sfîrşit creditul promis. Ştiu, 
Carlo: Mathias. Pentru asta mă aflu la Viena. 

— Serenissime, urmează treaba cea mai delicată... 

Cheia cu care veţi deschide zăvorul hotărîrilor, la acest 

■> * 

temut diplomat. 

— Mda, el e mintea lui Rudolf. 

— Şi mintea şi vrerea, de mulţi ani. 

— Ei bine? 

— Umilită iertare cer, principe. Ştim că sînteţi un 


1 Camera Aulică - for suprem de guvernare al monarhiei habsburgice în sec XVI 


XVIII. 

2 Freiherr (germ.) - baron 







abil politician... 

— Pricep! Camera Aulică e normal să ştie puţine 
despre mine. între atîtea titluri şi înfumurări, un prin¬ 
cipe oarecare abia stîrneşte o undă de interes... 

Se ridică brusc, oprindu-se în dreptul ferestrei. 
Îngînă tărăgănat: 

— ... dumneata însă şi doamna Cristina puteaţi 
vedea în mine ceva mai mult decît un abil în hăţişul 
ciudat al soliilor... 

— Serenissime! 

— 1 Lasă, prietene. Se-ntoarce uimindu-1 cu seninu-1 
privirii:... am de izbăvit un norod, Carlo Magno. Şi nu 
numai de izbăvit. Am a-1 face nesupus şi tare în faţa 
furtunilor. 

— Mathias, principe... 

— Ştiu, prietene. Mathias se crede cel mai de seamă 
politician al vremii. Şi ca orice ambiţios, în 
înfumurarea lui, crede că ştie tot ce mişcă în regatele 
lumii. 

— Adevărat, principe. Despre asta am vrut să vă 
vorbesc. îi plac lui Mathias oamenii instruiţi, ştiutori 
ai evenimentelor la zi; Prevenindu-i capcanele vanităţii 
cauza voastră e ca şi cîştigată. 

— Iată, cavalere! Apucă registrul, deschizîndu-1 
către ultimele slove. Citeşte! 

Carlo Magno priveşte uimit trăsura elegantă de can¬ 
celarie, parcurgînd bătălii, dispute bisericeşti, politice, 
diplomatice, de la neguroasa Engliteră pînă la 
hoardele tătăreşti. 

— încă o dată: sînteti uimitor! 

* 

— Un hronic al evenimentelor, cavalere. Pe scurt, 

fără floricele. 

— Recunosc, în adevăr, nimeni nu vă cunoaşte în¬ 
deajuns. N-aş vrea să vă fiu nici în vis adversar, 
principe. 

— Prietene, cheltui vorbe mari pentru lucruri pe 
care orice prinţ cu minte trează le face azi, din 
trebuinţa vie a liniştii de mîine. 

— Ştiţi tot ce trebuie să ştiţi... Mai mult... Cer îngă¬ 
duinţa să mă retrag. O voi face cu sufletul uşurat şi, 
de ce să nu recunosc, cu admiraţia însutită, 
serennissime. 

— Carlo Magno, eşti acelaşi iscusit curtean. Ce nu 
ştim noi, ne vei spune dumneata. Pentru ghidul ce-1 
vrem împlinit nu pregetăm a învăţa de la prieteni. 

— Ca şi de la duşmani. 

— Şi de la ei. Pentru a birui, nu i-am dispreţuit pe 
nici unii, nicicînd, fii pe pace. 

Se aşază iar, parcă ostenit. Stînga muncită de sabie 
sprijină tîmpla, tălmăcindu-i gîndurile în tresăriri abia 
ghicite. 

Prin ferestrele sufocate, gheme de lumină se 
strecoară în odaie, primenind mohoreala cu fiori de 
nădejdi. 


* * 

Dincolo de ferestrele înalte, ferecate-n rame grele de 
plumb, grădinile palatului îşi desfată mugurii în 
soarele călduţ. Arhiducele Mathias în tunică lejeră, 
fără arme. 

— N-aveţi, iubite principe, de ce vă plînge. Primirea 
voastră la Praga n-a fost a unui pribeag. Domeniul 



Kynsburg şi strălucirea cu care aţi fost investit - gene¬ 
ral comandant al oştilor imperiale - o mărturisesc cu 
prisosinţă. Felicitările noastre sincere. 

— Nu soarta mea o tălmăcesc aici, Alteţă, ci ames¬ 
tecul prea multor interese în dauna principatului. 

— Spuneţi-mi drept, principe, renunţaţi la 
guvernarea în sine a Transilvaniei în folosul unei Dacii 
Valahe. 

— Frămîntările Apusului faţă în faţă cu puterea 
Porţii o cer. 

—- Chestiunea e delicată... Vreau să spun că 
Valahia în sine n-a fost uşor de strunit... Ori o Dacie 
întinsă e de trei ori mai mult... 

— Nu uitaţi, Alteţă, că-n Valahia puteam rămîne 
netulburat. Că la Praga a fost nu voievodul Valahiei, ci 
Mihai, principele a toată Ţara Românească, al 
Moldovei şi Transilvaniei. Numai credinţa că voi fi 
ajutat în stăvilirea otomană m-a făcut să izvodesc 
gîndul Daciei Magnae. Veţi înţelege, sper, că numai o 
ţară puternică la graniţele Imperiului poate asigura 
liniştea creştinătăţii. 

— înţeleg, principe. Această linişte, cum spuneţi, 
creştinătatea o va plăti, ca să zic aşa, prin talerii ilus¬ 
trului nostru frate, Majestatea sa Rudolf, şi la nevoie 
cu tot ajutorul Ligii Creştine 1 . 

— Nu-mi îngădui, Excelenţă, a vă tălmăci lucruri pe 
care le ştiţi mai bine decît aş putea-o spune eu. 


1 Liga creştină - sistem de alianţe încheiate la sfîrşitul sec. Al XVI-lea între 
monarhia habsburgică, Spania, statul papal şi diferite ducate italiene, cu scopul de a 
se opune expansiunii otomane în Europa. 

— Nu, iubite principe! Şi noi, nu-i aşa, nu sîntem 
decît o biată fărîmă în voia Celui de sus. Ce vă face să 
fiţi temător? 

— Excelenţă, Imperiul Bizantin de Trapezunt stă de 
o sută şi patruzeci de ani în pulberea de sub tălpile 
Padişahului 1 : o prezenţă doar de visuri şi trecută 
măreţie. Urmaşii acelui Osman cutează azi să-şi 
aţintească privirile pe întreg Apusul. 

— Apus care încă nu le-a uitat tăişul săbiilor în 
coasta străbunilor la Nicopole. 

—- întocmai, Excelenţă. Apus însă ce-şi are trebile 
lui grabnice, de care-şi vede nestingherit, ştiindu-se 
încă la adăpost sau neavînd a face altcum. 

— Cred, principe, că Apusul nici nu-ncearcă temeri, 
cîtă vreme Praga e stăpînă pe hotarele Imperiului. 

— Adevărat, Excelenţă. însă hotarele presupun o 
tărie pe care braţul Imperiului nu o poate aştepta de 
la acest Apus. 

— Adică? 

— Adică Franţa şi Spania, după tratatul de la 
Vervins 2 , îşi ling rănile cu cîte un ochi la osul ce încă 
rămîne al niciuneia. N-au timp de turci. Englitera, 
statornică în dorul de înavuţire, fundează Compania 
Indiilor de Est. Şi-n contul aurului pe care deja îl vede 
scurgîndu-se spre vistierie, coroana n-are altă grijă 
decît să-mpartă titluri de mai proaspătă nobleţe. 
Portugalia suspină în taină tot la dorul călătoriilor, în 
timp ce pe faţă lustruieşte cizmele acelor hidalgos - 



Padişah - sultan 

Tratatul de pace de la Vervins - încheiat la 2 mai 1588 între Franţa şi Spania 





orgolioşii cavaleri spanioli. 

— Ce limbaj picant! Continuaţi, principe. 

— Olandezii stau şi ei asediaţi la Ostende. în timp 
ce şi lor gîndul le zboară la corăbiile ce le-ar aduce 
bogăţiile rîvnite. Mai către noi, Ungaria suspină şi ea 
după vremile lui Sigismund de Luxemburg 1 . Dar tot 
răul spre bine; ocrotiţi de oştile Sfîntului Imperiu, 
speră să nu mai cunoască alt paşă în afara celui de 
Temişoara. Bavarezii s-au instalat în Koln cu un nou 
arhiepiscop catolic, în timp ce Berna, Geneva şi Zurich 
au făcut alianţa de mult clocită, după zicala că ban la 
ban trage. 

— Iubite principe, recunosc că sînteţi un excelent 
cunoscător al trebilor Apusului, dar nu uitaţi că toata 
creştinătatea aflată sub protecţia pontifului din Sfîntul 
Scaun stă cu ochii pe voi. Puţini generali s-au bucurat 
de atîta atenţie din partea marilor state. Dar şi mai 
puţini sînt cei cărora Sfînta Biserică le-a conciliat 
calea spre înalta clemenţă a unui cap încoronat. 

— Iertare, Excelenţă, dar mai ştiu pe cineva aflat 
deplin în graţia bisericii... 

— Anume? 

— Un învătat: Giordano Bruno, căruia i s-a făcut 
onoarea unei spectaculoase arderi pe rug... 

— Principe, sînteţi incorigibil... Dar spuneţi-mi, 
cum vedeţi răsăritul şi apoi pe fraţii voştri de hotar: 
polonii? 

— în coasta turcilor singura sabie ageră, dar 


1 Sigismund de Luxemburg - rege al Ungariei (1434-1437), împărat al Sf. Imperiu 

romano-german (1433- 1437) 

îndoielnică în ce priveşte cinstea ar fi a lui Abdull-han. 
Este ştiut că hanatul de Buhara n-a fost mai întins 
nicicînd şi nici mai puternic. între el şi Moldova, Boris 
Godunov 1 se străduie să-şi întărească puterea. Are 
destule cu cnezatele din jur, nu ne poate sta în 
preajmă. Cît despre poloni, s-au nărăvit la petecul 
Livoniei 2 . N-am teamă că lăcomia le-a secat. 
Zamoisky 3 mai stă şi-acum cu un ochi pe tot ce mişcă 
între şi dincolo de munţi. 

— Frumoasă tălmăcire. Sînteti un ascutit 
observator al vremii. Dar să ne întoarcem de unde am 
pornit. Aşadar, aţi plecat forţat de împrejurări din 
Transilvania în Valahia, Mirăslăul, îndurerîndu-vă, de 
bună seamă, încă. Apoi mai departe, pînă aţi poposit 
la treptele tronului, cerîndu-vă... 

Mihai ascultă ca prin vis şi-apoi nu mai ascultă... 
Simte că sîngele dă în clocot şi-şi afundă privirile în 
nesfîrşirea cerului. Pe pereţi înaintaşii arhiducelui îşi 
sticlesc armurile, ţepeni. 

— ... aşadar, iubite al nostru, feţele imperiale 
privesc cu bunăvoinţă aceasta mare Valahie... 

Mina arhiducelui mîngîie mustaţa răsucită, punînd 
în lumină un diamant superb. 

— Dacă această uniune de principate s-ar realiza 


1 Boris Godunov - regent şi apoi ţar al Rusiei între 1584-1598-1605. promotor al 
unei politici urmărind limitarea drepturilor boierimii. 

2 Livonia - denumire veche a regiunii locuite de triburile livonienilor Din prima 
jumătate a sec. XIII şi pînă la mijlocul sec. XVI denumirea desemna teritoriul 
Letoniei şi Estoniei. 

3 Ian Zamoisky - cancelar al Poloniei, susţinător al partidei polonofile a 
Movileştilor şi adversar al lui Mihai Viteazul. 











prin voia Sacrei Majestăţi, ar fi una din cheile cu care 
Imperiul ar fereca pentru multă vreme intenţiile Porţii. 
Şi să nu uitaţi, Alteţă, că pentru a reuşi trebuiesc 
săbii tari şi cugete întregi. Mulţămim Casei de Austria 
pentru gîndul de sprijin. Avem înştiinţare că 
Sigismund a trimis olăcar 1 la Satu Mare cum că 
se-ndreaptă spre Cluj. Şi olăcarul a fost primit de 
domnia sa Basta. 

— Ştim aceasta şi noi, iubite principe... 

— Atunci ştiţi poate şi despre ajutorul de opt mii de 
săbii, pe care Damad Ibrahim-paşa le-a scos de la 
iernat, tot în folosul lui Bâthory? 

— Nu, asta nu! Dar mi-aduc aminte că nimeni nu-i 
cunoaşte şi nu i-a înfruntat mai cu pricepere pe turci 
decît voi, principe. Mă-ntreb atunci dacă-i nevoie să vă 
faceţi griji?... 

— Serenissime, opt mii de săbii pricepute alături de 
încăpăţînarea nemeşimii pot face multe. Eu nu voiesc 
a vă cere decît a-mi fi vărsaţi banii trebuitori pentru 
recrutarea oştilor. Asupra formei în care-i voi căpăta 
sau a bancherului ce-i va pune la dispoziţie veţi hotărî 
dumneavoastră înşivă... Oricum, din cei o sută de mii 
de taleii propuşi de Maiestatea sa Rudolf, ne vom 
strădui să alcătuim o armie uşoară, cu iuţeala 
cuvenită de izbire. Numai aşa, şi cu bani destul de 
puţini, vom putea hărţui şi-apoi învinge cuirasele 
falnice de sub steagul pribeagului. 

— Nu ne îndoim de calitatea voastră de priceput ge¬ 
neral, principe. Aţi dovedit-o de atîtea ori. Promit să 


1 olăcar (termen în vechi) - curier. 











aveţi şi banii ce vă lipsesc. Caută îngîndurat într-o 
casetă brodată. Iată înscrisul. Poliţa poate fi acoperită 
total sau în parte de casa Ruggieri. Dar... 

Mihai tace, aşteptînd urmarea. 

— ... ca arhiduce al Imperiului şi mai apoi ca frate 
al Sacrei Majestăţi, m-ar interesa ce va fi după 
victorie?... 

— Excelenţă, mi-am precizat poziţia şi faţă de 
ilustrissimul Rudolf. Transilvania va străluci, am 
credinţă, putînd fi un reazem de nădejde al Sfîntului 
Imperiu... 

— Şi celelalte principate? 

— Transilvania - dimpreună cu celelalte două, 
se-nţelege. Pe urmaşul meu Pătraşcu voievod l-am 
iniţiat deja în treburile Valahiei? 

— Moldova? 

— Poate nepotului... 

— Marco Cercellus? 

— El. Sau poate altul, oricum unul credincios nouă 
şi Imperiului. Numai s-ajungem acolo. 

— Ar mai fi ceva... Am vrea să avem garanţia 
voastră cum că veţi accepta cu înţelegere ajutorul 
nepreţuitului general Bas ta. în caz de nevoie, nu-i aşa, 
veţi apela la onoarea şi bravura lui... 

— Excelenţă, n-am de împărţit cu nimeni nimic. 
Dacă voia imperialilor a fost ca Giorgio Basta să 
mă-nsoţească, cred că o va face cu priceperea militară 
pe care i-o preţuiesc la rîndul meu... 

— Aşa, aşa, mult iubite al nostru... La Caşovia, 
marchizul Ferrante di Mantila, comandantul militar al 
Ungariei de Sus, vă va face onorurile de primire şi va 




înlesni întrevederea cu generalul Basta. 

— Ne vom strădui sa uităm unele cusururi de loia¬ 
litate ale domnului Basta şi vom şti să-i întindem 
mina bărbăteşte. 

— Oh, din nou incorigibil. De o mie de ori incorigibil 
în ştiinţa de a ierta. De vă veţi desăvîrşi şi aceasta, 
principe, soarta vă va surîde neîndoios sub semnul 
Fortunei. 

Cu faţa muiată în zîmbet, Mathias trage de şnurul 
aurit al unui clopoţel. Mihai pricepe că audienţa s-a 
sfîrşit. Prielnică pe de o parte, dar cerînd cîte 
sacrificii? Ca şi întreaga Europă, imperialii îşi au 
socotelile lor, pe care le vor urmări ca ulii. Fiece taler 
scurs peste hotar va secătui făgărăşenii şi secuii şi pe 
toţi acei ce-au închis cu fiinţa lor ruşinea Mirăslăului. 

Intrarea largă, străjuită de lei de piatră. Dintre 
muşchetarii făloşi, un neamţ uriaş înfăţişează un 
minunat armăsar arăbesc. 

— Iată, iubite principe: alături de preţuirea străluci¬ 
rii regale, darul nostru pentru magnificul Fiirst 
Michael 1 ] 

Iar Fiirst Michael, privind calul, simte cum i se face 
un dor cumplit de neguţătorul ce era altădată... Pipăie 
cu închipuirea drumurile Raguzei, mîngîie dezmier¬ 
darea în undele clare ale Veneţiei şi se-nfîoară de 
ruinele Bizanţului. Parcă adulmecă boarea călduţă a 
Bosforului, acolo, la Cornul de Aur... 


1 der Fiirst Michael (germ) - principele Mihai. 



^"fceas de taină tremura fuioare de-nserare peste 

V turla bisericii săseşti. De undeva din dreapta, 
vun clopot tînguie prelung sfîrşitul rugilor de 
seară. 

în sala răcoroasă, ultimul vlăstar al casei Bathoreea 
asudă năvalnic. 

— Quinta, quarta, fandare, împuns! Maestrul de 
scrimă dictează cu aroganţă, simţind moliciunea 
adversă. 

— Nu, dragă Alberto, azi n-ai nici un haz. 

— Excelentă... 

Lama vîjîie, descriind un salut desăvîrşii şi 
maestrul rămîne cu bărbuţa în piept într-o afectată 
neconsolate. Batista fină între treimea degetelor atinge 
mîngîios gîtul grav. Sigismund bea apoi, cu graţie din 
cupa încrustată, răcorindu-şi furia. „Bine că n-a mai 
fost de fată nimeni... ” 

— Cită elegantă şi ce ochi tăioşi, Excelenţă! 

Matilde Kloşter surîde bălai peste sinii striviţi de 

îngustimea corsetului. 

„Drace, numai a călugăriţă nu arata femeia asta cu 
nume de mănăstire - mai degrabă a vivandieră... ” 
Maestrul de scrimă se frînge într-o reverenţă ascuţită 
şi iese prelins. Sigismund abandonează stingă pe 
garda răcoroasa, săltînd provocator vîrful spadei. 

— Ce veşti ne-aduceţi, frumoasă doamnă? 


24 


— Numai veşti aşteptaţi de la o femeie, Excelentă? 

— Din nefericire, doamnă, sîntem mai întîi ostaş. 
Suspină studiat. Treburile de suflet le sorbim pe 
apucate, între două lovituri de sabie. 

— Nu-i cam puţin, ilustrissime? Faima de viteaz nu 
trebuie s-o umbrească pe cea a cavalerului de curte... 
Ori, fulgerătoarele voastre cuceriri v-au aşezat foarte 
sus în ierarhia zdrobitorilor de inimi. 

— Exagerări, frumoasă doamnă, exagerări fără 
temei. 

„Dumnezeule, chiar toţi mi-au aflat neputinţa? 
Căţeaua rîde pe-ascuns, ştiindu-se în avantaj”. 

— Ei bine, dacă farmecele unei doamne vă lasă 
rece, voi închide ochii, vorbind doar principelui. 

— V-ascult. 

— Acum un ceas, tatăl meu mi-a încredinţat 
plăcuta misiune de-a vă tălmăci mesajul domnului 
Miklos Farkas de Herina din Cluj. Mesajul l-a primit 
judele primar al cetăţii Bistriţa, Johannes Budaker, al 
cărui prea strălucit oaspete vă aflaţi. Clujul vă 
aşteaptă, cu porţile deschise, ilustrissime. Şi dacă 
Clujul vă aşteaptă, Transilvania e a voastră negreşit! 

— Plăcută veste, doamnă. Bate cu garda în tăblia 
măsuţei pe care se află cupele. 

— Prea luminate principe... Cenga, frînt într-o 
aleasă supunere. 

— Frumoasă doamnă, vă prezint pe maestrul 
nostru de ceremonii şi secretar de cameră, signor 
Cenga. 

— Încîntată. Vorbele strepezesc peste arcuirea re¬ 
verenţei. 





— Dumneaei, doamna Matilde Kloster, cea mai 
cuceritoare ambasadoare a unui mesaj la fel de 
seducător... Va fî oaspetele nostru din astă seară. 
Cinăm în apartamentele noastre. 

— Ooo, nesperată răsplată! 

Ochii femeii rîd într-adevăr, pînă la lacrimi. Din¬ 
coace, furia albind degetele principelui. 

— Prea bine, Excelenţă, am să pregătesc totul, îngă¬ 
duiţi-mi să mă retrag. 

Cenga deschide, cedînd cu graţie întîietatea femeii. 

Abia se-nchide uşa şi cupa se prăvale, lăcrimînd 
pardoseala. Cu faţa înăcrită, Sigismund trage violent 
şnurul clopoţelului. „Pe unde o fi intrat”? Se duce 
întins spre cadra ferestrei din mijloc. între faldurile 
bogate se pierde cu uşurinţă. 

— M-ati chemat, Excelentă? 

Cenga reapare palid, înflorit în mulţimea dantelelor 
de Liov. 

— Cum a intrat femeia, messer Cenga, poţi să-mi 
spui? 

— Cu voia noastră, ilustre domn. De-am greşit, ne 
cerem prea plecată iertare. 

Sigismund se lasă covrig neputincios în jeţul adînc. 

— Excelenţă... binevoiţi să... întinde pergamentul 
cu trei stele în pecetea cerii. 

— Ce-i asta? 

— Horoscopul pentru noaptea asta. 

— Nu! Nu mai cred. Ia-1 de-aici! Ticălosul ăsta de 


italian ştie doar să-mi prade ducaţii. 

— Ilustrissime, ce pierdeţi dacă încercaţi? Şi-apoi 

— O viperă. Vrea să rîdă de mine. 

— Lăsaţi-i impresia că ignoraţi femeia din ea. Daţi-i 
o misie, orice fleac care să pară un secret. Cînd vă 
convingeţi că trebuie să plece, trageţi discret de şnurul 
draperiei de la uşă. Voi fi pe aproape. 

— Şi ce-o să-i spui? 

— Ei, nimic! O să-mi cer supus îngăduinţa de a vă 
răpi plăcerilor în folosul diplomaţiei. De exemplu, a 
picat un curier secret cu un mesaj ce nu suferă 
amînare. 

—- Cenga, Cenga, ce m-aş face eu fără tine? 

— Ilustrissime, aceşti saşi nu trebuie să vă ştie 
decît, falnic. Suveran de drept al Transilvaniei. 

— Clujul ne aşteaptă, Cenga. Ai dreptate. Un Sigis- 
mund din casa Bathoreea nu poate fi luat în răspăr de 
o săsoaică oricît de nurlie. îmbracă-mă. Voi şti să-i 
arăt cît de puţin îmi pasă de trucurile ei. 

Peste licărul din ochii princepelui, amurgul se 

prefiră ca, un prohod la un festin nupţial. 

* 

* * 

în curtea hanului, Mihai descalecă prins de gînduri. 
Sultan îl gîdilă cu nările la subsiori. 

— Te vrei alintat, diavole. De cînd cu parăzile şi 
primirile pe la curţi, te-ai boierit. Palma domnului 
înfoaie coama lucie şi Sultan nechează lin. 

— Leca! 

— Poruncă, doamne. 


— Ia-1!... Spune-i paharnicului să vină cu Raţ şi 
s-aducă catastifele. 




înainte-i. 

— Veşti, Măria Ta? 

— Veşti. De la sîrbii rămaşi în Transilvania. 

— Somogy? 

— El. Ne-a trimis olăcar. Rămîi. 

— Rămîn, doamne, numai să nu te-nfîerbînţi. 
Le-om trece toate cum a fost scris. 

— Scris cu ce, bane? 

— Scris cu voia Atotputernicului. 

— Ba, Mihalceo! Scris cu sîngele nostru şi-a celor 
intraţi în nefiinţă din mişelia nemeşilor şi-a lingavilor 
imperiali. 

Mihalcea umple cupa împodobită cu acvila cruciată 
- stema Ţării Româneşti. 

— Bea, Măria Ta. 

Afară, paşi zăngăniţi. Gheorghe Raţ şi paharnicul 
Turturea dau să îngenunche. 

— Sculaţi-vă. Nu-i timp de politeţuri. Raţule, desfă 
catastiful. Cît mai avem de cheltuială? 

— O mie şapte sute de florini, doamne. 

— Şi cît de dat? 

— O mie trei sute douăzeci şi doi de taleri şi cinci¬ 
zeci şi şase de creiţari. 

— Cui? 

— Lui Lucian Pernica, furnizorul care-a 
împrumutat pe Măria Ta în drum spre Praga. Ar mai fi 
patruzeci de taleri hangiului şi încă patruzeci, soldele. 

Ochiul voievodului se zbate aprins. 

— Azi vă duceţi! Turturea, Raţ şi Marco. Cereţi 
bancherului lui Mathias să vă acopere în bani 





întinde sulul, cercetînd încă o dată peceţile. 

— Iertare, doamne! 

— Ce-i, Leca? 

— Olacarul. 

— Ce-i cu el? 

— Nu-i, Măria Ta. A fost îndrumat la hanul saşilor 
pe strada postăvarilor. 

— Vorbeşte, căpitane, desluşit! 

— Mi-a spus grăjdarul că s-a cinstit toată 
dimineaţa, aici, la „Cerbul de Aur” cu un spadasin 
mustăcios. Au vorbit tot timpul în ungureşte. Apoi au 
plecat împreună, olăcarul lăsînd vorbă că-i de găsit la 
hanul saşilor. 

— Turturea! 

— Poruncă. 

— Adă-1 de vîrful mustăţilor. Întîi veştile, şi-apoi 
cana cu bere!... Mihalceo! 

— Ascult, doamne. 

— Pofteşte-i să pună masa. Avem destul de împlinit 
după asta. 


* 


* 


* 


Dincolo de poala zidurilor, mohoreala se topeşte în 
lumina candelabrelor, scăldînd festiv întinderea mesei 
de consiliu. 

— Excelenţă, încă o dată, mulţumirile noastre pen¬ 
tru strălucirea primirii, scandează Basta ceremonios. 

— Pentru bravul nostru comandant suprem, nimic 
nu este prea mult. De altfel tot mie-mi revine misiunea 

- de seamă, aş zice - de a media întîlnirea dintre 
domnia sa Giorgio Basta şi principele Mihail al 
Valahiei. 

Obrazul marchizului Ferrante Gonzaga, înviorat de 
cupa golită, străluce purpuriu peste gulerul de 
dantelă. La celălalt capăt de masă, generalul, stacojiu 
şi masiv, îl urmăreşte cu ochi de viezure. 

— Întîlnirea s-ar putea să nu stea sub semnul unei 
zodii fericite. 

— Căpitane Beauri, marchizul se va strădui să fie o 
întîlnire prielnică de ambele părţi. 

— Prielnică, Excelenţă, dar cît de rodnică? 

— Adică? 

— Adică să nu credeţi că valahul a uitat un singur 
amănut din calvarul Mirăslăului. 

— Fără îndoială, căpitane Beauri, dar peste această 
amintire, ca şi peste întîlnirea ce aşteptăm, va pluti 
sacra voinţă a Majeslăţii sale Rudolf... nu-i aşa, 
domnule marchiz? 

— în calitatea mea de comandant militar al 
Ungariei de sus, mediez această întîlnire cu toată 
admiraţia şi pentru unul şi pentru celălalt dintre 
parteneri. Este ştiută înţelepciunea de comandant a 
generalului Basta, sînt cunoscute vitejia şi izbînzile 
principelui valah. 

— Se pare că meritele de care aţi vorbit, alăturate 
strădaniilor unei frumoase doamne, au dus la 
obţinerea titlului de comandant militar al 
Imperiului?... Căpitanul zîmbeşte. 

— Nu, domnilor şi nu, dragă Beauri. înaltul titlu de 
comandant suprem a fost acordat o dată de 



Majestatea sa: Mie. Nici pentru campania proiectată, 
principele nu este investit cu supreme puteri. Avem 
garanţia ilustrissimului Mathias că Majestatea Sa îl 
foloseşte ca pe un bun cunoscător al transilvanilor şi 
mai ales al tacticii turceşti. Se ştie că-n oastea lui 
Bâthory vor fi destule săbii păgîne, cărora valahul le 
ştie îndeajuns ascuţişul şi modul de a-1 toci. 

— îngăduiţi-mi să pun şi eu o întrebare. Cu eşarfa 
lată de colonel, Vincenzo Jaccoul îşi plimbă privirile, 
iscoditor. 

—- Spune, colonele, ce temeri te-apasă? 

— îngăduiţi-mi, Excelenţă, să vă aduc aminte că 
din summa summarum a oştilor, ce se vor strînge, 
unul din corpurile cele mai puternice de atac va fi cel 
comandat de Jakob Rottal. Gîndind la cinstea lui 
Rottal, încununată de marea lui admiraţie pentru 
isprăvile valahului, vă întreb cum veţi comanda 
campania, în cazul în care principele va strînge mai 
mulţi oşteni, sau cel puţin cîti veţi avea domnia 
voastră? 

întrebarea cade greu. Ferrante Gonzaga redevine 
luminarea peste care ochii mistuie alene boabe mari 
de transparenţă pălită. Basta, vineţiu, cercetează cupa 
cu ochi de guşter. 

— Vom vedea, domnilor, sub a cui sabie vor lupta 
mai mulţi oşteni. 

Glasul căpitanului Beauri tremură peste masă, ca o 

sentinţă căzută sec din făcliile candelabrelor. 

* 

* * 

Sprijinit în garda săbiei, Turturea priveşte mohorît 


încăperea hanului. Bănci golite, răsturnate în grabă. 
Lingă perete, trupul inert al unui spadasin chircit 
pentru cuminţenia de veci. Masa îmbîcsită de bere. 
Lîng-o carafă cu gîtul spart, olăcarul lui Somogy zace 
de-a curmezişul. Prin domanul cenuşiu pumnalul 
florentin înfipt pînă-n prăsele. Se lasă cercetat de 
mina paharnicului. „Bun înţeles. Nici eu n-as fi lăsat 
nimic.” Se strecoară tăcut în uliţa pustie. încalecă 
dintr-o bucată şi se-ndreaptă îngîndurat în susul 
uliţei. Nu iese din hăţişul gîndurilor decît în faţa 
oşteanului ivit în Poarta Carniolă. 

— Spune-mi, prietene, n-ai văzut nişte călăreţi 
ieşind grăbiţi din oraş? 

— Nu, căpitane, n-am văzut. Să-ntreb şi pe ceilalţi, 
poate ştiu ceva. 

Nemţeasca paharnicului sună convingător, de 
vreme ce oşteanul, pricepe cu uşurinţă. îşi plimbă 
privirile pe zarea drumului. „Nici un nouraş de colb. 
Nu puteau ajunge aşa departe... ” Calul tresare. Din 
marginea drumului se-ntoarce oşteanul. 

— N-au trecut, domnule, ba unul din oşteni spune 
că iar fi văzut, patru la număr, luînd-o spre strada be¬ 
rarilor. Aşa a înţeles din sfada lor. 

Zborul talerului a fost curmat, cum se cuvine, spre 
buzunarul oşteanului. 

— Altceva n-a mai văzut camaradul tău? 

— Nu. Bănuie doar că erau unguri. S-au certat mai 
cu foc în ungureşte decît pe nemţeşte. 

— Mulţumesc, prietene, zbor să-i găsesc degrabă. 

— Păi încinşi cum erau, numai la „Cocoş” îi găsiţi. 
Calul paharnicului a pornit în fuleuri largi, pierzîn- 



du-se spre oraş. în uliţa berarilor, lume destulă. 
Hanul „Cocoşul de Aur” îl ghiceşti de departe, după 
vînzoleala copiilor alergîndu-se pe după căruţe sau 
printre butiile aşezate-n lungul gardului. în faţa 
porţilor deschise, un haidamac în zdrenţe, c-un picior 
de lemn, se apără de potăile puse pe fapte mari. 
îndemnat de Turturea, calul intră vîrtej în roata 
cîinilor, depărtîndu-i chelălăind. Paharnicul sare din 
şa drept în faţa zdrenţărosului. 

— Stai de mult pe uliţă? Surprins, nenorocitul se 
trage-n lături. 

— Nu te teme. Uite, îţi dau un galben dacă-mi spui 
unde-au intrat patru călăreţi grăbiţi? Omul întinde 
nehotărît mîna. 

— Ei, ai văzut sau nu? 

— Văzut, Excelenţă, îs la „Cocoş”, beau şi fac 
larmă. 

— Cum arată? 

— După haine, spadasini plătiţi. După vorbă, 
unguri. 

— Ia-ţi galbenul. Mai capeţi unul dacă-1 chemi afară 
pe hangiu. 

— Ce sa-i spun? 

— Că un căpitan al Alteţei sale arhiducele Mathias 
vrea să-i vorbească în taină. 

Haidamacul intră-n han, în timp ce Turturea îşi 
leagă calul lîngă intrare, cu aerul unui om însetat. 
Urcă treptele şi se trage mai la fereală, în lungul 
pridvorului. Lunecă pe lespezile călcate de măcinarea 
vremii. Pe o uşă lăturalnică se iveşte un sas pîntecos. 
Roşu şi transpirat se apropie pe nişte picioare scurte 




cu botine răsfrînte. 

— Doresc o cameră în care să nu fiu stingherit. îmi 
vei aduce băutură îndestulă şi spadasinii pe care ţi-i 
va arăta omul ăsta. 

Hangiul priveşte neîncrezător şi Turturea 
mulţumeşte cerului pentru deplina cunoaştere a limbii 
Imperiului. 

— Prea stimate domn... 

— Excelenţa sa arhiducele are o treabă grabnică 
pentru bărbaţii aceştia. Ia asta, deocamdată. 

Luînd punga dolofană, grăsunul s-a închinat cît l-a 
lăsat pîntecele şi a luat-o înainte, urmat de 
haidamacul pe care paharnicul îl îndeamnă cu talerii 
în căuşul palmei. Scară grea din grinzi de stejar. 
Imediat la stînga, o odăiţă curată, cu fereastra spre 
curtea din spate. 

— Du-te şi arată-i muşteriii. 

Rămas singur, paharnicul cercetează fereastra. Jos 
în curte, o slujnică trece de-a lungul coteţelor. Curînd 
o fată se iveşte fără zgomot şi-aduce pe-o tipsie cinci 
căni cu cîte-un cocoş smălţuit pe ele. Aşază două 
carafe mari în colţurile mesei, pe şterguri măiestrit 
înflorate. Apoi zîmbeşte cu îndrăzneală, făcînd şi o 
caricatură de reverenţă, cum că-i servit. 

— Ascultă. Să vii peste un ceas. Pînă atunci, să nu 
mă tulburi pentru nimic, pricepi? 

— Prea bine, nobile domn, abia peste un ceas. 
Dispare tot aşa, neauzit. Pe treptele scării, paşi 
apăsaţi îşi clinchetesc pintenii. Uşa s-a dat de perete 
şi patru mutre întrebătoare surîd sub mustăţile unse. 

— Greu i-am adus, Excelentă. Noroc cu Franz 




grăjdarul, care mai rupe puţin ungureasca. 

— Bine, jupîne, lasă-ne un ceas netulburaţi. Dacă 
împlinesc treaba, va fi şi Luminăţia sa arhiducele 
mulţumit de ajutorul pe care mi l-ai dat. 

I-a cercetat în treacăt şi i-a poftit în limba lor. Mă¬ 
guliţi, cei patru şed acum în jurul mesei. 

— Care dintre voi e capul? 

— Lâszlo Bălint, Excelenţă, el îi mai ştiutor şi 
umblat pe la curţi. Cel numit se foieşte, important. 

— Lâszlo, prietene, umple cănile. înălţimea sa arhi¬ 
ducele e darnic şi cu folos pentru nişte bravi ca voi. 

— Iertare cer, Excelentă, în ce vrea înălţimea sa să-i 
fim de ajutor? 

— Răbdare, prieteni, răbdare. Să ne cunoaştem un 
picuţ, să închinăm cîte-o ulcică în sănătatea 
suveranului... 

Cei patru golesc cănile dintr-o sorbire. 

— Spuneţi-mi, de departe veniţi, sau din Praga? 

— De departe, Excelenţă, şi ne-am cam duce în- 
tr-ale noastre. Grăise cel mai vîrstnic şi mai prins de 
neîncredere. 

Lâszlo Bălint însă l-a împuns cu privirea, adăugind 
împăciuitor: 

— Pentru Sacra Majestate avem oricînd un gînd su¬ 
pus şi-un braţ iute. 

— Aşa, prieteni, aşa vă vreau: hotărîţi şi pricepuţi la 
treburi subţiri. Da’ mai toarnă-le, prietene, cîte-o ul¬ 
cea, ori aveţi ceva cu Sacra Majestate? 

— Păi n-am spus, cum o s-avem? 

— Atunci e bine, m-am liniştit. Mai toarnă-le, 
Lâszlo, că-i de cinste. Tovarăşii tăi par bărbaţi 




» 




adevăraţi. Ne bucură asta şi-o să vă împărtăşesc taina 
cu pricina, întări paharnicul, jucîndu-se cu hangerul. 

Mustăţile spadasinilor s-au împreunat atente. 
Scurt, de la şold, lama a ţîşnit cu tărie. Cel mai 
vîrstnic horcăie cu spume de sînge prelingîndu-se 
gros. Ceilalţi trei par aiuriţi. Sabia lui Turturea muşcă 
iute sub umărul, cel mai de-aproape. Orbiţi de furie, 
cei doi rămaşi sar deodată, lăsîndu-1 primul cu sabia 
scoasă. Cu aparenţa vigorii dată de băutură, atacă 
amîndoi, legat. îl încolţesc: paharnicul înapoi, pas cu 
pas. Se apără atent. Mişcări scurte, cumpătate. îi 
trebuie, braţul pe mai tîrziu. Sabia lui Bâlint îl 
învăluie subţire. „Asta-i mai priceput.” Sigur de el, ce¬ 
lălalt atacă dezlănţuit. Eschivă. Bâlint fulgeră o 
împungere frontală. Scapă. Fandînd adînc, paharnicul 
lansează pieziş. Cel de-al doilea îi caută pieptul. Abia 
poate să-i stăvilească în gardă atacul năpraznic. 
Turturea îşi cumpăneşte fierul, mai mult din 
încheietură. Cu stînga pipăie jungherul tătărăsc. 
Ghicindu-1, Bâlint despică aerul cu tot braţul. 
Turturea iar scapă fulgerător, pe sub lama vîjîind. Din 
elan, Bâlint se izbeşte de zid. Al doilea atacă decis, de 
sus în jos, căutîndu-i fruntea. Sare-n lături pe lîngă 
fulgerul tăişului. A apucat să tragă jungherul tătărăsc. 
împunge scurt. Lucind stins, lama i se frînge în 
centura lui Bâlint Lâszlo. Reîntors în atac, acesta se 
risipeşte în mişcări largi. Dreapta, stînga, jos, eschivă. 
Vîrful paharnicului intră lacom, undeva sub umăr, 
frîngîndu-i avîntul. Rămas singur, cel de-al doilea 
atacă repezit. Bâlint cade, încurcîndu-1. Spadasinul 







spintecă de jos în sus. Lunganul se chirceşte peste 
carafa răsturnată. Cu sabia încă udă, paharnicul îl 
preţuieşte o clipă. Nu mişcă. Nici ceilalţi. Şterge flerul, 
vîrîndu-1 în teacă. Apoi caută de zor. La cel în vîrstă, 
în căptuşeala tunicii, scrisoarea lui Somogy. Pecetea 
îndoită, dar întreagă. O pune sub cămaşă, în tainiţa 
sinului. Roteşte o privire, apoi pleacă... 

în curtea hanului, fata blondă cîntă vesel în apusul 
sîngeriu. 

* 

* * 

— Ei, găsit-ai nemernicul, paharnice? 

— Găsit, doamne. Hodine ţeapăn la hanul saşilor. 

— Drace! Cine-i făcu sama? 

— Patru spadasini conduşi de unul Lâszlo Bălint. 

— Anghelache! 

Pragul geme sub greutatea căpitanului. 

— Poruncă. 

Paharnicul surîde cu ochii pe cei doi. 

— Portare, auzit-ai la curtea de la Alba de unul 
Bălint Lâszlo, spadasin? 

— Era unul, Măria Ta. Săbier bătăuş, ce sta mai 
mult în preajma lui Gyulafi, secretarul principelui 
Sigismund. 

— Priceput-ai, paharnice?... De-acolo îi vine solia de 
moarte olăcarului. 

— Auzit-am c-ar fi fugit în Polonia, alături de curtea 


principelui. 

— îl mai tii minte? 

» 

— Cum nu?! L-aş recunoaşte şi-n raclă, că ne 




şoldul portarului: cît o frigare de perpelit juncanii. 
Zîmbeşte, închipuind săbiuţa ungurului, asaltîndu-1 
pe Anghelache. 

— Turturea. Ia-ţi frăţînele din cele tinereţi şi găti¬ 
ţi-vă de dănţuit prin cîrciumi. 

— O vorbă, Măria Ta. 

— Te lăsară mîncărimile din palma? 

— Nu-i nevoie de colinduri... 

— Cum?! 

— Mi-adusăi şi singur aminte de isprăvile din 
juneţe. Mă cam codii să mă dedau acu’ la aşa 
petrecere, da’ n-avui încotro. 

— Şi-i găsişi? 

— Iată scrisoarea. O cam boţiră dumnealor, da’-i în- 
treagă. 

— Ha, ha, ha!!! I-ai scărmănat în lege. Văzuţi, An¬ 
ghelache, şi eu care tremuram că-1 prinse rugina pe 
paharnic. 

Rupînd pecetea, Mihai se cufundă în cetitul veştilor. 
Cei doi tac, preţuindu-i istovul ivit de la o vreme pe la 
colturile bărbii. 

— Aflaţi, domniilor voastre că prietenii nu ne uită. 
Voievodul citeşte pătruns sfîrşitul epistolei: „...vei tri¬ 
mite pe Aga Leca în mijlocul nostru, l-am vedea cu 
mare bucurie, dar mai ales pe Măria Ta ar dori să-l 
vadă oştenii împreună cu mine”... 

— Credincios Somogy, Măria Ta. 

— Credincios, paharnice. Opt sute de săbii ne pre¬ 
găteşte în cetatea Beiuşului. 


— Ţine-le, doamne, inima vitează, îngînă Turturea 







Peste molcoma înserare, glodurile aleargă slobod la 
încercările viitoare. 








S e-ngînă pîclele nopţii trenţuite cu unda lăptoasa 
a zorilor. Pe sub clinele largi ale livezilor, 

drumul de tară freamătă trezit din somnul 

î 

colbului. Zi de mai, anuntîndu-se fierbinte. Pe 
spinarea şerpuită a drumului, care şi oameni curg 
domol spre porţile oraşului. Destui nerăbdători lasă 
colbul şi taie prin verdeaţă cărări de-a dreptul spre 
tăpşanul larg de sub creasta Ortelecului. Aici, în roata 
întinsă a ierbii, se ţine an de an tîrgul mare al 
Zalăului. Un baci cînepiu, cu călcătura încă verde, 
trece binişor prin valul de lume spre intrarea vămii. 
Doi zdrahoni, în haine înţintate cu flori de oţel şi săbii 
la şold, opresc carele vîrfuite în faţa vameşului spin cu 
căutătură de dihor. Se dă pe după doi boi falnici, 
rumegînd absent cu priviri tulburi. 

— încotro, baciule? 

— Ia în tîrg, ca tot omul. 

— N-ai nimic de vînzare? 

— N-am decît traista cu de-ale gurii... 

— Să văz! 

întinde traista, lărgind-o la gură, în timp ce umărul 
aburcă sumanul pe spatele uşor aplecat. 

— No, bine-i. Du-te cu Dumnezău. în dosul lui pă¬ 
şeşte stăpînul boilor, urmat de aceştia cu legănări pe 
jumătate adormite. 

— Pâlfy! 

— Ce-i! 

— Plătit-o ăsta cu boii? 

— Plătit. Lasă-1. 

— No, treci şi vînzare bună. 

— Mulţam dumitale. 

» 

Pînă sub coama livezilor, iarba stă tescuită de 
frămîntarea roţilor şi-a vitelor aşezate-n priveală. 
Bivoli negrii caută prelung către mîinile bătucite ale 
cumpărătorilor. între ei vaci roşcate şi albe dormitează 
cu ugerele grele, nemulse încă de cu seară. Baciul 
singuratec se strecoară prin desimea de gură cască 
oprindu-şi privirile curios, cînd pe unele, cînd pe 

altele. Cîtiva căluţi costelivi stau ceva mai slobozi, 

•> •> ' 

preocupaţi de braţul de luher aruncat în umbra 
loitrelor colbuite. Fierbinţeala zilei se face încet simtită 
şi baciul pare în cumpănă. Pîna la urmă nu renunţă la 
sumanul de pe umeri, dintr-o neîncredere venită de 
undeva din bătrîni. Calcă grăbit pe lîngă mulţimea 
guiţătoare a purceilor de lapte şi caută îndelung la 
dugheana pestriţă a lui Joska Borbely. Cei mai tineri 
îşi aşteaptă sporovăind rîndul în timp ce Joska şi 
ucenicul potrivesc grăbiţi plete şi bărbi pătrunse de 
Sărbătoarea tîrgului. Trece iar, oprindu-se curios la 
maldărul olarilor. Ivite din crudul ierbii, ulcele şi oale 
de tot felul şi simple şi măiestru încondeiate surîd în 
soare, cu obraji de lut mistuit în limpezimea flăcărilor. 
Ceva mai încolo, baciul s-apleacă preţuind îndelung 
greutatea fierului şi agerimea gurii. Coase alburii de-a 
valma cu potcoave brumate stau răsturnate în iarbă, 
îmbiind muşteriii. Lasă fierul cu o undă de regret şi 


oanta iar mi neastîrrmăr în Inncml mărfurilor Rtivele 






de cojoace îşi expun moliciunea din albul pieilor 
duhnind a argăseală. Majoritatea sînt încheiate 
simplu, fără cusături şi fără falnicii bumbi de os. 
După cojoace, legăturile de încălţări se întrec în 
duhoare cu vecinele lor, ruşinate de obrazele simple 
cu gurguie aproape la fel. Grămezile de opinci au 
deocamdată ceva mai spornică căutare. într-o latură 
mai umbroasă doi călugări somnolenţi străjuiesc 
ştergurile curate cu legănarea tremurată a mătăniilor 
de lemn. Din albul ştergurilor se ivesc icoane şi 

iconiţe. 

î 

— Sănătate la dumneavoastră, sfinţilor părinţi. 

— Sănătate şi dumitale, baciule. Stai şi uită-te, 
poate iei ceva pentru alinarea sufletului. 

— D-apoi să iau, am venit. 

— Ai vreun năcaz, sau te munceşte diavolul, 
baciule? 

— Nu, părinte, am avut, da’ bunu’ Dumnezău’ m-o 
ajutat. Am zăcut beteag, de nu mai ştia baba ce să-mi 
facă, 

— Ş-acu eşti bine? 

— Bine, mulţam. 

' •> 

— Minunea lui Dumnezeu, baciule. Ia o icoană a 
Mîntuitorului s-o tii în casă. îi sfinţită la sfînta 
mînăstirea noastră din Marin, de-oi fi auzit. 

— Auzit, cum nu. Da’ io acu’, c-am scăpat de 
beteşug, m-am legat să dăruiesc biserica noastră cu 
ceva mai de preţ. 

— C-am ce-oi vrea să dai, baciule, sfintei biserici? 

— De bună samă de mi-or ajunge bănuţii, aş 

închina o carte mai aleasă, da nu văz să aveţi. 

* •> 





— Ba avem, baciule. Iaca. Cel din dreapta cotrobăie 
în desagii din spinarea măgăruşului priponit de 
trunchiul pirpiriu. Cînd s-a-ntors, ochii moşului au 
lucit aprins şi-a întins mîinile tre murinde. Un 
minunat ceaslov cu legăturile argintate şi scoarţele 
încondeiate viu cu chinovar. Şi-a plimbat palma aspră 
pe luciul foilor, nevenindu-şi să creadă. 

— De unde eşti, baciule? 

— Din Piroşa. Lazăr îmi spune şi-s de-a dumnealui 
Lazăr voievodul din Băbeni. 

—- Dacă aşa-ţi spune, eşti om însemnat în faţa Atot¬ 
puternicului şi nu-i mirare c-ai scăpat de bolit. 

— Ca Lazăr din morţi? 

» 

— Ca el. Ia cartea, că văd că-ţi plînge sufletul după 
ca. 

— Dreptu-i. Da’ ce carte-i asta? 

— Un tetraevanghel. Nu-s multe ca el nici la biseri¬ 
cile cele mari. 

— Apăi să facem tîrgul, numai să am atîţia bani. 

— Trei florini ai de dat? 

— Uite că am. Bagă mîna-n sîn şi scoate o legătură 
cu noduri la capete. Desface cu migală, ivind banii cu 
grăbire. 

— Mulţam dumneavoastră. S-aveti vînzare 
grabnică. 

— Să-ţi fie cu folos şi spre izbăvirea sufletului, 
baciule. 

Mai priveşte o dată legăturile măiestrite, pipăind cu 
palma netezimea foilor. Apoi o sloboade cu băgare de 
samă în traista tărcată. Pleacă surîzînd mai departe. 

Spre cel capăt al pieţii, o, dugheană mare din urşi 



de stejar întăriţi. Printre lumea adunată, o şaretă 
înaltă îşi croieşte drum cu greu, flancată de doi 
străjeri mustăcioşi. Lumea se dă în lături, vădind o 
teamă adîncă. Moşul bate pe umărul unui tîrgoveţ mai 
tînăr. 

— Nu-ţi fie cu supărare: cine-i dumnealui din 
şaretă? 

— Gavril Bethlen, baciule. 

— El îi? 

— El. Trage la dugheana aurarului, să vază cum s-a 
strîns censul de la meşterii de tot felul. 

— Şi altă căpetenie n-are Zalăul? 

— Pe-aici nu. Fără doar în dietă şi corniţele cel 
mare. 

— Şi dugheana? 

— A lui Eotvos, aurarul. De la el cumpără toate 
domniţele şi avuţii din jur, inele şi podoabe de aur. 

— Aha. Acu’ înţăleg. 

Lasă lumea să se agite în jurul şaretei şi se-ntoaree 
către latura de apus. Spre inima tîrgului se cască o 
şură largă, lipită de-o căsuţă cu cerdac spre lume. 
Sub bolta şurii, între şirele de butii şi ciubere de toate 
felurile, cîteva bănci dau prilej taifasului încins în fata 
ulcelelor ciobite. 

— Slobod de şăzut? 

— Slobod, bade, stai acolo, c-ăi fi trudit. 

— Trudit de umblăt şi de atîta om lingă om. 

— De unde vii, baciule? 

— Păi, din Piroşa. D-apoi dumnilorvoastre? 

— Io-s Ştefan, fîcioru mic al lui Ştefan, pietraru’ din 
Nuşfalău. 

Privind la mîinile omului, se-ncredinţă că-i aşa. 

— El îi Jânos Varga, cizmarul din Şimleu. — Şi io-s 
Szâbo Arpâd din Zalău. Croitor. 

— S-ave ti sănătate, tată lumea. Da’ văz că cinstiţi 
oarece? 

— Ca la tîrg, baciule, cinstim vînzarea din vinişorul 
dumnealui Kădăr baci, dogaru’ de-aici. 

— însamnă că vă ştiţi mai de mult. 

— Din vremea Albei Iulii, cînd ne-am strîns cu fală 
în cetatea voievodului Mihail al tuturor românilor. 

—- A plecat dintre noi Măria Sa, ne-a lăsat... Glasul 
lui Kădăr baci a răsunat gros peste ulcica întinsă. 

Baciul Lazăr a sorbit cuviincios şi şi-a şters 
musţăţile cînepii. 

— Să-mi fie cu iertăciune, io n-aş zice aşa. 

— Da’ cum, moşule? 

— Vine iar Mihai-Voievod, simt asta. Cît de curînd, 

— L-ai văzut, moşule? 

— L-am. în bătaia de la Mirăslău. Vînzarea l-o pier¬ 
dut între cei străini. Da’ lumea-1 aşteaptă, aşa să ştiţi. 

— Dreptu-i, da’ unii îl şi hulesc. 

— îl hulesc, omule, fiindcă o dat legămîntul de 
pămînt. Da’ n-o spus nemeşilor să fie cîni turbaţi. 

— Bea, moşule, că să-ncălzi vinul. Ai dreptate, nu 
zic. Da’ mai ştiu o vorbă: corb la corb nu-şi scoate 
ochii. 

— Nu, bine spui. Da’ în puţina vreme cît o stat la 
Alba, n-avea cum tăia ghearele corbilor. Multe-s di 
gătat într-o domnie nouă. Şi dacă-i şi scurtă, n-ai cum 
a-ţi întări braţul prin lege pînă la cei sărmani. 





— Zic cum mă duce capul şi pe mine. Da’ io am 
înţăles că-i drept voievodul şi cu aplecare spre cei 
mulţi. De-aia zîc, dacă se-ntoarce, altcum or fi 
rînduielile. 

— Ar fi vremea să-şi afle şi pămîntul Transilvaniei 
alinare. Mai bine cu fraţii de peste munţi, decît cu 
mercenarii austrieci. 

— Sau cu tătarii, cînd nu te-aştepţi. 

— Ziceţi cum oţi vre. Da’ io am auzit şi văzut 
destule. Dacă nu ne vine mîntuire de oareunde, 
sărmanii şi-or croi iar drum cu coasa către dreptate. 

— Ca în vremea lui Doja... 

— Ca atunci, moşule. 

— Am auzit şi io că pe domeniul de la Cehu, 
Gheorghe Bâthoiy o schingiuit o grămadă de lume 
sărmană. 

— Ca el destui fac. Dau foc satelor şi taie oameni 
din te miri ce. Pustii sînt o grămadă de aşezări care 
altădată viermuiau de lume. 

— Ţi-ai plătit censul, meştere Ştefan? 

— Plătit, m-o şi trecut în urbariul stăpînirii. 

Peste vorbele pietrarului, vuietul mulţimii crescut 
dintr-odată. 

— Ce-o fi? 

— Ce ştiu? Poate vreun fur sau ursarii cu vreo 
jivina. 

Tropot abrupt năpădeşte întinderea ierbii. într-o 
roată de mercenari, trei bărbaţi cu mîinile ferecate se 
clatină împinşi spre locul cu caleaşca. Urmînd bulucul 
mulţimii, cei din şopronul lui Kâdâr baci se urnesc cu¬ 
rioşi. Pietrarul Ştefan despică adunătura cu umeri 




largi şi nici nu pricepe cum ajung în faţă, lingă cei 
năpăstuiţi. Din roata de călăreţi se desprinde un 
bărbat neguros, cu mustăţi de han tatărăsc şi 
valtrapuri grele pe armăsarul focos. 

— Ce vînt v-aduce la mine? Din înaltul caleştii, 
Gavril Bethlen îl fixează pe călăreţ cu răceală. 

— Domnia ta eşti judele Zalăului? 

— Eu! 

— Sînt Mihail Toth, groful din Sîngeorgiul de Meseş. 
Ăştia trei - arată cu capul spre nefericiţi - au fugit de 
pe domeniu din Hida. Am venit să-i iau de-aici, unde 
au fugit şi să-i întorc la locul lor. 

— Şi aşa trebuiesc întorşi, ca tîlharii în lanţuri? 

Glasul limpede întoarce privirile spre statuia 

pietrarului. 

— Cum cutezi cu înălţimea sa?! Oşteanul îndeamnă 
calul, tălăzuind mulţimea. 

— Apăi, oşteanule, lasă-ţi calu-n pace! Cu ăştia nu 
ştiu cum ai făcut, da’ cu mine îţi greşeşti socoata. Ce 
ziceţi, oameni buni, dacă groful era drept şi cu 
înţălegere mai fugeau amărîţii ăştia? 

— I-o fi biciuit pîn-au plecat de nevoie. 

— Şi-or luat lumea-n-cap de necazuri. 

— Aşa o s-ajungem toţi, de ne plecăm frunţile! 

— Staaţi!! Bethlen, stacojiu, în picioare. Şareta 
ameninţă să se prăvale sub tumultul mulţimii. Staţi, 
am spus! Ia-ţi, grofule, oamenii şi du-te de pe-aici. Şi 
voi vedeţi-vă de tîrguială. 

Călăreţii se-ntoarnă, depărtîndu-se grăbiţi. 

— Bine i-ai spus, pietrarule! 

— Bine pe necuratu’. Are dreptate baciu’ Lazăr. De 



n-o veni Măria Sa Mihai, nu mai scăpăm de înfumu¬ 
rarea ăstora. 

— O să vină, omule, o simt ca şi cum aş fi lingă el. 
Vine negreşit. 

Peste freamătul tîrgului vorbele baciului plutesc do¬ 
gorind. în limpezimea cerului se roteşte un vultur sin¬ 
guratec. 

* 

* * 

Mantia nopţii mai stăruie aninată de umerii 
cerului... Dinspre palatul adormit, o luminiţă pălită 
tremura pe fluturarea de adio. Albeaţa mîinii stăruie. 
Jos, o pălărie neagră mătură colbul în chip de 
răspuns. Umbra cavalerului se prelinge pe ziduri şi 
dispare încet în lungul uliţei. Undeva în faţă, voci 
răguşite prohodesc noaptea. Ultimă sforţare de chef 
prelungit. Stăruie cu privirile pe lumina hanului. 
Scrijelind colbul, două umbre taie grăbit spre intrare. 
Hanul scuturat de rîsete. Mai imbie şi la ceasul ăsta 
gîtlejuri însetate. „Măcar o felie de friptură rece. Bine 
mi-ar prinde! ” 

— Pe barba profetului! îl ştiu pe ghiaur. 

— Taci, să nu te-audă. Oh. Să nu-mi spui Jacob de 
Beauri, dacă nu-i omul principelui valah! 

— Trage-te mai în umbră. Alah să ne-ntărească 

braţul. 

» 

Suind treptele, cavalerul dispare în dosul uşii de 
stejar. 

— Ce-ar putea căuta la stingerea nopţii? Cuvintele 

se rostogolesc greu, într-o franţuzească apucată nu 

tocmai de la strălucitele curţi. 

•> 






— Ţi-au sorbit cadînele toată înţelepciunea, 
Ibrahime. Uiţi că azi ducele are oaspeţi de seamă? 

Ochii musulmanului scapără. 

— Aferim 1 , căpitane. Mult aur ar curge într-o pungă 
cu năravuri valone. Cum? 

— Dacă o mină de bărbat ar scurta zilele beiului 
valah. 

— Cu principele nu se poate. Cu ăsta... în umbra 
zidului şopoteşte grăbit. Turcul aprobă din cînd în 
cînd, sticlindu-şi dinţii. 

înăuntru, cu spatele la muşteriii cheflii, cavalerul, 
mestecă absent bucatele dinainte. în fundul sălii, feriţi 
de lumina leşioasă, Ibrahim şi valonul se trag pisiceşte 
către colţul mesei. Cercetează încăperea. Vreo zece 
archebuzieri lălăiesc sau discută de-a valma. Arar 
închină cu locotenentul, roşu şi transpirat, patronînd 

adunătura cu aer suferind. Cu fata ascunsă în 

» 

lărgimea pălăriei, cavalerul îşi vede de bucate. 

De nu l-ar fi zărit afară, Beauri cu greu ar putea 
zice că la celălalt capăt de masă mestecă potolit omul 
Măriei Sale - paharnicul Turturea. Ibrahim îi caută 
privirea. Valonul încuviinţează mut. Ca din iad, 
jupînul apare pe jumătate adormit, punîndu-le 
dinainte două ulcele cu vin gros pentru obrazele 

subţiri. 

î 

Lîngă cavaler se trage un oştean simplu, 
cumpănindu-i din ochi pe cei din sală. Stă cu faţa 
înspre ceata archebuzierilor, sorbind rar din ulcica 
smălţuită. 


aferim (turc.) - bravo, bine! 

— Omul de lîngă el e treaz ca ziua de primăvară. 
Ibrahim îl priveşte cu regret. 

— Atunci o să mă prefac că-ţi crap capul, şuieră 
Beauri atîtat. 

— Pricep. Multe se pot întîmpla într-o gîlceavă 
aprinsă. 

Unul din oşteni s-a desprins cu greu de lîngă 
ulcică, pipăind podeaua cu paşi clătinaţi. Vine spre 
masa lor. Ibrahim îl priveşte înveninat. Purtat de 
aburul vinului, oşteanul se împiedică neaşteptat. în 
zornăit de ulcele, uniforma de archebuzier zace lătită 
sub nasul turcului. Beauri îl împinge scîrbit. 
Archebuzierul mormăie fioros şi-n timp ce tovarăşii de 
chef încearcă să priceapă ce se-ntîmplă, valonul 
propteşte cu furie cizma-n nasul intrusului. Un 
trăsnet de-ar fi căzut, nu-i scotea mai iute din 
toropeală. în vălmăşagul iscat, o voce răzbubuie în 
graiul valah: 

— Fereşte, căpitane! 

Vorba de-acasă i-a chircit pe dată făptura. Abia a 
apucat a zări lama jungherului vibrînd furtunos la un 
lat de palmă deasupra capului. S-a-ntors fulgerat. 
Archebuzierii se grămădeau pe uşa masivă, lăsînd 
masa pustie ca după furtună. 

— Cine eşti domnia ta şi de ce mi-ai scăpat viaţa? 
Oşteanul îi întinde jungherul smuls cu trudă. Ochiul îl 
caută prietenos. 

— Arpâd Răkoczi îmi spune. M-o trimăs domnia sa 
Zolyomi, căpitan de săcuieni, cu carte la înălţimea sa 
Mihai voievod. 

— De unde mă ştii, cum de ai încredere a-mi spune 




taina cu care-ai venit? 

— Te ştiu de la Mirăslău, căpitane. Aşa cum îi ştiu 
şi pe stăpînul jungherului. 

— Tot de-acolo? 

— Nu. Pe înfumuratul valon îl ştiu din Clujul ne¬ 
meşilor. Atunci cînd l-au prins pe Basta, huiduindu-i 
şleahta ca pe cîni. 

Turturea îl îmbie cu ulcica. Şed. 

— Mulţămesc, voinice. Cu ce-aşi putea împlini răs¬ 
plata binelui făcut? 

—- Păzindu-ţi pielea, domnia ta. Valonu-i ticăloşit şi 
răzbunător, 

Cîntărind agerimea lamei, paharnicul ridică ochii. 
Jură pe-ntîia rază a dimineţii să plătească laşului 
după măsură. 






M miază de mai şi-un cer de adîncă limpezime. 
Mulţime de călăreţi poleiţi în dărnicia soarelui. 
Curge drumul, larg, slobozit din clina domoală. 
Cu ochii pe zare maestrul de ceremonii. Fierbe şi pe 
dinăuntru şi pe dinafară. Caii asudă, stricîndu-şi 
pătrăţelele meşteşugite pe crupe. Coifurile scoase 
strică rînduiala. Păcat de mustru. Nor de colb se iscă 
departe. Fără veste un călăreţ uşor opreşte ostenit 
fîlfîitul mantiei. 

— Vin, Excelenţă! Sînt ca la o leghe. Cai şi călăreţi 
se-ndeasă, întărind zăpăceala. Clinchetesc spade, 
zăngăne armuri izbite şi peste toate, vocea maestrului 
gîtuită de ţipăt. 

Privită din margine rînduiala pare stricată definitiv 
şi supremul comandant al Ungariei Superioare îşi 
îndeamnă armăsarul: 

— Domnilor, domnilor! Tăcere vă cer!! Masa de 
trupuri încremeneşte. 

Comandantul se trage într-o lăture, jucîndu-şi bi¬ 
diviul în paşi laterali. 

Domnilor, avansez două sute de paşi. Pretind să vă 
aşezaţi repede în formaţia ştiută. Compania nobililor, 
în urma mea, la zece paşi! Muşchetarii imperiali pe 
companii, la douăzeci de paşi una de alta! 

întreaga suflare se desface în şiruri pe dreapta. Se 
întorc pe locurile poruncite. Ceea ce înainte părea de 







neizbutit, acum se încheagă într-o curgere firească. 
Din mers muşchetarii strîng rîndurile. Scară lingă 
scară. Nobilii după ranguri. înmănuşate în piei de 
căprioară, mîinile fixează scurt cureluşele coifurilor. 
Vizetele ridicate. 

Ropot de călărime duruie drumul. Flamura 
principelui se zbate sub adiere. Stegar, Anghelache. La 
zece paşi garda roşilor călări, fluturînd pelerinele albe. 

Rădvanul domnului tot alb. Saltă moale pe arcurile 
înalte. Stema Magnei pe portierele azurii. Cei şase 
trăpaşi tiviţi cu spumă. De-a stînga şi de-a dreapta 
prinţul Marcu şi banul Mihalcea în platoşe subţiri de 
argint aurit. După rădvan călărimile domneşti. în 
tunici verzi cu copci de diamant, căpitanii Măriei Sale. 
Saltă egal în trapul ales, de şcoală arăbească. Şiruri 
egale. Unul de cai albi, unul de cai negri. Şi iar cai 
albi... negri... albi... pînă cînd ochiul se îngustează 
dureros, orbit de măreţie. 

La fel de mîndri, solii Caşoviei, zidiţi în aşteptare. 
Fulgeră înaltul în platoşe grele. Archebuzierii în 
neclintire: cai şi călăreţi. 

Flancat de doi nobili, marchizul Ferrante Gonzaga 
di Mantua dă pinten uşor. Ies în întîmpinare. Au fost 
văzuţi. Coloana se opreşte şi uşa rădvanului se 
deschide larg. Marchizrul în şa, Mihai pe pernele de 
atlas. Descalecă gazda. O mînă bărbată se-ntinde 
prietenos, strîngîndu-i-o scurt pe a marchizului. 


Fiţi binevenit în cetatea Caşoviei. Am onoarea să 
aduc salutul şi omagile mele unuia din cei mai vestiţi 
cavaleri ai Sfîntului Imperiu: generalului armatelor 







— Pofteşte, marchize, alături de noi. Vom mărturisi 
augustului suveran că ne-aţi întrecut aşteptările. 

Joaca vorbelor umflate. L-a sleit. L-a botit într-o 

» 

continuă veghe, apăsătoare şi nedorită... 

Ştie că trebuie să joace în, faţa acestui marchiz 
intermediar, locţiitor al vulpoiului Basta. în faţa lui 
şi-a celorlalţi nărăviţi în viclenii: Rudolf, Mathias, 
Lichtenstein... 

în urma Marcului şi-a banului posac, însoţitorii 
marchizului flanchează portierele. Rădvanul se mişcă 
şi caii sînt purtaţi la trap mărunt. Cincizeci de paşi. 
Săbiile scoase. Tunete de vivat ţîşnesc din rîndurile 
muşchetarilor. 

— O să-mi permiteţi, ilustrissime, să vă ofer 
găzduire în palatul nostru. Pentru diseară, îndrăznesc 

să cred că o să-mi faceţi favorul de-a deschide dansul. 

* ? 

— O serbare? 

— în cinstea Excelentei voastre. 

» 

— Primim, marchize. Preţuim strădania voastră 
de-a ne sărbători popasul. Altfel, am fi dorit să 
cumpănim, de început măcar, trebile cu care ne-a 
trimis Majestatea Sa... 

— Nu ne miră de fel nerăbdarea. E ştiută 
seriozitatea cu care principele Valahiei doreşte să-şi 
ştie tabăra alcătuită. 

în dosul genelor, ochii voievodului scapără fulgerat. 
Striveşte cu stingă mătasea tapiţeriei. 

în adierea uşoară, un colţ de perdea se trage 
vălurit. De afară, un petec de albastru clipeşte stins... 
Moare în ochiul principelui ţintuit de-o rază răzleaţă. 





* * 

Torţă multicoloră cuibărită pe sinul înserării. 
Palatul Gonzaga. Sala cea mare. Mulţimea aleasă 
aşteaptă începerea balului. Sub policandre uriaşe, 
viermuiala stinsă a şoaptelor. Felinare ciudate aruncă 
jerbe de culoare în ciorchinii de cristal. Lumina 
învăluie stofele grele în nuanţe stranii. Rămîn. 
neştirbite doar fulgerările repezi ale giuvaerurilor. 
Coloane suple sfîrşite în capiteluri savante. Deasupra 
lor, amoraşi bucălaţi. Cavaleri şi doamne în replici de 

convenienţă. între două fluturări de evantai ochii se 

î 

cheamă, legînd viitoare perechi. 

în penumbra unei ogive largi, Turturea în ţinută de 
bal. Plete unse şi barbă potrivită din foarfeci. Caută 
înnegurat, mai cu seamă în grupurile bărbaţilor 
retraşi. Lărgimea sălii spre mijloc - aproape goală. S- 
au adăpostit cu încetul sub lărgimea balcoanelor şi-n 
intrîndurile umbrite ale ogivelor. 

Nemulţumit, reia înconjurul sălii. Atent. Pipăie cu 
privirea fiecare grup, flecare bărbat. După încă o rotire 
întreagă, ochii se-ndulcesc. Cu paşi rari se îndreaptă 
spre uşile bibliotecii. Dincoace de ele zumzetul abia 
răzbate. Admiră o clipă chipul voievodului. Ochi 
limpezi, goliţi de nelinişti. Răspunsuri simple la 
vorbele de-o eleganţă studiată ale marchizului. 
Paharnicul se-nchină. Pletele, i se leagănă uşor, 
negînd întrebarea din ochii lui Mihai. 

Principele reia conversaţia. Admiră în treacăt mă¬ 
iestrita legătură a cărţilor. 

— Der Fiirst e prea mărinimos! După ştiinţa 
noastră, în cetatea Tîrgoviştei, ca şi la Alba, există 



biblioteci care întrec puţinul de înţelepciune adunat 
aici. 

— Există, e drept. Numai că înţelepciunea de care 
grăiţi - valahii o poartă mai degrabă în suflet. 

Primejdie pe zarea discuţiei. Turturea o simte. 
Se-nclină după tipicul apusean: 

— Cu îngăduinţa prea bunei noastre gazde, rog pe 
Măria Ta să-mi acorzi o clipă. 

— Pentru asemenea sfetnici curtenitori, ne dăm în¬ 
vinşi. De altfel eu mai am de dat unele porunci pentru 
petrecere. 

Iese grăbit, lăsîndu-i în stînjeneală. 

— Măria Ta, am o rugă de taină. Iartă, doamne, dar 
voi să-mi cunoşti gîndurile nainte de plinirea lor. 

— Ce-ţi frămîntă cugetul, paharnice? 

— De cu noapte am adăstat să îmbuc la hanul din 
inima cetătii... 

— Ţi-o fî fost foame, Turturea. De bucate ori de 
altele? 

— Geaba mă cerţi, doamne. La han au intrat doi 
cavaleri. Pe scurt, unul a vrut să-mi ia viata. Un altul 
mi-a dat-o. 

— Încîlcită poveste. 

— Măria Ta, la o încăierare iscată de pofta unui 
căpitan, Jacob de Beauri, acesta a încercat să mă 
ţintuiască cu jungherul lui florentin. Şi reuşea, de nu 
mă făcea atent Arpâd Râkoczi, căpitanul domniei sale 
Zolyomi. Arpâd ăsta venise în chip de olăcar cu ştiri 
din secuime pentru Măria Ta. Întîmplarea l-a adus 
acolo. 

— O fi mina destinului, paharnice. Cine poate şti 




pentru ce inimă a fost pregătit jungherul. 

— Ferească-ne cerul, doamne! Am adus jungherul 
cu mine. Abia tîrziu i-am dat de leac. 

— Cum adică? 

— în miner are potrivit un arc. Cînd cineva împlîntă 
arma, arcul se strînge sub apăsarea lamei şi 
acţionează o clapă. în lungul şanţului de pe lamă se 
prelinge o otravă cumplită. 

— Ai încercat-o, paharnice? 

— Am. Pe-un cîine la marginea cetăţii. A căzut ful¬ 
gerat, numai ce-a înghiţit carnea muiată în zeama din 
miner. 

— Spui că era valon stăpînul? 

— Valon, Măria Ta. Căpitan al generalului Basta. 
„Să-nghită potopul toată scîrna asta de pohte! Setea 
de putere le-a luat de tot şi bruma de omenie... Da’ au 
obraz să facă larmă în numele creştinătăţii. ” 

— Lasă-mi-1 mie, paharnice. L-oi da cui şi cînd 
trebuie. 

— Aşa am cugetat şi eu, doamne. Să-l ruşinez 
înapoindu-i arma în mijlocul mulţimii. Şi ar mai fi 
ceva... 

— Nici o grijă, Turturea. Ştiu ce vrei. Să mă păzesc. 
Aşijderi îţi dau şi ţie povaţă. N-am lipsă de braţe în 
coşciug. Aici mi-s lipsă, de-a dreapta şi de-a stingă 
mea! 

Mihai îşi scoate jungherul. împinge în teaca goală 
arma valonului şi pe-a lui o întinde paharnicului. 
Uşile bibliotecii se desfac larg, în timp ce marchizul 
intră însotit de-un bărbat în tunică tivită cu brocart de 
Flandra. 



— Daţi-mi voie, principe, să vă prezint pe unul din 
străluciţii oşteni ai Imperiului. Locţiitor al bravului ge¬ 
neral Giorgio Basta, colonelul Vincenzo Jaccoul. 

Din înclinarea silită, răzbate trufia dezrădăcinatului 
ridicat la mare rang. 

— Excelenţei sale, Fiirst Michael, îi aduc salutul de 
bun venit al comandantului suprem al armatelor 
imperiale, viteazul Giorgio Basta. Se înclină iar, îndoit 
de astă dată de privirea de gheaţă a voievodului. Mihai 
striveşte cu stînga minerul jungherului viclean. Simte 
că sîngele dă năvală şi nu mai aude tuşea încurcată a 
marchizului. Persista în tăcere. La semnul lui, 
paharnicul trece mai în faţă, declamînd în dialectul de 
curte al apusului: 

— Noi, din mila lui Dumnezeu voievod a toată Tara 
Românească, suveran al Moldovei şi principe al 
Transilvaniei, prin graţia Maiestăţii Sale serenissime 
Rudolf al II-lea, general şi comandant suprem al 
Sfîntului Imperiu, primim şi înapoiem cu aceeaşi 
dărnicie salutul generalului Giorgio Basta! 

Gonzaga foieşte scurt. Colonelul înţelege că între 
aceşti valahi există alte legi, departe de orice sete de 
mărire... 

Gîndul lui Mihai cuprinde ca-ntr-o licărire şiragul 
de nume strecurate rafinat sub pielea pergamentoasa 
a alchimistului Rudolf: Giorgio Basta, Ferrante di 
Gonzaga, Vincenzo Jaccoul, Lelio Arrivabene, Tomaso 
Cavrioli şi cîţi alţii... Un întreg alai de dezmoşteniţi. 
Toţi italieni. De parcă cetăţi precum a Veneţiei, 
Florenţei şi Mantovei şi-au alungat toate vlăstarele 

Turturea, cu ochii îngustaţi, caută în caietul 
amintirilor figura colţuroasă a colonelului. „Jaccoul... 
Zuccon... Zucconi. ” Asta era. Au încrucişat spada. I-a 
crestat braţul. Cu ani în urmă, la Firenze, colonelul 
de-acum era condotierul Vincente Zucconi. Cavaler de 
pripas, muşteriu nelipsit la duelurile tinerilor din 
spatele osteriei „Caravela de aur”... 

— Excelenţă, balul poate începe! 

Maestrul de ceremonii îşi pleacă toiagul poleit în 
faţa lui Mihai. Gonzaga surîde ascuns şi toţi îl 
urmează pe voievod în sala uriaşă. 

Mihai încremeneşte între coloanele înalte. Cizme de 
safian moi, pe pantalonul alb, strîns pe pulpe. Tunica 
azurie, ţesută cu fir sub mantia voievodală, bogată. 
Vulturii imperiali stîrnesc murmure ce se pierd în 
muzica veselă. Feţele se destind, în timp ce sînii 
doamnelor palpită aprins. 

în grupul din faţă, două femei fac să pălească stră¬ 
lucirea giuvaerurilor. Cea brună, cu părul strîns în 
vîrtejuri savante, se-nclină prima într-o reverenţă 
graţioasă. De sub gene prelungi, picură crîmpeie de 
nopţi ale patimilor... Mihai şi-aminteşte de sfatul 
marchizului: „Contesa Târkânyi e-o pasăre rară. 
Setoasă de mărire, îşi împinge neostenit soţul pe 
lunecoasele trepte ale puterii.” 

De lîngă raguzanul Giovanni de Marini Poli îl pri¬ 
veşte, cu tot azurul cerului napolitan, însăşi castelana 
- marchiză de Gonzaga. Preţuieşte o clipă bogăţia de 
aur a pletelor grele. Revărsarea lor tiveşte tăietura 
îndrăzneaţă a corsajului, abia potolind împlinirea de 
marmură a sinilor. Mihai stăruie, întorcîndu-i privirea. 




Clipeşte încurcată şi abia apoi se sprijină de braţul lui 
cu tremur uşor. 

Perechile îi urmează într-o revărsare de scînteieri şi 
culoare. Orchestra îngînă muzica dulce şi paşii se 
preling furaţi de simţuri. Mîinile se caută, dibuind 
făgăduieli tainice şi balul se cufundă într-o boare 
amăgitoare de tihnă... 

— Dansaţi admirabil, Excelentă. 

— Sînteţi prea bună, doamnă. Cu mult mai 
priceput partener aş fi în danţul morţii... Infinit mai 
mică-i obişnuinţa cu paşii danţului de curte. 

— Oh, principe, nu uitaţi luptele nici măcar în 
preajma unei femei? E drept, faima de oştean a 
domniei voastre a trecut de hotarele Imperiului... Dar 
se mai spune că sînteţi în stare să cuceriţi absolut tot 
ce vă iese-n cale... 

— înveninate guri, aleasă doamnă. Nu ne-amintim 
să fi cucerit decît tabere duşmane. Adevărat e că 
valahii sînt prietenoşi şi pricepuţi la petreceri. Nicicînd 
nu ne-am ştiut sîngeroşi... 

Pricepe că glasul lui nu-i făcut pentru confidenţe. 
Pînă şi perechile mai depărtate îi aud spusa. 

— Luaţi seama, principe, se schimbă perechile. Să 
nu răniţi inimile prea tare. 

Mîngîiat de zîmbetul marchizei, schimbă cu 
Turturea. Paharnicul e de nerecunoscut. îi admiră cu 
coada ochiului reverenţa impecabilă. Încîntarea 
marchizei licăre în priviri. Lui îi revine o baroneasă 
nurlie c-o claie de zulufi cînepii... îmbujorată de 
plăcerea dansului îl încearcă din priviri. Alături, 








— Nu vă e pe plac muzica, principe? 

— De ce mă-ntrebati? 

— Păreţi mohorît. Oricum, dus din această sală. 

— Nicidecum, scumpă doamnă. Muzica e aleasă, fe¬ 
meile minunate şi mi s-a spus că nici vinul nu-i mai 
prejos. 

Baroneasa chicoteşte reţinut. îl săgetează cu 
îndrăzneală şi la următoarea schimbare simte în 
palmă moliciunea unui bileţel. Cu eleganţă reţinută, 
Mihai îşi şterge fruntea. Boţeşte dantela batistei în 
pumn şi-o ascunde în faldul mînecii odată cu biletul. 
Necunoscuta surîde cu încîntare. 

Perechile se schimbă iar şi Mihai ajunge în dreptul 
contesei Târkânyi. Privire de gheaţă, bărbia mîndră şi 
mlădierea regală. Şi totuşi o simte fierbinte... 

— Parcă v-am mai văzut, contesă. în sala Hradului, 
tot la un bal. La fel de mîndră. Lîngă strălucirea 
voastră păleau multe frumuseţi... 

— Iată dar că vă cunosc în sfîrşit, principe. 
Desăvîrşit cavaler atît în saloane cît şi pe cîmpul de 
bătaie... Teamă mi-e numai să nu vă strivească 
propria faimă. 

Buzele contesei surîd subţire şi fruntea de 
marmură pare şi mai plină de sine... 

— Teamă, contesă? Nicicînd n-aş vrea să văd 
tristeţe în frumoşii voştri ochi! Vă voi spune dar, 
pentru a vă linişti, că nu facem parte din plevuşcă 
acelor cavaleri înălţaţi în slavă doar de clementa 
imperială. Faima noastră nu-i izvorîtă din fustele 
vreunei doamne, ci urcă prin noi în vreme, din datina 




Ochiul contesei se zbate speriat, în timp ce ecoul 
vorbelor se topeşte stins în strălucirea bolţilor... Ceva 

mai la dreapta, paharnicul încurcă paşii. 

* 

* * 

Alături de dormitorul voievodului, Turturea stăruie 
cu ochi obosiţi pe slova scrisorilor sosite grabnic. 
Prefăcută în cancelarie de taină, odaia respiră greu în 
lumina galbenă a sfeşnicului. Trei bătăi scurte înfîoară 
tăblia uşii. 

— Intră! 

— Paharnice, spune-i domnului că am găsit 
trimisul. Aşteaptă aici. 

Cu mustaţa pleoştită surîde ostenit. Cizmele, albe 
de colb. 

— Eşti ostenit, căpitane. Cînd pleci, trimite-1 pe 
Anghelache ş-apoi culcă-te sănătos. 

— Cum fu balul, paharnice? 

— Ca balul, căpitane. Femeile mîndre. Vinul tare. Şi 
printre toate, legile ascunse ale politichiei de curte, 
într-un sfîrşit, tot amăgire se cheamă. 

— Ti-e mintea ca briciul, paharnice. Şi n-ai nici 
boala trufiei... nu te laşi ispitit de linguşiri. 

— Iertare, doamne. Te treziră vorbele. 

— Ba. Nu dormii de fel. Spune-mi, căpitane, găsit-ai 
greu trimisul? 

— Nu, Măria Ta. Se ţinea în umbra zidurilor. 

— La Debreţin cum a fost? 

— Bine. Am trimis cu om de taină cartea Măriei 
Tale către arhiducele Matia. Apoi am tocmit şi vegheat 






Oameni ar fi, da’ cam slab înarmaţi. 

— Crezi că nu vor fi de nădejde? 

— Ba da. Cu mustru mult şi hrană din destul. 

— Bine, Leca, du-te la hodină. Turturea! 

— Poruncă. 

— Adă olăcarul. 

Cei doi ies. Rămîne singur, flancat de umbra jucînd 
în tremurul luminării. Barba voievodului pare mai 
înspicată. Ochii adînciţi în găvane. Pare sleit de 
gînduri, greu muncit de toate cîte vor fi. 

— Măria Ta... 

Oşteanul trupeş îngenunche retezat. Domnul în 
picioare, uriaş de poveste. 

— Ce veşti mi-aduci, prietene? 

— De la domnia sa Zolyomi, căpitan de Săcuieni şi 
de la tăt’ Bihora, sănătate şi slavă. Aşteptăm, doamne, 
semnul cel tainic, să intrăm sub arme cu mic, cu 
mare. 

Ochii lui Mihai sticlesc sub pleoapele sărate.„A cita 
oară?” se-întreabă Turturea, pătruns de duioşie. „S-a 
mai muiat leul, dar a cîştigat în înţelepciune.” 

— Cîţi sînteţi, căpitane? 

— Ca la şapte-opt sute, doamne. înarmaţi cum se 
cuvine. Tăti om veni, numa’ să ne chemi. 

— Mulţămesc, voinicilor! Şi după datină, închin 
prin tine cu toţi ai tăi un pocal întru ziua izbăvirii. 
Paharnice! 

Apucînd cupa pregătită, voievodul închină simplu 
oşteanului topit de-atîta cinste. 

— Măria Ta, îngăduie să mă-ntorn. Oi spune alor 
noştri să povestească nepoţilor şi strănepoţilor c-au 





avut cinstea să închine cu Mihai cel Viteaz, domnul 
nostru. Bunul Dumnezeu să-ti tie zilele, doamne... cît 

despre noi, braţele şi sîngele nostru ţi le dăm cu drag. 

* 

* * 

Peste cupa aurită, mănuşa fină se reazămă 
ocrotitoare. 

— Nu, dragul nostru, încă n-a sosit momentul. 
Sigismund, palid, învăluie masa într-o uitătură de-o 
voită simplitate. Aplecarea carafei se frînge în mîna lui 
Csaky şi toţi privesc intrigaţi. Au rămas aşa, cu 
mîinile agăţate-n gol, în gestul de supusă închinare. 

— Excelentă, îngăduiţi-mi o precizare... Glasul lui 
Szekely destramă clipa. Lasă cupa, ridicîndu-se agale. 

— Te ascult, domnule căpitan. 

— Ilustra voastră persoană, ca unic vlăstar al mă¬ 
reţei case Bâthoiy, este îndreptăţită să interpreteze 
acest moment ca pe-o fericită şi mult aşteptată 
încununare a ceea ce a fost dieta de la trei februarie. 
Acum, în luna lui florar, în acelaşi Cluj care v-a făcut 
cu prisosinţă dovada fidelităţii, prin noi nobilii aici de 
faţă, Transilvania vă recunoaşte principe şi cîrmuitor. 

— Mulţumesc, dragul nostru capitaneus, dar discu¬ 
ţiile de pînă acum lasă destule portiţe spre 
neînţelegere. Vestea primită la Bistriţa ne-a bucurat 
sincer. Vedem numai că sufletele voastre sînt pornite 
pe calea deplinei izbăviri a provinciei. Felul în care 
vom acţiona nu s-a conturat şi poate că nici 
evenimentele nu s-au copt deplin. Avem, prin 
corespondenţa ţinută, asigurarea că domnia sa Basta 







— Excelenţă, imperialul Basta e nesigur ca vremea. 
Eu sînt oştean, n-am darul descîlcelilor politice. Spun 
numai ce cred: tăria noastră în fata voievodului Mihai 
va sta în vîrful lăncilor şi-n tăişul săbiilor transilvane. 
Poate vom primi şi ajutor de la domnul Moldovei, 
poate şi de la turci, nu zic. Da’ de la Basta în nici un 
caz. 

— Korniş dragă, nimeni nu-1 vrea pe Basta în 
cîmpul de bătaie. Faptul că-şi va vedea liniştit de 
socotelile lui în cetatea Sătmarului e ca şi cum ne-ar 
înlesni o parte din biruinţă. 

— Adevărat, Excelentă. Eu nu văd de ce ne-am 

teme. Valahul e la strîmtoare... 

— Vivat Sigismundus! 

— Vivat! 

Cupele s-au ridicat, odată cu convivii. Sigismund se 
ridică la rîndu-i. 

— Aşadar, domnilor? 

— La arme, Excelentă! Sîntem alături de voi! Csâky 
umple năvalnic cupa principelui. Pe laturile cupei, un 

firicel rubiniu lăcrimează tulburat albul fetei de 

» 

Damasc. 

Z ori cînepii învăluie cerul Caşoviei. Straja îşi 
face cea din urmă strigare. în parcul castelului 
Gonzaga, Turturea şi Anghelache respiră din 
verdele crud. Doruri uitate se nasc iar, aprins. 

— Paharnice, nu mai pot. Leapădă încălţările cu 
mişcări grăbite. 

— Ţi-i dor de lacrima ierbii, portare. Las’, or trece 
toate cum trecură şi pîn-acu’... 

— Turturea, povestea asta a ta cu hangerul 
valonului îmi furnică temeri pentru viaţa Măriei Sale. 

— Ştiu, Anghelache, şi mie mi-i teamă. Mai ales azi, 
cînd s-or întîlni Leul răsăritului cu Şarpele Imperiului. 

— O să casc ochii, frate... Să-mi cadă un munte de 
tină în cap de nu-i zdrobesc ca pe surcele! 

Privind la pumnii portarului, paharnicul zîmbeşte 
ascuns: buzdugane de poveste. 

— Ştii bine că şi eu mi-aş da viaţa, da’ vitejia nu-i 
deajuns. Nu-i destulă jertfa, Anghelache. La Mirăslău 
nu luptarăm din răsputeri?... Şi ce-am ales? 

— Pribegia domnului şi-a noastră. Eh, paharnice... 
Cum putem stinge vînzarea? Am avea o ţară ca un zid 
în faţa turcului. Acu’, dacă şi împăratul îl unse pe 
domnul nostru, numai de nemeşi avem a ne teme... 

— Greşeşti, prietene. Dar nu-i vina ta. Acu’, tocmai, 
avem a ne teme de lăcomia şi răzbunarea turcului. De 
papistaşii rigăi Rudolf, de poftele arhiducelui 

Maximilian, de iţele încurcate ale celuilalt arhiduce, 
Mathias şi încă, peste ei, de setea de mărire a 
ghinărarului Basta. Toate-s fire date voievodului 
nostru de soartă însăşi. Încîlcite şi ascunse, aşa cum 
se află, îs greu de dărăcit. 

— Grijania lor de ulii lacomi! Ce-or avea cu ţări¬ 
şoarele astea? Că aici oamenii trudesc de cînd se ştiu 
fără nevoia politichiei de la Praha ori Viana! 

— Aici-i buba. Că oamenii-s harnici. Or pungile im¬ 
perialilor îs mereu golite de îmbuibarea curţilor. 

— Da’ noroadele lor nu le-ajung? 

— Vezi bine că nu. Şi au, noroadele acelea, şi 
hărnicie şi pricepere. Meşteşuguri înflorite, unele de-a 
dreptul de necrezut. Drept e că au şi leneşi. Destui... 

— ... stau puşi pe căpătuială. Pricep! Mai ieftine şi 
mai primite sînt laptele şi mierea cîştigate cu sabia. 
De-apucăm a ne ridica iar în slavă, am credinţa că 
le-am toci săbiile ca pe alea... furcuţele cu care mîncă 
imperialii din talgere. 

— Cam ăsta ar fi şi gîndul ascuns al voievodului. 
Da’ pînă atunci mai e de trecut şi ziua asta. Cînd l-o 
vedea iar Măria Sa pe procletul de la Mirăslău, o să fie 
vai şi-amar. 

— înspicatu-i-s-a barba şi greu rumegă nelegiuirile 
înăuntrul cugetului. 

în boarea subţire a dimineţii, vorbele se culcuşesc 
la sînul ierbii. De sus, plouă tăcut cu flori mărunte de 
cireş.. 

* 

* * 

în curţile largi ale caselor de ospeţie, slugile se pre- 




ling într-un du-te vino muţesc. Sub intrarea înaltă, 
treptele se desfac larg spre peronul de lespezi. Un 
cavaler măsoară arcuirea de piatră, agitat. 
Schorfstein, locotenent colonel al pedestrimilor valone. 
Sprijinit în sabia grea, Verlin de Liege, comandantul 
archebuzierilor, cîntăreşte intrigat supărarea 
confratelui. 

Uşi se cască, ivind pe trufaşul Jacob de Beauri, 
urmat de Rosini, comandantul Reiter-ilor 1 . 

Pe porţile mari, trei călăreţi intră la pas. Peste tuni¬ 
cile verzi, platoşe uşoare. Valtrapurile scumpe 
încruntă privirile căpitanilor. Descalecă. Toţi odată. 
Cu chiverele sub braţ înaintează liniştit. în mijloc, 
Marcu Cercel, ghicindu-i-se după nobleţea făpturii 
rangul de prinţ şi sfetnic al domnului. Pe margini, 
Vasile Mîrza şi Ioan Raguzanul, oameni de taină şi 
căpitani ai voievodului. Gazdele salută cu sabia şi cei 
trei îl urmează pe Beauri, urcînd scara interioară. 
Uşile salonului sînt cele ce se deschid acum şi solii 
păşesc prin ele cu pas egal. în fundul încăperii, 
smochinit şi încercat de gută, Giorgio Basta. Purtînd 
însemnele de general, stă adus de spate în blana 
jilţului. Lîngă el. în picioare, Vincenzo Zucconi. 

— înălţimea sa Mihail Voievod, general şi mare co¬ 
mandant al armatelor imperiale, pofteşte pe Excelenţa 
Sa Giorgio Basta la palatul Gonzaga. 

Jaccoul păleşte şi Beauri trage pe jumătate spada, 
Marcu urmăreşte reacţia generalului, devenit 
pămîntiu. Urmează calm, cu ochii pe Beauri. 


1 Reiter (germ.) - călăreţ 

— Va avea loc întîiul consiliu militar în care, dim¬ 
preună cu Excelenţa voastră, sunt invitaţi căpitanii de 
armie. 

Fără a mai aştepta răspuns, se-nclină toţi trei şi 
se-ntorc cu pas la fel de egal, spre turbarea valonului. 

— Daţi-mi voie, Excelenţă, să-i arestez pe aceşti 
obraznici. Jur că pînă-n seară v-aduc de barbă 
valahul la picioare!. 

— N-a sunat încă ceasul! Vocea gîjiie spartă. Fără 
valah am fi nevoiţi să ne-amintim Clujul turbulent, în 
răscoală. 

— îi vom trece prin foc şi sabie, Excelenţă! 

— Eşti pripit, dragă Beauri. Lasă ţărănoiul să guste 
triumful momentului. însemnez şi această insultă 
spre aducere aminte. Dar înainte de toate îl ajutăm 
să-i bată bine pe transilvani. Să-i treacă lui Sigismund 
oştile prin sabie şi... să-şi tocească propriile-i braţe cît 
mai mult. 

Gîjîitul vocii se sparge. Ca un blestem. Se-nfîoară 
pînă şi Beauri de ce poate zace în trupul ăsta ros 

deopotrivă de gută şi ambiţii. 

* 

* * 

Aproape nimeni nu-şi crede ochilor. între oamenii 
voievodului, Turturea priveşte încordat, încercînd să 
priceapă cum de aici, în sala de consiliu, încă n-a 
căzut tavanul. Nimeni nu şi-a dat duhul şi toţi se 
pizmuiesc, cîntărindu-se doar din priviri. Vorbele cînd 
curg fără şir, cînd rămîn agăţate în bolţile reci. Toate 
fără osebire stau tăvălite în mierea diplomaţiei. 

Chipul domnului, straniu. Căutătura oţelie a 



împrumutat tărie de dincolo de negura cleioasă a 
umilinţei. Poate din lumina gîndului a ce va fi în 
veacuri Dacia Magna 1 . Să fie bărbatul ăsta buhăit 
vicleanul de la Mirăslău? se întreabă Turturea. Să fi 
putut această minte să-i momească voievodul pînă la 
a trece copilăreşte Lopadul? Nu! De o mie de ori nu! 
Ce poate această frunză dezmoştenită de ram, mereu 
în bătaia răsuflării imperiale? Şi cum ar putea sta 
împotriva stejarului înfipt în ţărîna neamului său? 

Mihai priveşte fix în căutătura de şopîrlă a 
generalului. Buzele Marcului frămîntă aerul. N-aude 
nimic. îi stăruie sub tîmple scrîşnetul fierului pe 
oasele lui Baba Novac. Marchizul Gonzaga spune ceva 
tăvălit în zîmbete. Mihai aude ţipătul şirului de bravi 
căzuţi sub barda vicleniei. Jacob de Beauri face o 
reverenţă largă spre contele Tomaso Cavrioli. Şi 
voievodul vede căzînd stindardul viu al secuimii: 
viteazul Domokos străpuns de suliţi... 

— Măria Ta... doamne! Marcu asudă. 

Generalul declară că îl preţuieşte pe Mihai ca pe-un 
viteaz comandant. 

— Am uitat cele ce-au fost între noi, generale. Acum 
va trebui să ne unim în folosul cauzei impusă de 
însuşi împăratul Rudolf al-II-lea, se aude răspunsul 
voievodului. 

Ca-ntr-o furtună de vară. Bubuitul Voievodului ce 
răsună desluşit sub netedele cuvinte, uşurează norii 
de neagră încordare. Sala amuţită simte cum plouă cu 
răcoarea trecutei primejdii... 


1 Dacia Magna (lat.) - Marea Dacie. 



„Iată-1 bînd şi acest pahar...” Turturea jeleşte de 
oful voievodului. Mîrza şi-nfruntă ochii cu contele 
Lelio Arivabene. Marchizul aşază cu reţinere mina lui 
Basta în palma lui Mihai. 

— Astăzi, domnilor, Sacra Majestate ne-a îngăduit 
onoarea de-a avea în preajmă pe cei mai mari generali 
ai timpului. 

— Sînteti darnic, ilustre marchiz. Vocea lui Basta 
sparge în cioburi. 

— Doar exact, Excelenţă. Am plăcerea să vă 
amintesc că am deschis cel dinţii consiliu militar al 
acestei - deja promiţătoare - campanii. 

Cei trei şed la masa consiliului. Marchizul de tot în¬ 
seninat. Basta, dospind în acreală. Mihai, cu 
sprinceana ridicată, aşteptînd urmarea. 

— Cred c-ar fi nimerit să facem cunoscută puterea 
adversarului. 

— Moldoveni şi transilvani, cam douăzeci de mii, 
poate mai mult. Adăugind încă vreo cinci mii de tătari, 
rezultă o armată ce-ar putea ajunge, aşa cred, aproape 
de treizeci de mii de oşteni. Arme de foc şi albe; în 
afară de ele, patruzeci de piese de artilerie... Basta 
priveşte unsuros, urmărind efectul. 

— Adăugaţi încă pe puţin zece mii de turci şi n-ar fi 
întregul posibil prezent în bătălie. 

Mihai n-o spune cu aerul de-a înfrunta. Basta 
tresare surprins. Gonzaga tuşeşte încurcat. 

— Faţă de cele amintite, stăm foarte prost. Noi 
înşine mai mult de opt, zece mii n-avem de unde. Or, 
cu suma propusă de Majestatea Sa, ilustrissimul 
principe Mihai ar mai putea adăuga cel mult şase mii. 



Total şaisprezece mii, în patru luni de aici înainte. 

— Generale, patru luni ar însemna de zece ori patru 
mii de paşi pentru duşman. Or aşa ceva nu voiesc, şi 
nici gînd c-o să fie! Nu uitaţi că Imperiul are nevoie 
grabnică de provincia transilvană. Şi la rîndu-i 
Transilvania, grabnică nevoie de pace! Drept pentru 
care, în două luni de aici înainte, voi avea cei şase mii 
de oşteni. Gata şcoliţi şi alcătuiţi pentru luptă. Cu 
orice preţ, generale, aşa va fi! 

Cuvintele cad cumplit, apăsînd cu greutatea 
adevărului. 

— Mă îndoiesc că aşa va fi, ilustrissime, dar oricum 
vă doresc să izbutiţi. Pînă atunci se pot începe 
strigările. încerc să cred că nu vor fi incidente. 

— Strigările au şi început. Consider că nu-i nece¬ 
sară precizarea: căpitanii mei îşi vor face strigările 
deosebit de ai dumneavoastră, fără să încurce pe ni¬ 
meni. 

Mihai se ridică şi toţi pricep că atunci cînd marea-i 
învolburată, cuminte-i să cîrmeşti corabia spre casă. 
Turturea se-ncumetă peste protocol. Toarnă singur vin 
vechi, aromind a pace şi-a gînd de gospodar. Oamenii 
gustă reţinuţi. Voievodul bea dintr-o sorbire. Marcu, 
subţire şi Mihalcea, părinteşte - îl încadrează temători. 
Mîrza şi Anghelache veghează atent. Imperialii se 
retrag cu rece politeţe. Mihai rămîne, uşurat, între ai 
săi. Paharnicului îi vine să-i sărute pe toţi laolaltă 
ca-ntr-un botez al dreptăţii. 

* 

* * 






adumbriţi. împlinite din dor, suspine adinei. Şi 
chipuri dragi ivite dincoace de vis în tabăra toropită. 
Ici, colo, cîte-un schimb de strajă prefiră umbre pe 
pînza cortului. Din senin, dincolo de îngrădiri se naşte 
larmă. Suie spre el tropot de cal. Hampa înaltă cu 
steagul Magnaei în vîrf. Umbre repezi. Poala cortului 
smulsă în lături. Turturea în cămaşă, acoperind 
trupul lui Mihai. Izbindu-se de paharnic, Samoilă 
căpitanul cade ostenit la picioarele domnului: 

— Spune, ce taci?!... Glasul sfîşie cortul. 

—- Iertare, Măria Ta. îmi ieşi sufletul pe gură. 
Gîfîitul tremură amestecat cu sudoare şi miros de cal. 

— Spune, Samoilă, nu mă fierbe! Doamna?... 
Pătraşcu? 

— Ba. Vel ban Udrea şi dumnealui spătar Negrea. 

— Cum, ce făcură? 

— Auzind că Măria Ta eşti la Caşovia, au sculat 
oastea de ţară. Gloatele în contra lui Moghilă. 

Vodă păleşte vlăguit. Cade în jilţ. Ochii freamătă 
sîngeriu. închipuie în minte tot ce-a putut fi. Ascultă 
mărturisirea cu barba în piept. Simion Moghilă află de 
complot. Cade din scaunul Tîrgoviştii, fără veste. 
Prinde capii. Pe podina ridicată-n pripă, vede pe cei 
doi, Udrea şi Negrea între călău şi duhovnic. 
Sîngerează adînc. Din pridvorul palatului, Moghilă 
hohotind. De cine?... De cei pe care el, Io Mihai... în 
sacra Alba Iulia nu i-a preţuit de-ajuns. îl vede pe 
Negrea urlînd cu braţele la cer. Udrea smulge securea 
gîdelui. Lumea împietrită. Negrea cu palmele goale 
s-aruncă în gîtul căpitanului gărzii. Călăreţii înzăoaţi, 
stană. Vodă aiurit în pridvor. Capetele rostogolindu-se 



sub barda grea. Udrea cade. Şi cei doi dîndu-şi duhul 
în zecile de lănci dezlănţuite. Sînt ridicaţi în sus, 

zdrenţe din ce fost-au, să fie descăpăţînaţi după 
poruncă. 

— Şi nu-i putură opri?... 

— Marele logofăt Teodosie Rudean, dimpreună cu 
domnia sa Preda Buzescu le porunciră să nu se 
ridice-n arme. 

Mihai nu mai aude. Mihai are numai ochi. Ai 
cugetului. Scaldă în lacrimi icoanele dragilor intraţi în 
nefiinţă. Răsare din neguri atacul... Eiab paşa rînjind. 
Şi-apoi în iarba cosită-n copite trupul ursului ce fuse 
marele ban Calotă Bozian. Descăpăţînat... Cetatea de 
scaun, Tîrgovişte, străbună, cu porţile lăsate. Grilajul 
ridicat şi Racea îngenuncheat în desimea ploii... 
Fulguie iar amintirile. Seara lui Crăciun Bătrînul tot 
aici, la Caşovia. Drumul spre Praga oprit o clipită. 
Marcu, frîngînd întrebarea colindului. El, uitat, cu 
sufletul călătorit la castelul Gilăului. Acolo unde 
Stanca şi copiii n-aveau parte nici de atît: de-o 
frîntură de fagure din colindul străbun. Şi iar picuri 
săraţi sub geana vremii. Deli Marco, dîndu-şi duhul în 
văzul padişahului. Trupul, pămînt în ascuţimea 
cîrligelor. „Doamne, pînă cînd?”... Viena searbădă... 
Ochii lui Baba Novac cerşindu-i răzbunare. I se 
zguduie carnea. Ghiceşte în mulţime privirea verde a 
lui Basta. Obrazul Novacului, cu tiparul cizmei lui 
Moise, purificat de flăcări. Urlă mut pentru acela 
care-a fost între căpitani stindardul lui cel mai viu. 
Alături, Zelestey şi Sava Armaşul cu braţele sfărîmate. 
Geme sîngerat, cîntărind obida de la apa Lopardului. 


Peste ea, frîngerea lui Petre Domokos. închide, cu 
trupul lui parcă, drumul amintirii spre Mirăslău. 

Din toate cîte au fost, n-au mai rămas decît 
oasele?... Călugăreni, Vidin, Nicopol, Babadag, Sofia, 
Şelimbăr, Olani, Mirăslău, Bucov... Mereu cu sabia 
sîngerînd. Şi stivele de oase pe sinul pămîntului... 

Negurile se retrag. Rămîne Cozia. Sură şi adevărată, 
veşnicind în veacuri. 

Ca din afunduri, vocea Marcului: 

— Pentru ce, doamne? 

— 1 Ce, copile?... 

— Atîtea jertfe presărîndu-ţi calea... Nu-i gloria la 
fel de pieritoare ca şi eroul sub tăvălugul timpului? 

Turturea, în cămaşă, se-ntoarce lîngă domnul sleit 
de tăcere. 

— Nu glorie voieşte Măria Sa. Ci pacea, clintită de 
veacuri. Cerşită de miile de nume şi soaţe boţîndu-şi 
bocetul în colţul năfrămii. Soarele liniştii. Dăruit în 
bujorii pruncilor rămaşi fără tată. Tihna pămîntului 
prea plin de sîngele vitejilor. Adă-ţi aminte... Liniştea 
mucenicită cu încăpăţînarea şi foamea şi frigul acelora 
ce-au scris, leghele ţarinilor cu sîngerarea tălpilor. 
Liniştea celor ce şi-au pictat pe stindard chipul lui 
Baba Novac, simbol şi crez de dreptate. Asta vrea 
domnul, nu gloria iute trecătoare! Asta vor şi cei peste 
două mii de oropsiţi care şi-au întins mîna sub 
flamura Magnaei Dacia... 

Suspină. Ecoul se stinge în umbrele cortului. Dom¬ 
nul surîde către trupul lui Samoilă uitat în genunchi 
cu capul în piept. Doarme somn greu, răpus de 
osteneală. 







Afară, constelaţia Săgetătorului clipeşte stins peste 
flamura Magnei, înfiorată de răsuflarea pămîntului. 

I ată-ne aşadar la cel de-al treilea consiliu militar. 
Avem, de astă dată, printre noi pe trimisul 
Măjestăţii sale, consilierul imperial Mihail 
Szekely. 

Marchizul Gonzaga se înclină ceremonios spre cel 
anunţat. Consilierul, posac, clăteşte adunarea în pri¬ 
viri reci - albastre. îl ştie pe principe de la Alba lulia. I- 
a susţinut şi cauza în faţa Camerei Aulice. îl regăseşte 
surprins, în toată strălucirea de-atunci, de parcă 
nimic n-ar fi umbrit steaua lui norocoasă. 

— Ascult, domnilor, planul de bătaie în întregul lui. 
Părerile la urmă. 

Marchizul trece la hartă: 

— Ilustrissimul principe va lega tabără aici, la De¬ 
breţin. Posibil ca forţele recrutate să se ridice la peste 
şase mii de oşteni. înarmaţi cum se cuvine. în acest 
timp, Excelenţa sa generalul Basta îşi va întregi 
forţele, întorcîndu-se la oastea sa grupată în Satu 
Mare. în felul acesta, Oradea este prinsă între cele 
două oştiri care la nevoie pot deveni doar una. 
Sigismundus ştim că se îndreaptă cu gînd de asediu 
spre Oradea. Dacă la rîndu-mi, cu trupele ungureşti şi 
muşchetarii imperiali, mă aşez la Tokay, duşmanul va 
fi prins într-un cleşte uriaş. Fălcile lui pot fi sprijinite 
la nevoie de oamenii mei. La sugestia ilustrissimului 
Mihail, scrisorile trimise la garnizoanele din Gilău, 
Lipova, Lugoj vor scula oştile cetăţilor, treze în faţa 






eventualului ajutor turcesc pornit de la Timişoara spre 
Bâthory... 

Cîteva clipe, tăcerea se lasă apăsătoare, aţîţîndu-le 
nervozitatea. Toţi ghicesc o schimbare, încercînd să 
înţeleagă ce-ar putea zace în capul comisarului 
imperial. 

— Ilustrissime, rog să-mi îngăduiţi a-i pune întîia 
întrebare generalului Basta. 

— Fireşte, comisare! 

— Excelenţă, dacă oştirea principelui va angaja, de 
nevoie, lupta cu turcii, năvălind pe direcţia garnizoa¬ 
nelor amintite, undeva în josul Oradiei, în timp ce 
domnul marchiz va sta cuminte la Tokay, ce veţi face 
trezindu-vă în faţa puhoiului de peste, 30 000 de 
oşteni ai lui Sigismund? 

întrebarea stîrneşte iritare pe figura generalului. 

— Ne putem retrage într-un loc prielnic, aşteptînd 
trupele marchizului. A fost prevăzută şi această 
posibilitate... 

— Nu, generale! Nu satisface îndeajuns această 
foarte posibilă desfăşurare a lucrurilor! 

Szekely se ridică cuprinzîndu-şi interlocutorul 
într-o învăluire scurtă. 

— Voia şi planul arhiducelui Mathias sună altfel! 
Trece la hartă. Crunt, cu fălcile tăiate-n stîncă. 

— Excelenţa sa generalul Basta, va porni în 
întîmpinarea trupelor ilustrissimului Mihai-voievod. 
Vor face joncţiunea la Moftin şi împreună vor fixa 
instalarea în vederea unui atac dinspre Simleu. Sigur, 
locul şi data luptei rămîn în seama celor doi. Domnul 
Gonzaga trece la dispoziţia generalului Basta. Numai 




* 




dacă vor lupta împreună, se poate prevede un rezultat 
mulţumitor. Cel mai tîrziu în iulie trebuie susţinută 
bătălia, sfîrşind cu starea nesigură din Transilvania. 
Majestatea sa Rudolf al II-lea are credinţa deplină că 
geniul militar al principelui îl va instala în vechea 
Tîrgovişte cu toată fala. De aceea nici nu-1 jigneşte cu 
prezenţa consilierilor imperiali. Eu voi supraveghea 
mişcările taberei domnului Basta. De asemeni, 
arhiducele Mathias aprobă să se dea ilustrissimului 
cele şase tunuri cerute prin curier. Odată Bâthory 
nimicit şi voievodul aşezat, în Ţara Românească, 
hotarele Imperiului îşi vor afla liniştea atît de trebui¬ 
toare aici. la Dunăre. 

— Ţara Românească e prea mică pentru noi, 
domnule consilier! Şi nu asta a fost înţelegerea şi 
învestitura Alteţei sale regale Rudolf! 

Vorbele plesnesc urechile imperialilor şi Mihai se 
scoală trunchios, dominîndu-i cu statura. Gîndurile 
bănuite de Basta se adeveresc neaşteptat. Gonzaga 
ridică iritat cupa, închinînd zgomotos: 

— Pentru victoria acestei campanii!... Pentru gloria 
Majestăţii sale Rudolf al II-lea! 

Beau. Urmează ca fiecare să-şi ţină drumul cum s-o 
pricepe, gîndeşte Mihai. Faptul că arhiducele i-a apro¬ 
bat cu o mină planul propus prin tainic curier şi că-i 
ia cu alta Transilvania, nu-1 surprinde. A socotit 
această mişcare încă de după audienţa de la Viena. 
Ştie că de n-ar fi fost faima lui de oştean, Mathias 
şi-ar fi legat interesele de un altul. 


Marcu şi Turturea, cu ochii pe voievod; iar banul 




privirea lui Mihai; ei ştiu că numai sabia şi credinţa 
lui îi va scoate din ghemul intrigilor, întins pe ceea ce 
încă nici nu-i făptuit. Domnul, cu paşi măsuraţi, 
părăseşte consiliul, însoţit de ai săi. 

Afară musteşte a viaţă şi aerul tremură săgetat de 
păsări. Pămîntul răsuflă şi mulţi tac pierduţi, cu 
gîndul departe cuibărit în floarea pomilor şi-n iarba 
de-acasă. 

* 

* * 

Dealuri îngemănate prelung în arcuri de verdeaţă. 
Drumul spre Tokay între ele, spinare solzoasă de 
balaur amorţit. Către intrarea oraşului, firul de apă al 
unei mori părăsite. Se lărgeşte într-o luncă, mărginită 
în trei laturi de tufani şi sălcii bătrîne. Doi cai arătoşi 
ronţăie alene cu chingile slăbite. Lîngă un ciot 
noduros, cinci oameni, roată, fac larmă. Pieptarele de 
piele descheiate, săbiile în iarbă, alături. Beau din 
două balerci pîntecoase. 

— N-ai dreptate, Almâsi. Ieri în piaţa oraşului, oa¬ 
menii valahului au început strigările încă din zori... 

— Taci, Gâbor! Mintea ta nu judecă nici cît o ulcică 
goală. Am tălmăcit ce mi-a spus excelenţa sa, 
căpitanul Rosini: oamenii de aici şi de-aiurea vor trage 
întotdeauna la strigările valahului... 

— Firesc: plăteşte mai bine! 

— Gâbor! Te scurtez de limbă de mai scoţi un 
cuvînt. Se-ntoarce spre ceilalţi. Cum vă spuneam, 
oamenii lui promit solde mincinoase şi dobînzi de 
război. Asta pentru ca minţile puţine să creadă în 







— Să-i oprim dar! 

— Aşa, să meargă-n altă parte. 

— Staaaţi, staţi!... Aşa e, trebuesc opriţi. Da’ nu pe 
faţă, nici în văzul lumii. S-ar crede că-i pizmuim. 

— Păi cum altfel? Să-i ucidem în aşternuturi? 

întrebarea îi înfioară pînă-n adine. înţeleg, toţi: cam 

la ce-a spus spadasinul cu bucata de piele neagră 
peste-un ochi, s-ar ajunge, dacă... 

Dinspre sălciile uitate de vreme, doi cavaleri se trag 
mai la vedere. Cel în uniforma Reiter- ilor, tunică 
neagră şi lentă albă, e căpitanul Rosini. în tunică 
galbenă, umbra lui, Vincenzo Jaccoul. 

— Roagă-i, Almâsi, să-ţi asculte planul. Păcat de 
galbenii ăştia să se-ntoarcă-n tabără nefolosiţi. Omul 
lui Jaccoul plimbă pe sub nasul celor cinci o pungă 
încăpătoare, stînd să-şi piardă talerii de plină ce e. Cu 
ochi lacomi cei cinci se dau aproape şi glasul lui 
Rosini plesneşte sec: 

— Capul celui ce conduce recrutorii valahi! în 
schimb aveţi punga! 

— Cu ceilalţi ce facem? 

» 

— Domnule Almâsi, mie capul îmi trebuie. Ceilalţi, 
înseamnă-i la nas sau unde vrei şi liber... 

Spadasinul dă din cap c-a înţeles. Cei doi se 
depărtează spre caii slobozi, 

— Mîine seară. La „Butoiul de aur”, aruncă Rosini 
peste umăr. 

încalecă iute. Năimiţii, stană. 


— Şi-acum ce facem? Omul fără un ochi se lasă în 
iarbă, ursuz. După ce-a sorbit cu sete din vinul 






— Ce facem... Facem ce spune fudulul ăsta de 
Almâsi. 

— Păi faceţi, dragilor. Altfel nu pupaţi nici un sfanţ 
din punga aia dolofană. Mai beţi cîte-o gură şi la 
drum. Pînă-n seară-1 avem ca-n palmă pe valah. 
Ascultati-mă pe mine. 

— Da’ cum? Eu unul nici nu l-am văzut. 

— Nici nu trebuie, Jânos. Tu să-ti aduci aminte de 
cînd n-ai mai mîncat împărăteşte la Gyuri-baci. Şi să¬ 
biuţa ta o să lucreze cu spor. 

— 1 Ci spune o dată, mistreţ bătrîn, că ne fierbi de¬ 
geaba. Ce-ţi prăsi mintea, că doar nu ne-om duce ca 
la nuntă după recrutorii valahului? 

— No, beţi dară. Beţi vinul cum v-am rugat. Apoi 
facem şi planul. Am o idee cum nu s-a mai pomenit. 

Fierţi de curiozitate, cei patru golesc balercile. Şterg 
mustăţile cu mînecile largi, trăgîndu-se în jurul lunga¬ 
nului. Ochi şi urechi. 

Peste mătasea ierbii, fuioare de colb se învîrtejesc. 
Vin, purtate-n rafală, tocmai din drumul pustiu de 
călători. 


* 


* 



Orice drumeţ însetat, în trecere prin Tokay, musai 
să oprească, măcar un ceas, la faimosul „Butoi de aur” 
al veselului Gyuri-baci. Asta nu pentru că hanul ar fi 
mult mai arătos ca altele. Mai degrabă pentru butoiul 
pictat pe firmă. Nu era el chiar de aur, da’ avea 
butoiul bătrînului un vin de te ungea pe suflet... Ca-n 
orice han, Gyuri-baci ţinea la etaj camere pentru 
oaspeţi. Ba într-o aripă era chiar un fel de salonaş în 

care se puteau încinge chefuri pe cinste. Ferite de 
ochii lumii şi deloc ferite de ochioasele bătrînului. 

Aici, de mai bine de-o săptămînă, în două odăi ală¬ 
turate, oamenii lui Mihai stau în găzduire aleasă. în 
prima, căpitanul Creţu cu catastifele sub nas, dincolo 
de masă Turturea, sosit numai de două zile, verifică 
listele înscrişilor şi plata avansurilor cuvenite. 

— Dacă tot aşa o ţinem, într-o lună oştirea domnu¬ 
lui e gata. 

— Aşa socotii şi eu, paharnice. Cu ce mai strîng cei 
de la Rakamaz şi Debreţin, alăturaţi cetelor deja lingă 
Măria Sa, oastea-i întreagă curînd. 

— îi uitaşi pe-ai noştri, Creţule. Cei de-acas’, de 
prin bănie. Şi cei intraţi în firea domnului: secuii, 
Beiuşul şi Lipova. 

— Nu-i uitai. Ăia veni-vor la cel dinţii sămn. Fără 
catastivuri. 

Zgomot uşor, în dreptul uşii. Creţu se-ntinde şi des¬ 
chide zmucit. Mai să se prăvale, una din gemenele 
hangiului întreabă c-o plecăciune silită: 

— Străluciţii căpitani poftesc cina acum sau mai 
tîrziu? 

— Pentru o fată tînără, pe deasupra şi frumoasă, 
ascultatul la uşi nu-i de cinste! 

Cu ochii la Turturea fata zîmbeşte îmbietor, 
îmblînzind pornirea lui Creţu. Paharnicul, cu ochi 
îngustaţi scormone, în minte de unde-i ştie făptura... 

— Nu încă, te-om anunţa noi cînd! 

— Bine. Văd că v-am supărat. L-oi trimite pe 
Kovăcs cu bucatele. Poate mutra lui pocită v-o place 
mai mult. Trage uşa şi imediat se-aud paşi măsurînd 

scara. 

— Nu-i bine, Creţule. Odaia-i curată, da’ prea în 
gura treptelor. 

— La han nu-i de-ales. Asta a fost de dat. Asta am 
luat. Te-ngrijorează ceva? 

— Nu-mi plac ochii fetei. Pare că i-am mai văzut, 
da’ nu ştiu unde... 

— O fi o părere, paharnice. Sau îi fî trecut pe-aici în 
drum spre Praga. 

— Vezi bine c-am trecut, da’ nu la hanul ăsta am 
stat. Cine ştie, poate bătrîneţile mi-or da tîrcoale. 

— Cu păcat spui vorbele astea. Eşti verde şi arătos. 
Multe oftaturi vei mai zmulge de pe buzele 
mîndrulitelor. 

— Lasă-le-ncolo, căpitane. Ce alt au a face decît să 
ofteze de cîte ori li se năzare? Mai bine, dacă tot 
ne-mbie, să primim bucatele. Pînă atunci sfîrşesc şi eu 
socoata plăţilor. Mîine-n zori pornesc mai departe. 

— La fratele Pavel Ursu? 

— La el, tocmai la Debreţin. 

— Eh, te las dară. Cercetez de bucate şi pînă-s 
gata, dau o raită să văz de încropirea taberei. 

— Du-te, căpitane. Şi ai grijă să nu se dedea jafului 
nici un oştean. Poruncă straşnică de la Măria Sa. 

Făcînd semn ca-nţeles, căpitanul iese. 

Cu ochii pe asfinţitul sîngeriu, paharnicul suspină 
adînc şi-apoi se cufundă în şirurile de socoteli. Clipele 
se scurg negîndit. Colţurile odăii călcate neauzit de 
uriaşi păianjeni de umbră. Neaşteptat, uşa se 
deschide. în straie de slugă, Almâsi ca o furtună. 





smulgîndu-şi părul. 

— Iertare, Excelenţă, de o mie de ori iertare. Jur că 
n-am nici o vină!... 

Neînţelegînd o iotă despre pricina văicărelii, 
Turturea se scoală, privindu-1 intrigat: 

— Ci taci odată, că nu eşti babă. 

— Tac, Excelenţă, cum porunciţi, da’ n-am nici o 
vină, zău, pe... 

— Opreşte-te, omule, şi spune care-i baiul? 

— Calul. Armăsarul domniei voastre, vai mie... ve¬ 
niţi să vedeţi! 

Cu paşi împleticiţi lunganul se trage către uşă. Tur¬ 
turea neguros. „Ce poate fi?” îl urmează înciudat. 
Sluga se trage-n lături. Deschide uşa şi-i face loc. 
Cealaltă mină pipăie sub surtuc. Turturea trece 
pragul. Lama fulgeră scurt, ricoşînd în cămaşa de 
zale. De sus, o bîtă noduroasă trăzneşte icnit. 
Paharnicul se-nmoaie şi patru mîini îl prind ghem. 
Almâsi îl leagă şi toţi trei îl îndeasă în doi saci, gură la 
gură. Scara întunecoasă. Opinteli năduşite. Iată-i în 
stradă. Legat fedeleş, îl abandonează în spinarea unui 
cal normand. Almâsi leapădă straiul de slugă şi-ntr-o 
clipită toţi încalecă. Cercetează atenţi. Nimic. 

Almâsi se-ntoarce spre umbra din prag. Aruncă 
punguţa. Fata prinde preţul vînzării, dispărînd 
grăbită. 

Din vatra cerului, o ultimă rază aprinde vîrful 

hanului. Moare apoi în poala cenuşie a nopţii. 

* 

* * 





Pierzind răbdarea, Gâbor se-nalţă pe-un cot, ascultînd 
framîntarea drumului. 

— Stai locului, băiete. N-are căpitanul cal cu 
potcoave de puf. S-aude oricine vine. 

— S-aude. Da’ să ştiu şi cine vine. 

— Te păleşte luna-n cap. Poate ghici oricine că aş¬ 
tepţi cu anume treabă. Găbor se-ntinde. Priveşte 
petecul soios cu care şi-acoperă Chioru ochiul scurs. 
Din susul drumului scîrţîit de osii, înfîoară noaptea. 
Gâbor se-nalţă iar şi se culcă sub pumnul chiorului. 

—- Stai că mă îndoi de tot! 

— Taci şi ascultă! 

— Zidirea cui o dat norocul! Ce ne facem? 

Trapul calului răzbate din freamătul drumului. Ca 
să nu fie văzut, Chioru îşi saltă ochiul teafăr. 

— Oare cu celălalt au sfîrşit? 

— Poate.. Vedem cum sfîrşim şi aici... Din ce în ce 
mai clar, copitele vestesc apropierea. Chiorul mai pri¬ 
veşte o dată, răsuflînd adînc. 

— El e! 


Cu mîna pe arme stau, gata să ţîşnească. în razele 
lunii, Creţu călăreşte, liniştit. Carele, undeva în urmă. 
Cei doi pe ghimpi. Strecurîndu-se şerpeşte, Chioru ră¬ 
sare în buza drumului. Simţind miros străin, calul se 
cabrează. Gâbor se-nalţă nălucă. Jungherul chiorului 
spintecă noaptea. Cu Creţu prăvălit pe grumaz, calul 
sare-n tăpşanul verde. 

— Iuteee! încalecă, Gâboreee!... 

Sărind peste şanţ, Gâbor zăreşte trupul Chiorului 
izbit de calul speriat. încalecă în susul cîmpului, 
simţind c-o face degeaba. Ascultă. Dincolo de tufani, 


86 






calul tropăie besmetic. Dă pinten. Galopul lui peste cel 
al lui Creţu. Din faţă, alt galop. Părăseşte drumul. 
Scurmă cîmpia în trombă. Din falduri de-ntuneric, 
Almâsi creşte spornic, tăindu-i calea. 

— Stai, mistret bătrîn! Eu sînt Gâbor! 

— Ce diavolu’ păziţi atîta? 

— Chioru e-n şanţ, lovit de cal. Căpitanul, undeva 
în faţă, ne-a scăpat. 

— Şi stai ca o momîie? După el! 

— Asta şi făceam. 

—- Dă-i drumu. Ţine mai mult stingă. După ce s-o 
domoli, poate-o ia calul spre han. 

— De unde ştii că-i rănit? 

— De la Chioru. 

— Păi n-ai vorbit cu el. 

— Niciodată nu şi-a greşit ţinta. 

— Hai atunci. Om vedea ce-a făcut. 

Se-afundă în noapte. Trupul Chiorului acolo, în 
şanţ. Ca şi cum n-ar fi fost. Peste ochiul somnoros al 
lunii, o geană de nor roşietică se trage încet, picurind 

peste întinderi lacrimi sîngerii... 

* 

* * 

— Nu-mi vine a crede: nu puteţi refuza invitaţia 
unei doamne. 

— Prea distinsă principesă, noi, ca nunţiu 
apostolic, vă asigurăm că Sfinta Biserica nu greşeşte 
niciodată. Dar, ca muritor ce ne aflăm, supus deci 
greşelilor, primim. 


Filippo Spinelli surîde fin, strecurîndu-şi vanitatea 




— Şi dacă părintele primeşte, ambasadorul unei 
ţări plină de farmec şi mister, cu atît mai mult, sper 

— Aleasă doamnă. Spania, prin umilul ei servitor, 
vă aduce omagiile. 

Clemente Guillermo surîde la rîndu-i. 

— Carlo Magno, condu-i în salonaşul verde... Vă voi 
trimite, domnii mei, o plăcută surpriză. Sper. 

Maria Cristina dispare vaporos, lăsîndu-le surîsul 
fluturat în aer. 

— Minunată făptură. Păcat de prea marea ei atrac¬ 
ţie către intriga politică... 

Giovanni da Marini Poli îşi murmură constatarea cu 
ochii pe bărbuţa nunţiului papal, 

— Aparenţele înşeală... 

— Oare? Cele ce se-aud despre intenţiile de taină 
ale frumoasei doamne pot pune serios în încurcătură 
jocul curţii pentru Transilvania. 

— Vorbe, domnule ambasador. Sfînta Biserică 
Apostolică desfide clevetirea. 

— Cel mai în măsură să ştie, din ţesătura 
clevetirilor, eventuala undă de adevăr se pare că e 
distinsul cavaler Carlo Magno. 

— Aşa cum bine ştiţi, o alianţă prin căsătorie cu 
principele valah ar contraveni canoanelor bisericii, 
într-adevăr, asemenea vorbe nu pot fi decît 
necugetate... 

— Mai cu seamă la adresa unui principe a cărui 
sabie se pregăteşte să reaşeze linişte în provincia 
transilvană... 

— ... şi încă cum, domnilor! Peste aşteptările visate 
de cineva... 






Tresar, uimiţi. Mai mult decît toţi, Carlo Magno. Cu 
ochi strălucitori şi graţie desăvîrşită, prinţul Marcu 
salută asistenta. 

— într-adevăr, surpriză! 

Clemente se trage lingă Spinelli. Marcu lingă Carlo 
Magno. 

— Aşadar, plăcută surpriza? 

Maria Cristina desprinsă din vis. Ochii muşcă din 
aerul de stînjeneală; vocea, doar puţin de tot ironică : 

— Pentru sfîntul părinte, ceai aromat. Pentru cei¬ 
lalţi, vin alb de Burgundia. Şi... atenţie. Nu-1 forfecaţi 
prea tare. Prinţul Marcu poate-i timid în faţa atîtor 
obraze alese. 

Dispare neauzit. 

— Spuneţi-ne, prinţe, cum decurge campania? 

— Aşa cum a dispus Sacra Majestate. 

— Adică bine. 

— Bine probabil şi faţă de ulterioarele dispoziţii? 
Nunţiul sfredelindu-1 fără milă. 

— Şi faţă de acelea. Marcu-i susţine privirea. 

— De fapt, cîţi oşteni s-au strîns? Clemente surîde, 
aşteptînd. 

— Peste şase mii. Atît, pînă la plecarea mea din 
tabără. 

— Speraţi la mai mult? 

— Cu ajutor din ţară, poate încă vreo cinci mii. 

— Din care tară? Nunţiul, vădit amuzat. 

— Din Magna Dacia de la Alba Iulia. Mai precis din 
Transilvania, Moldova şi sigur, din Valahia. 

— Frumos! Şi Sigismund cu cine mai luptă? 

— Doar cu cei vînduţi şi ajutoarele greu cumpărate! 



— Apreciem bravura, prinţe. Dar poveştile sînt 
bune doar în cronici... 

Nunţiul triumfă. Carlo Magno, neguros. 

— Desigur — în cronicile care vor să scrie doar 
poveşti... ticluite. Noi le scriem cu sabia. Şi marea cro¬ 
nică a ţării e închegată din înscrisurile purtate pe 
flecare din noi: o rană de lance, o tăietură de sabie, un 
braţ sau un picior lipsă... 

— Aşadar, prinţe, ajutoarele promise domnului 
Mihai se-arată. 

Carlo Magno îi surîde cu înţeles. 

— Cum să nu. Secuii ca la opt sute. Lipova şi 
Beiuşul ca la şapte sute. Transilvanii şi norodul fugit 
în tabăra voievodului ca la două mii. Au să vină şi 
moldovenii la ceasul cuvenit. Din Valahia, tot la ceas 
cuvenit. Mehedinţenii şi roşii de ţară cu o parte din 
călărimile domneşti. 

— Uimitor! Clemente, uluit fără ascunziş. 

— Nu-i nimic uluitor. (Vocea lui Marini Poli, 
hotărîtă.) Eu însumi, la Caşovia, am văzut mulţimile 
intrînd sub steagul principelui. Faima lui pare intrată 
în legendă. 

— O clipă, domnilor. Cu voia dumneavoastră voi 
face oficiile de gazdă. 

Principesa se iveşte, îi serveşte ea însăşi. Marcu pri¬ 
veşte intens deasupra măsuţei de colţ. Din gravura în 
aramă, doi ochi despică viitorul sub un gugiuman 
ştiut. Principesa îi prinde privirea. 

— E făcută de meşterul majestăţii sale, Aegidiu 
Sadeler. 

— Extrem de reuşit. Se pare că Majestatea sa îl pre- 

ţuieşte mult pe artist. Clemente fixează gravura. 

Peste liniştea grea, ochii lui Mihai săgetează timpii. 








S imţind răcoarea lespezilor, trupul paharnicului 
se cutremură stins. Cu vrere vlăguită îşi 
suceşte braţul pe sub mijlocul îngheţat. Dă să 
se-ntoarcă pe spate. Pipăie palma. Asudă de răcoare. 
Se opinteşte. O dată. Şi încă o dată. Gîndurile se 
limpezesc, încet. Capul doare surd. Muşcă din 
limpezime, cu colţi de jar. A patra oară reuşeşte. Suflă 
greu. Sîngele se rostogoleşte năvalnic. Calm. Se 
subţiază în legaturi. încearcă cu încetul să scape. 
Asudă, înjură în gînd şi zăreşte ca-n vis faţa 
ticălosului. Ce uşor l-a momit. Imaginea îi dă putere, 
încearcă iar, cu încăpăţînare. „Trebuie să fiu slobod. 
Creţu. Şi de-asta trebuie. Trebuie... ” repetă cu ochii, 
cu dinţii, cu toată fiinţa. Scapă picioarele. Gleznele 
libere freamătă în cizme. „Aşadar m-au vrut mai 
demult. Poate încă de la Viena”... Stînga caută 
înfrigurat. Colacul de funie. „De la Caşovia m-au 
urmărit. Mi-am făcut şi datornici... Beauri. El să fie la 
mijloc? ” O să-i plătească. Ştie sigur. O ştie cu dreapta 
acum eliberată şi ea. Amorţeala îl sufocă. 

Frecîndu-şi încheieturile, suduie cumplit. Ciuleşte 
urechea. Vlaga se-ntoarce în trupul obrintit. Surîde 
întunericului muced. Se scoală anevoie. Cîţiva paşi. 
Ochii pătrund răceala umedă. Pipăie cămaşa de zale. 
„Mă-ngropau fără prohod. Cu nasul în cea mai afundă 
bulboană... Sau nici nu se mai osteneau. “ 




Caută uşa. O găseşte, masivă. Drugi de fier de-a 
curmezişul. Trage atent, ferindu-se de zgomot. O 
geană de lumină se prelinge, lăptoasă. Prea destul. 
Ochii descîlcesc un trup răpus de somn. Doarme 
spadasinul. Un braţ sub cap, celălalt peste sabia 
la-ndemînă. Dincolo de trupul adormit, un butuc 
mărişor. Pe el o ştergura cu resturi de mîncare. 
încrezător deschide mai mult. Scîrtîie stins, 
încremeneşte. Priveşte întîi cu un ochi, apoi scoate pe 
uşă tot capul: îingă perete, alt trup lungit pe podina 
mîncată de vreme. Alături carafa, sabia lui şi 
jungherul Măriei Sale. Fără zgomot, se-apropie de 
arme. Lacom la gîndul slobozeniei, apucă ferm. 
De-acum e întreg. Turturea cel dintotdeauna. Priveşte 
la cei doi. îi poate mîntui uşor. N-o face. Zăreşte în 
umbra celui de-al doilea bîta cu care l-au ametit. 
„Dinte pentru dinte, drăguţilor”. Loviţi în somn, cei doi 
se cuminţesc cu suspine. Tropot de cai zgîrie noaptea. 
Nu mai poate ieşi. „înapoi, în negura mucedă." 
De-acolo poate lovi fără să fie dibuit. Ceştilalţi oricum 
sînt scoşi din luptă. Răzbat voci înfundate. în firul 
crăpăturii, Almâsi stăruie o clipă. 

— Saltă, Gâbore. că argintii sună la fel şi pentru 
urechea ta. 

— Salt, da’ banii nu-i mai vreau, 

Almâsi năuc. Se-aştepta. Sperase totuşi măcar să 
nu i-o spună. 

— Eşti un iepure fricos! Şi voi?! 

Spadasinii stau nemişcaţi. Almâsi tîrăşte de mîini 
trupul unui oştean. Intră şi Gâbor, ţinîndu-1 de 
picioare, înlemneşte... Cizmele lui Creţu. Galbene şi 


fudule.Coantăşul călărămilor de Gherghiţa. Se sprijină 
înăcrit de mucegaiul zidului. 

— Hei, nu s-aude?! 

— Lasă-i. îs beţi bine. 

Pipăie sabia. în stingă, jungherul, lucind. Geme 
Creţu uşurel. Paharnicul renaşte. „Nu-i mort! ”... 

— Apucă. Să-l punem lîngă celălalt. 

— Rămîn eu lîngă ei. Tu du-te după căpitanul 
generalului. îmi iau totuşi banii şi mă las de de-astea. 

— Cum vrei, Gâbore. Da’ aveam un gînd cu tine. 

—- Nu cloceşti tu gînduri, să-mi placă mie. 

— Uite că acu’ chiar greşeşti. Ai sabie sprintena. 
Nici prost nu eşti. în oastea Imperiului, amîndoi, n-am 
duce-o rău. 

— într-o oaste în care uciderea pe la spate e în 
cinste n-am ce căuta! 

De-ar fi zărit ochii celuilalt, ar fi-nteles multe. 

— Treaba ta. Hai dar, să-l băgăm în colivie. Mă duc 
apoi după bani. Apucă invers. Almâsi de picioare. 
Gâbor de miini. Neaşteptat, paharnicul apucă să 
zărească sabia lui Almâsi intrînd între umerii lui 
Gâbor. Rămîne dincolo de prag. încearcă să pătrundă 
întunericul jilav. Turturea împunge icnit. Spadasinul 
se prăvale, gemînd cu neputinţă. Ceilalţi doi, duşi pe 
cea lume. Se-ntoarce spre Creţu, uitat în faţa uşii. 
Năclăit de sînge şi rece sloi. Se-apleacă. Bate inima. 
Freacă cu palme de frate. Creţu geme stins. 

— Oh, prietene! Cel mai fudul şi mai drag roşu de 
Gherghiţa. Te faci tu bine... Hai, copăcel. 

L-a săltat greu, de-a curmezişul. Iese cumpănit, 
pipăind drumul. Calul Creţului tivit cu spumă. 



Tremură nările, amirosindu-şi stăpînul. Gîfîie. încă 
olecuţă. Aşa. Creţu de-a latul, atîrnînd ciudat. Şuieră 
scurt. Din nălucirea de neguri, căluţul paharnicului 
ivindu-se încrezător. „Pentru oşteanul drept nu-s decît 
două reazime cu credinţă: calul şi sabia...” încalecă. 
Fără să îndemne, calul Creţului se ţine de-a stînga. 
Lasă moara în urmă, să-şi prohodească cum o şti 
oaspeţii. Apucă în sus, pe drumul de care al 
Tokayului. Dinspre firul de apă răzbate şopot de jale. 
îl îngînă, arar, plîngerea vîntului în pletele sălciilor 
bătrîne. 

* 

* * 

— Nu aşa, Turtureo! 

— Măria Ta, pedepsitu-i-am eu destul. Pentru ce va 
fi, îi va bate soarta. 

— Nu mai îngădui slugoiului lui Rudolf să-mi 
sufle-n zamă! 

— îţi faci mai rău duşman. Fereşte-te, da’ nu-i 
atîta, doamne. 

— Paharnice, cu voievodul tău pe-o cale, n-ai a da 
socoteală nimănui... 

— Dă-mi voie, Măria Ta, să-mi alung oboselile. Spăl 
colbul din ăst răstimp de canon. 

— Du-te. Hodineşte-te cît să-ţi ajungă. Trimite-1 pe 
Marcu cu ştirile de-au mai sosit. 

Alături de Turturea, iese cu paşi osteniţi în larma 
de-afară. întinsă cît să cuprinzi cu ochii, tabăra îl 
îmbărbătează. Sutele de corturi în bună rînduială lasă 
la mijloc deschiderea largă. Flamura uriaşă străjuie 
cortul domnului, în latura către oraş, netezimea 



cîmpului. Pulpă lîngă pulpă, steaguri de călărime 
uşoară se aşază şi se desfac în goana cailor. Dincoace 
de ei, pedestrimile în muştru. Ţin strîns, muschetă 
lîngă muschetă, ca la un semn să se rupă grabnic, 
lăsînd călărimea să şarjeze prin mijloc. Pe un dîmb 
mai înalt, Marcu şi vel ban Mihalcea. Preţuiesc totul 
cu ochi neiertător. Se-apropie, împărtăşind porunca. 
Mihalcea rămîne să vegheze mai departe La întîiul rînd 
de corturi se despart, Turturea la dreapta, Marcu 
înainte. Lîngă hampa înaltă, trei oşteni stau de vorbă. 
Se-nchină prinţului. 

— Noroc s-aveţi, căpitani dumneavoastră. 

— Multămim, la fel! 

— Ce-i, Creţule, te-nzdrăvenişi? 

— Nu de tot. 

— Şi-i spui Ursului cum să se ferească? 

— Apoi ne-om apăra, de-o fi să fie! Pavel al Ursului, 
cu spate pe măsura numelui, zîmbeşte stingherit. 

— Şi dumnealui? Cuprinde statura semeaţă a cava¬ 
lerului. Negru tot. De la pălărie la cizme. 

Pe drumul spre apus, nori de colb sub duruit 
năpraznic. 

— Sînt tunuri, Excelenţă. Trase de cîte patru cai... 

— Tunurile date Măriei Sale de arhiducele Mathias. 

— Şi care, odată cu ele, împuternicesc pe marchizul 
Gonzaga să prindă orice curier al ilustrissimului! 

Marcu îl cercetează iar. Acest cavaler are ceva din 
aerul mîndru al celor din veci stăpîni pe ei... Mai iute 
înţelept decît semeţ. 

— Domnule? 

— Excelenţă, am onoarea: Aloisiu Radibrat, cavaler 

al ordinului... 

— Lasă-1, Marcule! Un viteaz credincios nouă. 

— Excelenţa voastră-i prea bun, Majestate! 

— Eu?! Mie-mi spui Majestate? Apoi eu nu fur lau¬ 
rii împăraţilor, drăguţule. 

— Iertare. Nu socotesc că am greşit. 

— Adică? 

— Cel ce vrea să refacă sub sabia istoriei întinderea 
vechii Dacii, trebuie că ştie: Burebista s-a măsurat cu 
împăraţii acelor timpuri. 

— Lasă, cavalere. Nu ambiţiile ne pasc. Marcule! 

— Poruncă. 

— Vreau să cercetez tunurile. 

— Le-om pune în rînduială. 

— Teafără-i dreapta, Creţule? 

— Teafără, doamne. 

— Atunci au a se teme duşmanii! 

— Cu voia Măriei Tale... 

— Cu voia norodului, Creţule, şi-apoi a noastră! 
Marcule, opriţi muştrul! Apoi la sfat cu Mihalcea. 
Cavalere, haidem în cort. S-auzim cu ce veşti ai bătut 
atîta cale. 

Pornesc. Mihai în faţă, măsurînd cîte-un stînjen în 
pas. Pologul cortului ridicat pe suliţi. Turturea drept, 
în tunică nouă cu guler valon. 

— Parcă plecaşi, paharnice. Sau zbură osteneala? 

— Ba. Lâszlo Râkoczi. 

— Adă-1 lîngă Radibrat. Două vînturi din părţi 


potrivnice nu ne pot ţine decît mai drepţi. 

Paharnicul pleacă. Ceilalţi intră în răcoarea 




Hurezu. Face semn cavalerului să şadă. Pe sub polog 
intră chemaţii: Marcu, grav, Mihalcea asudat. 
Pieptarul de piele scrijelit proaspăt. 

— Ce-i, bane, nu te-nduraşi pînă n-ai tras sabia 
pentru învăţătură? 

— Nu doamne. Pedeştrii au ştiinţă destulă cu 
armele de foc. Da’ la sabie îs slăbuţi. 

Vodă zîmbeşte, îmbiindu-i la şedere. Deci, cavalere? 

— Am copia unei scrisori trimisă înălţimii voastre 
de prea cucernicul episcop de Agvia. Spintecă 
căptuşala pieptarului. Iveşte un sul, cu peceţi cam 
terfelite: Iat-o! 

— Marcule. 

Vocea lui Marcu egală. Mihai îl ascultă citind cu 
fălcile încleştate. Nu-i singurul care pricepe iute. 
Jaccoul, puiul de căţea. Gata să latre la fiecare ivit cu 
cîte-un os în mînă. Lucrează pe toate planurile. Vinde 
şi informează pe arginţi sunători. Liniştea afundă 
cortul. Mihai tace. Mihalcea, mai mult în barbă: 

— D-apăi ce-o crede gran’ duca de Mantova?... Că-i 
multă căpoşenie la Măria Ta? 

— Pricina aprinsă s-o ivi abia cînd apar avizurile de 
sub teascul tiparelor. Vor umple Europa. 

— Ce, Marcule, nu te-ai învăţat? 

— M-am. Da’ pe lingă triumful de la Praga, 
lingăveala asta-i spurcată. 

— Ce spune?... Că am fost avertizat de cîinele lui 
Rudolf să nu ne unim? 

— Aşa, doamne. Că Bas ta vrea, spre binele 
coroanei, să nu intrati în Transilvania. Mai bine de-a 
dreptul în Valahia. Că el, Basta, oricum îl va cuminţi 

pe Bâthory, fără amestecul vostru. 

— Mulţumim, cavalere Radibrat. Slujba făcută cere 
aleasă răsplată. Te-ntorci ori rămîi? 

— Dacă Excelenţa voastră îngăduie, rămîn pînă la 
victoria împotriva lui Sigismund. 

— Voia ta, căpitane. Marcu, aşterne-1 în tabără şi 
întoarce-te. 

Pe lîngă cei doi, vuietul taberei năvăleşte o clipă. Se 
stinge iar în imensitatea cortului. 

— Ce-ţi spusăi, doamne? 

—- Ce, Mihalcea? Fierbe-mă şi tu. 

— Iertare, da’ eu unul, singur, nu te mai las. Nici 
cînd ţi-i face ruga de seară! Ochii banului taie felii din 
chipul domnului, ca într-o icoană la care priveşti cu 
nesaţ. 

— Spune, de ce ţi-i teamă? 

— De toţi cerşetorii ăştia care aşteaptă să-şi moaie 
bucătura în strălucirea Măriei Tale. Se visează pe 
potrivă, dacă nu şi mai măreţi. 

Urmat de Turturea, reintră Marcu. în dosul lor, 
săcuiul aspru dă în genunchi. 

— Spune, prietene, carte sau veste. 

— Veste, Măria Ta. Prin mine de la domnia sa 
Râkoczi Lâszlo. 

— Ei?... îndrăzneşte. Urechile de faţă pot auzi. 

— Sigismund Bâthory, la douăzeci şi şapte trecut, 
o-mpărţit steaguri la Someş-sat. 

— Pricep. 

— Acum îi pornit cu tătă oastea spre Gilău. Domnu’ 
Râkoczi şi noi săcuii aşteptăm porunca. 

— Acum nici una! Du-te la binemeritată hodină, 


dimpreună cu mulţămirea noastră. 

Iese oşteanul. Mihai se-nchide-n el cutremurat. Iată 
firele. S-au strîns. Politica dă roade. O să-şi croiască 
drumul după ştiinţa lui. 

— Marcule. 

— Poruncă. 

— Tocmeşti scrisoare către arhiducele Mathias. O 
duce Radibrat. 

— Aşa va fi. 

— Turturea! 

— Ascult, doamne. 

— L-aduci pe Mîrza. Gătit în strai de moldovean. 

— Pricep. 

— Mihalceo! Te duci în bănie. 

— Măria Ta! 

— Cum ai auzit, vel bane! Spui Buzeştilor c-a venit 
clipa... Banule! 

— Doamne... 

— Să nu te-ntorci decît la sorocul poruncit. îi am pe 
Marcu şi Turturea. 

— Şi pe Anghelache, doamne! 

— Şi, paharnice. Pe el şi pe toţi ai Novacului şi-ai 
lui Domokos, şi-ai întregului norod. 

Geme jilţul sub viforul domnului. Ţipă în el durerile 
pămîntului. închide ochii, tînjeşte după un ceas de 
linişte plină. După cit de albastru e albastrul de la 
Cozia... Aude dangătul clopotului în ceas de vecernie. 

S oarele drept, turtindu-le ţeasta nemilos. 
Convoiul se urăşte alene. Trimbe de colb 
stîrnite în lungul drumului se-aştern, dese, pe 
straie, în albul ochilor şi-n suflet. Plecată din Vînători 
în bună rînduială, oastea e sleită, la nici zece leghe. în 
stînga drumului, printre oamenii spătarului Bucioc, 
căpitanul Mîrza. Smolit şi asudat, suduie cu îndîrjire 
prieteşugul lui Moghilă cu principele ungur, pus pe 
harţă. Şi asta pentru un scaun pe care, oricum, Mihai 
al Valahilor îl va clătina iar pînă le-or albi oasele, 
pe-aici printre străini. De-a dreapta lui, căpitanul 
Geană din Boldureni îi dă dreptate clătinînd pletele 
albite de colb. 

— Ne-om prăpădi, fraţi, cum spui p-aici prin ţara 
ungurului. Nu ne-or mai aduna nici cînii oasili... 

— Măcar de-am şti pentru cine ne-am lupta. Că 
vodă ni-o minat la bătaie, lacom de banii ce-i dete 
unguru. 

— Şi citi scumpeturi... 

Vocea ologită hîrie în colbul înalt. Rămîn cu 
gîndurile în dogoarea de iad a amiezii. Mîrza ştie 
dincotro bate vîntul şi-şi lasă calul mai domol. Se 
pierde în vălmăşag. Călăreţi şi care. Tunuri duruind 
înfundat pe sufletele amorţite. Călărimile spătarului 
trec înainte. La fel de sleite, le urmează cetele 
vornicului Ursu, amestecate cu cazaci şi Ieşi. Printre 





polcuri recunoaşte cete de-ale lui Ioan Potocki. Ţine 
minte, scriind cu ochiul direct pe suflet. Se trage mai 
în lături. Steagul călărimilor de Suceava. Singurii care 
merg în legea lor. Rînduiţi larg, din cauza căldurii, 
da’n alcătuire neştirbită. Caută atent. Cu mustăţile 
bălane mereu aricite, hotnogul Pintilie. Stropeşte o su¬ 
dalmă. Scoate cuşma, îndesind-o sub şa. Mîrza îl 
strigă, sticlindu-şi dinţii. 

— Frate, pe unde-mi umbli, diavole?! 

Moldovanul, năucit, îl măsoară cu uimire. 

— Uiuiuu, măăă!! 

Caii se sperie şi călăreţii se strecoară nepăsători pe 
lîngă cei doi rămaşi la margine, înfipţi în albul 
drumului. 

— Ce-ţi face Rădiţa, balaure? Da’, pruncii? Ce cauţi 
tu pe ţarinile lui Jicmond?... 

— Nu se vede? Ne trimeasă Moghilă să-i păzim 

ăstuia buricu’. Cădelniţa mamii ei de domnie! Că iar 

» 

ajunse Moldova nimănui. 

— Stai frate, nu te-aprinde. Am a-ţi lumina sufletu 
cu gînduri de mult visate. 

— Mîrzo, lasă-te di şagă, că mi-i acru sufletu’ ca-n 
ceasurili Miraslăului. 

— Ho, nu mai fi babă! Oştean eşti sau catrinţă cu 

musteti? 

î 

— Hai, ghiujule, în rîndul di la urmă. Să nu ti perd 
în pădurea asta de suliţi şi săbii... 

— Da’ hodină n-aveti? Bătu-l-ar diavolu’ de bubos. 


— Acuşica. Lui ce-i pasă. în carită aurită cu arcuri 
şi perni moi... îşi mîngîie cînele, făurind planuri de 






Grosul şirurilor e de mult intrat în Măgura Priei, 
cînd se-ntoarnă-n galop însuşi Ursu vornic. în cămaşa 
de zale, cu coiful atîrnat la oblînc. 

— Căpitane Zîmbrule! Tăţi la popas. După ce 
adăpaţi căluţii, sus pi colină. Tabără aparte, cu 
tocmeala ştiută! 

Cercetează cu fiori nemeşimea strînsă de cea parte 
a drumului, tocmai pe vîrful de deal. Cortul 
principelui, aproape gata. Flamura casei Bâthory 
străjuie împrejurimile rumenite în soare. 

După vreun ceas, în tabăra sucevenilor hodina se 
lasă îmbătată de fierbinţeala zilei. Opusă celei 
ungureşti, tabăra pare pestriţă şi săracă. De dincolo 
răzbat confuz rîsetele înalte ale vivandierelor. Pare că 
Sigismund ţine înadins să-i afle oştirea neastîmpărul 
de viteaz între pocale şi sîni. Cufundaţi în iarba înaltă, 
Pintilie şi Mîrza, goi pînă-n brîu. Descîntă o balercuţă 
sporovăind încet. 

— Frate Pintilie, decît aşa, mai bine acasă după 
cuptor. Asta oaste nu-i, da’ nici Sigismund ghinărar. 

— Muşcă-ţi limba, smolitule. De te-aude vornicul, 
atîrni în furci cît ai clipi. 

— Fugi, mă, de-aici! Ce să facă el c-o piele aşa tăbă¬ 
cită ca a mea? 

— Mîrzo, vorbeai de nişte visuri. Ia soarbe o gură 
din cotnărelu’ asta. Te-o îndemna să visezi cu ochii 
căscaţi şi mintea mai pe-acasă... 

— Te-ai vulpit, Pintilie. Aşa straşnic îţi păzeşti zilele 
sau te-ai dat cu Movileştii pe-o brazdă? 

— Mă, căpcăunule. De nu ţi-i dor de-un dupac 
după cap, nu mai fă pi prostu’ cu mini. 



— Atunci ce-ti veni? 

— Pe dracu. Aşa cu ulceaua între noi nu ne ia nimi- 
nea la ochi. Ai încă limba lungă, fraţi. Da c-un voievod 
ca Mihai, îti dă mina. 

— Da’ ce, nu-i şi voievodu’ tău, procletule? 

— Uite cum stă treaba. Glasul coboară unduind su¬ 
fletul. Măria Sa Mihai are nevoie de braţe credincioase. 

— Se vor găsi multe... 

— Pe voi vă ştie. D-aia mă trimese pe mine. De-o să 
vă încumetaţi, pînă-n zori sîntem departe. 

—- De ne-om încumeta, zici?... Păi mai bine ne 
batem pentru onoarea bubosului uitată-n aşternutul 
Măriei Cristina sau pentru pruncii şi liniştea noastră? 

— Atunci? 

— Atunci taci şi bea. Culcă-te. Să fiţi hodiniţi şi tu 
şi calu’. Cine ştie ce-om înfrunta pînă-n zori. 

— Mă, Pintilie. Tu eşti starostele diavolilor. Da’ ai 
inimă de înger... Cîţi poţi lua? 

— Ştiu eu?... Afară de vornic ş-ai lui, mulţi s-ar 
vrea sub sabia viteazului. 

— Bun. Asta de la voi. Da’ de la spătar Bucioc, sau 
de la unguri?... 

— Cu ungurii o fi mai greu. Da’ cu fraţii lu’ Bucioc 
oi vorbi la focuri disară. Acu culcă-te, cum am spus. 

— Stai, diavole. De somn îmi arde acum? Vin şi eu. 
Poate oamenii căpitanului Geană ne-or sta alături. 

— Poate, că-s dîrji. Dintr-o felie! 

Sub revărsarea de căldură, tabăra vuieşte surd. Nici 
gînd să adoarmă, deşi pe drum mulţi picoteau frînţi. 
Peste cortul lui Sigismund, triluri de flaut 





vivandierelor. înalţii comandiri luptau cu vitejia unor 
adevăraţi cavaleri... în faţa cortului, dezbumbat şi cu 
mustăţi cătrăvite, Korniş soarbe pocalul. Blestemă în 
gînd dezmăţul şi ruşinea la uşa căruia sînt silite să 
slujească pletele lui sure. 

O pală de vînt se prăvale pe coasa dealului izbind 
mătasea cortului cu mare vuiet. Ţipetele se înteţesc. 
Sub a doua rafală, marele stindard al Bâthorylor se 
înclină vijelios. Umflat de vînt, cade în verdele ierbii. 
De pe firul de apă, cîntec unguresc răzbate trist. Peste 
nechezatul stins al cailor, picură pe suflet dor de cei 
de-acasă. 


* 

Sute de focuri. Licuresc pînă departe, cufundînd ta¬ 
băra într-o unduire de umbre. între roatele de corturi, 
tocmeala căruţelor. Oşteni de pază, priveghind mai 
mult de formă. Ştiu toţi, duşmanu-i departe. în cete 
răzleţe, năimiţii cutreieră noaptea. Galopează fără 
fereala spre satele vecine. 

Din tabăra sucevenilor umbre grăbite. Cîte două, 
trei, se prelig spre valea pîrîului. Pe cealaltă colină, la 
corturile nemeşilor se dau cep butoaielor. La lumina 
flăcărilor războiul pare mai vesel. Spre capătul 
corturilor, umbrele se-ngemănează. încalecă feriţi, 
pornind în lungul drumului Pintilie şi Mîrza, cu caii de 
căpăstru, rămaşi la urmă. Dinspre cortul vornicului, 
un stegar ameţit se freacă la ochi, clătinîndu-se. 

— Bă stafiilor! Lăsaţi focu’ să vă lumineze ori ati 
murit?... 


Se-mpleticeşte. 


Rămîne 

singure. Mîrza face semn. Pintilie lunecă şerpeşte. 
Umbra îşi face curaj: 

— Ieşiţi, împieliţaţilor!... Stănică, Mijoarcă, Costeo... 

— Stegare, măi Beldimane!... 

— Aic... 

Vorbele gîlgîie şi stegarul se lasă moale sub 
pumnalul hotnogului. Din trei salturi încalecă lîngă 
Mîrza. Fereala nu-şi mai are rostul. Ştiu amîndoi: 
izbinda sau moartea. întunericul se-mpîcleşte. E bine 
şi nu e. în faţă ropot de copite. în spate altul. Oamenii 
vornicului sorocindu-i morţii. Caii săgetează noaptea, 
în faţă cei duşi dintîi aşteaptă îndrumare. 

— Fugiţi! Răriţi-vă şi ţineţi tot. înainte. Din om în 
om. Ne-ntîlnim dincol de Poarta Meseşană!... 

Pintilie asudă. Voltă pe stînga. întoarce domolit. 
Ascultă. Ropot grăbit. Descălecă. Calul şcolit se 
culcă-n lungu şanţului. La galop mic apare un cal 
speriat. Şaua goală. Din urmă oştenii Ursului întind 
drumu în copite. Trec. Calul singuratic se dă către el. 
Din cea latură a crupei saltă Mîrza, cercetînd drumul. 

— Mîrzo, pui de cazac. Le-ai făcut-o! 

Surprins, căpitanul dispare iar în ascunziş. 

— Stai, smolitule. binişor. Eu mi-s Pintilie, mare 
hotnog peste iarba şanţului! 

Rîsul lui Mîrza gîlgîie năvalnic. 

— S-o ştergem, frumosule, că-ţi rade mustaţa 
vornicu’. 

— Iacă snoavă! 

— Iacă, bă! Că nu te-or mai’crede plozii de tată... 





Pînzele de ape se preling în torente repezi. Zorii se 
mistuie în negura ploii, sticlind abia ghiciţi. Sub 
pologul ridicat, Anghelache scormone zările. Cu 
mantia pînă-n pămînt, Aga Leca scoate nasul în urgia 
de-afară. Se trage încrîncenat. Mihai umblă fără 
astîmpăr, măsurînd cortul cu paşii neliniştii. 

— Nimic, portare? 

— Nimic, Măria Ta. S-or fi tras de ploaie la loc ferit. 

— Nu-1 răbda pe Mihalcea inima. 

— E greu, doamne, să te slobozi din tihna 
culcuşului pe drumuri presărate de osteneli... 

Mihai se-ntoarce, muşcat de vorbă. 

— De ce drumuri pomenişi? Şi din ce culcuş de 
tihnă să se smulgă? 

— Iertare. Mă gîndeam la anii domniei sale, ban 
Mihalcea. Nu-s tocmai pe potriva drumurilor 
neprielnice în afara hotarelor... 

— Puţin îl cunoşti, Leca, şi nu ştiu cum te 
descurcai de te-auzeau anii pomeniţi. 

Anghelache se-ntoarce cu ochii în ploaie. 

— De nu te-aş şti brav, căpitane, te-aş certa aprig 
pentru hula banului. Mihalcea singur se poate mîndri 
c-a tăiat pentru ţară mai mult decît noi toţi laolaltă! 

— Măria Ta! Iertare... 

— Ce-i, vin? 

— De nu m-ar minţi urechea... Nu se văd. 

» 

Tac, cu ochii tiviţi pe tremurul ploii. Brusc, aceasta 
se înteţeşte, ca şi cum le-ar sta împotrivă, dar... 

— Se opreşte! 

într-adevăr, ca şi cum cineva le-ar lua cu mina, 
pînzele se subţiază, tremură. Picuri tot mai rari. Se 




opreşte istovită, aşa cum a-nceput: neaşteptat. Peste 
cîmpul întins, nu mişcă nimic. 

— Ţi s-a părut, portare... 

— Ba. Auzi-i, doamne. Vin! 

Pămîntul duruie stins sub ritmul trapului săltat. 

— Iată-i. Se văd! 

— Ageră ureche ţi-au dat ursitoarele. 

— Mehedinţenii, doamne. Şi-s destui. 

— Destui, portare. Pe timpul de bătaie de patru ori 
socotiţi, tot nu-i de-ajuns. 

—- Turturea e-n frunte! 

— Şi bătrînul de care ziceai, e la un lung de cal în 
urmă. 

— îngăduie doamne să le ies nainte! 

Mihai zîmbeşte. Din spatele cortului, portarul 
ţîşneşte chiuind de-a-ncălare. Tabăra, curioasă. Se 
strîng în priveală, urmărind tăvălugul pornit în 
întîmpinare. 

Cal şi călăreţ, deopotrivă uriaşi, înghit depărtarea. 
Turturea pricepe. Frîul slobod turtindu-se una cu 
fugarul. Caii năvală. Nu domolesc de fel. Tabăra 
numai ochi. Mihai zîmbeşte. Distanţa scade. Goană. 
Cîţiva paşi. Caii stau să intre unul într-altul. Braţele 
se-ntind fulgerător. Apucă. Armăsarii uşuraţi ocolesc 
în ultima clipă. Cei doi spînzură în aer. Cad în zloata 
sălcie. Urletele taberei pînă la cer. Torentul se revarsă 
din urma. Cei doi se ridică. Stau înfipţi în noroaie. 
Mihalcea trage sabia. Pe două aripi largi, mehedinţenii 
se desfac cu elegantă. Căpitanii par să-i despice cu 
pieptul. Tabăra în aşteptare... 







— Să trăieşti, Măria Taaa! 

Glasurile ca unul. Cuşmele spre slavă. înaltul 
limpezit priponeşte curcubeul ca pe-un vitraliu de 
bărbăţie. 

Mihalcea încins. Desoalecă tinereşte, dînd să 
se-nchine. Mihai îl prinde, frîngîndu-1 în braţe. 

— Auzi, banule? 

— Aud, doamne... 

— De nu veneai, pierea cinstea din lume. Şi 
credinţa în puterea Valahiei. 

—- Ştiut-am c-aştepţi cu jar sub tălpi. 

în urma banului, Turturea şi Anghelache. Noroiţi 
pînă-n albul ochilor într-o frăţie minunată. Şi tabăra 
înţelege. Cu aşa bărbaţi, voievodul poate despica 
pămîntul. Sau să-l ţină-n sărbătoare. Mihai! 

Principele, oşteanul omul zidit intre ai lui şi dintre ei. 

* 

* * 

— Fi-vor mulţi, bane? 

— Mulţi! 

» 

— Arme? 

— Ca-ntotdeauna. Ibrahim-paşa are oameni căliţi. 

— De-ar veni Mîrza... 

— Pricep. Fără el n-avem ochi cum trebuie asupra 
armiei lui Jicmond. 

— N-avem, bane. Poate vre-un olăcar din secuime. 

— Mai e ceva, doamne 

— Ce? 

— Turturea are o vorbă pentru Maria Ta. 

— Adă-1! 

— Anghelache, spune-i că-i chemat. 





— îndată, bane. 

Ferchezuit după năvala din noroaie, portarul 
aleargă cu paşi de zmeu. 

— Chiar nu ştii, bane, vestea? 

— Ceva, pe departe, doamne. 

— Mihalceo, de cînd imi măsori veştile în cîntarul 
neîncrederii? Nu-i mîna ta aici. Cine? 

— Teodosie. 

— Aha! L-a potopit politichia. 

în cămaşă albă, Turturea suflă grăbit. 

— Ascult, paharnice. 

— Măria Ta! Un olăcar de la Dunăre i-a vestit pe 
Rudean Teodosie că-n vadul de jos, către Moldova, 
turcii făcură pod. 

— Zi-i! 

— L-a trimis pe Racea. E adevărat. Pe podul durat 
trec steaguri de Rumelia şi călărimile de Anatolia. încă 
pe deasupra şase mii de tătari. 

— Cum?! Atîtia? 

— Cu totul ar putea fi păgînime în oastea lui 
Sigismund ca la douăsprezece mii. 

— Mulţi, paharnice. 

— Mulţi. Da-s cu năravurile ştiute. 

— Uiţi că ne ştiu şi ei pe noi? Şi de-s atîţia. 
Bathorul împlineşte patruzeci de mii de oameni. 

— Şi Basta care ţinea să-i bată doar el. 

— Cu cine, Mihalceo? Cu trei mii de săbii şi alea 
năimite de la unguri? 

— El ştie. Cu ăia şi oamenii lui Flanz şi Rottal. 

— Mai e ceva, paharnice? 

— Mai! După obicei păgîn, au luat cu ei şi cămile. 


— Ţii-i teamă de caii nemeşilor? 

— De-ai lor şi de-ai lui Basta 

— S-or învăţa, Turturea. 

— Să nu rămînă fără cai. 

— îi ţinem la mijloc. Prinşi în iureş, s-or lua după ai 
noştri. 

— Aşa-i. Numa’ că trebe înştiinţaţi. 

— Pe cine să trimit? 

— Pe Marcu, doamne. 

— Nu-i, bane, l-am trimis cu diplomaţiile prin 
străini. 

— De cînd, Măria Ta? 

— Mă cerţi, bane? 

— Nu cutez. Da’ mi-ai promis că nu te laşi singur. 

— Păi nu. Era Anghelache, Aga Leca... 

— Aga Leca nu-mi place. 

— El ţie nu şi nici tu, lui. Ce-aveţi de nu vă 
împăcaţi? 

— Ştiu eu?... 

— Am uitat ce-a fost, banule. Aşa promisei. Mi-a 
dat cetăţile nemeşilor cînd eram în Moldova lui Ştefan. 
Da’ l-am iertat! 

— Aşa-i. Da’ unu ce-a vîndut... Mai poate vinde iar. 
Iertare, da’ nu-mi iese din suflet. 

— Gata. Cine se duce? 

— Eu, dacă îngăduie Măria Ta. 

— Ba. Cu tine, Turtureo, îi altă poveste. 

— Atunci eu! Simt c-or să mă gîdile plăcut privirile 
lor de guşter. 

— Bine. Să-i facă scrisoare lui Anghelache. 
Mihalceo! 




— Ascult. 

— Gardă şi povaţă înţeleaptă. 

— De fapt ce să-i ceară generalului? 

— Grijă faţă de prezenţa turcilor. Cămilele. Cartea 
lui Mathias ne-o va aduce prinţul Marcu. 

— Să mai aşteptăm, atunci. 

— Nu! Nu-i trebuinţă. 

» 

— Măria Ta! 

— Ce-i, Leca? 

— Tropote de cai. Parc-o solie. 

—- Marcu! 

Ies din cort, cu ochii pe zarea deschisă. 

— După ploaie, iese soare. Nu, bane? 

— Aşa-i. Da’ soarele ăsta nu-i deplin. 

— Eh. De nu-i, l-om ajuta. 

Rîd toti, cu bărbile înfundate. Solia intră în tabără. 

■> ' 

Noroit, cu zîmbet pe buze, Marcu sare din mers. 
Genunchiul s-afundă-n noroiul clisos. Mihai îl strînge 
la piept, ridicîndu-1 din clisa gălbuie. Şi iar pricepe 
tabăra. Mihai - voievodul în faţa căruia prinţii de 
sînge-ngenunche-n noroi, e altfel decît palatinii 
apusului. 

Intraţi în cort, rămîn în picioare. Marcu depune 
scrisoarea cu ordinul imperial. 

— Citeşte-o! 

Glasul prinţului, istovit, traduce direct din latina de 
cancelarie. 

— Aşadar şi Mathias cere unirea. Mai ştii ceva, pe 
deasupra ? 

Ştie. Şi i-o spune fără ocoliş, aşa cum îi place 
domnului. 

— Basta a aflat că arhiducele intenţiona să-l 
schimbe de la comandă. 

— Ce spui? Intenţiona, dar n-a făcut-o! Cine-i suflă 
gîndul schimbării? 

— Jaccoul, la îndemnul lui Gonzaga. 

— Iar Jaccoul. Pe cîte cîmpuri o da lupta 
măscăriciul ăsta? 

— Vînzătorul ăsta, Mihalceo. Ştii şi de ce-1 
păstrează pe Basta? 

— Bănui doar. 

—- S-auzim! 

— Atîta vreme cît a cerut împiedicarea intrării 
Măriei Tale în Transilvania, a fost pe placul 
arhiducelui. 

-Şi? 

— Neputînd ţine oştile trebuincioase, adăugat la 
faptul că Măria Ta l-ai scutit de nişte bani în plus, pe 
care Rudolf oricum îi aprobase, s-a gîndit că n-ar 
strica să nu-i mai dea deloc. 

— Şi vulpoiul de Basta i-a cerut totuşi! 

— întocmai. Ba mai mult, a condiţionat de aceşti 
bani numărul şi starea oştenilor, scriind la curte că-i 
nevoit să se sărăcească întru măreţia Imperiului. 

— Pricep! Şi? 

— Ca general, cu nimic n-a făcut jocul arhiducelui. 
A ţinut corespondenţă cu polonii şi cu Ieremia. 

— Ba încă a primit a cerceta pe solul lui Sigismund 
la Satu Mare 

— Vedeţi dar că toate acestea l-au pus pe gînduri 
pe abilul Mathias. Totuşi s-a hotărît să-l mai ţină. Cu 
ce gînd nu ştiu... 




— Ţi-1 spun eu, Marcule. Prin Basta, Mathias mă 
spionează şi-i sigur, astfel, de mine. Prin mine e sigur 
de Basta. 

— Şi cînd nu i-o mai place de careva? 

întrebarea cade greu. Paharnicul înţelege c-a ţintit 

unde-i ata mai subţire. 

— Pînă să nu-i mai placă de vreunul din noi, ca să 
ne-asmută cum i-o veni bine, va trebui să existăm în 
fiinţa noastră. Deja întăriţi, fără Mathias şi fără Basta! 

— Adevărat. O dată Dachia împlinită, n-o mai dăm 
decît cu viata! 

Turturea îl priveşte pe domn. Toţi îl privesc. Ca-ntr- 
un jurămînt. 






P intilie! Nici o mişcare. 

— Ai înnebunit ? 

Mîrza cercetează cu palma streaşină. 

— Desfaceţi alcătuirea. în şir de cîte unul, departe 
de şleah. Mergeţi cu fereală. 

—- Niscaiva lotri? 

— Ai îmbătrînit, hotnogule. De lotri se feresc atîţia 
viteji? 

— Atunci, turcii, tătarii?... 

— Mă, tie nu ti-i bine! 

' •> •> 

— Mîrzeo, te bate Dumnezeu pentru batjocură de 
frate. 

— Auleu, mamă! Halal frate-mi dăduşi. Ce să caute 
turcu’ aici, căpcăunule? Că trebuia să treacă peste 
ostile lui Mihai-voievod! Şi tătari de unde? Că trebuiau 
să ne facă cu mina. Doar pe acelaşi drum venirăm şi 
noi. 

— Venirăm, da’ mai cu fereală. 

— Mă, pe tin’ te arde cuşma-n creştet. Hai sus. 
Pintilie descălecă, urcînd colina. Lipeşte privirile 
de-ale valahului. într-o rarişte, în cea parte a 
drumului, o grămadă de oşteni sporovăind cu voce 
scăzută. Caii la mînă şi săbiile goale. 

— Ai cui or fi? 

— Sînt ai lui Basta. Ia aminte şi cunoaşte-i. Ăl cu 
faţa ciupită, în tunică violetă e Rosini, comandirul 






Reiter-ilor. Ăl cu tunica neagră, brodată-n fir de 
argint, e cel mai periculos: Jacob de Beauri, spadasin 
valon. Omu’ de taină al albanezului. 

— Ce-or fi punînd la cale? 

— Nu-i lucru curat. Şi de dandanale n-avem lipsă. 

— Atunci? 

— Cum am zis. Du-ţi călăraşii în fir ocolit. 

— Tu rămîi? 

— Am nişte socoteli ale mele. 

— Singur nu! 

— Voi doar să ştiu. 

— Te cunosc. îti las zece oameni. 

— Dacă-i de-ncăierat, zece-s prea puţini. 

— Las mai mulţi... 

— Ba. 

— Măi, vrei s-ajung la Măria Sa, purtîndu-ţi capul 
în traistă? 

— Fii pe pace, Pintilie, nu mă jelui de-acu’. Mai am 
de tăiat cu sabia. Mai am de iubit De, ca omu’. Şi tu 
mă-ngropi ca pe-o unealtă stricată. 

— Mîrzo. mă fac al dracului. 

— Stai că ne-mpăcăm: dă-mi unul, da’ să fie mic şi 
sprinten. Să se ştie căţăra şi tîrî neauzit... Ai? 

— Am. Nepotă-miu. 

— Tocmai el? 

— Taci. îi ca o nălucă. Voinic de doboară ursu. 

— Bine. Adă-1. Ăştia se foiesc iar. îmi pare că s-or 
spovedi de gînduri. 

Un oştean se lasă cu urechea la pămînt. Rosini îl 
întreabă ceva. Oşteanul dă din cap. Aşa cum stau ei, 
nu văd decît o palmă de drum. 



Mîrza îl vede în lung. Cată la cei de peste drum. Stă 
nemişcat. Cei de dincolo se potolesc. Cineva îl bate 
uşor pe umăr. Se-ntoarce. Un frate al lui Anghelache, 
mai tînăr şi mai subţire. 

— Tu eşti nepotu’ ? 

— Eu. 


— Cum te mişti fără zgomot, că eşti de două ori cît 
mine? 

— Iaca pot. Nu crezi? 

— Cred. 


— Atunci? 

— Nimic. Stai lingă mine şi taci. La greu să-mi arăţi 
ce ştii. 

— Se-aud tropote. 

— N-aud. încotro? De unde? 

— Se-aud, căpitane, 

Băietanul se culcă pe pămînt. Mirzea cată la drum. 
Nimic. 

— Cum îţi spune? 

— Alună. Trei sînt. 

— Trei, ce? 

— Trei cai. Bat drumu’ dezlînat. Vin fără griji. 

— Măi, da’ vrăjitor eşti tu, Alună! Alună şi mai 


cum? 

— Petrea... Să ştii, căpitane, ăştilalţi le-au pus gînd 


rau. 


în picioare, Petrea priveşte peste capul lui Mîrza. 
Dincolo alt oştean ascultă cu urechea la pămînt. La 
întrebarea lui Beauri, aprobă, dînd din cap. 

— Vezi, căpitane, pricep şi ei că vin? 

— Văd. îmi pare rău că te privii cu îndoială.. De-am 

şti pe cine aşteaptă. 

— Păi, duşmani.. N-aştepţi cunoştinţe bune cu fie¬ 
rul gol. 

— Asta pricep şi eu, Petrică. 

— Lasă-mă să văz. 

— Cum? 

— De sus, din dunga plopului de colo. 

— Şi dacă te simt? 

— Iar te îndoieşti? 

— Bine. Să te-ntorni degrabă. 

Petrea dispare.. Mîrza, cu ochii împărţiţi. Unul pe 
drum. Unul pe Beauri. încet, în tăcere, trage sabia. 
Hangerul alături, la-ndemînă. Peste drum, doi oşteni 
schimbă pieptarul pe veşminte ponosite. Par cerşetori. 
Beauri le spune ceva. Unul se culcă lîngă un tufan. 
Nemişcat. Celălalt, c-o traistă în care vîră un jungher 
subţire, iese în drum. Şontîcăie. Ceilalţi se dosesc în 
umbra desişului. Neauzit, Petrea-şi vîră capul peste 
umărul lui Mîrza. 

— Pe drum se-arată trei soli. Mai degrabă se-ntorc. 

— Asta după ce-o ghicişi? 

— Păi, unu’ uriaş, parcă prăsit c-un zimbru e-n faţă 
cu stindardul la hampă. 

— Uriaş? Măi să fie! 

— Ăştia de peste drum ce fac? 

— Le-am priceput mişcările. Nişte ticăloşi. Dacă e 
să dovedeşti iscusinţă, adă-1 pe ăsta din drum. Fără 
să simtă cei din rarişte. Poţi? 

— Păi?... îl aduc de nici el nu simte. Numa’ lasă-1 
să se-apropie. 

— Petreo, nu-i şagă. Uriaşul de vine îi căpitanul 






Măriei Sale, portar Anghelache. Ăştia vor să-l piardă. 
Nu-i vreme... 


— Gata. Ţine-mi sabia. Na şi tunica. Acu’ dă-mi 
hangerul matali. Gol. 

îşi scoate ciubotele. Se prelinge la rasul ierbilor. 
Şerpeşte. Mîrza priveşte la cerşetorul ce-a făcut ocol şi 
stă în dosul unui pietroi. „Aşa cum stă, o să-ncerce să 
iasă la vreme, mergînd în rînd cu solii. Ca şi cînd ei 
l-ar ajunge...” Tăcere. Mîrza ascultă. Trap încîlcit. 
Ciudat. Lîngă pietroi nu-i nimeni. Se uită atent. O tufă 
se mişcă către desimea de frunze. La scurt timp, 
flăcăul apare cu hainele zdrenţărosului. 

— Ia-le! Şi... grăbeşte-te, căpitane. O să-i ţin în loc. 

— Să nu faci minuni. Beauri şi Rosini sînt 
spadasini încercaţi. 

— Atunci, ai dumneata vreun gînd, căpitane? 

— Am. Ascultă... 

Cu ochii la rariştea vecină, Petrea pricepe uşor. 
începe să se tîrască pe burtă. în dunga drumului iese 
în priveală. Se rostogoleşte iute pînă-n preajma 
desişului. Gătit în zdrenţe, Mîrza dispare. 

Cei din ceată stau nemişcaţi. Beauri se trage mai la 
spate. 

— Hei, unde pleci? 

— Lasă. Găteşte-te. Acuşi apare valahul. 

Beauri scoate lenta cu teaca atîrnată. Şi tunica. 
Adie călduţ şi simte că-1 furnică palmele. Şi altceva. 
Rămîne fără aer. O labă uriaşă îi striveşte faţa. Se 
clatină ca-ntr-un vis rău. Pluteşte. Furia îl roade. 
Mintea se-ntunecă. Atîrnă ca o cîrpă fără putinţă 







— Cît mai stai acolo? 

Rosini se-afundă-n iarbă. Sabia alături. Caii 
tropotesc. Aproape. în stingă cineva tuşeşte înfundat. 
Rosini se încruntă. Cu dreapta trage hangerul, cu 
stingă dă uşor frunzele-n lături. Aşteaptă semnul. 
Tropotul conteneşte. Trupurile, arc. 

„I-a păcălit Lorincz”. Rosini se foieşte. Se desluşesc 
paşi. Pinteni clinchetiţi încet. Mai aproape. 

— Hei!... 

Stupoare. 

—- Rosini, sînt eu, Beauri! 

— Nu! 

Scormone tufişul din dreapta. Iese Beauri legat. 
Hangerul în gîtul valonului. Namila desculţă îl ţine cu 
mină de fier... 

— Ieşiţi, să vă vadă! Fără arme. Ăsta mă ucide... 

— Cum? Cu sabia în mînă? Mai bine murim. 

— Aaaa! 

Urletul. Rosini încremenit. Petrea sloboade din 
împunsătură. Boabe roşii pe lama lucie. 

— Lăsaţi armele! Gîfîie. Vă lasă liberi. Pe mine cu 

î 

voi. 

— Cine garantează?! 

— Eu! 

Cu faşa la ochi şi zdrenţele fluturînd, Mîrza. 

— O s-o plătiţi scump. Tîlhari!... Cine sînteţi? 

— Ia, cum spui: nişte tîlhari. Drumul mare e-al 


nost’. 

— Excelenta sa Basta vă va cere socoteală! 

— Sîntem hoţi în Transilvania, nu în Imperiul lui 





Săbii şi hangere se rostogolesc în iarbă. Beauri 
geme sleit. Cu mers leneş, Mîrza adună armele. 

— Pungile! Podoabele! Oştenii şovăie. 

— Iute, să nu-şi piardă firea oamenii mei!! Pungi şi 
inele. 

Adună cu mişcări precaute. 

— Tu de colo. Tu! Fă-le grămadă. 

în desaga lui Petrea zornăit plăcut. Sticlesc 
scumpeturile aprins. 

— Aşa. Du armele dincolo de drum. 

Oştenii încă năuciţi. Din frunzării de dincolo, şuier 
prelung. Tropote de cai înnebuniţi. Mîrza fluieră un 
semnal. De dincolo se iveşte un cal. încalecă. Petrea se 
retrage. Şuier repetat. Calul porneşte încet. 

Beauri se lungeşte în iarbă. Rosini se repede în 
urma călăreţului. Se-mpiedică. în şanţul drumului, 
desaga lui Petrea. Desface. Printre brînză şi ceapă, 
podoabe şi pungi cu taleri. Caută în jur. Caii nu-s. 
Suduie amarnic. Pe drumul de ţară, cinci cai dupăie 
colbul. în tunică falnică, Mîrza şi Anghelache îl salută 
cu sabia. Soarele cade pieziş. Cu firea clocotită, 
Reiter-ul îngenunche, sleit. 

* 

* * 

Şiruri strînse se leagănă viu, frămîntînd drumul cu 
sîrg. în urma stegarilor, căpitanii priveghează 
rînduiala. Mihai, în platoşă uşoară. Cu mantia albă, 
pare zugrăvit pe verdele dealului. La două lungimi de 
cal, flamura celor trei ţări unduie uşor, purtată de 
Anghelache. Din josul drumului, tropot stins. 

— Marcule, socotit-ai bine? 



— Socotit. într-un pătrar de ceas ne-om afla dea¬ 
supra văii. 

— Iaca vine şi Turturea... 

Cu dreapta streaşină, portarul biruie depărtările. 

— Mihalceo! 

— Poruncă. 

— Strîngeţi oamenii. Comandirii să-i ţină treji în 
şiruri de patru. Aşteptaţi şi tunurile. Toată lumea pe 
loc! 

Şiruri de călărime se strîng din mers. Pedestrimea 
zoreşte la chemarea căpitanilor. Mai în spate, 
bombarde trase de cai de povară. Opinteli grele, în 
sudălmile artificierilor. Cu calul în spume, paharnicul 
dă ocol. Descalecă. Sultan sforăie atîtat. 

— închinare, doamne. 

— Spune, paharnice, care-s veştile? 

— Măria Ta, generalul Basta are deja ostile în satul 
din vale. Cam ca la un pătrar de ceas. 

— Loc de tabără? 

— Este! Recunosc că alegerea a nimerit-o. Ape şi 
smîrcuri în laturi feresc de atac mişelesc. 

— Bâthory n-ar putea intra? 

— Nu, doamne. în stingă generalului, pămîntul se 
continuă ceva mai tare. Dar întăreşte latura cu val de 
pămînt şi palisade. 

— Bine, căpitane. N-ai mai pătimit nimic? 

— Nu. Tabăra-i un furnicar. Nici nu m-au simtit în 

î 

preajmă. 

— Măria Ta, îngădui a întreba? 

— Zi-i, Mihalceo! 

— Paza fî-va în siguranţă sau va fi să stăm în arme? 




— Am văzut că locu-i prielnic. Putem sta cu oştile 
în hodină. De pază, doar puţini oşteni... Dar în jur, 
paharnice, mai sînt sate? Sau locuri mai largi? 

— Măria Ta, unui sat prins între apele băltite ale 
pîrîurilor Homorod şi Crasna îi spune Moftinul Mic. 
Dincolo de el îi Moftinul Mare, cu loc uscat şi înalt. 
Acolo nu-i prielnică aşezarea. 

— Pricep... Mihalceo! 

— Poruncă, doamne. 

— Vestiţi sosirea după cuviinţă. Grijă! Nu voi să 
creadă generalul că-i atacă Sigismund... Marcule! 

— Ascult. 

— Vesteşte căpitanii. Rînduială straşnică. Nici jaf, 
nici prădăciune. Cine îndrăzneşte: scurtat de cap! 

— Măria Ta... 

— Ce-i, portare? 

— La marginea alunişului, pe stînga, coboară nişte 
oameni. 

— Ce vor? 

— Nu pot şti. Fac semne încoace... 

Dintr-o coamă de deal, o ciocîrtie săgetează înaltul. 
Dă bineţe cu tril de soare. Sultan tresaltă. Porneşte 
îndemnat, cu galop mic. Voltă uşoară. Garda-i trece în 
spate. Anghelache uriaş, sub flamura veselă. Un pîlc 
de ţărani se-opresc în tăcere. Dau în genunchi în 
colbul drumului. Feţe uscate, cu mîini mari, crăpate. 
La cinci paşi, Sultan opreşte singur, ca un şcolit în 
obiceiul pămîntului. Dintre ţărani, se ridică un baci 
trunchios. Stă o clipă zidit în ceasul amiezii, cu 
soarele pecete pe creştetul nins. 






vatra şi la sufletele noastre. Să ne ierţi, doamne, că nu 
ţi-am ieşit după datini, cu pita şi sarea ăstor 
pămînturi Din toată sărăcia rămasă, îngăduie să-ţi 
cinstim puiul ista de căprioară, prins cu primejdia 
capului pe moşia Girotului. Alături, îţi mai închinăm 
un săculeţ cu pojarniţă, numa’ bună de tămăduit 
tăietura de sabie. 

Mihai descălecă. Oştirea încremneită, ca o bardă a 
dreptăţii. Sub genunchii celor aplecaţi, tînga şi plînsul 
pămîntului. Cuprinde în palme pletele ninse ale 
baciului. Sărută plînsetul grijilor în creţurile frunţii. 

— Bine v-am găsit în pămîntul moşilor voştri! Să 
spuneţi copiilor şi urmaşilor voştri că Io Mihai-voievod 
v-am binemeritat numai după ce mi-am însoţit buzele 
cu amarul şi credinţa voastră, neclătinată de urgii. 

Se-ntoarce către oaste. Pletele-i flutură slobod 
lîngă pletele baciului. 

— Bine v-aţi întors, toţi cei de-o vatră cu aceştia şi 
bine aţi venit, toţi cei ce vă daţi braţul spre împlinirea 
visului lor! 

— Să ne trăieşti, Măria Ta!! 

Răzbubuie văzduhul. Tresaltă colbul sub genunchii 
plecaţi a-nchinăciune. Mihai surîde. Simte aroma 
sălbatecă a florii finului, zgîndărită de zumzetul 
bondarilor. Simte adînc cum creşte în el setea de zările 
de dincolo. De pace şi senin. Aude ca-n vis sunet 
îngemănat: dangătul clopotelor la mănăstirea din 
Deal. Creşte ameţitor mireasma pămîntului la-ntors 
acasă. De-acum pribegia s-a sfîrşit. 




Pe creasta valului de pămînt, paharnicul cu cămaşa 
descheiată. Cugetă în răcoarea dimineţii. Tabăra se 
dezmorţeşte anevoie. în iarbă, perle de rouă. 

în corturile lui Bas ta, încă nici o mişcare. Au stat 
aseară, pînă la ceas tîrziu, înălţînd întăritura laturilor. 
Iscoadele generalului au prins rost de mişcare la mai 
puţin de o milă de tabără. 

„Sigismund asudă lîngă fierbinţeala vivandierei şi-n 
tăcerea nopţii cloceşte planuri să-l momească pe 
voievod”... Greieri tîrzii ţîrîie fără sfială. „Odată momit, 
s-ar repeta Mirăslăul sau... şi mai rău. La nevoie, ştie 
Sigismund că pe Basta-1 poate cumpăra.” 

Răcoarea-i adie peste piept. Geaba. Pojarul din 
suflet nu-1 ostoieşte. De cîteva nopţi i-a pierit somnul. 
Nu-i place tabăra. Răzleţită-n două. Trup cu două 
capete. Străjile-şi îngînă osteneala cu zorile. Paşi 
moleşiţi de pînda continuă. Porunca fu straşnică. „Nici 
picior de vieţuitoare nu intră şi nu iese din tabără.” 

Consiliul a fost scurt. Fără hotărîri de seamă. Mihai 
silit să suporte văicărelile lui Basta. Că nu face un pas 
pînă nu-i vin ajutoare. Cu gînd la voievod, paharnicul 
agaţă în treacăt privirea de-un fir neguros, mişcînd cu 
fereală. Alungă gîndurile. Se uită iar. Atent. Acu’ firu-i 
ca o arcuire lipsită de viaţă. Paşii străjerului, amorţind 
în spate. 

— Străjer! 

— Porunceşte, căpitane! 

— Tu eşti, Iancule? 

— Eu. Iancu al Gîrcului din moşia banului 
Mihalcea. 

— Fugi la dumnealui, portar Anghelache. Te dezleg 

din slujbă pîn’ te-ntorci. 

— Alerg. 

De lingă hampa falnică, doi trîmbiţaşi vestesc 
deşteptarea. 

— Ce-i, Turtureo, te alungară trebile din aşternut? 

— Priveşte, Anghelache. Acolo. Lingă cărpinişul din 
dreapta movilei. 

— Călăreţi. 

— Ce fac? 

— Se mişcă ferit. 

— Ce-ar vrea? 

— Cine ştie... 

— Cîţi sînt, portare? 

— Măi, da’ vraci mă ştii tu sau oştean? 

— Trebuie să aflăm. Aseară, domnului îi mirosi a 
primejdie. 

— Porunca? 

— Da. Ca o pavăză... nu intră... nu iese nimeni... 

— E doar pentru Beauri. 

— Cum? 



— Nu-ţi spuse Marcu? Lăsă Basta om de legătură 
pe Beauri. 

— Acu’ se văd. Ca la şase sute. Vin încoace. 

— Dacă-i o cursă? 

— Poate. Stai de veghe. Merg la Vodă. 

— Anghelache! Uriaşul se-ntoarce blajin: 

— Lasă! Am mai pipăit cu sabia destui d-ăia, 
jucîndu-se de-a cavalerii. 

Intră în tabără cu paşi mari. Dinspre corturi, 
grupuri de oşteni se adună tăcuţi. Foiesc şi prind a 
sporovăi. Ca pe jar. Călăreţii au ieşit, scînteindu-şi 



platoşele. Cai jucîndu-şi paşii în buiestru. Sînt două 
banderii de trabanţi negri. Fîlfîie steaguri, chemînd la 
luptă. Din cei de pe val, doar în tunici sau cămeşoaie, 
aleargă la arme. Chiuie. 

— Zece taleri contra unul că din toată fala acestor 
cavaleri nu rămîne decît ruşinea în mai puţin de un 
ceas. 

Marcu, sub fluturarea pletelor, cu ochi veseli 
fixează obrazul lui Beauri. 

— Douăzeci de taleri, tot contra unu. Pentru 
victoria potrivnică, prinţe! 

Rosteşte prinsoarea în limbaj de tabără. 

— La cei zece ai prinţului, mai adaug zece. Şi-un 
dar deasupra. Turturea trage hangerul, fulgerîndu-i 
lama. 

— Vă aparţine, căpitane. 

Bărbia valonului tremură. Ochii îl sfredelesc reci. 
Marcu pricepe şi-l trage pe valon către stingă, la 
lărgime. 

în pieptar înţintat, fără cuirasă, fără coif, 
Anghelache veghează la alcătuirea steagului. Călărime 
uşoară. Suliţi şi săbii agere, jucîndu-şi caii pe loc. 
Lingă cort, Mihai în tunică zmeurie. Creţu, grăbit, 
se-nchină domnului. 

— Măria Ta, îngăduie să trag sabia alături de 
Anghelache. 

— Lupta-i liberă, căpitane, după legile 
cavalerismului. 

— Nu, doamne, nu singur. 

— Cu cine, voinice? 

— Cu cei din steagul de l-am şcolit la Debreţin! 



— Eşti sigur pe braţul lor? 

— Sigur, doamne. 

— Fie. Comise Leca, ţine-1 pe Anghelache pînă-i 
gata Creţu. 

Cu ochi scînteind, căpitanul face strigările. Nu-i 
nevoie. Au stat gata de cum l-au văzut la voievod. 

— Domnule locotenent! Gîndesc că nu mă faceţi de 

» 

ruşine. 

— Domnule căpitan, locotenentul Borbely nu şi-a 
ruşinat niciodată onoarea! 

— Atunci, la trap! 

La fel ca Anghelache. Pletele-n vînt şi doar cu 
pieptarul peste cămaşa de zale, Mihai ridică dreapta. 
Trîmbitaşii vestesc încuviinţarea. Căruţele 
de-mprejmuire se trag în lături şi cele două steaguri 
ies în chiotele celor rămaşi. Trîmbiţele trabanţilor. Au 
înţeles răspunsul. Alcătuiesc bătrînul cuneus 1 cu 
vîrful pe steagurile ieşite în afară. 

Voievodul urcă pe valul înalt. Priveşte masivul arici 
cu lăncile în sus. Pinten de otel aducător de moarte. 
Lîngă el, paharnicul cu inima strînsă. Ochii pe portar. 

Pare coborît din duhul munţilor. 

î 

— Aprig frăţîne-tu, paharnice! 

— Aprig, doamne. Niţăl cam golaş în faţa 
catafracţilor 2 - ăia se apără, că au platoşe... 

— Lasă. O să zburde mai uşor. 

Cele două steaguri în galop uşor. Exact pe vîrful 
cuneus-ului. La două lungimi în faţă, Anghelache şi 


1 cuneus (lat) - cui. Aici: formaţie de luptă. 

2 catafract (lat.) - cuirasier (cavalerist cu platoşă). 







Creţu călăresc atenţi. Căpitanul trabanţilor apleacă 
lancea. Ghicesc sutele de gesturi scurte. Stingă lasă 
vizeta. Ghimpele uriaş se pune în marş cu duruit 
înfundat. Steagurile voievodului înteţesc goana. 

— Acum! 

Suliţele în cumpănire. Oşteanul strigă cu sufletul 
strivit. Mihai îl vede ca pe-un copil pătruns de spaime. 

— Cine ţi-i căpitan, oştene? 

— Domnia, sa Aga Leca, Măria Ta! 

Turturea simte dezamăgirea voievodului. Călărimile 
amîndouă galopează năpraznic. îşi văd deja chipurile. 
Umplu cîmpurile de ropot pustiitor. Lăncile trabanţilor 
cresc înfricoşătoare. încă trei sute de paşi. Tăvălugul 
de oţel dupăie cîmpul la şarjă. Două sute de paşi. 
Anghelache apare în vizeta comandantului, statură ca 
durată-n piatră. O sută de paşi. Steagurile 
mehedinţenilor se prăvale ca o grindină. 

— Peste o clipă veţi culege fulgii oştilor voastre! 

Marcu-1 priveşte cu coada ochiului pe Beauri. 

— Iată, căpitane! Şi ţine minte! 

Cincizeci de paşi. Totul pare pierdut. Trabanţii 
ca-ntr-un iureş al morţii. Douăzeci de paşi. Săbiile lui 
Creţu şi Anghelache fulgeră scurt. Pe două arcuri 
lungi, pilcurile se despică într-o uliţă pustie. Trabanţii 
se prăvale în golul căscat. De pe valul asudat în 
gheaţa tăcerii, răsmiile cde glasuri se-nalţă în tării. 

— Vivat Valahia! 

Din tabăra lui Basta, strigătul ţîşneşte înalt, 
sugrumîndu-1 pe Beauri. Turturea îşi lipeşte ochii de 
sabia lui Anghelache. Trabanţii se mai prăvale încă, 
domolindu-şi greu şarja în gol. Din fugă, cele două 




arcuri se închid pe coada cuneus-ului. Suliţele pentru 
împuns. Cleştele se închide, strivind din fuga calului. 
Suliţele se strecoară viclene. Săbiile caută sigur 
despicătura dintre gîtar şi coif. Braţele ostenesc cu 
icnet întărîtat. în golul căscat pe coada cuneus-ului, 
mehedinţenii taie cu nădejde. Cuneus-ul pare acum 
un mistreţ uriaş cu ceata de zăvozi înfipţi în spinarea 
lui, tot mai adînc. Comandirul trabanţilor ţipă gutural. 
Goana se înteţeşte iar. Strîng din fugă rîndurile. 
Anghelache şi Creţu îşi trag oştenii. Trabanţii duruie 
în voltă pe stînga. Valahii cad iar, muşcînd adînc din 
laturi şi coadă. 

Tabelele în delir. Pe val, Beauri asudă cumplit, sub 
privirea lui Marcu. Sperase într-o întoarcere. Dincolo, 
Basta, galben, recunoaşte ce-i de recunoscut: „Valahii 
se bat ca nişte oşteni cu cap!” După un pătrar de ceas, 
în lungul valului, steagurile trec în cavalcadă, cu 
soarele frîngîndu-se în săbiile ostenite. 

— Aşadar, căpitane Beauri ? 

— O şansă de necrezut, prinţe. 

— O şansă adjudecată cu tăişul săbiei, căpitane, nu 
credeţi?... 

Marcu surîde cu ochii la paharnic. Turturea 
se-apropie vesel. 

— Două sute contra şase sute! Pieptarele şi 
coantăşele contra catafracţilor, într-o ştiinţă a 
războaielor primită din tată-n fiu. Primiţi, căpitane, şi 
pumnalul. Cîştigul nostru-i înmiit mai mare. Acesta 
oricum vă aparţine. 


— Nu cunosc această armă şi nu-mi aparţine! 




— Riscaţi să scădeti în ochii unui adevărat cavaler. 
Marcu îl salută, dispreţuitor pe faţă. împreună cu 
Turturea plecă, urmîndu-1 pe Mihai. 

Pe valul de pămînt, Beauri îşi dospeşte ocara sub 
revărsarea dogorii de cuptor. 



N u pot pricepe, ilustrissime, cu ce desfătare vă 
decimaţi oştirea în aceste lupte de hărţuială? 
— De priceput e simplu. Două sute contra 
şase cu izbîndă deplină. Başca, deja, două steaguri 
închinate Majestăţii sale. Întîia captură în această 
înfruntare. 

— Majestatea sa v-a plătit oştile să-l ucideţi pe 
Sigismund, nu să vă decimaţi oamenii înainte de 
bătălie. 

— Excelenta voastră uită că n-avem a da socoteală. 

» 

Şi încă ceva: uitaţi, domnule general, că taberele erau 
în delir? Moralul lor s-a refăcut acum tocmai în 
vederea bătăliei finale. 

— Treaba domniei voastre. Pînă n-am ajutoare, nu 
fac un pas. Mai aveţi nevoie de serviciile căpitanului 
Beauri? 

— Luati-1. Poate-i scoateţi acreala din suflet. Azi n-a 
prea ovaţionat pentru armata sacrului Imperiu. 

— Am mai spus, principe: a fost o fericită 
conjunctură dictată de nebunia ostaşilor voştri. 

— Dacă-i aşa, căpitane, nebunia asta la noi se 
cheamă bărbăţie. Şi-n formă, şi-n luptă. Nu-i prinsă, 
ce-i drept, în nici un tratat de strategie de la curţile 
apusului. 

— Atunci pe curînd, ilustrissime. 

— Nu, Excelenţă! Acum. Voi a cunoaşte intenţiile 





voastre! 

Mihai numai flăcări. Basta se aşază, ţeapăn. Mihai 
trece în faţa mesei, proptindu-şi pumnii la două 
degete de palmele generalului. 

— Ştiu că mîine Bâthory va fi dincolo de valul de 
pămînt. încă mai aşteaptă pe paşa de Temişoara. 

— N-am cavalerie grea, principe. 

— Nici io n-am cavaleria de ţară şi-mi lipsesc încă 
alte destule ajutoare. 

— Atunci e limpede. Nu ne clintim. 

— 1 Ba nu-i limpede, generale! Zboară timpul. Şi cu 
el, şansa noastră. Cine vă garantează că mîine nu 
sosesc turcii, ţinîndu-ne la mijloc? 

— Cine vă garantează că ieşind acum, nu repetaţi 
un Mirăslău? 

— Generale, credeam că viclenia voastră 
arhicunoscută vă va fi de folos. Nu acum şi nici mîine. 
V-am spus că şi eu aştept. 

— Atunci, ce voiţi? 

— Preparative şi înţelegere. Ştiinţa despre cum 
acţionăm cu folos, la caz de primejdie. Acelaşi gînd în 
luptă. Asta vreau. 

— Un consiliu?... Păi n-avem datele. Nu ştim ce 
vrea acest copil ambiţios. 

— Nu e greu de bănuit. Nu poate avea decît un plan 
provocîndu-ne nelinişti în tabără, sau momindu-ne în 
avangarda trupelor, să ne dea credinţa că-i gata să 
accepte lupta. Că nu mai aşteaptă nici un ajutor. 

— Bine. Eu n-o cred. Voi o ştiţi... 

— O ştiu. Voiesc a fi gata, şi noi, şi voi. Cînd şi-o 
retrage trupele, să-l urmăm din scurt pînă la loc 



prielnic: prea departe nu se duce, nu poate descoperi 
calea de-a ne ocoli fără luptă, înaintînd spre Alba 
Iulia. 

— Şi ce propuneţi? Să stăm de veghe? Oştenii sînt 
sleiţi. Caii la fel. 

— Măria Ta! 

— Ce-i, Turturea? 

— Se-aud călărimi. Mulţime mare. Ar putea fi cu 
primejdie. 

— Cît de departe? 

— Destul. Abia i-au simtit iscoadele. 

— Ei, generale?!... Ai noştri, ai voştri, ai lui Sigis- 
mund sau turcii? 

întrebarea îngheaţă ca o nălucă ivită în somn. 

— Măria Ta, turcii nu pot fi, îngaimă Marcu sleit. 

— Turturea! 

— Poruncă, doamne. 

— Ia zece oameni. Afli cine-s. Voi a şti, cît încă-s 
departe. 

Paharnicul iese, învîrtejind pologul. 

— De ce, Marcule, nu-s turcii? 

— Ieri erau mult din jos de Lipova. Pradă în lungul 
drumului, după obicei. Aduse vestea azi olăcarul. 

— Şi de ce-o aflu acum? 

— Iertare, generate. Întîi lupta, apoi consiliul. Ca şi 
voi, cred că Sigismund nu ne-atacă acum. Ştie că-i vin 
ajutoare. 

— Iată, generale. Curînd Sigismund ridică tabăra. 
Nu va primi lupta pînă nu-i vin turcii. Trebuie deci 
fortat. 

— Pe mîine, ilustrissime. Dacă se schimbă ceva, 





anuntă-mă. 

? 

în vremea aceasta, pe-acelaşi drum pe care Mihai 
fusese întimpinat de sătenii cu baciul lor albit de 
vremi, Turturea, în fruntea celor zece, călăreşte atent. 
Mai mult pe margini, tocind iarba în copite. Un roi de 
fluturi se zbenguie viu. Alb cu alb, alb cu negru, 
cafeniu cu alb, albastru... ca gîndurile paharnicului. 
De sus, văpăile lovesc încins şi abia cu greu 
paharnicul prinde ropot înfundat. Descălecă. Ceilalţi 
la fel. Se trag sub tufanii din coasta dealului. Urcă 
singur. Pieptiş. De sus, şerpuirea drumului, slobodă 
ochiului ca-n palmă. Întîi o părere. Culcă urechea. 
„Nu se poate”. Se-nalţă iar. Ochii pe geana de colb. 
Mulţimi rînduite se ghicesc sărac. în pacea 
văzduhului, ţîrîitul greierilor împlineşte zvonul 
călărimilor, ca-ntr-o muzică ştiută de dincolo de 
munţi. Din ierburile taberelor, în vremea Tîrgoviştii în 
fală. Ascultă iar. Nu se-nşală. Şirurile mistuie 
depărtarea. Ochiul se agaţă îndărătnic de flamura 
mare. Oh, Anghelache. De-1 lua cu el. Cum ar mai 
zbura cu vestea în cuget. Aşteaptă. Creşte flamura. 
Anevoie. încet, azuriul mătăsii. Petec drag. Cît aripa 
de flutur pe tremurul văzduhului. Se prăvale în vale. 
încalecă din înalt, slobozind frîul. Abia apucă ceilalţi 
să clintească. Vifor înghite zarea. Valul de pămînt. 
Sare 

peste harabale. Străjile, uimite. Asudă bombănind 
în încîlceala de corturi. Mihai în soarele de-afară. 


— Ai noştri, Măria Ta! Vin mîncînd pămîntul. 
Zîmbeşte vodă cu suflet întinerit. Sărută cu privirea 



Răzbubuie văzduhul de uralele oştirii. Chiuie pînă 
la istov roata mehedinţenilor. Se minunează ungurii şi 
archebuzierii plătiţi. La fel sînt uluiţi oştenii lui Bas ta, 
strînşi ciorchini pe valul de apărare. 

S-au umezit şi ochii domnului. Şi-ai Marcului şi ai 
paharnicului, la aducerile aminte a ce-au putut să 
lege şi să dezlege aceste călărimi ale pămîntului. 

După ce-au trecut în trîmbe nebuneşti, în şiruri de 
unu pîn-la cele de doisprezece pentru atacul prăvălit, 
după ce-au închipuit cele mai neaşteptate lănci vii, în 
mişcare, s-au legat într-un zid aievea, clădit din 
aricirea suliţelor. Scut lîngă scut, dezvelesc cu 
meşteşug arcaşii trăgători din goană. Rînduri de 
patru, cuminţi ca la primirea voievodului în Tîrgovişte. 
Cîntul oastei se-nalţă limpede. Semn nevăzut şi 
mulţimile se desfăşoară în volte uşoare. Se strîng din 
goană, lipit. Trîmbă de grindină. Alt sămn. Ca-ntr-o 
vrăjitorie, şiruri roşii şi verzi se-mpletesc în hora 
cruntă. Curg din mers, aşa încît tot oşteanul în atac 
să-şi aibe tovarăş hodinit de reazem. Duruiala 
se-nteţeşte. Pe pieptul pămîntului, grindină de copite. 
Sar de pe caii lor pe al vecinului, în timp ce acesta 
goneşte în picioare. Frîiele sus, peste capul celui venit. 
Caii rămaşi slobozi urmează cavalcadă, fără să strice 
alcătuirea. îi uscă pe suflet şi pe cazacii de registru. 
Mustăciosul Stadnicky le scoate înainte sotnia de 
căzăcime uşoară, închipuind atacuri suple într-o 
unduire de călărime lansată-n furtuna galopului. Pînă 
cînd foamea şi osteneala îi toropeşte. Cai şi călăreţi în 





solemnă alcătuire. Salutul gărzii la voievod. Cînd 
glasul roşilor suie-n tărie, aclamă taberele. Săbiile 
pentru onor. Lăcrimează soarele în tăişul lor, în 
amintirea acelora ce nu le mai stau tovarăşi. Freamătă 
tabăra de chemările cunoscuţilor Marini şi Ioni şi Petri 
ce se cheamă cu veşti şi nădejdi nespovedite. 

în cortul domnesc, masă mare din urşi de gorun 
cuprinde căpitanii şi boierii abia sosiţi. Cu mînecile 
suflecate, Mihai hohoteşte cu glas gros. 

— îi deterăţi gala pe oştenii lui Basta! 

— Ne fu dor de Măria Ta! De-ai noştri. 

Tac toţi, cu gîndul la ţară. Se închipuie în pacea 
livezilor sau tolăniţi peste floarea cîmpului în ceas de 
hodină. 


Ceas de taină în cumpăna nopţii. Mirosna cîmpului 
în floare îi învăluie în boare subţire. Paharnicul 
răsturnat în aşternutul aspru. Cugetă fără somn la 
grijile noi. Se scoală uşurel, şi-aşa, cu tălpile goale, 
iese în noaptea fierbinte. Tabăra răsuflă toropit. Pe 
sînul pămîntului visuri de toate naţiile suie prin tihna 
de-ntuneric pînă sus la licărul stelelor. Pe hampa 
înaltă, flamura doarme şi ea. Cortul domnului domină 
medeanul, bîntuit de amintirile zilei. Pămîntul îmbie 
cu răcoarea ierbii şi paharnicul se-afundă cu tălpile 
goale în umedul verde. Dă ocol la cortul banului. Ştiut 
de străji e lăsat în voie. Neostenită hodina domnului. 
Tace şi-ascultă. Ascultă şi straja. Pricep că şi-n somn 
n-are parte de linişti. Zbaterea creşte. Scîncetul devine 
urlet: 

— Nuuu!... nu voi!... 

Straja ridică pologul. Turturea săgeată. în capul 
oaselor Mihai priveghează cu ochi căscaţi. îşi trosneşte 
ciolanele. Uşurat de spaime, se-aşterne mai lesne. 

— Du-te, paharnice! Te-o căuta somnul. Mulţam de 
priveghere. 

— Mă speriai de lucrare ticăloasă. 

— Mă blestemă morţii, Turturco. 

— Să ţii post, doamne... 

— Nu-i vreme de post acum. Se vor ruga alţii 
pentru izbîndă, pentru oaste, pentru cei ce muşcară 

dinţii tărîna. 

» 

— Cel mai tare cin’te-ncearcă doamne? 

— Cine... Sufletul nerăzbunat al Novacului. îl văd 
aproape seară de seară. Cu ţeapă intrată adine în 
măruntaie. Simt şi eu limbile focului dîndu-mi tîrcoale 
şi mă aflu în ţeapă alături de el cu obrazul izbit de 
cizma lui Moise... 

— Dacă-1 prind, doamne, pe Szekely, îl aduc viu, 
chiar de ştiu c-ar trebui să-l car în spinare, cu cal cu 
tot. Da’ numai eu? Anghelache abia aşteaptă lupta. 

Cretu la fel... 

» 

— Va să vie ceasul, paharnice. Curînd va să vie... 

— Crezi, Măria Ta, că-i prindem la mijloc? 

— Nu. Nu pot să cred că un vulpoi ca Csâky şi un 
soldat ca Korniş să se lase amăgiţi. Vor încerca totul 
ca să ne prindă ei, prielnic lor. 

— Sau măcar să-şi vîndă scump pielea. 

— Sau asta, Turturea... 

— Măria Ta, cine ne garantează că o dată aflate 
oştile faţă-n faţă, Basta nu va încerca să repete 





mişelia de la Mirăslău? 

— Io, paharnice! Basta-i ştie pe nemeşi. Cu cît mai 
puţini, cu atît provincia o va putea ţine pentru sine. 
Va unelti, sînt sigur, ca o dată cunoscîndu-mă 
îndeajuns, să folosească orice prilej şi orice chichiţă 
ivită pe care s-o picure împotrivă-mi, prin gura 
comisarului regal, în urechea lui Rudolf. Pînă atunci 
însă, ştie că Sigismund trebuie bătut. Şi o va face aşa 
cum ştim că poate să-şi viclenească duşmanul. Singur 
împotriva lui Sigismund iar n-are nici o şansă... 

—- Mă tem, doamne, de sforile ascunse ale 
politichiei. Şi de lăcomie mă tem. Se-asmut iar, ca 
nişte corbi, pe-o Transilvanie ce-abia mai respiră. 

— De braţul nostru va fi slab, teme-te, paharnice! 
Ai de ce... Dacă însă vom fi tari, o dată intraţi în Alba, 
Basta va rămîne un mistret ai cărui colţi n-or să 
ne-ajungă decît de ne-afundăm în taina pădurilor. 
Cînd ţara va fi din nou una, cu stindardul străjuind în 
Valahia, Moldova şi Transilvania, oştile imperialilor, 
cu mişcarea lor de melc, vor fi ca o mînă de mercenari, 

tocmiti anume să moară. Armia falnică a Dachiei va fi 

» 

de nebiruit. Aşa să ştii! 

— Sîntem alături de tine, mărite doamne! 

— Aşa să fiţi! Că toate cîte se vor face şi desface, 
acum, în această bătălie, cu fierul nostru se vor scrie 
în hronicul sfînt al neamului. Pentru veci de veci! 

— Pentru veci de veci, doamne! 

Paharnicul, cu ochii pe fruntea voievodului. 
Broboane de sudoare. 

— Să-ţi pregătesc cupa, doamne. 

— Ad-o, paharnice. Poate-mi astîmpără arsura de 


pe suflet. Cu mişcări ştiute, pipăie întunericul din 
ungher. Carafa-i rece şi lutul asudă frigerea palmelor. 
Toarnă în pocalul cu stema Tării Româneşti. Gustă în 
văzul domnului. Cortul se scutură ca de friguri. 
Pămîntul duruie surd sub puterea nopţii. 

— Ce-o fi, Măria Ta? 

— Călărime, paharnice. înzăoată. 

Mihai ascultă cu urechea trează. Pîclele nopţii se 
cheamă cu vaiet şi tropote grele se-ncheagă. Smulge 
cupa, sorbind-o dintr-o suflare. Urmat de paharnic, 
iese în noapte. Arşiţa trupului sleită de răcoare. Paşi 
repezi în latul medeanului. Din mantia nopţii, Leca 
comisul creşte arămiu. Pieptar de bivol peste cămaşa 
de zale. 

— Făgărăşenii, Măria Ta! O mie şi-o sută, aşa cum 
au promis. 

— Le-ai ieşit ‘nainte? 

— Ba. Corniţele Făgăraşului nu veni. îi aduse 
căpitanul Senyey, ocolind primejdia. Pică olăcaru’ acu’ 
un ceas. 

— De ce nu mi-ai spus? 

— Dormeai, doamne. Te ştiu ostenit. Am pregătit 
cele de trebuinţă. 

— Au loc destul? 

— Destul. Către corturile imperialilor. Le-am 
anunţat străjile să nu se sperie. 

— Bine, comise. Mergi de-i primeşte. Pe căpitan 
adă-1 la mine. 

— Prea bine, doamne. Pleacă. De pe bolta grea o 
stea se desprinde, topindu-şi strălucirea. 

— Se stinge un suflet, Măria Ta. 

— Se stinge o grijă, paharnice. Iată-ne armia între¬ 
gită cum trebuie. 

— Drept grăişi, doamne. Catafracţi aveam din 
puţin. 

— Dac-ar veni şi Rottal cu Flanz, chiar că n-ar fi 
puţini. 

— Or să vină? 

— Negreşit. E prea hîrşîit în lupte şi prea soldat 
Rottal, ca să nu-1 aducă prilejul de sabie trasă. Sub 
fruntea nopţii, luna neştirbită scarmănă cu zîmbet 
moale fire albe de beteală... 

* 

* * 

Ascultă voievodul glas făgărăşan, cu nesaţ. Tot ce-i 
povesteşte căpitanul, trece prin el ca o apă molcomă. 

— Zici că doamna nu mai e în primejdie? 

— De cînd Măria Ta ai intrat în tară. Mai ales de 
cînd se aşteaptă ca scaunul Valahiei să fie iar al 
vostru. Doamna Stanca acu-i nu numai doamna 
Tîrgoviştei, ci şi doamna Făgăraşului. 

— Florica avu de pătimit? 

— Despre prinţesa Florica şi despre coconul 
Pătraşcu-Vodă am scris Măriei Tale în mai multe 
rînduri. 

— Şi eu aşijderi. căpitane! 

— Ştiu! Abia apoi am aflat de la domnul Blazinka că 
puţine din scrisorile de amîndouă părţile au scăpat 
netinute. 

— Ci, spune-mi, au de toate? 

— Au! Masa şi ţinerea le este cum se cuvine. Se că 
doamna-i crăiasa cetăţii şi de nu era aşa, de coconul 



* 


ar fi fost departe. 

— Cum? 

— A sosit solul sultanului, care-a cerut protectorilor 
pe Pătraşcu Voievod. Alăturat au mai cerut cetăţile 
Ineu şi Lipova. 

-Şi? 

— Pe Pătraşcu nu l-au dat. 

— Pricep. îl ţin în caz de nevoie. De cumva ajung, 
să facă pace cu mine prin el, urmaşul meu! 

— Aşa vor, Măria Ta. 

—- Ticăloşii... Oh, Moisă, roagă-te să nu-mi cazi în 
cale! Sub zbuciumul paşilor, blana de urs se strînge 
înfricoşată. 

— Du-te, căpitane, te-o fi cuprins osteneala. Io, 
mulţămesc pentru ajutor şi inimă săritoare. 

— La porunca Măriei Tale! 

— N-am poruncit faptelor voastre peste voi. Inimile 
voastre socotit-au să ne stea în preajmă. 

— Aşa-i; de bună voie ne punem sabia în slujba 
gîndului ce ni l-ai dăruit la Alba: o Transilvanie soră 
Valahiei şi Moldovei. 

Se-nchină şi pleacă. Pe sub pologul umezit de rouă 
Marcu, în za uşoară, intră abătut. 

— Măria Ta, mişcare în tabăra lui Basta... Bandorii 
de-ale Bathorului îi dau tîrcoale. Pare că vor să-l 
cuprindă la mijloc. 

— Şi el? 

— A sunat intrarea sub arme. 

— Trimite olăcar. Voi să-i ştiu judecata. 

— Am şi trimis. 

— Turtureo. Spune-i lui Anghelache să stea cu... 


1 Al 







Cu bărbia-n piept, paharnicul doarme sleit, în 
capul oaselor. 

— Paharnice! 

— Iertare, doamne. 

— Lasă. Adă-1 pe Anghelache. Gata de lupta cu 
două steaguri. 

— Primejdie? 

— Vedea-vom. Zor mare! 

Turturea iese înfrigurat. Abia-1 ocoleşte pe Marcu. 

— Ei, Marcule? 

—- îşi trage două companii spre celălalt Moflin. 
Văzui cu ochii mei. 

— Sigismund? 

— Hiclenia i-ar fî fost mai bună la ceas de noapte. 

— Şi-l crezi pe Korniş aşa de prost? 

— Nu. Sigur se vor retrage. Intenţia ar fi fost să ne 
fărîmiteze. 

— Acu-i tîrziu. Anghelache trebuie că-i gata, 
imediat... 

— Generalul, la nevoie, va cere ajutor. De altfel a 
recunoscut... 

— Ce? 

— ... că de nu se unea la vreme cu Măria Ta, 
Transilvania era pierdută. încă şi toată Ungaria de 
Sus. 

— Cum se-ntîmplă minunea?... De. Se mai coace şi 
mintea de general, în ceas greu... 

— Măria Ta, Mîrza crede c-ar fi bine să-mbrace iar 


strai moldovean... 

— Ba! S-a jucat destul cu viaţa. Spune-i: ni-i nai cu 








Surîde, dus unui capăt de amintire. Din largul 
taberei, zăngănit de arme în tremurul timid al zorilor. 
Tropot de cal îl cheamă cu glas ştiut. 




/^ătre ceasul amiezii, Turturea îngenunchează cu 

V braţe sfirşite. Mihai ridică sprinceana stînga. 
v întrebare mută. Glasul paharnicului, uscat: 

— S-au dus, Măria Ta! S-au tot dus cu banderiile 
zdrenţuite în urma grosului. Armia cea mare pornise 
de cu zori... 

— Unde, paharnice? 

— Tocmai către Tăşnad, doamne. Află Mîrza de la 
un prins. 

Mihai zîmbeşte, aflîndu-şi planul scăpat de nepotri¬ 
virile soartei. Va putea să-l tragă pe Sigismund în cap¬ 
cană. Aşa cum voit-a de cu zori. Zaua paharnicului 
atîrnă la un umăr. 

— îi băgarăţi în boale? 

— îi spovedirăm după pricepere. Cu suliţa-n stînga 
şi sabia-n dreapta. 

— îmi trimese vorbă generalul. Cică-1 scăparăţi, tu 
cu Anghelache, dintr-o împresurare. Şi Bas ta nu-i 
prea darnic cu laudele. 

— încăpuse într-o lance de trabanţi negri. Nu era 
primit să-l lăsăm între armurile morţii. 

— M-a rugat să vă-nvrednicesc. Ce zici? 

— Zic să-şi ţie onorurile pentru valonii lui. 

— N-a fost şi Beauri pe-acolo? 

— Fost. Da’ nu se făcea să căznim cu ruşine pe 
cîmpul de luptă. 




Se îneacă în cureluşa subarbei şi nu-şi recunoaşte 
glasul. Mihai, învăluind cald chipul paharnicului: 

— Şi zi-i, fu cavaler de soi valonul? 

— A tras sabia şi la uşor şi la greu. 

Voievodul pricepe că rana din suflet i-a minat în 
preajma valonului; tot sufletul, aşa rănit, i-a oprit să-l 
umilească în faţa duşmanului. 

— Mergi, te primeneşte. 

Iese. Voievodul, cu fruntea în palme. Din crugul 
vremii, imagini zbuciumate îi dau tîrcoale. 

Intrat în cortul lui, paharnicul cade istovit pe blana 
chemătoare. Anghelache nu-i, dar îl simte pe aproape. 
Braţele-1 dor şi pricepe cu teamă că-n marea bătălie va 
trudi întreit. C-un ochi pe Măria Sa, cu o jumătate pe 
Anghelache şi cu încă o jumătate pe potopul din faţă. 
Va putea să se-mpartă aşa cum ar vrea? Cade toropit 
într-o bulboană afundă. Inima grea şi truda zilei îl 
prind în somn adine. 

Tîrziu. Anghelache răsare, c-un coltuc de pîine şi-o 
ciosvîrtă fumegînd. îl lasă somnului, ca un duh bun 
peste-o hodină de piatră. îi trage cizmele şi-l descinge 
de arme. în vis, Turturea lunecă peste albul lăcrimat 
al livezii. Simte adiera molcomă, soarbe aer cu 
miresme de poveste, tămîiat adine de albastrul din 
ochii Măriei. Se vede pe sine în iarba deasă, furnicat 
de doruri, cu chipul Măriei deasupra, dezmierdîndu-i 
pletele. Curg în ierburi toate cîte le-a adunat. Suspin 
lingă suspin, însoţindu-şi domnul pe drumul pribegiei. 
Vede o tipsie de foc pe legănarea zării, pîrguind chipul 
Măriei cu valuri de aur. întinde mina. Vrea cu toată 











sărată, lunecat tainic în căuşul firav al unui fir de 
iarbă. Geme stins. Anghelache, uriaş, îl pleacă pe-o 
parte. Ştie: „O fi visînd-o pe Maria”. Poate şi ea, acolo 
în crucea drumurilor albită de livezi, 1-aşteaplă, 
chemîndu-1 în somn, îi cuprinde obrazul cu palme 
arse de dor îi sărută fruntea... Ştie, ca toate femeile 
acestor pămînturi, că-i chinul lung. Scris adînc cu 
tăişul armei în legea oşteanului. Şi-l cheamă, şi-l 
plînge. şi tot ea-1 trimite iar acolo unde îi e locul şi 
unde nevoia o cere. 

în lungul luncii, dincoace de apa Grasnei, 
nechezatul cailor scormone tihna, amintindu-i de 
rosturile taberei. Iese în tremurul amiezii, ascultînd 
răsufletul pămîntului. 


* * 

Zarea se clatină, zguduită de tunete. între 
sughiţurile mînioase ale cerului, plîngerea deasă 
răpăie ascuţit pe pînza cortului. La masa largă, 
căpitanii taberelor laolaltă. 

— Acu’, că veniră şi ultimele întăriri, tabăra se 
poate considera împlinită. Ascult, Excelenţă, planul 
vostru. Sigismund trebuie prins la strîmtoare. 

— Ilustrissime, am mai discutat şi strategia 
propusă de mine nu v-a plăcut. Mai mult, Excelenţa 
sa arhiducele Mathias a şi revocat intenţiile noastre, 
propunînd un plan pe care l-aţi acceptat total. 

— Şi atunci? 


— Atunci aştept propunerile voastre. Soarta oştilor 
o las la bunul plac al deciziei ce-o veţi lua. 





mi-o lăsaţi. Şi mai la urmă, soarta Imperiului la aceste 
hotare. 

— Exprimarea o cunoaştem din trecutele consilii. 
Formula pe care-o propuneţi ne-ar interesa 

— Fie. Doresc să consemneze căpitanii voştri şi 
domnia sa comisarul imperial: nu a fost deloc aceasta 
dorinţa noastră. V-am dat putinţă de-a vă spune 
părerile în consiliu. Deschis. Nu v-a nesocotit nimeni 
dreptul de general şi comandant în înfruntarea ce se 
va da. 

—- Fiţi fără grijă. Ostaşii mei ştiu să lupte. Vor fi pe 
cît de prezenţi, pe atît de bravi în faţa duşmanului. 

— Principele Mihail nu s-a îndoit de bravura 
domniei voastre, nici de vitejia oştenilor ce-i 
comandaţi, generale! Propun să-şi explice viitoarele 
mişcări, cîntărind şansa noastră în funcţie de ele. 
Glasul aspru al colonelului Jakob Rottal strînge 
într-un rictus ciudat faţa generalului Basta. 

Mihai trece în fundalul cortului. Obrazul de gresie. 
Marcu înlătură pînza ce acoperă harta întocmită cu 
trudă de Mîrza şi Raţ, ce dezvăluie ochiului aşezări şi 
ape, precum şi oştile aşezate pe banderli şi steaguri. 
Peste tot, slova îngrijită a capului cancelariei 
domneşti, Ioan Raţ, desluşeşte numele locurilor, 
numărul oştenilor... 

— Ştim sigur că oastea Bâthorului se află aici, în 
marginea Tăşnadului. De aici poate, încă, aştepta să-l 
ajungă ajutorul turcesc. Şi asta fără să ne lase cale 
deschisă spre inima ţării. 

— Ajutorul oricum nu-1 mai ajunge pe Sigismund, 
dacă ne prăvălim din două direcţii peste oştirea aflată 






în odihnă. 

— Greşit, domnule comisar! Nu ne îngăduie nimeni 
să atacăm o armată mult mai numeroasă într-un loc 
care-i convine ei. 

— Mă alătur ideii Excelentei sale Basta! Nici n-am 
avea cum ataca la aşa un loc larg, prin surprindere. 
Mihai se-ntoarce spre consiliu: De altfel ajutorul 
turcilor nu-1 putem neglija. Ştim de intervenţia lui 
Sigismund în două părţi: la muhafîzul 1 de la Egri, 
paşa Sinan şi la Damad Ibrahim. paşa de Temişoara. 
Mai ştim şi răspunsul dat. Acest ajutor numai prin noi 
poate rămîne departe, aşa încît alături de Sigismund 
şi-ai săi să nu rămînă decît pilcurile tătăreşti şi păgînii 
cu care-a intrat prin Moldova... Se-ntoarce spre hartă: 
Vom înainta pe aici. Prin valea Crasnei, pe drumul ce 
duce la Cluj. Sigismund va şti că intenţionăm să-i 
ocolim oştirea, fără luptă, dorind să cădem spre inima 
ţării. Putem crede că va avea gîndul inspirat să ne taie 
calea. Socotind în zile, deducem că ne-am putea 
înfrunta undeva dincolo de Valea Crasnei, spre tîrgul 
Zalăului. 

— Cine ne garantează că înfruntarea ne va fi 
prielnică? 

— Noi! Dacă ei se mişcă aşa cum bănuim, noi vom 
fi acei care vom impune lupta. Mai exact: noi o vom 
primi neapărat într-un loc prielnic nouă. 

— N-am ştiut, ilustrissime, că aveţi asemenea hărţi 
limpezi. Sînt foarte clar întocmite. Accept planul, cu o 
condiţie. 


1 muhafiz (turc.) - comandant de cetate. 










» 


— Care? 

— Să mă lăsaţi în fruntea marşului! 

— La un plan întocmit de principele Mihail, să dea 
domniei voastre întîietate?! Nu-i posibil! Mihai Szekely, 
comisarul imperial, pare desprins dintr-un castel 
uitat. Prăfuită imagine de cavaler fără pată... 

— Şi mie ce, rol mi-aţi rezervat, Excelenţă? întreabă 
Mihai netulburat. 

— Dacă-mi acceptaţi trupele în vanguardia, veţi 
face battaglia. 

— Adică la mijloc. Şi spatele? 

— în retroguardia 1 , domnii colonei Flanz şi Rottal, 
Recunoaşteţi, principe, că aţi avea un spate cu 
adevărat de fier. 

— Primesc! 

Marcu tresare. Turturea, uimit, caută spre Măria Sa 
care zîmbeşte cu toată faţa. 

Din înaltul de smoală, valuri de ape înghit în 

răpăiala furtunoasă murmurele căpitanilor. 

* 

* * 

Apele s-au retras, aproape cum au venit: 
învîrtejindu-se cu grăbire. Peste pămînturi abia 
zbicindu-se, peste pîraie umflate, opincile 
Transilvaniei au dupăit încrezătoare. 

S-au trezit cu ei. Secui şi unguri. Şi iobagi români 
din comitatele vecine. L-au rugat să-i primească. Aude 
şi-acum vorba domoală a baciului Ferencz din Supuru 
de Sus. 





— Apăi am venit, mărite doamne! Să ne fie cu iertă¬ 
ciune. Ne-or supt grofii. Ne-or supt şi corniţele. Şi 
oamenii lu Sigismund ne-or supt. N-o rămas nimic. 
Afară de săcurile după uşă. Aşe am ajuns de ne-am 
vorbit tăţi. Cîţi am fo în putere. Că-i musai să-ţi 
netezim cale spre Alba. 

— Drumul ăsta duce prin oştile lui Bâthoiy, 
baciule, i-a răspuns Marcu cu vorbă domoală... 

— D-apăi de nu-i altcum, om trece prin ele. Decît 
cu grofii, mai bine cu ţărînă pe trup. 

în umbrele amurgului, Mihai îl simte pe Turturea 
frămîntat. 

— Ce gînd te chinuie, paharnice? 

— Spune-mi, doamne, ce-a fost la Mirăslău? Nu să 
cade aşa întrebare acum. Da’ nu pricep cum de atîţia 
viteji au căzut pradă ticăloşiei?... Cum generalul 
Basta, cu oricît de mare adunătură de năimiţi, a putut 
înfrînge săbiile domnului Mihai? Săbiile Valahiei, 
Măria Ta, pe care le-am cunoscut de cînd făcut-am 
ochi! 

— Nu greşeşti, paharnice. Cu toată trădarea, săbiile 
de care zici puteau întoarce soarta luptei. Dac-ar fi 
venit! 

— Cum?... N-ai fost însoţit de-ai Măriei Tale? De 

tară? 

» 

— Ba! Fost-au iobagi şi ţăranii arşi cu fierul. Au 
fost secuii. Cumpliţi. Şi făgărăşenii. Şi hunedorenii. 
Lipova şi Ineul. Ostile Banatului. Lugojul şi 
Caransebeşul. Marcu şi Teodosie... şi dumnealui 
Mihalcea. O, şi ei! Sîrbii cu Baba Novac. Au fost, 
paharnice... Mulţi. Dar prea mulţi s-au dus. 


— Iertare, doamne. Ştiut-am că nu-i bine să-ntreb. 
Şi tot mă-nţepă limba. 

— Lasă. Dacă-i de ştiut, măcar să ştii cum fu. 
Fost-au destui preacredincioşi. Dar peste ei, alţii, care 
s-au dat generalului cu onoarea ruşinată. 

— Totuşi... 

— Săbiile valahe? Ba, Turtureo... Matei 
Brîncoveanu dus cu călărimi către Moldova. Apucă 
să-mi ştiricească pe Ieşi intrînd în ţară. Măciucaşii şi 
mehedinţenii, lipsă! Buzeştii cu fala Băniei, la fel. Nici 
haiducii lui Baba Novac. Fost-a doar pedestrimea. 
Căpităniile de roşii, toată sprinteneala şi ştiinţa 
învăluirii, lipsă. Nicolae Pătraşcu, undeva sub zidurile 
Branului. Radu Buzescu, poate, pe lîngă Boiţa. Deli 
Marco, dincolo de munţi. Mîrza la poloni, cu 
diplomaţia... 

— Acum pricep, doamne. 

— Şi peste ei, paharnice, Csâky şi Petre Armeanu 
duşi la Basta, cu toate călărimile înzăoate. Arme de 
foc lipsă. Tunurile şi archebuzele generalului au tăiat 
adînc. Brazdă largă pe sufletul ţării. Aşa cum îi fi 
auzit, secuii au închis cu trupurile lor calea ruşinii - 
Mirăslău! 

— De uncie atîta jertfă de oase şi sînge? Cît să mai 
rabde omul? 

— Nu mai rabdă, paharnice! Ai văzut. Vin cu ce le-a 
rămas. Securile şi credinţa. N-au de unde mai da. Asta 
o ştii; pentru asta am fost la Praga. 

— Ajuns-am, doamne, să ne punem nădejdile pe 
talerii lui Rudolf. Pe năimiţii lui Basta. Nu-i bine, 
Măria Ta... Da de biruit, tot i-om birui!... 

— I-om birui, paharnice. Pentru că ne leagă cu 
jurămînt de sînge ei toţi rămaşi fără de morminte. 
Ţara aşteaptă leac şi izbăvire de pe tăişul săbiilor 
noastre. Negreşit i-om birui! 

Ochii paharnicului sticlesc în transparenţa nopţii. 
Lacrimi cad pe sinul pămîntului, sfinţindu-i fiinţa. Şi 

nefiinţa acelor ce s-au întors în el. 

* 

* * 

Zori de duminecă. Culmea Măgurii sîngerie. 
Vălmăşag de tîrgoveţi, care şi animale. Se strecoară 
greu prin valul de cumpărători şi gură-cască. în faţa 
porţilor făloase, şiruri de căruţe. Marfă tocmită încă de 
cu noapte. Oamenii castelului au ochit ce era mai de 
soi şi-au dus spre cămările lui Sigismund. 

— Hei tu de colo! Rostite în ungureşte, aspre, 
vorbele plesnesc. Ţăranul tresare şi-şi trage mai adînc 
pălăria neagră. 

— Care-i porunca, înălţate spâne? 

Fălos de rangul atribuit, oşteanul se umflă în 
pieptarul de zale. 

— No, ce-ai în car? 

— Pentru luminăţia sa. Brînză dulce, caş şi faguri 
de miere. Gîndit-am să nu ducă dorn bucatelor 
de-acasă. 

îl lasă să treacă. Dincolo de grilă, alt oştean ia caii 
de căpăstru. Trec de-a lungul zidului din dreapta, 
ocolind turnul de răsărit. Casele din stînga 
cufundate-n linişte, între leii de piatră, dalele lustruite 
încheagă trepte impunătoare. Liniştea se sparge în 
scîrtîitul osiilor. 





— Da’ nu-i suflare în palat, viteazule? 

Plictisit oşteanul întoarce o jumătate de ochi: 

— Domnii magnaţi şi principele se scoală la amiază. 
Asară au petrecut, ca înainte de luptă. 

— Cum ? Păi nu de la luptă s-au întors alaltăieri, 
pe drumul Şimleului? 

— Prost eşti, bade. Atunci veneau de la Tăşnad. 

— însamnă c-am venit degeaba. N-o mai dă. 

— Ce? 



— Lupta. O fi fugit cîinele de Mihai. 

—- Nu. Abia mîine, după hodină. S-or porni în 
diurnul Zalăului. 

— Atunci tăt bine m-am socotit. 

— Ţi-am spus că eşti greu de cap. Ce, noi nu mai 
mîncam? 

— Nu zic. Da’ am marfă împărătească. Io pentru 
luminăţia sa am vint. 

— N-are vreme. Dacă erai un spadasin din apus, 
sau vreo tinerică numa jărăgai, poate... 

în faţa magaziilor, căruţele întorc grăbite. Un fel de 
vătaf cu mustăţi de-un stînjen cercetează marfa, 
dictînd grămăticului. 

— Douăsprezece funduri de brînză dulce! 

— Douăzăci, stăpîne. Le-am socotit de cinci ori! 

— Douăş’pe am zis! Opt de dar pentru casa 
princiară. Ţăranul se scarpină cu codirişca biciului. 
Tace încurcat, cu ochii la bucatele ce dispar în 
pîntecul magaziei. Cu zgomot mare intră la trap un 
călăreţ falnic. Tunica strînsă în coaja armurii. 
Harnaşamentul scump. Vestesc oştean însemnat. 
Lingă şirul de care descălecă grăbit. Aruncă frîul în 







mîna vătafului, înlemnit în respect. 

— Dă-i ovăz, cît poate mînca! 

Ţăranul tresare, lăsîndu-şi pălăria în lungul 
nasului. „Gaspar Korniş. Singurul căpitan de nădejde 
al Bathorului”... 

— Păi cu mine ce faci? 

— Du-te-n iştenu’ tău. N-am vreme.:. Gâbor! N- 
auzi?... ia carele şi dă-le cît crezi. Se duce, trăgînd de 
căpăstru bidiviul lui Korniş. Carele se înghesuie din ce 
în ce. Zvon de glasuri răzbate tot mai tare. Oşteanul 


care aduce căruţele îi face semn să plece. Dinspre 
donjonul de miazănoapte, larma se aprinde 
cutremurînd curtea. 

— Du-te, măi omule, nu vezi că-ncurci lumea?! 

— Ducu-mă dară. Da’ n-am primit creiţarii. 

— Lasă-i în supărare. De as ta-ţi arde? 

— Da’ ce, o luat foc? Eu vreau banii, nu-nţălegi?! 

— Şi-aşa rămîi făr’ ei. Mai bine ocoleşte drumu’ 
Zalăului, să nu cazi în şpăngile duşmanului. 

— N-am baiu. Io banii-i vreu. De nu, mă duc la 
principe. 

— De mai stai mult, o să-l cauţi tocmai la Vîrşolţ. 
Ţine! şi du-te pînă nu pun straja pe tine. 

Uşurată, căruţa reface drumul. Greu. Zeci de oşteni 
şi călăreţi grăbiţi apăruţi dintr-o dată. Lumea hălăduie 
să mai poată vinde ce s-o putea în tabăra din coasta 
Şimleului. 

Scăpat din tîrg, mînă cît poate. întoarce capul. 
Nimeni, în crucea drumului, hanul se-arată încins. 
Opreşte de-a latul tăpşanului, lîngă alte căruţe. 
Dezleagă caii. Fornăie cu gîturile întinse, forfecînd 


firele ierbii. Se-ndeasă în curte, laolaltă cu alţi ţărani. 
La o masă lungă, sub umbra zidului, un tuciuriu îi 
face semn. Zîmbeşte, ca de-o cunoştinţă găsită fără să 
speri. 

— Ce faci, baci Sândore, tot în putere? Da’ nană 
Mărie? îi zice Turturea tuciuriului. 

— Te-ndemni, şogore? Că bine faci. Da’ mie nu-mi 
dai o ulcică? Or nu ţi-o mărs vînzarea? i se răspunde 

— Cum nu? Stai. De-o tîră de vreme am intrat. Stai 
numa’ să-i spun feciorului din crîşmă. 

Tuciuriul face semn către cel din dreapta, care-i 
scormone cu privirea. 

Străinul goleşte ulcica şi se ridică alene. Întîrzie 
niţel cu ochii pe-aiurea, apoi se pierde între lume. 

— Nu mă mai topi, Mîrzo. Ce vrea ăsta, cine-i şi 
cum te descurcaşi sus? 

— Da’ multe mai vrei dintr-o dată, paharnice. Hai 
că nu-i timp. 

— Iscoadă fu cel de lingă tine? 

— Ba. L-am găsit sus la intrarea tainiţei. Sporovăia 
cu alţi străjeri. Nu m-a văzut decît mai la vale. Da’ 
poate bănui... 

— Şi de la o bănuială multe se pot trage. Hai! 

Caii pasc nepăsători. Turturea priveşte în jur. 
Nimic. Iveşte din fundul dublu al căruţei două şei şi 
săbiile. Mîrza trage caii. Şeile. Pornesc în galop, albiţi 
de colbul stîrnit. 

— Aflaşi ceva, paharnice? 

— Aflai! 


De sus, soarele toropeşte fără milă. în goana 
calului, căsuţe speriate parcă se trag în curţile strînse, 





lăsînd fîntînile să le numere paşii. 

* 

* * 

— Pentru deosebită vigilentia te preţuim, dragă 
Korniş. îţi preţuim şi bravura. Ne-ai dovedit-o. Cum să 
te răsplătim? 

— Excelentă, v-am anuntat intenţia valahului. 
Singurul loc pe care-1 văd acceptabil este Gurăslăul. 
Cu cît ne vom grăbi, cu atît vom putea întări tabăra la 
timp. 

— în sfîrşit, ne vom bate, Excelenţă! 

— Da, dragă Csâky! Spune-mi cum să-l răsplătesc 
pe domnul Korniş? 

— între Szekely, aventurier şi Korniş, soldat, aş 
alege soldatul, Excelenţă. 

— Minunat! Minunat, domnule Csâky. Aşadar, 
domnule Korniş, te numim capitaneus generalis\ Sper 
să fim victorioşi... 

— Sper să merit numirea, Excelenţă. Căpitan gene¬ 
ral! E prea mult pentru un ostaş bătrîn ca mine. 

— Falnic, căpitane. Bătrîn nicidecum. 

— Rozalia, lasă politica pe seama bărbaţilor. Avem 
toată încrederea, căpitane 

— Ostaşii îl vor, Excelenţă. Nu puteaţi face o 
alegere mai bună. 

— Domnule Mâko, ce efective putem opune? 

— Peste patruzeci de mii, Excelenţă! 

— Sub patruzeci de mii, plus patruzeci de tunuri. 

— De ce sub, domnule Korniş? 

— Ajutoarele Lipovei şi Făgăraşului, pe care le 
socoteam pentru noi, au intrat de partea principelui 



Mihai 

— Şi Moise? Ce face Szekoly cu Făgăraşul? 

— Ce mai poate face? Nimic. 

— Drace! O să le-arătăm saşilor de partea cui tre¬ 
buiau să treacă. Ce-i, Cenga? 

— Slujba la capelă, Excelenţă. Poate începe. 

— Şi masa? 

— Un ceas după slujbă. Aşa se cade. 

— Domnilor, să dăm Caesarului ce-i al lui. Urmaţi- 

* •> 

mă! Ne vom ruga pentru biruinţa ce ne-aşteaptă. 

Sigismund iese primul, urmat de căpitanii cei mari. 
Rozalia se-ntinde. Cască lenevos. Cenga săgetează 
stăruitor sînul plin scăpat din corsaj. 

— Ei? 

— Nimic. 

— Cum aşa? 

— E-o cîrpă. 

Cenga bate din palme. 

— Poruncă. 

— Garda, căpitane. Să vină acum! 

— Pentru ce? Ce-ai cu mine? 

Vivandiera se trage în umbra baldachinului. Pe uşa 
întredeschisă, garda se strecoară zăngănind. 

— Luati-o! Stati. Podoabele. 

Rozalia îşi smulge inelele. Colanul de perle. 

— Ia-le! Ticăloşilor! Pui de diavoli! Se repede la 
Cenga. Două dîre de sînge şanţuiesc peste o clipă faţa 
năucitului segretario di camera. Un oştean frînge 
mîinile fetei la spate. O tîrăsc spre ieşire. 

— Decît cu un principe nebărbat, mai bine... 

— Afară! Tăiati-i limba! Să n-o audă careva. 




— Unde o ducem? în hruba cea mai adîncă? 

— Nu, limba jos. Şi dată soldaţilor. S-o sature! 
Ferencz... 

— Poruncă. 

— Să n-aud un zvon. Soldaţii din gardă, la război. 

— Am înţeles. Fiţi fără teamă. 

— Stai. Pentru tabără ad-o pe Suzana. E singura 
care l-a putut amăgi să se creadă bărbat. 

Garda iese. Cu batista dantelată. Cenga îşi pipăie 
obrazul. Din capela castelului, cîntarea preoţilor se 
revarsă armonios. 






E xcelenţa sa, generalul Basta, nu-i de acord 
cu-naintarea trupelor. Oamenii au obosit. 
Animalele suportă greu căldura. 

Marcu traduce. Vorbele se pierd în iadul 
după-amiezii. Pe armăsarul sleit, solul se chinuie să 
inspire bobul de măreţie cît crede că i-o mai fi rămas 
sub arderea soarelui. Mihai tace, îl priveşte pe conte în 
crucea ochilor. Tomaso Cavrioli, cu coiful sub braţ, 
suportă greu privirea voievodului. 

„N-au de ce se grăbi. Nu-s în pămîntul lor, nici 
dedaţi cu greul ivit din furtună”... închide ochii. Vede 
steaguri de altădat’ spintecînd tăcut valurile. Le simte 
îndîrjirea. Grele, umbrele dubasurilor pe apa neagră, 
în aripa lor, crupele şi burţile cailor învelite în snopi 
de trestie. Zbaterea, fără putinţă de zgomot. Apa 
spintecă simţurile cu fiori de gheaţă. „Da. Ăia aveau 
pentru ce îndura. Dincolo de ape, tristeţea maicilor. 
Plînsul surorilor. Disperări a mireselor siluite. Pruncii 

luaţi în robie...” 

» 

Contele aşteaptă cu fruntea muiată-n sudoare. 
Mihai deschide ochii. 

— Excelenţa sa m-a asigurat de bărbăţia oştenilor 
săi... Glasul nefiresc, de-o moliciune ciudată. Dacă 
această bărbăţie s-a topit în cîteva ceasuri de marş, 
facem popas. Spune-i, Marcule, şi lasă-1 să meargă. 
Altcum ne trezim c-o momîie turtită-n armură... 



O undă de vînt îi învăluie sălciu. Uscă gîtlejurile. 
Ochii urzicaţi de praf. Sultan se zbate. Din lungul 
drumului, cîţiva Reiteri aduc doi prinşi. Marcu dă 
pinteni. Se-ntoarce, nemaiascultînd povestea 
Reiter-ilor. Mustaţa lui Mîrza şi pletele paharnicului 
încadrează prinţul. 

— Să trăieşti, Măria Ta! 

— Să-mi trăiţi şi voi. Cum fu? 

— Ca la tîrg, doamne. Vîndurăm pe preţ bun. 

Rîd bărbile căpitanilor. Rîde şi voievodul. Şi ca 
aceştia cîţi i-au mai rămas! I se par cu putinţă toate. 
Ca pe vremuri. 

— Văzut-ati Jicmondu’? 

— Ba! Era doborît de osteneală. După petrecere... 

— Armia? 

— Multă şi de tot felul. Ca la patruzeci de mii. 

— Cum crezi, paharnice, să-i putem birui? 

— M-aşteptai la întrebare şi-mi făcui pe drum un 
gînd. 

— S-auzim! 

— Biruim doar la loc prielnic tunurilor. Dacă ne 
dau o mină de ajutor şi archebuzierii imperiali. 

— Măria Ta! 

— Ce-i, Mîrzo? 

— Paharnicul zice bine. Dac-am putea trage 
cavaleria catafractă într-o şarjă fără ţintă, tunarii — 
ca-n palmă i-ar toca! 

— Fost-ai în cetate? 

— Nu. Da’ intrarea dinspre dealu’ Măgurii îi păzită. 
Sămn că-i cu bună folosinţă încă. 

— Şi zici că le-am putea mîntui catafracţii? 








— Aşa mă socotesc, doamne. Cu ce pedestrimea şi 
haiducii i-o mai rări, trăgîndu-i de pe cai, tot e ceva. 

— Şi ce fac acum, paharnice? 

— Ies în drumul Zalăului. Au ştiinţă că vii Măria Ta 
şi-s cu grăbire să-ţi taie calea. 

Mihai aşază vorbele în imagini. Şi imaginile mişcă 
după un gînd al lui. Zîmbeşte subţire. 

— Ratule! 

î 

— Poruncă, Măria Ta. 

— întocmeşti harta. 

îndeamnă pe Sultan, uşurel. 

Trîmbiţaşii sună aşezarea de tabără. Trece pe lîngă 
Reiterii uitaţi deoparte. Pricepe ce vor şi că nu cutează 
a-1 întreba. 

— Spune-le, Marcu: prinşii sînt oamenii mei. 

Sultan tresare. Adulmecă zarea mocnită. Din fată, o 

gardă valonă îndeamnă cu grăbire. 

— Paharnice! 

— îndată. Merg să văd. 

Galop dureros, stîrnindu-i osteneala din oase. De la 
douăzeci de paşi, figura lui Beauri se distinge sub 
panaş. 

— încotro? Parola! 

Glasul mehedinţeanului din gardă crispează 
obrazul valonului. îndeamnă armăsarul. în fată 
halebarda se face zid. Alţi doi, cu suliţa pentru 
împuns. 

— Parola, n-auzişi, viperă? 

îndemnat, calul valonului sare halebarda. Turturea 


îi iese în fată. 

» 




şi aceştia de-şi fac datoria. Voievodul Mihai nu 
îngăduie pildă proastă de la comandiri. 

— Şi ce propuneţi? 

— Să-mi predaţi sabia. Acum! 

Valonul îl scaldă într-un dispreţ total. Paharnicul 
întinde mîna, liniştit. 

— Sînt solul Excelenţei sale Giorgio Basta, 
comandant general al trupelor Imperiului. Nu îngădui 
să fiu astfel tratat.. 

— Cunoaştem. Sînteţi căpitanul unuia din generalii 
imperiali, supus în această campanie unui principe şi 
voievod, familiar al Casei de Austria. Sabia voastră, 
căpitane. 

Pe nesimţite, zece spade au cuprins mijlocul 
valonului. Ochiul lui Beauri se opreşte pe ţăpoiul lui 
Anghelache. 

— Am o scîrbă amarnică pentru spadele care fac 
tovărăşie pumnalelor otrăvite, zice acesta. Ia-o domnia 
ta, paharnice. 

Cu buze supte, valonul întinde sabia. 

— Urmaţi-mă, căpitane! Ceilalţi pe loc! 

Urcă drumeagul în văzul voievodului. Beauri e 
lăsat să se-apropie. 

— Este inadmisibil, principe! Am să mă plîng Exce¬ 
lenţei sale gene... 

— Altceva, căpitane! Ce-ai a ne spune? 

— Excelenţa sa generalul ordonă să aşezaţi tabăra 
la o jumătate de leghe de păduricea din faţă. Vă 
aminteşte că Sigismund are destule iscoade. Deci cel 

mai nimerit e să stati înarmaţi. 

» * 

— Anghelache! 




— Poruncă, doamne. 

— Arestează-1. îl ţii pînă ţi-oi spune io. Va lupta în 
garda noastră învăţînd muţenia şi felul căpitanilor 
valahi. Vedea-vom în luptă cum ştie a-i cuvînta sabia. 

Căpitanii roată în jurul voievodului. Nu rîde nimeni. 

— Tocmiţi carele după obicei. Marcule! 

— Poruncă. 

— Mehedintenii de caraulă. Cu rîndul, cîte două 
ceasuri. 

Marcu plecă în galop. Căpitanii se-mprăştie în 
oştire. Pe zarea aprinsă, vîrful unei clopotniţe alintă 
arşiţa cu tînga domoală. Se-ntoarce. Lîngă Mihalcea, 
paharnicul pare dus. 

— Cum se cheamă satul ăsta? 

— Bobota, doamne. 

— Pe-acolo venirăti? 

- » 

— Ba. Ţinurăm valea Crasnei, gîndind că te-am 
putea prinde la Supuru de Sus. 

— Şi eu fusăi mai iute! 

— Ţi-i grabă, doamne, să ne-aduci izbînda. 

— Mi-i dor de tihna Albei. De doamna... de coconii 
al căror glas l-am uitat. 

— O să-i laşi pe năimiţi în legea lor, Măria Ta? Sau 
scoli tara? 

— O s-o scol. De-oi putea îndrepta stricăciunea în 
contra celor mulţi. 

î 

— Legămîntul? 

— El. 

— La vrema acelea n-aveai cum, altfel. 

— N-aveam, da’ nici n-am şovăit. Măcar de-aş fî 
gîndit altcum... 





Orizontul stă să piară. Peste zbaterea taberei, un roi 
de albine îşi poartă truda zumzăind. Sub noianul de 

amintiri, cugetul domnului tînjeşte a prisacă. 

* 

— Căpitane! 

— Poruncă, Măria Ta. 

— Ce sat ziceai că se arată? 

— Am trecut de Bobota şi ne-apropiern de 
Sărmăşag, doamne. 

— Leca! 

— Ascult, Măria Ta. 

— Nu tu, agă, ci comisul. 

— Aici sînt, doamne. 

— Ce zici, mai rezistă caii? 

— Măria Ta, cai şi restul dobitoacelor, cîte-s în 
armie, stau să pice-n colb, de ostenite ce-s. 

— Şi oamenii, doamne, aşijderi... 

— Văzui, portare, şi singur, da’ n-avem încotro... 
Roteşte ochii pe întinderea dealurilor... Ba! Dă-i 

pinteni ca în transă. Ochii lipiţi de ceva-ul care-1 
cheamă. Banul Mihalcea face semn de oprire. Porneşte 
după ceilalţi. 

Armia opreşte, tălăzuindu-se în lungul drumului 
şerpuit. Poruncile zboară din gură în gură. 

în coasta dealului din faţă, Mihai călăreşte întărîtat. 
La două lungimi de cal, Turturea, Anghelache, Raţ, cei 
doi Leca, Mîrza şi Marcu. Apoi, mai în urmă, Mihalcea 
cu grosul căpitanilor. Din dreapta domnului, 
Anghelache chiuie dintr-odată. 

— Fîntînă, portare? 

— Cu bolţi de piatră, doamne, o văzuşi bine! 






Simţind adevărul, Sultan ţîşneşte cu ultimele 
puteri. 

Din latura dreaptă soarele coace fără cruţare. 
Voievodul ajunge primul, descălecînd pe negîndite. 
Leapădă cuşma peste pieptarul deja abandonat ierbii. 

Căpitanii roată, descălecînd. Sub umbra plopilor, 
statura domnului fîlfîie în jurul fîntînii. 

— Ce zici, Turtureo? 

Paharnicul dă roată, cu ochii pe iarba deasă. 

— Neumblată, doamne. 

— 1 Apă ne-ncepută! 

— Ne începută, doamne, cum zici. 

Palma voievodului apucă roata. Lanţul eliberat 
cufunda găleata în unda rece. Căpitanii pricep, 
îngenunche toţi, ca la o comandă. Numai Mihalcea în 
picioare, cu pletele albe fîlfîind slobod. Găleata ajunge 
sus. Mihai împiedică roata, lăsînd găleata să 
penduleze agale. Cana de lut cu înflorituri albastre. O 
cufundă în apă. 

— Măria Ta, nu se cade... 

— Nu se cade, ce, Mihalcea? 

— Măria Ta poţi fi ziditorul, dară noi ucenici, ba! 

— Plini-se-va şi-acest gînd al firii, bane. Datina 
urcă spre noi de departe, din vremile cele de neclintită 
slobozenie, cînd apele acestui pămînt erau una pentru 
toată Magna Dacia. în numele acelei Dacii, şi-a celei 
de după, de la Alba, îngenunche, bane, şi primeşte, 
întîiul, din răcoarea adîncurilor. Undele acestea, 
netulburate de viclenie au de vînzare de neam, urcă 
spre soare tihna pămîntului răcorită de somnul şi 
albeaţa atîtor oase ce-şi dorm amintirea de pace. 



Cu fruntea plecată, Mihalcea îngenunche între 
căpitanii sleiţi de arşiţă şi de povara armelor. 

Măria Sa întinde cana fiecăruia, stîmpărîndu-şi 
setea şi zbuciumul din suflet. 

— Ca-ntr-o veche pravilă ai cetit, doamne, în undele 
acestei fîntîni şi tot ca dintr-o pravilă ne-ai întins cre¬ 
dinţa din apele ăstui pămînt al neamului... 

Din nou în picioare, Mihalcea se-apropie cu paşi 

înceţi. 

» 

— îngăduie acum, Măria Ta, să-ţi închin, ultimul, 
precum îţi fu voia, răcoarea binemeritată. Fie ca pilda 
de răbdare a Măriei Tale să întărească răbdarea şi cre¬ 
dinţa tuturor. Şi fie ca apa vie a fîntînii, ivită anume în 
calea însetatului, să rămîie în fiecare ca o sfîntă 
aducere aminte. 

— Mulţămim, bane, ci încă poruncim vouă căpitani¬ 
lor, ca fiecare să-şi răcorească oştenii precum Io pre 
voi, aşa ca pînă-n seară tabăra să învie din limpezimea 
acestei fîntîni... 

— Turturea. 

— Ascult, doamne. 

— Porunceşte să sune cornii, vestind tuturor că io, 
Mihai Voievod, dau răgaz fîeştecăruia de tihnă şi 
împăcare cu sine. Mîine, poate, ne -aşteaptă lupta. 
Duşmanul i-aproape. Şi nu-i cu putinţă a şti citi vor fi 
daţi să-mplinească răcoarea acestei fîntîni cu tihna lor 
veşnică... Fie ca sufletul celor aleşi să-şi afle pacea în 
pămîntul slobod al Magnei Dacia, pe care atît o rîvnim! 

Varsă din cana smălţuită răcoare şi pace peste 
iarba înfiorată... 

Către seară, în umbra cortului domnesc, statura 

domnului taie lumina sfeşnicului cu unduiri 
tremurate. Se-ntoarce spre latura de răsărit, 
cumpănind îndelung cu fruntea în deschizătura 
pologului. 

Pînă departe, corturile împînzesc tăpşanul, lăsînd 
ochiul să desluşească doar o parte din puterea armiei. 
Măria Sa priveşte fix, în timp ce buzele tremură 
cuvintele numai pentru sine... "... birui-vor faptele 
noastre prin vremi tot ce trupul nu fu volnic să biruie 
?... Măcar amintirea ce ne urmează să ne dăinuie 
fiinţa... Întîi să fi fost ideea şi-apoi sămînţa mea de om 
închipuind cuvintele?... Lumina regăsindu-şi trupul 
în coaja nimicului dintîie, lumina logodindu-se cu 
noaptea. Perechi mereu opuse altor perechi... 
Bunăoară cuvîntul şi ideea de gînd - gîndul meu în 
stare de a se gîndi pe sine - totul mirosind a păsări 
şi-a turme de peşti în veşnicul neastîmpar... Frigul mă 
strînge şi iute m-aprind, deasupra lumina mă plînge 
cu fiecare fuior... şi mă înalţ faţă de mine, simţind că 
timpul este ceva în afara mea, dar care nu poate fi fără 
mine... 

Un glas mă cutreieră năucindu-mă prin urechea 
fiecărui mădular, nimic nu se-aude în jur şi-l înţeleg 
ca pe o poruncă peste vremi: nădăjduieşte, fiule, 
nădăjduieşte; cele ce nu-s de ştiut arăta-se-vor cînd va 
bate ceasul! “ 

în turla cerului, orologiul de astre îşi lunecă limbile, 
gemene minuturi de lumină la ceasuri de-ntuneric. 

— Măria Ta, iertare de cutezanţă... 

— Cuvîntează, paharnice, fără sfială. 

— Doamne, însuţi ai pomenit că duşmanul 







W’-r-jR 


i-aproape. Cuvine-se a lăsa grijile şi-a te da somnului 
trebuincios tuturor. 

— Bine, Turtureo, fie precum zici. 

Cu mişcări molatece. Măria Sa se dăruie patului 
sub privirile paharnicului. Buzele domnului adulmecă 
alte cuvinte din aer, depănîndu-i închipuirea cu 
migală... 

„... plouă cu bulgări de noapte şi toate umblă 
avîndu-mă în mijloc, umil plăsmuitor, între ieri şi 

mîine, din tihna părelnică a lui acum... “ 

* 

Stăruie mierla în cîntec avîntat. înaltul limpede. 
Străjile dau dos carelor, cercetînd întinderile. 

Către streaşină pădurii un călăreţ răzleţ cercetează 
la rîndu-i întinsul taberei. Leagă calul de-un pui de 
carpen. Lîngă el un gorun măreţ. îl măsoară cu ochii, 
pe înalt. Lasă botforii deoparte şi se caţără cu 
meşteşug. De sus, tabăra în desfăşurare: caută 
încordat. Cortul domnului cu stindardul dominîndu-1. 
Cercetează însemnele. Uşurat, se lasă să lunece. 
Pipăie vîrful crengilor. Se-ncalţă. Dezleagă calul. Ies în 
lumina cîmpului într-un ocol larg. Oştenii l-au simţit. 
Din mers leagă de vîrful săbiei o năframă albă ce 
flutură vioi. 

— Descălecă, oştene. Ce vînt te-aduce? 

— Solie grabnică. 

— De la cine, să ştim spune? 

— Laşă-1, Iancule. Un singur călăreţ nu-i primejdie 

— E sau nu, nu-1 las decît de-1 însoţeşti. 

— Haide, te-oi duce eu la Măria Sa. Lasă-ti calu’. 
Are grijă Iancu. Nu-i rău de în strajă nu ştie de glumă. 



Te-ai supărat? 

— De ce? Straja musai să vegheze. Pe oşteanul 
supus poruncilor nu-ncape supărare. 

— Spune-mi, eşti săcui sau ungur? 

— Nici săcui nici ungur. Făgărăşan. 

— îi primejdie la cetate? 

— Nu, oştene. Solie port cu alte rosturi. Nu-i bine 
să mă tragi de limbă. Rosturile ei sînt doar pentru 
Măria Sa. 

— Iaca întrebai, ştiind că vodă suferă din lipsa 
veştilor. Toate mai dragi acolo le are zălogite. 

— Copiii? 

— Vezi bine. Coconul, domniţa şi doamna noastră 
şi-a Valahiei. Ce îi puţin? 

— Dreptu-i... Da’ spune-mi, frate, de mers mergem 
da’ de-ajuns nu mai ajungem? 

— Olecuţă şi gata. Asta-i tabără mare, nu cum 
socotit-ai de departe. 

Tot invîrtindu-1 printre corturi, îndesîndu-1 printre 
harabale şi scule de luptă, coteşte brusc. îl trage 
printre două corturi mai răsărite şi-l scoate în 
medeanul larg. 

— Am ajuns. 

Cu obraji de nesomn. Mihalcea îmbie dimineaţa să-l 
limpezească. 

— înălţimea Voastră, duceţi olăcarul la Măria Sa. 

— Da’ ce treabă are cu noaptea-n cap? 

— Veşti grabnice. 

— Or fi, da nu-1 scol. îi ostenit domnul. Du-te de 
te-ntinde un ceas. Acuşi face ochi Măria Sa. 
Rotindu-se pe botfori, rămîne uluit. Sub polog, Mihai 

asistă la tărăşenie. Solul pricepe şi se frînge nainte-i. 

— Măria Ta, iertare pentru cutezanţă. 

— Nu-i de ce. Cine eşti? 

— Dumitru-mi zice. Şi-s omul de taină al 
căpitanului Nicolae Senniey. 

— Şi ce-mi ştiriceşte căpitanul? 

— La porunca primită, a pornit la drum. Aflat-am 
ce voiai să ştii, dar cu mare preţ de sînge. 

— Ai fost cu ei? 

— Fost. Cinci din şapte au rămas să hodinească 
veşnic. N-a scăpat decît căpitanul, cu multe răni; şi 
eu. I-au zălogit rădvanul cu care călătorea sub chip 
schimbat , galbenii şi tot ce avea. 

— Şi ce-aţi aflat? 

— Nicolae Farkas de Herina a trimis carte către 
Ioan Budaker, judele primar al Bistriţii. Iat-o! 

— Mihalceo, s-o dai Marcului s-o desluşească. 
Ascult, Dumitre. 

— Cetind-o, căpitanul ne-a dus pe drum ocolit 
pînă-n calea Moldovei ce dă în Bistriţa. Am intrat în 
cetate ca negustori. Şi nu ne-ar fi prins, de unul din 
străjeri nu-1 cunoştea pe căpitan de la Mirăslău. A 
doua zi ne-a luat garda judelui cînd prînzeam. Era cu 
noi la hanul „Coroana” şi cel care urma să ne ducă la 
grecul prins. 

— Care grec? 

Glasul domnului se frînge în tăria dimineţii. 

— Stavrinos. Omul Măriei Tale pentru Moldova. L- 
au prins oamenii judelui pe drum. 

— Şi ce vor să-i facă? 

— Se zvoneja că-1 dă lui Farkas la Cluj. 






— Altceva? 

— Sigismund a poruncit să se strîngă jumătate din 
oastea de ţară, fără alegere. Românime, unguri şi saşii 
toţi. Oastea de hotar îi deja ajunsă la Tăşnad. 

— Plecat-au şi de-acolo! 

— Atunci, căpitanul Sennyei îţi trimite sănătate. 
Crede că-n ziua înfruntării o să tină sabia alături de 
Măria Ta. 

Marcu, ivit lîngă Mihai, desface peceţile, 

— Citeşte! 

Traduce direct din maghiară. Vorbele cad grindină 
pe cugetul amar. 

„... trimite pe Grec îndată aici, sub bună pază la 

mine, căci eu neîntîrziat îi scriu înălţimii sale că ti-am 

' •> •> 

scris dumitale să-l trimiti aici, fiindcă acel Grec a fost 

•> * 

inima şi sufletul lui Mihai-Vodă...” 

Mihai simte că nu poate face nimic. Geme zarea 
sîngerată de-ntîiele suliţi în răsărit. 

„Dacă timpul mi-1 dai împotrivă, soartă, lasă-mi 
săbiile ţării întregi. Aşa cum sînt, crescute din 
durere... “ 


Pe culmea dealului, statura paharnicului în 
încremenire. Călare, în zaua subţire, pare o nălucă 
ivită din răcoarea ierburilor sau din snopii de sînziene. 

înfruntă arşiţa în văzul oştilor lui Sigismund, lăsînd 
timp lui Anghelache şi pîndarilor să afle în tihnă 
veştile trebuincioase domnului. 

... Au călărit încă de cu seară, lăsînd mult în 
dreapta apa Crasnei. Pînă cînd portarul i-a oprit cu 








urechea la pîndă. La nici un pătrar de ceas, oştile lui 
Sigismund se scurgeau pe sub nasul lor, cu graba 
făţişă de-a lega tabăra la Guruslău. Dincolo de 
mlaştini şi de apa împuţinată de călduri, se ridica un 
deal, în faţa ăstuilalt, ceva mai semeţ. Pe acela 
Bathorul şi-a îndemnat armia. Se vede că-1 ştiau pe 
Mihai aproape. Artificierii şi bombardierii trudeau greu 
- tunurile, pe afet, urcau anevoie către creastă. Şiruri 
lungi de pedestrime se prelingeau pe malul gîrlei, 
întrecute viforos de călărimile lui Csâky şi Szekely, de 
tuiuri tătăreşti şi călărime turcă, cîţi a apucat 
Sigismund să ia cu sine din Moldova. Urmau 
steagurile căiărimilor de Suceava; apoi călărimile de 
Neamţ şi trabanţii Clujului. Din cîte vedea, paharnicul 
s-a dumirit că armia duşmană era multă şi tare. Greu 
vor răzbi puhoiul platoşelor aşezate ca un zid pe toată 
clina dealului. Vedea în gînd şi tabăra lor, aşa cum 
avea să fie întocmită şi se cutremura la gîndul că erau 
de două ori mai puţini, ca oameni. Tunuri şi 
archebuze, şi mai... 

Un fîşîit în urmă îl face să tresară. Calul se scutură 
scurt şi rămîne liniştit. Anghelache îi atinge umărul. 

— Nu încercăm să luăm o limbă? 

— Acu’ nu mai foloseşte, portare. Ce-am văzut, 
destui îi. Restul om afla la ceas sorocit. Cu vîrf de 
sabie. 

— N-o să fie uşor, Turtureo. 

— Nu, frate. Ne-or osteni amarnic braţele. 

— Mi-i teamă şi de vînzare. 


— îmi desluşi Măria Sa: de vîndut, nu-1 vînd acu’. 








în iarba înaltă, mlădieri uşoare de sînziene. Dinspre 
apa Guruslăului, tufani şi crengi proaspete se mişcă 
spre ei. Apar iscoadele. Toate. 

— Văzurăti ceva în afară de ce n-ati întăles cu 

j î ? 

Anghelache lingă voi? 

— Păi, văzurăm! Adică... i-am putea răzbi cu o ţîră 
de ferchezuială. 

— Cum îţi spune, moşule? 

— Cîrlan din Bobota, boierule. Cunosc locu ca-n 
palmă. 

— Ei? 

— Să zică rumînu’ ăsta de dincolo de munte. Le zice 

mai cu limbarită. 

» 

— Spune, oştene, că graba-i mare. 

— Păi, decă-i daţi oameni citi trebuie, face el o 
rînduială, acolo jos deasupra văii. 

— Nu pricep. 

— Adică vrea să presare de-a dreapta şi de-a stingă 
virogilor, acolo unde locu-i mai neted, pari ascuţiţi de 
carpen ars. Cică ştie el a-i meşteri cum se cere. 

— Da’ de ce, bade Cîrlan, gîndeşti că numa acolo să 
pui? 

— Apăi caii cei grei de fier nu s-or putea sui pe vă¬ 
găuni. Nici pe coasta dealului de-a surda, că-i 
lunecos, Moisă Szekely ştie şi el prin aste locuri. Ş-or 
ave oameni de pe-aici să le spună unde-i calea care 
ţine cal şi călăreţ înzăoat la galop. 

— Că bine zici! Opreşte-i pe ăştia şi-ţi mai trimit oa¬ 
meni încă pe-atîta. Fi-vor destui? 

— Destui, da’ ar mai fi ceva. No mereţi, că v-o spui 
pînă încălecaţi. 





— Spune, ş-apoi ne-om porni. 

— Puştile ale mari. Nu i-or folosi Bathorului. îs sus 
tare şi dacă Măria Sa leagă tabăra tocmai aici, 
tuciurile scuipate or trece o ţîră deasupra. 

Paharnicul măsoară din ochi culmea semeaţă şi 
înţelege că moşul are pricepere intr-ale războiului, ca 
orice şcolit după tratatele de tragere cu tunul. 

— Multămim, bade. Cu multă folosinţă ti-i sfatul. O 
să-i spun domnului şi tare s-o bucura. 

— Păi de-aia zîs-am şi io. Spre bună folosinţă. 

Paharnicul încalecă repezit. Cu friiele slobode, caii 

se lasă de vale, strivind în avîntul copitelor lacrima 
verde a ierbii. 

Roi de fluturi se-nalţă cu grăbire, dăruindu-şi 
soarelui mătasea aripelor. Legănarea e dulce şi cu 
mirosnele cîmpului strecurate-n fiinţă, Turturea trece 
dincolo de lume, în livada de la crucea drumurilor. 
Dincolo şi de adevărul de aici. 






M ăria Ta, tabăra-i ştiută. Oştile lui Sigismund 
se întăresc cu grăbire. Cred poate că ocupînd 
cu multă putere dealul cel mare, vor stăvili 
calea Măriei Tale. 

— Paharnice, aşezarea mi-ai zugrăvit-o. Altceva ai 
a-mi spune? 

— Am. Să trimeată Măria Ta oameni. Ca la 
zece-doisprezece. Trebuie grăbită lucrarea unui viteaz 
cu mintea înţeleaptă. îi va duce unu din oamenii ce-au 
fost cu mine. Restul îngăduie să-l afli chiar din gura 
acelui inimos priceput. Ar fi mare facere de bine 
pentru sufletul lui oropsit. Lasă-1 să-şi arate 
priceperea chiar Măriei Tale. 

— Aşa să fie, paharnice. Anghelache, trimite oameni 
şi unelte de trebuinţă. 

Mihai, cu barba potrivită din foarfece, surîde 
îngăduitor. Dinspre marginile taberei, un şir de ţărani 
cu capetele descoperite se apropie tăcuţi. Oştenii 
neguroşi de-adreapta şi de-a stîngă. Aproape de 
voievod se trag în lături. Ţăranii îngenunche. Plete 
sure cad tremurat pe obraze scofîlcite. Ochi în afund 
de găvane. Ţepi mari în bărbile sălbatec crescute. 
Gîturi şi piepturi scorojite de nevoi se arată jalnic 
ca-ntr-un vis urît. Mîini cenuşii cu glod uscat de cine 
ştie cînd. Frămîntă cuşmele. încurcaţi. Mihai priveşte 
tulburat. 



— Sculaţi-vă, oameni buni. Ci spuneţi-vă năcazul. 

Unul cu un singur ochi cutează : 

— Ne închinăm cu sănătate. Sîntem din domeniul 
lui Bogathy. Nouă, acum un an, ne-ai făcut dreptate 
cu nemeşul. în dietă. 

— Ţin minte. Am dat atunci poruncă să fiţi scutiţi 
de biruri pe doi ani. Pînă mai prindeţi cheag oleacă. 

— Aşa-i, Măria Ta! Dumnezeu să-ţi dee sănătate. 
Ne-ai bucurat sufletul atunci. Apăi nu s-o ţinut 
Bogathy de învoială. Ne-o jumulit, ca pe- galiţe. 

—- Io vă voi face iar dreptate. După a voastră cre¬ 
dinţă. Da’ cum aţi ajuns aici? 

— Am plecat din Doba, de lîngă Sătmar. Tot pe cale 
ocolită. Ajuns-am dincolo de Derşida, după Supuru de 
Sus. Măria Ta treceai cu oastea dincoace de apa 
Crasnei, în drumu ţării. Ne-am pus snopi în cap din 
tulpini de ovăz. Le-am dat foc. Da’ nu ne-ai văzut. 
Măria Ta erai prea departe... Acum, c-am venit, să ne 
ierţi sărăcia. N-avem a-ţi închina decît mînurile. Şi 
dacă ni-i da arme, o să dăm samă cu numărul 
capurilor de nemeşi sfîrtecaţi. l-om număra şi pe-ai 
noştri. Toţi cîţi vor fi căzuţi. Io, mă pun parte că la 
flecare suflet dintr-ai noştri, or muşca ţărîna batăr tri 
dintr-ai lor! 

— Io, Mihai-Voievod, mulţămăsc pentru credinţa 
voastră. Dăruiesc pentru luptă pe fieştecare cu cal şi 
arme în bună rînduială. Şi după luptă v-aştept, vitejii 
mei! Să-mi daţi samă şi eu la rîndu-mi să dau sama 
pentru vieţile ce le-aţi primejduit pentru ţară. Raţule! 

— Poruncă. 

— îi treci în catastivuri. Nu şerbi, ci oameni liberi 



întru truda lor! 

Cad în genunchi, cu lacrimi mari rostogolite-n ţepii 
ariciţi ai bărbilor. 

— Nu te-om uita, Maria Ta, cîte zile om avea... Se 
trag grijulii, bătucindu-şi cuşmele de pumnii cioturoşi. 

— Te caută norodu, doamne. înseamnă că-n 
scaunul tării n-are cum sta altcine decît Mihai- 
Voievod! 

— Alungă-ţi temerile, aşa va fi! Pe pămîntul ăsta, 
paharnice, nu s-o plini de-acum decît voia celor mulţi. 
Văduvitu-i-am destul. Ce zici, bane? 

— Zic că-i cum spui, Măria Ta. Da’ cu noi, boierii 
vechi din Valahia, cum va fi ? 

— Taci şi cugetă, Mihalceo! N-ai de ajuns? N-au 
Buzeştii şi ceilalţi destule bogăţii şi fală? 

— Au, cum nu? 

— De-i veţi stoarce de tot pe cei înlăcrimaţi, de 
unde va mai da tara? De unde vom ridica armiile 
împotriva duşmanului, bane? 

Mihalcea pleacă barba-n piept: 

— Ţi-om sta în preajmă, ca-ntotdeauna, Măria Ta. 
Cu braţul şi cu averile noastre. Că nu le-om duce-n 
mormînt. 

Mihai se-ntoarce, intrînd pe sub pologul cortului. 
Pricepe pînă-n afundul fiinţei că asta-i calea. Nu mai 
poate sta legat la nesfîrşit de banii şi avuţiile boierilor. 
Şi Valahia şi Transilvania la fel de sleite-s. Braţele 
Valahiei s-au zălogit dreptăţii în ţarină la Călugăreni. 
Şi încă în toate cîte înfruntări au urmat. Averile lui 
nu-s! O, dacă ar fi avut acum toţi vitejii de dinainte de 
Călugăreni! Ar mai fi stat el la cheremul lui Rudolf, cu 

şarpele Basta în coastă? 

în colţul cortului, evanghelia bizantină, lucrată în 
argint şi pietre, luceşte sub pîlpîirea candelei. Trece 
vremea, strivindu-1 şi pe el fără întoarcere. Ce s-o 
alege mîine şi-n veac de toată truda lui? Fi-va 
Pătraşcu vrednic, fi-va Marcu? Simte că el trebuie să 

închege cu torţi de oţel această uriaşă lucrare. 

* 

* * 

Ceasul dimineţii se topeşte neştiut. Piele uşoare 
tivesc înaltul, sticlind azuriu. Dincolo de poala 
cortului freamătul ştiut al taberei. Dincoace, în lumina 
prefirată cu zgîrcenie, umbra domnului; paşii 
domnului bătucind îndărătnic covoraşul din faţa 
măsuţei. Pocalul plin aşteaptă zadarnic învăluirea 
palmei. Ascultă neliniştile oştilor. Urechea prinde 
jeluirea carelor încărcate. Nechează caii încordaţi în 
hamuri. Şi ceilalţi, tropotindu-şi nerăbdarea în loc. 
Sudalmele tunarilor. Glasurile repezi ale căpitanilor 
purtîndu-i poruncile. 

Se-ntoarce brusc. Aţintindu-şi privirile pe-un gînd. 
Vede chipul ascet al papei Clement, dintr-a cărui tiară 
se-nalţă, pipernicit şi fără frunze, copacul sfînt al 
„Ligii Creştine”. Se-ndreaptă spre măsuţa cu pene şi 
pergamente. Dă harta lui Raţ deoparte. O ia pe-a 
Europei. Pune degetul pe cetatea Pragăi, cu conştiinţa 
omului de la care acea Pragă aşteaptă totul. E sigur 
Rudolf că şi-a plătit tainul de linişte: linişte cumpărată 
cu o sută de mii de taleri... 

Pentru Rudolf, Basta nu poate fi decît a doua faţă a 
acestei linişti. Condotierul Basta. Acest, de fapt, 






locotenent-colonel al Imperiului, care-şi spune 
general, cu înfumurarea ştiută... 

Plimbă degetul de la Belgrad la Pontul Euxin, 
urmărind Dunărea pînă la vărsare. Pipăie Nistrul şi 
mai încolo pămînturile cazacilor. Trece peste 
pămînturile Anatoliei şi-şi scaldă degetul în undele 
Mării celei Mari, străbătînd-o aidoma corăbiilor 
veneţiene, pînă în laguna limpede - constantă 
logodnică - a unui doge nevolnic şi temător al averilor 
republicii... De l-ar fi ajutat ei cu bani. Suspină. Dacă 
biruie acum. Transilvania e a lui! Buzeştii vor mîntui 
ce-i de mîntuit în Valahia. Moldova poate fi luată 
Movileştilor. Şi iată: imaginea Magnei poate fiinţa 
netrunchiată, ca înainte de Mirăslău. 

Dă viforos pologul în lături. Dimineaţa înaltă îl iz¬ 
beşte în frunte, cu tot crezul de viaţă plutind în aerul 
curat. 

— Să trăieşti, Măria Ta! 

— Să ne trăieşti, doamne. 

— Ani mulţi cu sănătate. 

— ... întru izbîndă, doamne! 

— .trăieşti, Măria Ta. 

— . Măria Ta! 

Un munte de urale. Zîmbeşte în soare. 

— Să-mi trăiţi cu toţii, vitejilor! 

Cuprinde cu nesaţ mulţimea tălăzuită. Respiră aer 
de oştire bravă. Simte cum se scurge din el celălalt 
Mihai, politicianul. Rămîne soldatul, gata să-i 
îmbrăţişeze pe toţi ce aşteaptă sorocul datoriei. 

— Măria Ta, oşteanul de care pomenii ar vrea să-şi 
arate truda. 







— Cîrlan din Bobota? 

— El. 

— Să vedem, paharnice. 

în coasta subţire a pinului, de-o parte şi de alta a 
tufelor, şiruri de pari stau în aplecare, pînă dincolo de 
limbile de pămînt bătucite. Se pierd în verdeaţa 
smîrcului. Pricepe isteţimea şi simplitatea gîndului. 
Vede cum se vor înfige parii în burţile cailor. 

— Mare multămită, bade Cîrlane. Turturea! 

— Poruncă. 

—- Să se aşeze falconetele aici, la mijloc. Să tragă la 
dreapta şi la stînga cît ţin limbile de pămînt. Să-i 
împuţineze cu mitralii, şi apoi pedestrimea peste 
catafracţii prăvăliţi. 

Suie dealul în fugă. simţind în pori freamătul 
încăierării. Sus. rămîne cu privirea dincolo de apa 
Guruslăului. Cămaşa de olandă flutură în adiere. 

— Mîrza. 

— Poruncă, doamne. 

— Cîti moldoveni sînt? 

î 

— Pedestrime mai mult. Arcaşi şi ca la un steag de 
călărime, cu spătarul Bucioc. 

— Da’ păgîni? 

— Mai bine de zece mii. 

— Turturea! 

— Ascult, doamne. 

— Cheamă pentru sfat. Să vină şi Basta şi Rottal cu 
ai lor. 

Rămîne cu gîndurile. Un ţipăt de pasăre taie înaltul 
senin. 





Pologul ridicat pe două suliţi. Mihai masiv, în 
platoşă de oţel albăstriu. Pletele, guler peste mantia 
bogată. Dincolo de măsuţă, în za dublă sub cuirasa 
uşoară, Basta, redevenit oştean. între ei, Marcu Cercel 
în platoşă cu filigran de argint. Picioarele în cizme de 
Cordova, sub mantia azurie. în pieptar înţintat cu 
bumbi de oţel, Mihalcea vîrstnicul, cu căutătură de 
copil. Lingă Basta, Vincenzo Zucconi în armură de 
argint aurit. Ceva mai la stînga, Tomaso Cavrioli în 
tunică strînsă sub mantia de Flandra. De-a stînga 
intrării, Jaikob Rottal uscat, cu armura însemnată 
dornic de sabie. De-a dreapta pologului, Mîrza, smolit, 
cu ciocul aţintit pe Basta. 

încredinţat de prezenţă, Mihai trece la hartă, în 
liniştea cortului cuvintele cad limpezi. 

— Domnilor, iată ceasul! De cum vom şti să ne 
batem şi de ordinea în care ne vom bate, atîrnă 
victoria — sau jertfa în ruşinea înfrîngerii. 

Marcu traduce, cu glas la fel de limpede. 

— Catafracţii şi haiducii la centru. La semnul cu¬ 
venit veţi pătrunde în puhoiul duşmanilor. 

— E prea mare cinstea, serenissime. Rottal 
se-nclină fără ifos. 

— Excelenţa sa Basta va ţine flancul stîng. Veţi 
putea respinge cu două companii de archebuzieri 
prima năvală a cavaleriei. Chiar în spatele ţepilor 
înfipte la trecerea din stînga. 

— Şi dacă n-o vom ţine? 

— Excelenţă, acesta este ultimul lucru pe care-1 pu¬ 
teţi face, înainte de dezonoare! 

— Ilustrissime, oştirea e zdrobită. Ultimul marş 
abia s-a-ncheiat şi lucrările de tabără încă mai 
continuă! Căldura şi nesomnul vor fi întîii noştri 
duşmani. 

— Excelenţă, sînteţi vechi comandant. Veţi şti sa lă¬ 
saţi pe rînd răgaz oştenilor la odihnă. De nu, şarjele 
nemeşimii vă vor da-o pentru vecie! 

— Accept stingă. îmi veţi da o parte de călărime 
uşoară în schimbul întăririi voastre cu archebuzieri 
imperiali. Socot că astfel cele două treceri vor fi 
apărate la fel cu arme de foc. 

— Aşadar, eu, cu oastea de ţară, cu haiducii unguri 
şi pedestrimile de strînsură voi ţine flancul drept. 

— Vă expuneţi, ilustrissime! 

— Cu voia mea şi-n slujba Maiestăţii sale. Daţi liber 
oştenilor plătiţi să-şi culeagă prada după plac. Vă rog: 
aveţi întrebări? 

— Măria Ta! Se cade să-i lăsăm slobozi pe oşteni. 
Lingă arme, da’ slobozi. Am părerea că nu-i cuminte 
să atacăm noi primii. 

— Aşa va fi, Mihalceo! Alte păreri? 

— Serenissime, gîndesc că pentru archebuzierii 
imperiali şi călărimile valone trupele lui Moise Secuiul 
nu pot fi o povară prea mare. în două ceasuri putem 
decide victoria pentru noi. 

Zucconi-Jacoul îl priveşte sfidător. Dreptul în faţă; 
stînga pe sabie. Bas ta foieşte scurt, acrindu-şi faţa. 

— Cum, domnule, nu sînt zdrobiţi oştenii?! Şi cum 
gîndeşti că veţi sui dealul, mai înalt şi mai greu ca 
acesta?! Cu tunurile şi muschetele lui Sigismund pe 
rîndurile voastre nici n-ajungeţi la jumătatea 





drumului, necum să tocaţi oamenii lui Szekely ca pe 
nişte verze. 

— Dacă Excelenţa sa Basta leagă atacul de puterea 
catafracţilor de Silezia, acei oameni se pot rupe de 
grosul oştirii lui Sigismund. 

— Ba, căpitane! 

— Ticăloasă limbă. Da’ mai amarnică-i puţina 
ştiinţă a armelor. 

Mihai tresare şi Mihalcea-şi înghite vorbele şoptite. 

— Un lucru să fie limpede! De învins va învinge 
acela ce are răbdarea mai întreagă. Dacă nu-i scoatem 
din dispozitiv, nu-i putem învinge. Nici ca număr, nici 
ca putere de foc. 

— N-ati uitat Mirăslăul, ilustrissime. 

— Sper că nici domnia ta, Excelenţă. în cel mai rău 
caz, vom ataca la ceas mai tîrziu. Cînd se-aşteaptă 
adversarii mai puţin. 

— Sau îi momim să ne atace! 

Cuvintele lui Mîrza au străfulgerat cu adevărul lor. 

— Colonele Rottal, te conjur: la semnul pe care-1 
fac, adăpi căii ca şi cînd... 

Planul se dezvăluie limpede. Voievodul explică pe 
larg. Fiecare pricepe că de buna rînduială ătîrnă 
biruinţa. Minutele se scurg. Căldura sufocă. începe să 
miroasă a piele şi fier încins. O bubuitură, urmată de 
fluierat prelung. 

— Bombardele mari, domnilor! Sigismundus e 
nerăbdător ca orice copil. 

Ies toti, urmărind vălătucii de fum. Ghiulelele se 
înalţă, trec fluierat şi se sparg undeva în spatele 
verdeţii. Oştenii, scoşi din somnolenţa aşteptării, le 




urmăresc în joacă, rîzînd şi strigînd. 

— Am încredere, domnilor. Şi nu uitaţi, învinge cine 
are răbdare! Marcule! 

— Doamne? 

— Cîte ceasuri sînt? 

— Nouă. în crugul dimineţii, 

— Dă de ştire. Sub pedeapsa cu moartea. Nu mişcă 
nimeni decît la porunca mea! 

Marcu traduce şi se duc toţi la locurile cuvenite. în 
spatele lui, Mihalcea geme de căldură. în mintea lui 
Mihai, umbra doamnei şi-a coconilor în cetatea Făgă¬ 
raşului. 

* 

* * 

în curtul lui Sigismund, cîţiva căpitani tineri 
închină cupele în cinstea victoriei. Principele cu stingă 
peste mijlocul vivandierei, închină surîzător, picurînd 
cîţiva stropi pe covoraşul de Buhara. 

— De sufletul valahului, domnilor! 

— Vivat, Achile al transilvanilor! 

— Pe onoarea mea, domnilor, sînteţi linguşitori fără 
pereche. 

— O, nu, căpitanii tăi au dreptate. Va fi destul să 
apari pe cîmpul de luptă şi valahul va rămîne fără 
oştire! Vivandiera îl dezmiardă ca pe-un dar de preţ. 

— Suzana are dreptate, principele meu. Vă fi destul 
să apari în armura aurită, ca Basta să priceapă că aici 
e generalul cel mai strălucit. 

— De altfel, imperialul v-a mai făcut jocul la Mi- 
răslău. 

— Acum s-ar putea să fie altfel. Nu uitaţi că spada 





valonilor nu-i tocmai de lepădat. 

— Alteţă, o să fiţi magnific! E un soare afară, numai 
bun să ia vederea cu scînteierile din armura voastră. 

— Cred că ţi-ai pierdut minţile, Cenga. Azi ne vom 
bate, domnilor! Pe viaţă şi pe moarte. 

Suzana îl priveşte cu admiraţie. Mătasea intrării 
fîlfîie scurt. în platoşă neagră cu dungi aurii, Gaspar 
Korniş intră neguros. 

— Excelenţa sa se reculege, căpitane, faceţi ce vi 
s-a poruncit! 

— Lasă-1, Cenga. Lasă-1 să intre. Ce-i, căpitaneus ? 

— Excelenţă, aţi poruncit să tragem cu tunurile 
pînă stricăciunile vor fi destule şi prilejul bun de 
atac... 

— Absolut exact. Aşa recomandă şi ilustrul 
Tartaglia, în tratatul lui de război. 

— Eu lupt cu ochii şi cu mîinile astea două. Nu cu 
tractatele. 

Palmele căpitanului se mişcă, puternice, infiorînd 
adunarea. Sigismund fierbe vizibil şi, neştiind ce sa 
facă, striveşte braţul vivandierei. Suzana ţipă ascuţit. 

— Ca să nu te jignesc, căpitane Korniş, am 
nedreptăţit o femeie... 

— Excelentă, tunurile nu fac nici o stricăciune. 
Ghiulelele zboară aiurea şi eu sînt dator să înghit 
dezonoarea neputinţei acestui italian făţarnic, pe care 
l-aţi adus comandir la tunari! Cel vizat aruncă pocalul 
de pămînt, trăgîndu-şi spada. Korniş îl măsoară cu 
gheaţa privirilor. Iese fără o vorbă. 

— Insultă, ilustrissime! îl fac fărime pe acest 

— Să vină Szekely. Iute! 

Sigismund bate din picior, ca un copil rîzgîiat. Se 
bat doi să-i îndeplinească porunca. 

— Nu merită Korniş, Excelenţă, să ne mai fie 
căpitan general! Maestrul de ceremonii pare profund 
indignat dar Sigismund îl linişteşte c-o fluturare de 
braţ. Ofensată, vivandiera se trage într-un colţ 
depărtat. Principele îi umple cupa. 

— Uită, zeitate a războiului. Bea în cinstea 
comorilor ce le vom smulge valahului. Mai eşti 
supărată? 

— Orice mi-ai face, stăpîne, nu mă pot supăra pe 
războinicul meu drag. 

— Se spune că-i bogat ca un Cressus, Excelenţă. 

— Vom vedea, căpitane. După victorie se numără 
prăzile. 

— Să bem în cinstea celui mai strălucit dintre cava¬ 
lerii vremii! 

— Vivat! Vivat! 

în intrarea largă, îşi face apariţia, semeţ, Moise 
Szekely. în tunică vişinie din stofă de Flandra, cizme 
înalte şi mantie albă, uşoară, pare coborît din 
răcoarea unui palat. 

— Altetă, la dorinţa voastră, iată-mă! 

— Domnule căpitan, sîntem încîntaţi să vă oferim 
putinţa de-a culege laurii strălucirii astăzi pe cîmpul 
de bătaie. 

— Alteţa voastră e prea bună. Ştiam că numai 
alături de un suveran viteaz se por culege laurii în 
deplină strălucire. 

— Iată, Excelentă, căpitanul general de care avem 

nevoie! 

— Ai auzit? Nobilii te vor. Eu de ce n-aş fi de acord? 

— Excelentă... 

Moise pune un genunchi în pămînt, parcă aşteptînd 
să fie uns pe loc. 

— Ridică-te, domnule. Ai şansa de-a deschide 
această bătălie la sabie. Te vom urmări cu plăcere. 

— Dar Korniş, excelenţă? 

— Căpitanul va lupta sub steagul nostru. Te 
aşteptăm victorios. 

Se-ntoarce, cu aerul unui erou de legendă. 

— Cine vrea să lupte sub flamura căpitanului? 
Se-nghesuie cîţiva, cu obrajii încinşi de setea trium¬ 
fului. 

— La sabie, domnilor! La sabie! 

Cortul rămîne gol ca dup-o furtună Suzana muşcă 
turbat dintr-un măr auriu. De-afară se-aud scripeţi 
scîrţîind. Şi platoşe şi armuri zăngănind aţîţate. 
Călăreţi în armură sînt săltaţi în şea. Tabăra vueşte ca 
un roi zgîndărit de la rosturile lui. Felie cu felie, dinţii 
mărunţi toacă mărul, cu nepăsare. 

M ihai călare, în văzul oştirii. Sub flamura lui 
Csâky, adversarii saltă panaşele, mişcîndu-se 
greu sub aripa pedestrimilor. Dincolo de 
tunuri, banderii de călărime. scară lingă scară. 
Miroase a fier încins. Văzduhul arde. Roiuri de 
musculiţe, asaltîndu-i bezmetic. îl mîngîie pe Sultan 
cu palma înmănuşată. Calul tresare, cu coama 
chinuită de tăuni. în fata banderiilor iese un călăreţ. 
Lentă, mantie, panaş, toate albe. Soarele ţăndări în 
oglinda armurii. 

Glasul lui Turturea: 

— Moise Szekely, doamne! 

— Marcule! Olăcar la Rottal. Nimeni nu răspunde 
provocării. Celui ce după luptă-1 aduce pe Moise viu, 
cinci sute de taleri şi-un cal cu armură! 

Marcu pune pinten. 

— Stai!... Spune-i colonelului să-i împroaşte cu mi¬ 
tralii. La semnul meu deschide lupta. Să nu uite: răb¬ 
dare! Atît îi cer, să aibă răbdare... 

Ştie că trebuie să se-nfrîneze. Cît n-ar da să-i iasă 
ticălosului nainte. O, cum ar şti barda să spele 
amintirea nerăzbunată a cizmei pe obrazul Novacului, 
dar n-are voie: nu-i el, Mihai, stăpîn pe sabia lui. Aici 
e Mihai Voievod, răspunzător de soarta răsmiilor ce 
înfruntă moartea. Voievodul Magnei, fără de 
slăbiciuni... 



Turturea îl zgîlţîie de cotarul stîng. 

— Măria Ta! Măria Taaa!! Rottal îti face semn. 
Haiducii strigă vivat! 

Mihai îl caută pe Moise din ochi. 

— Măria Ta, lasă-1! Sau lasă-mă pe mine... De nu 
ţi-1 aduc viu, rămînem în cap amîndoi, el şi cu mine... 

Mihai, privindu-şi căpitanul în crucea ochilor: 

— Nu-i vrednică spurcăciunea. Şi dac-ar fi... Măcar 
să lupţi cu oşteni, nu cu năpîrci! 

Face semn către Rottal. Salută linia întîia. Mai la 


deal, picherii forfotesc la tunurile mari. Cei de la falco¬ 
nete, tunurile de calibru mic, nu se văd. Frunzarele în 
care-s ascunşi stau neclintite în zăduful ucigător. 
Tăunii şarjează încăpăţînat. Sultan se scutură, 
frămîntînd pe loc. Sultan. De cîte ori l-a salvat! N-a 
cerut nimic în schimb. L-a privit cu ochi înţelept, 
umezindu-i palmele cu catifeaua nărilor. 

Moise ridică sabia. Stegarul sloboade flamura-n 
vînt. Se mişcă. Cavaleria se lansează către apa 
Guruslăului. Pedeştrii în fugă prind a durui în ropot 
prăvălit. Cîţiva căpitani în frunte. Săbii rotite. Pădurea 
de suliţi coboară pentru împuns. Puhoiul se-apropie 
de apă. Salturi largi în goana goanelor. Sultan simte. 
Adulmecă lupta cu nări fremătînd. Liniile din faţă se 
avîntă spre parii vicleniţi. Domnul îşi pipăie barda. O 
simte rece. Acum! 

Stingă ţîşneşte cu barda pieziş. Rottal pricepe. 
Falconetele trăsnesc sec, curmînd avîntul. Cei din 
spate se-ndîrjesc. Calcă peste leşuri. Salvă prelungă. 
Alţii. Cad ca spicele. Săgetează caii îmboldiţi de 
pinteni. Rămîn în pari cu nechezat sfîşietor. Pe şirurile 


din spate alt prăpăd. Bat tunurile îndîrjit. Uliţi largi se 
cască hidoase. Un căpitan încearcă să-i oprească, dar 
cade icnit sub năvala pedestrimiior. Bubuie tunurile. 
Toate odată. Roate mari ivite în mulţime. Trec destui 
peste zecile de morţi. Caii sîngeraţi cu latul săbiilor 
se-ncumetă înnebuniţi spre poala dealului. Piuie 
muschetele. Haiducii lui Rottal îi trec prin suliţi. 
Zăngăne oţelul cu furia născută din setea de-a trăi. 
Apa Guruslăului abia se mai ghiceşte. Săbiile lui 
Moise trec peste podul de leşuri. Împînzesc dealul. 
Haiducii se clatină. Se bat istoviţi, trăgîndu-se pas cu 
pas. Se clatină iar. Rup rîndurile. Din goruniştea 
tăcută trag muşchetarii imperiali. Vaiete. Nechezat 
jalnic. Trîmbe de călăreţi se arcuiesc peste 
archebuzieri. Prinşi la mijloc, imperialii se trag 
încăpăţînat. Se rup brusc, dîndu-se în lături. Tunurile 
lui Basta izbesc în plin. Cai ameţiţi aleargă fără rost. 
Alţii, răzleţi bat marginea cu oştenii prăvăliţi în scări. 

— Măria Ta: Csâky! 

Mihai lasă cu greu prăpădul din priviri. Anghelache 
cu mîna întinsă, săgetînd dealul din faţă. Cavaleria 
înzăoată. Lăncile scrijelind înaltul. Csâky pe-un cal 
normand. Armură albăstrie peste roşul din vultrapuri. 
Ridică, de două mîini, sabia grea. Cuirasele 
se-ndeamnă către vale. Cad într-o învăluire largă. 
Dincoace, călărimile domneşti freamătă. în dreapta 
lor, cazacii jucîndu-şi roibii cu zăbala strînsă. Mihai, 
dăltuit pe Sultan. 

— îngăduie, Măria Ta! Mihalcea îşi trage sabia. 

— Nu! Ochii fulgeră scurt. 

Paharnicul asudă. Năvala cuiraselor clatină 





pămîntul. 

— Rakoczi şi Bekeny! Turtureo, dă-le 
binecuvîntarea noastră! Csâky e-al lor. Să-l aibă, dar! 
Să plece şi secuii. 

— Fi-vor puţini, doamne. 

— Marcule, spune-i comisului: cînd ungurii intră în 
banderii, să plece trăsnet. învăluie spatele. 

— Măria Ta! 

— Te tai, Mihalceo! Asta-i doar începutul. Cînd o 
veni ceasul, izbim cum se cuvine. Ţi-1 las pe 
Sigismund. Să-l iei la moşie... 

— Mai bine-1 călugăreşti, doamne. Raţ rîde gîlgîit. 
Rîd toţi, descreţindu-şi frunţile. 

Nemeşimea ca un torent. Suliţele în cumpănire. 
Atacă vijelios. De dincoace banderiile ocolesc parii, 
învăluie din fugă. Cu sabia trasă, Leca îi duce arcuit. 
Se ciocnesc. Lupta la sabie se angajează, cruntă. 
Mihai urmăreşte. Scrîşnet înalt de cuirase lovite. 
Chemările umplu cîmpul. De sub tufanii din vale, 
secuii se dezlănţuie. Intră adînc între armurile grofilor. 
Securile toacă în tabla armurilor. Săbiile pipăie 
îmbucarea dintre gîtar şi platoşă. Ţăpoaiele răstoarnă 
cavalerii. Cîrligele tăvălesc înzăuaţii pe verdele stropit. 
Hangerele sfîrşesc lucrarea. 

Atacul catafracţilor e stăvilit. Valea vuieşte de hăi¬ 
tuiala încă nepotolită. 

Corniştii lui Moisă sună strîngerea. Csâky îşi 
retrage banderiile. Mormane de stîrvuri îngreunează 
retragerea. 

— Mîrza! Să sune Toma Zimbru pe corn adunarea. 

— îi oprirăm, doamne. 

— îi oprirăm, Anghelache! Dar nu-i biruirăm. Mar- 
cule, cită vreme s-a scurs? 

— Aproape patru ceasuri, Măria Ta. Oştirea-i 
trudită. 

— Ştim, arşiţa-i mare... 

— Măria Ta. 

— Mîrzo? 

— Dacă Rottal e împuţinat în oameni, veghează 
de-ai noştri şi la ei. 

— Veghează toată suflarea! Turturea. 

— 1 Aici, doamne. 

— Du-le porunca. Să se tragă carele cu provianturi 
în preajmă. Ospătează fîeştecare cu armele lingă el. 
Caii de căpăstru. Vă trageţi cu larmă mare, dar în 
rînduială. Adăpaţi caii. Ochiul şi urechea treze. 
Mar cu! 

— Pricepui. La fel pentru toţi căpitanii. 

Urcînd pieptiş, un călăreţ se iscă din văiugă. Are 
pieptarul trenţuit şi braţul sting legat c-o năframă. 
Opreşte viforos, duhnind a cal şi sînge. 

— Măria Ta, jale... 

— Citi? 

— Ca la două sute. 

— Căpitani? 

— Sennyei mort. Râkoczi fără stingă. C-un ochi 
stors. Comisul Leca crestat la umăr şi genunchiul ca o 
pită. 

— Calul? 

— Calul. L-o prins în cădere. îl aduc pe suliţi. 

îl dor ochii. Soarele curge-n şuvoi, pălindu-1 în 
creştet. Se-ndreaptă către cort. Fără vorbă. Descălecă 




cu priviri duse. Sultan se trage în umbră. 

— Marcu! Ia-1 şi pe Mîrza. Ochii pe duşman. 

— Fără teamă. Măria Ta! 

în cort umbră. Se-aşază ostenit, cu armura pe el. 
Duhneşte a încins. De-afară zgomote răsunînd 
înfundat. Palmele împreunate. Faţa în ele şi lunecă 
încet pe apa timpului. Chipul Stancăi îl mustră tăcut. 
„Ne-ai zălogit pentru-un gînd de mărire. Pe noi, 
odoarele tale...” Ochii doamnei stingîndu-se în neguri, 
îşi simte umărul atins. 

— îngăduie, Măria Ta... 

Ridică privirea oprind-o pe Turturea. 

— Ia pocalul. Ţi-o fi sete. Ia de-mbucă. Brînză şi 
pită. Atît mai rămase. 

Tace, cu ochii pe poala cortului. Un flutur rătăcit 
s-aşterne pe cupă, lîngă acvila cruciată din stema 
Ţării Româneşti... 


Aproape de botul clisos al dealului, cortul lui Bas ta, 
în umbra cîtorva pini. Flamura imperială, în stînga, 
sleită de căldură. în jurul unei măsuţe, Mihail Szekely 
şi Giorgio Basta însuşi. Generalul, ca niciodată, pus 
pe vorbă. între ei o carafă cu cizelura fină. Căni largi, 
pline ochi. 

— Aşa-i, domnule comisar. Majestatea Sa m-a 
împuternicit, într-o convorbire particulară, cu dreptul 
de veto. Pot pedepsi acţiunile neprielnice Sfintului 
Imperiu. 

— încă n-am ştiinţă de vreo asemenea acţiune. 

— Vă rog luaţi. Luaţi din vinul ăsta dumnezeiesc. 

Orice s-ar spune, valahii au vinuri alese. 

Basta rîde zgomotos. Comisarul se-ntreabă pînă 
unde vorbeşte oşteanul şi de unde începe politica 
intrigantului? 

— De fapt, domnule comisar, cum de s-a-ndurat 
cărpănosul valah să vă ofere asemenea licoare? 

— Nu-i aşa cărpănos cum ziceţi. 

— Poate, da’ stă destul din zi în chefuri. 

— N-aveţi dreptate. E mai cumpătat chiar decît 
pare. De fapt părerile noastre reciproce sînt 
cunoscute. Eu aş fi mai în măsură să le împac, aşa 
încît sacra Majestate să aibă de cîştigat. 

— Prea bine, domnule! Deci, nu doreşte nimeni să 
aducă daune treburilor Maiestăţii sale... De descîlcit, 
s-ar putea totuşi să aveţi ce descîlci. Mai cu seamă 
după luptă, pe care cu voia dumitale o şi văd ca pe-o 
victorie, zice Basta. 

— Sigismund e ambiţios. Dar mai e Korniş. Calm şi 
bun ostaş. Scump vom plăti această victorie, 
Excelenţă. Pierderi mari de suflete. Arme. Mare gol 
şi-n vistieria Imperiului. 

— Imperiul!... Vorbe, domnule consilier. Comisarul 
din dumneavoastră se poate gîndi la Imperiu. Dar 
căpitanul? Braţul care va lupta, nu cu vorbe, ci cu 
sabia. Nu de la Praga, ci aici. Pînă să te-ajungă graţia 
sau clemenţa lui Rudolf, e bine să te pui singur la 
adăpost. 

— Şi datoria faţă de misiunea Imperiului? 

— Datoria v-o faceţi, plătită cu truda braţului, de 
nu chiar cu viaţa. în privinţa asta, valahul e mult mai 
abil! 




— Ce vreţi să spuneţi? 

— Nu eu, faptele! Ele cuvîntă mai bine ca orice. în 
vin e adevărul; în vino veritas. Măcar adevărul acestui 
moment să-l soarbem! Pînă în seară, cine ştie? 

— Parcă credeaţi în victorie? 

» 

— Asta-i! Doar nu sînteţi un biet ostaş. Victoria va 
veni, cu sau fără sabia mea. 

— îi recunoaşteţi voievodului meritele? 

— Tocmai fiindcă i le cunosc, mă tem să le 
recunosc. Cine ştie ce ne-aşteaptă după? 

—- în caz de victorie, reabilitarea ordinii. Transfor¬ 
marea Transilvaniei în principat al Imperiului. 

— Oare? 

— Cum... „oare”? 

— V-am spus că-i mult mai abil. S-a închinat împă¬ 
ratului; pînă a obţinut talerii. Odată în fruntea oştirii, 
a început să-şi fie propriul stăpîn. Ei, bine, după 
victorie ce urmează? 

— Ascult, prevenindu-vă că de sînt adevăruri, 
lucrurile sînt grave. 

— Grave? Adevărate? De netăgăduit, comisare! Aici 
e răul... 

Se scoală greoi, cotrobăind într-un sipet legat în 
fler. Trage un sul cu peceţi. 

— Iată, domnule comisar. Iată cea de-a doua fată a 

Viteazului voievod! 

Căpitanul schiţează intenţia, dar îşi retrage mîna. 

— Cititi, Excelentă, încerc să ascult. 

Basta se execută, comisarul ascultă cu ochi de 
mort. Toată mahmureala îi dispare subit. Scrisoarea 
tălmăceşte, fără putinţă de tăgadă, încercarea lui 






Mihai de a trata cu Damad Ibrahim, paşa de la 
Temişoara. Cînd şi ultimele cuvinte se topesc în arşiţa 
cortului, comisarul cere cu gest scurt scrisoarea, o ia, 
cumpănind mult semnătura. Deşi seamănă, simte că 
nu-i cu putinţă. 

— Păstrati-o, Excelentă. încă n-am temeiul să cred 
asemenea lucruri. 

— Bănuiţi un fals? 

î 

— Bănui intenţia de moment. Ceva ca o încercare 
iscusită... de îndrăzneaţă politică... 

—- Să bem, domnule comisar. Iată ce-nseamnă o 

adevărată loialitate. Sînteti cavaler. Sincer vă admir! 

î 

— Ce urmează după victorie? 

— Nimic mai simplu. Ocuparea scaunului 
Transilvaniei. 

— Dar singur aţi spus că nu sînt multe săbii în 
stare să redea Transilvania Imperiului. 

— Adevărat. Numai că Transilvania nu va fi a Impe¬ 
riului! Va II cea a uniunii statale a românilor, pe care 
el însuşi o numeşte Magna Dacia. 

— Dacă va fi aşa, eu nu văd cum vom explica 
Majestăţii sale o asemenea întorsătură de lucruri... 

— ... şi ce-am păzit, cînd toate se vor fi împlinit sub 
ochii noştri. Nu, comisare! Cît încă mai avem oşteni ai 
Imperiului în jur, valahul nu va face decît ceea ce este 
pe placul Majestăţii Sale Rudolf. De nu, cu orice preţ îl 
vom împiedica! 

Se ridică iar, privind pe sub polog întinderea 
cîmpului. Un cal tropoteşte, nechezînd înfiorător. Stă 
o clipă, înnebunit de durere, apoi se mişcă împleticit, 








B incolo de capătul satului, pierdut între vii, 
pîrîul curge sleit. Din susul lui, cinci oşteni 
trag cu nădejde tot atîţia godaci. Guiţă încă 
slab, vădind prospătura înjunghierii. Opintesc îndîrjiţi 
la gîndul frigărilor. Unul mai vîrstnic, cu însemne de 
stegar, lasă povara gîfîind amarnic. 

— Domnule Farkas, de ce-i musai să-i ducem sus? 
Dealu-i greu de suit. Şi sus s-or găsi destui flămînzi să 
ne dea de furcă. 

— Drept ai. Trageţi-1 sub tufele alea. Găteje. Aduceţi 
multe şi daţi foc zdravăn. 

— Miklos... hei Miklos! Tăvăli-te-ar catafractii ia- 
dului! 

— Ce-i, Săndore, ce te stropşeşti aşe? 

— N-auzi porunca? Adă găteje şi dă-le foc. 

Mai curînd decît s-ar putea crede, focul izbucneşte 
vesel, înăltînd în aerul încins mirezme ademenitoare. 
Cu piepturile goale, cei cinci stau în jur, aţîţînd 
flăcările. 

— Sandore, dă tu fuga pînă la cortul Excelenţei sale 
Korniş. Spune-i că Farkas Tibor, stegarul diaconilor de 
Cluj, îl pofteşte la o frigăruie de purcel. 

Trăgîndu-şi din fugă pieptarul cu ţinte. Sândor urcă 
spre vîrful dealului. Focul creşte nestăvilit. Din susul 
viilor, oşteni hămesiţi se-arată temători. încredinţaţi 
că-s de-ai lor cei cu isprava, se-ndeamnă către foc 

înghiţind în sec. 

Cei patru şi-au tras armele alături, hotărîţi să-şi 
apere comoara pîn-la ultimul oscior. De-a latul 
dealului tropot de copite. Strunindu-şi armăsarul, 
Korniş, neguros, se opreşte lingă ei. Oştenii ţîşnesc în 
picioare, uitînd de căldură. Se descoperă pe apucate. 

— Ce-i cu ieşirea asta din poruncă?... Făptaşii să 
vină aici degrabă! 

Învîrtejeşte calul în loc. Luciu de sudoare, 
armăsarul pare nesleit în luptă. Oştenii tac. Unii se 
trag încet spre poala viilor. Alţii, mai curajoşi, stau 
înfipţi în iarba uscată. Ochii sticlesc la porcii perpeliţi. 

— Am făcut o întrebare, nu se-aude? 

De după limbile de foc, cu dolmanul încopciat în 
grabă, iese stegarul cu mustăţile năduşite. 

— Apăi, strălucite căpitan, eu sînt Stegarul Tibor 
Farkas din steagul de dragoni ai Clujului. 

— Tu i-ai atîtat? 

î î 

— Io, căpitane! Oamenii-s flămînzi şi bucate puţine. 
Duşmanu’ aprig şi peste armură căldura istoveşte. 
Lupta cere tărie. De unde, dacă bucate nu-s? 

Privindu-1 mai blînd, căpitanul mormăie moale: 

— Credeţi voi că eu m-am ospătat mai tare? De 
mîncare vă arde, cînd tunurile trag aiurea ? 

— Să ne fie cu iertăciune, căpitane. Noi nu intrăm 
în luptă decît sub flamura domniei tale! 

Glasul lui Miklos s-a vrut smerit. Armăsarul căpita¬ 
nului a sărit într-o lăture. 


— Ba o să luptaţi pentru cinstea de oşteni ai 

Transilvaniei. Altfel aici vă lăsaţi ciolanele. 

î 




ne-ntărim braţele. Ia şi domnia ta din şoldul ăsta 
rumenit, că-i fî flămînd ca şi noi. 

— Gata. Lăsaţi-vă de rugăminţi. Mîncaţi cum 
puteţi. Daţi-le şi ăstora, că-s la fel de flămînzi şi 
adunaţi-vă degrabă sub flamuri. 

— Domnia ta crezi că ne mai batem pînă-n sară? 

— După al nostru principe, nu cred. Da’ la valahi se 
coace ceva. Şi s-ar putea ca totuşi principele să vrea 
să se bată. Atunci n-avem cum, decît murim sau 
învingem. 

— Da’ cu tunurile cum îi? 

— Nicicum! Cu braţele luptă, stegare. Cu braţele 
amîndouă, pînă ţi-or înţepeni. 

— Căpitane, se-mplineşte spusa domniei tale mai 
iute decît gîndeşti. 

— Mare minune. 

Cu pelerină largă din stofă argintie, Sigismund co¬ 
boară clina. Cuirasa modelată în forjeriile Italiei dă 
sclipăt de fulger. Negru corb, calul împodobit sfidează 
ţanţoş oştenii. 

Korniş descălecă. Pune un genunchi în pămînt şi 
se-nclină adînc. în spatele principelui, Csâky şi Mâko, 
cu feţe sure tăiate-n două de ochii lui Korniş. 

— Aşadar, petrece oştirea şi-i gata de luptă. 

— încearcă să mînce şi ei o ţîră. Din zori i-o cam 
prins doru’ de bucate. 

— Alese bucate, căpitane Korniş. Dar numai aici 
s-au tăiat porci? 

— Porcii-s prinşi din satul de sus. Oştenii nu prea 
mai au de-ale gurii. Şi căruţele-s cam goale. 

— De aceea te ştiu şi te vor oştenii căpitan?! 

Mănînci cu ei şi le cauţi de grijă? 

— N-am mîncat, principe. Întîmplarea m-a adus. 
Focul şi mirosul simţite de departe. Ia, tăiaţi ilustrissi- 
mului din pulpa rumenită! 

Stegarul taie o halcă sănătoasă, ştergînd jungherul 
de dolmanul cu fireturi. Korniş i-o întinde principelui 
în vîrful pumnalului subţire. Sigismund rupe o 
bucăţică cît ar ciuguli o vrabie, ştergîndu-şi mănuşa 
de vultrapul armăsarului. Mestecă cu încetineală, 
fîxîndu-1 pe căpitan. 

—- Dacă oştile te vor, aşa cum spune Csâky, eu de 
ce nu te-aş vrea? 

Mai ciuguleşte o fărîmă, mestecînd leneş. Cu stînga 
înmănuşată face vînt halcii spre ultimul oştean. Sar 
toţi, Sandor, mai iute, o prinde din zbor. Sigismund 
rîde, privind iar spre Korniş. 

— Aşadar, căpitane, preiei din nou comanda! Aştep¬ 
tăm cu plăcere şarja dumitale. 

Trage de frîu, punînd pinten adînc. Calul smuceşte 
în loc, urcînd în salturi scurte de-a dreptul peste 
tufele cu ţepi. Vatămă zadarnic picioarele. 

— Apăi, căpitane comandir, rău ajuns-am! Aşe, 
între două îmbucături, se schimbă comandirii cum 
şi-ar schimba el năfrămuţele cu dantelă. 

Korniş încalecă fără un cu vînt. Simte că-1 sufocă 
văzduhul. 

— De nu taci, te pun în lanţuri, stegarule! 

Neînţelegînd nimic, stegarul Farkas mestecă tăcut. 

Urmăreşte cu privirea depărtarea aceluia pentru care 
ar fi vrut să tragă sabia din toată inima. 




* * 

Tunurile lui Sigismund bat iar aerul cu detunet 
prelung. Ghiulelele arcuiesc ceva mai aproape, dar tot 
dincolo de oştile lui Mihai. Dincoace de apă, tunurile 
tac 

înconjurat de-ai lui, voievodul aşteaptă pe creasta 
dealului. 

Cu caii la mină, oştenii lui Rottal îi adapă 
nepăsători. Aşa fu porunca: în văzul duşmanului. 

Focuri înalte vestesc tihna, ca şi cînd n-ar exista 
duşman. Căldura copleşeşte, amorţind viile pe sinul 
pămîntului. 

— E vulpe bătrînă Rottal. 

— Văd, paharnice. Oştenii adapă în văzul lui Sigis¬ 
mund. Numai de-aici se poate înţelege că-i roteşte 
într-o severă rînduială. Urmează steag după steag, 
gata-n clipă să pună piept unui atac. 

— Oare s-or lăsa momiţi, Măria Ta? 

— Te-ndoieşti, Mîrzo, de gîndul tău? 

— Nu, doamne. Sigismund e slab general. Da’-i 
lingă el Korniş. Pe ăsta-1 ştim şi-l văzurăm în luptă. 
Priceput căpitan! 

— Lasă, Mîrzo, unde nu poate sabia, numai 
vicleşugul dă rod. 

— Se mişcă! Măria Ta, s-au lăsat momiţi! 

— Văzuşi, Mirzo? N-ai a te teme. De-acu’, cum ne-o 
fi braţul. 

— Să trimit olăcarii? 


— Trimite-i! Să ştie, nu atacă nimeni decît la po¬ 
runcă! Mihalceo, auzit-ai? 




Dincolo de apa împuţinată, tabăra fierbe gătindu-se 
de luptă. Dincoace, olăcari se prăvălesc în josul 
costişei, sărind printre măceşii agăţători. La mal, 
Rottal nu conteneşte adăpatul. Cu căpestrele în mină, 
cei ce-şi aşteaptă rînd prin foiala duşmanului, cu 
priviri fugare. Din spatele dealului, nechezaturi 
prelungi. Trupele arhiducesei Maria Cristina şi cazacii 
de registru intră în rînduială de bătaie. Pe malul din 
dreapta, dragonii poloni urmăresc leneş curgerea 
Zalăului. Ceva mai în faţă, moţoganii şi făgărăşenii 
strîng desagii, pipăind tăişul săbiilor. Mai la stînga, 
nemeşimea de ţară cîtă a mai rămas, se uneşte cu 
secuii, scară lingă scară. 

— îngăduie, Măria Ta, să plec la ai mei. 

— Du-te, Creţule. Nu uita semnul. Ia-1 şi pe Aga 
Leca. Cînd o suna Zimbru de trei ori prelung pe corn , 
trăzniti. 

— Măria Ta, m-oi duce şi eu. 

— Du-te şi să-i păleşti ca la Călugăreni... Mihalceo! 

— Poruncă. 

— Mai stai o clipită! 

îndeamnă uşor. Sultan se dă către roibul banului. 
Voievodul se apleacă, îmbrăţişîndu-1 lung de-a-n 
călare. Cu mustăţile în vînt banul coboară, ferind 
tufanii. Mihai se îndreaptă. Rămîne zidit cu ochii pe 

dealul din fată. 

» 

Lîngă cortul lui Sigismund, armura neagră a lui 
Gaspar Korniş. Mai jos, pînă-n poala viilor, catafracţii 
lui Mâko. în stînga, tătarii şi turcii frămîntă caii într-o 
învîlvorare de pelerine. Steagul de suceveni stă 
pe-aproape, cu cuşmele-ndesate pe plete. Mult în 


stînga, rămăşiţile lui Szekely se trag în rînduri cu 
mare osteneală. Mută privirea pe aripa lui Csăky. 
Marea nemeşime, hăcuită binişor, dar încă ţanţoşă. 
Vîrful lăncilor zgîrie înaltul. 

Simte cum urcă-n el o durere surdă, rămasă încă 
de la trecuta înfruntare. Caută. Iată-1. în mijlocul 
gărzii. Sigismund topit în aur. Caută iar peste şiruri. 
Nu-i. Abia mai în vale învîlvorarea de ruşine cu aripi 
albe: sub panaşul alb, pelerina tot albă, flutură 
nepăsarea lui Moise. 

—- Măria Ta! Fă-mi voia şi lasă-mă să... 

— Ba, Turtureo! Nimeni! 

Salută Moise cu sabia, provocînd după datina cava¬ 
lerească. Nu-i răspunde. Se-ntoarce în trap săltat de-a 
latul dealului. Dezamăgit se aşază în faţa banderiilor 
rămase. Sună cornii. Sigismund ridică sabia. Sclipătul 
lansează catafracţii într-o avalanşă de fier. Lăncile 
încă sus. Lingă panaşele învîlvorate. Semnul. Rottal 
adună călărimile de haiduci. Pedestrimile pe laturi. 
Ropotul creşte, cutremurînd întinderea. Pedestrimea 

lui Rottal în semicerc zidit. Catafractii zuruie 

» 

ameninţător. Lăncile se pleacă. Neaşteptat, bubuie 
tunurile. Cîţiva din coadă se dau peste cap. Uriaşul 
cuneus se-apropie ca un pinten de groază. 
Pedestrimea aşteaptă. Suliţele lungi cu cozile-n 
pămînt. Se-apleacă. Alt duruit pe coasta largă spre 
apa Zalăului. Rottal însuşi în fruntea silezienilor. 
Măsoară întinderea în lungimi de cal. Stau toţi cu 
sufletul la gură. Catafracţi contra catafracţi. Se vor 
ciocni de moarte. Sultan tremură cu gîtul întins. Mihai 
zîmbeşte cu gugiumanul îndesat pe sprinceană. 



Dincolo linişte de mormînt. Sigismund alb. Pricepe 
greu ceea ce Korniş a simţit imediat. Mâko n-are cum 
să-l vadă. Rottal şerpuieşte pe-un arc strîns. 

Mâko în frunte, cu lancea ridicată. Conduce la şarjă 
tot ce are Sigismund mai puternic. Vadul îngust. 
Cuneus -ul se prăvale. încă puţin. Dincolo Mâko 
şarjează nebun. Pedestrimile se rup la comandă. Şarja 
se înfige adînc în golul ivit. Mina lui Mihai strînge 
frîul. Dinspre dreapta, şarja lui Rottal suie nălucă. 
Duruie cîmpul ostenit. Acum! Rottal intră în cuneus. îl 
rupe în două. Pe cei din vale îi iau haiducii în suliţi. 
Căngile doboară din mers. Sună cornul iar. Moise 
lansează cu furie spre apă. Csâky taie dealul în 
diagonală. Freamătul se dezlănţuie cumplit. Zuruie 
pămîntul bătucit de copite. 

Sună şi dincoace cornul lui Zimbru. Nemeşimea 
ţîşneşte odată cu secuii. Csâky galopează spre golul 
tăiat de Rottal. Secuii urcă hipnotizaţi Pămîntul geme 
iar. Călărimile valone în şarjă largă. Sub flamura 
Imperiului, Basta urcă spre coasta lui Szekely... Ochii 
domnului pe armura lui Korniş. 

— Beauri! Aduceti-1, acum. 

Marcu îl trage de mînecă fără să-l clintească. 

— Nu-1 lua, Măria Ta! Un şarpe de urmărit în plus. 

— Ba! Acum, daţi-i spada. Pipăie barda grea. Beauri 
apare echipat de luptă. Mihai se-ntoarce. 

— Repede, căpitane! Alege-ţi locul. 

— Cu garda, ilustrissime! 

— Aşa să fie. Portare, ia-1 lîngă tine! 

Geme pămîntul de tăvălugul armiilor. Vaietele suie 
pîn-la cer. Basta cu valonii trece de Moise. Se izbesc 





de Csâky. Cumplit. Călărimile lui Moise se-ndoaie ca 
spicele sub salvele archebuzierilor. Falconetele muşcă 
ce a mai rămas din cuneus -ul lui Mâko. Mihai, cu 
stînga încordată, cuprinde măcelul cu ochii: timpul se 
dilată în istovul încleştării şi vodă aşteaptă clipa. 

Sigismund mai are păgînii şi pe Korniş. Se mişcă 
vornicul Bucioc. Sucevenii chiuie după obicei, 
răsucind amarnic săbiile. Simte o strîngere de inimă 
pentru aceşti viteji. Vor hodini mulţi în pămînt străin. 
Iată-i. Trec pe lîngă archebuzieri. Cad în goană pe ce-a 
mai rămas din haiducii lui Rottal. Ca din pămînt 
răsare pădurea de ţepi. Flanz cu lăncierii odihniţi. 
Chiote înalte. Sigismund ridică iar sabia. Ropot tocat 
mărunt. Caii păgînilor, sălbatici. Cîteva tuiuri 
fluturate ca o părere. 

Sună Zimbru prelung de trei ori. Trupele 
arhiducesei dau năvală. Carlo Magno, în cuirasă de 
Toledo. în urma lor cazacii. Una cu caii, săgetează 
valea. 

— Acolo e măcelul în toi, ilustrissime! Glasul lui 

Beauri sfidează nesăbuinţa. 

» 

— Ajungem şi-acolo, căpitane! 

Mihai cu privirea lipită de Korniş. Peste tot, braţele 
se-ntrec în cumplită lucrare. Cad capete. Cad şi 
trupuri. Cine să le numere? Istovul ţine parcă de-un 
secol. Retezate rămîn firele de viată. 

Sultan se smuceşte, muşcîndu-şi zăbala. Mîna 
voievodului mîngîie gîtul încordat. Ştie Sultan că vine 
clipa. O simte şi Mihai. Pluteşte, peste cîmpuri. între 
coada catafracţilor şi cortul lui Sigismund se iveşte o 






armăsarul: Lărgimea se cască. Rottal comprimă zidul 
de armuri. 

Acum! Iată clipa! Stingă voievodului smulge barda, 
scrijelind înaltul. 

— După mineee!!! 

Sultan ţîşneşte în fuleuri scurte. Povîrnişul. 
Coboară năvală: toţi după ei; goană. Apa Zalăului. 
Ţine malul sting. Toacă iarba grasă în clocotul 
copitelor. Cornul lui Zimbru de trei ori şi o dată 
prelung. Sultan cu urechile pe spate. Gîtul întins. 
Adulmecă lupta. El însuşi se lasă pe sine. Acolo, lîngă 
cort, stă celălalt Io. Aici, numai Mihai oşteanul. 

în urmă, Turturea şi Mîrza. Anghelache în dreapta. 

Mai în urmă Mihalcea cu călărimile, Sultan se-naltă. 

* •> 

Dincolo apa luceşte stins. Copitele mistuie dealul 
presărat de leşuri. O trîmbă de păgîni le iese-n cale. 
Mihalcea prăvale paloşul. Tuiul tescuit de copite. 
Purtătorul lui, spînzurînd întors peste crupa calului. 
Goană, cu apa Zalăului fugind spre dreapta. Mîrza 
născînd din roata păgînilor. în spate, cadenţa 
uimitoare a roşilor de ţară. Trec peste un pîlc de 
pedestrime. Ca un zid, zbaterea lăncierilor de Cluj. 
înainte. Lăncile crîncene. Turturea spintecă avîntat. 
Anghelache, rotindu-se cumplit, ridică barda. Toate 
deodată, armele duruie pe boltirea chiverelor. Paloşul 
banului, ţăpoiul portarului. Mîrza şi Turturea 
încadrînd furia bardei. Uliţă strimtă. Banderiile se 
opresc. 

— Mihai voievod! 

— Vine, mînios! 


Urletele rresr Păcnnii la sariă în dreanta lnr 



ropotul trabanţilor negri. Ostile l-au recunoscut, 
înainte. Sus, cortul lui Sigismund, prohodind creasta. 

— Mihalceo! Mijlocul 

— Io! 

Pricepe banul. Roşii se desfac, hăcuind laturile. 
Sultan smuceşte. Se-nalţă peste trabantul ivit 
curmeziş. Barda. Spintecă sec. Pe sub vizetă ochii mai 
clipesc speriaţi, în timp ce capul cade sub copite, 
Mîrza smulge o suliţă. Saltă o namilă, pălind din 
latură. Mihalcea icneşte, despicînd pînă-n gît. 
Turturea sub aripa unui dragon în cuirasă. 
Anghelache, rotit, spulberă cuirasa. înaintează, 
doborînd: stîrneşte roată largă în jur. Ţîşneşte prin 
deschidere. Ceilalţi aproape. Mîrza încins. îşi duce 
calul din pulpe şi genunchi. în stînga suliţa, în 
dreapta sabia. Paharnicul mereu lîngă el. Taie cu 
amîndouă mîinile. Săbiile lucesc, împroşcînd roşu. 
Luptă şi Sultan. Muşcă din gîtul unui cal tătăresc. 
Altă trîmbă. Mîrzacii, căpeteniile tătărăşti, bat caii iuţi 
cu scările de lemn. Ţîşneşte Mihai. Ţîşnesc şi ceilalţi. 
Un timariot 1 pe gîtul calului. Nu-1 vede. Iataganul 
se-nalţă şi cade-n ţărînă. Jungherul lui Mîrza în gîtul 
cutezător. 

— Mulţămim, căpitane! Sus, după mine. Sigismund 
ne aşteaptă! 

— Să-i dăm bineţe, doamne! 

Uliţă între leşuri. Trece dincolo. Prin faţă fllfîie o 


1 timariot (turc) - deţinător al unui venit de pînă la 19. 999 aspri, condiţionat de 
îndeplinirea slujbei militare. 









pelerină albă. Turturea se-nalţă-n şa. Sultan în copci 
largi. 

— Moiseee!!! 

Moise n-aude. Goneşte pe creastă. îşi simte gîtul de 
iască. Cei de sus frămîntă pămîntul speriaţi. Pricepe. 
Vrea să se convingă. Din stingă, valonii dănţuind cu 
oţelul. Rottal apărut din iad. Mînjit de sînge, suie 
dealul poticnit. Dar suie. Suie şi Mihai, muiat în 
sudoare. întoarce ochiul. Roşii isprăvesc ce era de 
isprăvit. învăluind aripa, cazacii pe dreapta. Acolo. Cît 
mai repede. Ştie ce gîndeşte Sigismund. 

Szekely ajunge cu obraz alb. Garda lui Sigismund 
trezită ca prin far- mec. 

— Mai este vreo cale, Csâky, dragule? 

— Nu. Fugiţi cît mai e timp. 

Se-ntoarce, izbindu-se suduind de Cenga. Pintenii, 
adînc. 

— Mai repede. Excelenţă. Ne taie calea. 

— Csăky, Szekely, faceţi ceva! 

Glasul lui Cenga stîrneşte milă. Gonesc cu frica-n 
oase spre albul drumului. Pe-o coardă disperată, tăind 
pieptul dealului, Mâko cu cîţiva aleşi caută scăpare. 
Un pîlc de tătărime le apare în dreapta. Caii cazacilor 
aleargă iepureşte. Mihai cu ai săi stau cu ochii pe 
drumul afurisit. Păgînii se-ntoarnă din mers. în vîrful 
unei suliţi rînjeşte o cuşmă de făgărăşan. Mai iute ca 
ceilalţi, Anghelache se-abate. Tătarii dau dosul. Unul 
goneşte năpraznic. Domnul cu ochii în panaşul lui 
Moise. Tătarul la o lungime de cal. Roteşte juvăţul. 

— Măria Taaa!! 







nălucă. Juvăţul zbîrnîie. Fulgeră sabia ca o părere. 
Laţul cade pe stînga lui Turturea. Beauri în urmă, ivit 
ca un duh. Cincizeci de paşi. Douăzeci. Drumul! 
Ropotul năvalnic în colbul încins. 

— Să-i prindem, Măria Ta! 

Peste cîmpul rămas în urmă, aripa morţii tot mai 
grea. Nici nu simt cum prind a săgeta prin pîcla 
înserării. în faţă, fugarii, tot mai stins. 

— Măria Ta, parcă nu se-aud. Mihai n-ascultă. E 
una cu Sultan. Noaptea îşi face culcuş din zdrenţe 
de-ntuneric. 

— Ardeee! 

Peste cadenţa cailor, strigătul paharnicului se 
pierde în noapte. în volburi largi, focul se înteţeşte. 
Grinzile trosnesc. Aerul înneacă răsuflarea. Vodă pare 
duh născut din văpaie. Mustaţa şi barba fumegă 
arămiu. 

— Daţi pinteni, voinicilor! 

Caii aleargă din răsputeri. Din faţă, tropotul, tot 
mai tare. 

— Măria Ta, se-apropie! 

Sultan în spume. Dilată timpul în freamătul 
copitelor ostenite. Turturea-n dreapta. în lungul 
drumului, pocnete de secure se-aud ca o părere şi 
Sultan ţîşneşte iar. Răsar contururi slabe. Umbre de 
ziduri. O moară singuratică. 

Şi noaptea tresare sfîşiată de nechezatul dureros. 
Sultan cabrat în disperare. Umbra domnului sprijină 
bolta. Turturea asudă şi-ngheaţă într-o clipă. Mîrza cu 
sabia trasă. Nici nu ştie cînd a sărit din şa, cu 
căpăstrul la mînă. Mihai preţuieşte malul abrupt. 



— Ocoliş este? 

— Nu-i de zărit, doamne. Podu’ acu’ l-au rupt. E 
limpede. 

— Voiesc atunci ca-n zori să-l ridicaţi la loc. Din 
umbra deasă, Beauri, cu ochii sticlind: 

— A fost magnific, ilustrissime. N-am să uit toată 
viata! 

— Bine că-ţi prii, căpitane. 

Strîng chingile slăbite. Caii se-nfioară. 

— Şi-acu’ la tabără! Să ne-ogoim sărmanii şi 
să-ngropăm după datină tainul ce-1 deterăm morţii. 




N oaptea-i pe sfîrşite. Tabăra, încă vie, 
se-ndeamnă la hodină. Sub încremenirea 
stelelor, slujba morţilor leagănă veghea la 
capătîiul celor duşi. 

Stă domnul între ai lui, sleiţi de istovul săbiilor. 
Ochii tuturor grei de durere. Stă şi luna pălită. 
Lăcrimează mut jerbe străvezii peste floarea oştilor 
întoarsă-n veşnicie. 

Ici un trabant negru cu duhul răzbunării zugrăvit 
pe chip. Dincolo de timariot sticlindu-şi mînia în ochii 
îngheţaţi. Trupuri tinere covrigite de sabie. Cai cu 
pîntecul spart, chirciţi de urgia durerii. Un roşu de 
ţară, chip de copil, fixat de ţarină c-o lance lacomă. Cu 
stingă peste el, un nemeş pe-o coastă, scurmînd lutul 
pe care l-a dispreţuit. Gemete stinse. Un tătar smolit 
încleştat de gîtul unui archebuzier. Zeci de vieţi încă 
nescurse din trupuri hăcuite. Din loc în loc mîini 
întinse spre izbăvire. Cerşesc cu glas de plîngere un 
strop de apă... o sabie să-i mîntuie. 

Şi peste toate, trupul uriaşului drag Voinicul prăsit 
c-o ursoaică intrat spre chemarea cea tainica. Sfeşnic 
Turturea de-a dreapta, spovedindu-1 cu ochi muţi. 
întins pe suliţi, geme stins portarul. El care nu ştiut-a 
ce-i geamătul. Preţul dreptăţii?... Anghelache sfîrtecat 
şi Beauri întreg?... Ochii sus, pe tremurul stelelor. 
Barda mai picură lacrimă de sînge. 






— îngăduie, doamne, să-l iau în cort. Glasul pahar¬ 
nicului suspină. 

— Ia-1 şi-l ogoaie... Acu’ în ceas de răgaz, mulţămită 
pentru viaţa de mi-o scăpaşi. 

— Mulţămită eu o dau, doamne, de nu-1 dai dofto¬ 
rilor. L-oi lecui în legea noastră, cu scamă şi ierburi 
din bătrini. 

— Aşa să fie. Du-1! 

— Măria Ta, Rottal cere să se-nfăţişeze. 

— Spune-i că poftesc ca şi el şi Basta să-şi 
prohodească întîi morţii. Să grijască de cei tăiaţi 
precum Io! Acu’ lăsaţi-mă... 

— Iertare, doamne. Zice de acareturile şi sculele lui 
Sigismund. Basta, de steaguri. 

— Raţule, odoare şi stindarde, mîine, pe zi! Acu’, 
rămas bun de la cei ce preţuit-au mai mult decît poate 
avea Sigismund. Mergeţi dar. Căutaţi, şi tu şi Mîrza şi 
toţi, la cei ce vor mai fî aşteptînd mila cerului. 

Astrele pălesc, lăsînd pămîntul să-şi mistuie arşiţa 
în jelania prohodului. 

* 

* * 

Sleit de nesomn, Mihai în vîrful dealului. Aici, unde 
ieri lua ochii strălucirea armurii lui Sigismund. Cortul 
rămas duhneşte a vinuri tari. Tîrziu după prohod, l-au 
aşteptat vivandierele învinsului cu fruntea-n ţărînă. 
Numai Suzana înăuntru, pe patul larg tivit cu blănuri. 
A luat-o de-o mină, zburătăcind-o sălbatec afară. 
Cîrdul celorlalte după ea. N-a dormit. L-a prins 
veghea pînă cînd zorii tulburi au rumenit creasta din 

fată. 

* 




Acum, după ce paharnicul i-a turnat un hîrdău de 
apă în cap, stă primenit, adulmecînd noianul de griji. 

— Ratule, mai cercetarăţi? 

— Cercetarăm, doamne. 

— Şi citi mai ivirăţi? 

— Horvathy Gyorgy, comandir de săcui. Străpuns 
de lance. Lugosi Ferencz, nemeş de ţară, descăpăţînat. 
Ceva mai încolo aproape toată suflarea Beiuşului. Toţi 
în lumea drepţilor. 

— Prinşi? 

—- Prinşii-s zălogiţi de domnia sa Mihalcea. Ca la o 
sută douăzeci de suflete. 

— Ceilalţi? 

î 

— Domnia sa Rottal, mai multicei. Are ceva şi 
oastea valonă. Colonelul Jaccoul zice că-s ca la 
patruzăci. Unii, nobili de vază. 

Tace cu barba în piept. 

— Măria Ta, fu scîrbă din tunurile Bathorului. 

— De ce, comise Leca? 

— Excelenţa sa Rottal le-a ţinut pentru Măria Ta. 

Zicea că ti se cuvin. 

î 

— Şi Basta a scîncit după jucăriile luate. 

— întocmai. 

— Cîte s-au strîns? 

— Cu tunul cel mare turnat la Alba, patruzeci şi 
unu. 

— Vedea-vom de le vor tine... 

* 

— Văzură biruinţa împlinită şi-şi scot colţii, 
doamne. 

— Săbiile bune-s şi la retezat colţii, comise. 

— Măria Ta! Măria Ta! 






Pe coasta largă, Mîrza c-o năframă la gît suie zorit. 

— Ce veste, căpitane? 

— Acareturile. Scrisorile şi podoabele Bathorului. Ţi 
le trimite dumnealui comandirul de catafracţi. 

— Rottal? 

— El! A ajuns întîiul la cortul principelui. E un 
oştean drept, Măria Ta. Mi le-a arătat. Neatinse. 
Le-aduc? 

— Adă-le! Caută-1 pe paharnic. Cînd le-aduci, dă-i- 
le! Spune-i să-l ia şi pe Raţ. Să le aştearnă în teancuri, 
după importanţă şi pricini. Stai! Mai spune-i 
colonelului să vie pe seară. I-oi întoarce credinţa cu 
care mă milui. 

— Măria Ta, încă una. 

— S-aud. Dorinţele binecredincioşilor împlinite sînt. 

— Mulţămim, doamne. Numai de-i cu putinţă. 

— Ce? ’ 

— Portarul. Anghelache are fierbinţeli muri. Teamă 
mi că s-o prăpădi. 

— Vrei să-l duci? Unde? 

— Aş voi. în cetatea Făgăraşului. 

— Lasă-1. Vede paharnicul de el. Drumurile-s nesi¬ 
gure. Cu mari primejdii. N-ar trece peste atîta trudă. 

— Iertare, doamne. 

— Lasă. Ţie cum îţi merge? 

— Mulţam. Se strînge carnea. Nu-i adîncă 
zgîrietura. 

— N-o fi, da’ era să te cureţe. Păzeşte-ţi viaţa, căpi¬ 


tane. Mai sînt porunci de împlinit. 

— Pricep. îngăduit să-mi fie: rog pe Măria Ta să 




cumpăna victoriei, te-or pizmui. Mai îi şi osul care 
ademeneşte: Alba Iulia. 

— Lasă-i, căpitane. Pizma-i tot omenească. De n-ar 
fi, n-am şti măsura meritului. 

— Măria Ta, ca orice lucru-n lumea asta, măsura 
meritelor ajunge strălucită sau hîdă la urechea ce-o 
preţuieşte. Musai numa’ să se aleagă cine poartă 
măsura asta prin trecerea timpului. 

— Căpitane, vor şti timpurile să ne judece. Şi 
urmaşii. Acum trimite-1 pe Marcu. Gîndesc că-i la 
cortul nostru dincolo, pe cel deal. 

Mîrza coboară cu mersul lui zorit, ocolind tufele 
scuturate. Cîmpul răscolit. Clăteşte tot într-o privire 
strălungă. Valea Guruslăului bătucită de şarjele 
năvalnice. Respiră verdeaţă toropită. Din viile largi 
n-au mai rămas decît petece, amintind cu mustrare de 
aromele roadei tescuită-n bătălie. 

— Piepţii dealului, dezgoliţi, se-nfiorară-n vîntul 
călduţ. Ce-o veni oare dincolo de acest Guruslău? 
Peste tristeţea văii, soarele clipeşte înţelept. Din 
totdeauna, după urgie şi foc, viaţa s-a aprins mai tare, 
sfidînd curgerea vremii. 

* 

* * 

— Ai scris, Marcule? 

— Scris, doamne. 

— Mai scrie: „Rog pe Majestatea Voastră să 
binevoiască să-şi reamintească întocmai că eu, pentru 
a treia oară, mi-am vărsat sîngele pentru redobîndirea 
stăpînirii Transilvaniei şi că am pierdut toate bunurile 
mele numai pentru a putea fi folositor slujitor al 





Majestăţii Voastre şi al întregii creştinătăţi... ” 

Pana Marcului aleargă neostenit. Cînd vorbele nu 
mai curg. pana încă scîrţîie, adăugînd datarea ca o 
pecete pe istoria vremii: „Datum ex castris ad Gorozlon 
positis. 4 Augusti, Anno 1601” 1 

— Gata. Măria Ta. 

— Amîndouă, şi aia către arhiducele Matei şi asta 
către Rudolf să le transcrie Raţ cum se cuvine şi le 
trimiţi cu olăcar de nădejde. 

— Măria Ta, nu-i unul mai iscusit ca Mîrza, dar 
nu-mi îngădui a-1 depărta de oaste. 

— Nu. Pentru el am altă poruncă, mai încolo. 
Găseşte altul. 

— De era Anghelache, l-aş fi trimis cu liniştea în 
suflet. 

— Marcule, fiindcă veni vorba: nu uita de dania 
noastră către portar. 

— Nu uit, doamne:... „pentru dreapta şi 
credincioasa slujbă ce a slujit domniei mele, cu sîngele 
vărsat în ţări străine, dăruim satul Glina, dumnealui 
Anghelachi portar, spre folosul şi îmbelşugarea 
domniei sale”... 

— Aşa, Marcule. Să se ştie! 

Pe sub polog, Leca intră gîfîind. 

— Măria Ta, steagurile luate. Le-am adus spre înde¬ 
aproape cercetare. 

— Unde, comise? 

— Aici. în fata cortului. 


1 Datum ex castris ad Gorozlon positis. 4 Augusti Anno 1601 (lat.) 
— Dată din tabăra aşezată lingă Guruslău, la 4 august în anul 1601. 

— Multe? 

— Peste optzeci, doamne. 

— Cu cele dinainte de bătaie? 

— Cu cele şase dinainte. 

Se ridică c-o lumină jucăuşă în priviri. Iese urmat 
de Marcu şi Leca. 

în fata intrării, mătăsurile încinse zac învolburate 
în uscăciunea ierbii. Toate muncite. Poartă adînc 
pecetea luptei, înscrisă pe fîşiile zdrenţuite. Le trece cu 
privirea de-acolo din iarba rară, spre cugetul lui. Poate 
ceti ca-n ceaslov, fapte şi întîmplări trăite aievea. Asta 
va fi. Steagurile luate cu truda şi sîngele supuşilor săi 
vor închegi istoria Guruslăului. Vor fi în ochii lui 
Rudolf ca un hronic viu, lăsat lumii spre ştiinţă. Vor 
pricepe urmaşii. O ştie. Tot ce stă scris în aceste 
flamuri, dincolo de teama morţii. Dincolo şi de 
biruinţă. Ridică pe cel mai ciudat. Seamănă cu un tui 
de paşă. Dar el ştie că-i semnul mîrzacului, de juvăţul 
căruia l-a ferit paharnicul. Sa vede şi acum. în galopul 
nebun. Ochii pe panaşul lui Moise, neluînd în seamă 
nimic din ce putea fi primejdie, îl lasă în iarbă, 
ridicînd pe cel mai mare dintre cele cu trei colţi de 
dragon. Emblema casei Bathory. îl vede pe Sigismund. 
Aici. în faţa cortului duhnind a vivandieră şi-a vin. 
Armura de aur, pe vultrap spumă. Armăsarul corb, cu 
stea în frunte. Cît pare de mult de-atunci... Poate c-a 
durat lupta asta o veşnicie? 

— Cîte cu colţi de dragon sînt? 

— Treizeci şi cinci, doamne. Da’ pe ăsta îl luă dum¬ 
nealui Marcu din mîna stegarului lui Korniş. 
De-atunci are şi rana la pulpă. 


Nimic fără trudă. Nimic fără preţul sîngelui arvunit 
de la frate la frate peste hotarul biruinţei. 

Se-apleacă iar, fără grabă. Apucă hampa zdrelită cu 
mătasea muiată-n sînge. Citeşte cu sufletul apăsat: 
„LEAT 7109. IO EREMIA MOGILĂ, VOIEVODA... 
BOJIU MILOSTIU GOSPODAR ZEMLI 
MOLDAVSKOI... 1 ” Cu toată slavona de-o ştie, pricepe 
greu. Bucăţile atîrnă, jăluindu-şi trecuta fală. Steagul 
Movileştilor. Flamura unei Moldove care, chiar de-i 
stricată de pohte, încă n-a apus. A cerut şi pînza lui 
destulă jertfă. Trebuie să-l fi pierdut cu preţ scump 
vitejii aceia pe care i-a văzut prăvălindu-se în luptă cu 
chiot mare pe caii lor iuţi. Simte şi-acum înfiorarea 
din cetatea Neamţ şi mai apoi pe cea dintr-a Sucevei. 
Plutea umbra marelui Ştefan prin toate odăile. A 
simţi-o prezentă şi-n sala sfatului domnesc. Dintr-o 
undă de respect, a ocolit tronul, vorbindu-le în 
picioare. Cît să fie de-atunci? Nici doi ani. Şi iat-o: 
Moldova împotrivă-i pe cîmpul de bătaie. „Nici doi 
ani”, murmură Guruslăul ticăloşia vînzării... O fi auzit 
povestea într-o sară de vară, în şezătoarea de la cum¬ 
păna apelor... 

* 

* * 

— Excelenta sa generalul Basta stăruie să-i cedaţi 
stindardele capturate de la Sigismund. 

— întreabă, Marcule, de cînd am a da socoteală sau 




Leat 7109. Io Eremia Mogila, Voievoda.. .Bojiu Milostiu gospodar zemli 
Moldavskoi (slavonă) - Anul 7109. Io Eremia, Movilă Voievod, din mila lui 
Dumnezeu domn al Ţării Moldovei. 









a-mi zălogi trofeele cuiva care a luptat ca şi mine sub 
stindardul Majestăţii Sale? 

Marcu traduce şi aerul cortului devine vînăt. Basta 
tace, privindu-1 şerpeşte. Jaccoul răspunde în locul 
comandantului: 

— Excelenţa sa reprezintă pe Sacra Majestate în 
acest diferend pentru Transilvania. Roagă pe 
serenissimul să nu uite... 

Licărul diavolesc scaldă privirea. 

— Dacă-i aşa, rog pe Excelenţa Sa să accepte mîine 
o paradă în campo di battaglia, aşa cum se cuvine 
unei Sacre Majestăii. Vom prezenta stindardele în 
marş, iar domnia sa le va prezenta doar pe ale sale la 
Praga. Cîte aveţi, domnule colonel Jaccoul? 

— Douăzeci şi două, ilustrissime. 

— Prea bine. Domnule consilier Szekely! 

— Aici, Excelentă! 

— Transmiteţi prea strălucitului suveran că cele 
optzeci de stindarde capturate prin virtutea oştenilor 
noştri nu sînt demne de panopliile însemnelor cucerite 
de imperiali. O spune aici, pe cîmpul de jertfă al 
Guruslăului, Excelenţa Sa Giorgie Basta! 

Cugetele au încremenit. Inimile de gheaţă. Szekely 
pricepe amîndouă tăişurile situaţiei şi asudă. Nu şi-a 
închipuit că intermediarul între aceşti doi generali e 
mai de plîns decît vitejii rămaşi în vale. Mihai aşteaptă 
cu sprinceana, ridicată. Szekely cu masca de ceară. 
Jaccoul ghemuit sub pelerină. Basta pămîntiu. 


— Nu consider că se poate gîndi aşa. 

— Măria Ta, steagurile-s ale noastre. Optzeci şi opt 





om cu ele. 

Barba lui Mihalcea încuviinţează vorbele lui Leca. 

— Fie! Basta se ridică greoi. înghite în sec. Toţi îşi 
simt gîtlejul uscat. Turturea dă să umple cupa 
domnului. Mihai îl opreşte, cu stînga întinsă. 

— Excelenţă, pe cine numiţi reprezentant al vostru? 

— Pe contele Tomaso Cavrioli. Un fin curtean, 
puteţi fi sigur. 

— Accept să prezinte şi stindardele noastre! 

Cei prezenţi rămîn uluiţi. Jaccoul prinde culoare. 
Basta cîntăreşte pe Mihai cu neascunsă surprindere. 

— Ar mai fi nişte condiţii... Să spună Sacrei Maies¬ 
tăţi că aceste stindarde îi sînt închinate cu dreaptă 
credinţă şi numai pentru că au fost cucerite în preţul 
sîngelui în aceeaşi luptă, de la acelaşi duşman. Pentru 
cele optzeci şi opt ale noastre, numim însoţitor pe 
Aloisiu Radibrat, credincios nouă şi bun cunoscător al 
tipicului de la curte. 

Mihai priveşte spre paharnic. Recunoaşte mut că 
nu-s slujitorii mai pricepuţi într-ale diplomaţiei şi 
politeţurilor de curte decît el şi Marcu. Mai ştie însă că 
aici, în calea istovului spre Alba, are nevoie mai mult 
ca oricînd de minţi agere şi braţe credincioase. Praga 
îşi are propriile nelinişti. După cîtva timp, oricum o, 
să-l uite. Sau de nu, îl vor săpa cu migală de cîrtiţă la 
temelia scaunului... 

— Primesc! 

Vorba albanezului gîjîie în lărgimea cortului. 

— Grăbiţi-vă dar şi nu uitaţi! 

Din cele o sută zece stindarde, şaptezeci şi două 
sînt ale călărimilor şi numai treizeci şi şase ale 







pedestrimii. Două sînt ale coroanelor îngemănate în 
acelaşi gînd, Moldova lui Ieremia şi Transilvania lui 
Sigismund. Reunite, tot nu reuşesc să povestească cît 
sînge a curs în această crîncenă izbire din 3 august 
1601. 

în soarele de afară, care de povară scîrţîie alene. 
Boii nalţi, cu coarnele întoarse, privesc blînd peste 
întinderea taberei. Praznic cu zarvă mare. Butiile de 
vin în umbra livezii. Mai în vale, frigări de poveste 
rotesc încet hălcile zemoase. Lingă cort, paharnicul 
trece cu ochii peste întinderi. Simte cum se desprinde 
de sine. Revine în minte imaginea tăişului de spadă pe 
care cine ştie de-o mai urni-o Anghelache. Mulţimea 
lărmuie slobod, scăpată de grija primejdiei. Oştean fu 
alături de-ai săi, în iureşul luptei. Oştean ş-acu’, dar 
nelipsit de griji: el simte primejdia plutind peste apă. 
în viermuiala cîmpului, o suflare călduţă poartă în 
susul viilor pînze de mătasea morţii. 




^nserare lină, cu zumzet de albine grăbite. 

I Dincoace de porumbişte, cîmpul larg, pînă către 

AZalăul cuibărit între dealuri. 

Tabăra-şi îngînă truda, cu dor ascuns de-acasă. în 
faţa cortului, Mihai urmărindu-1 pe Sultan. Buşumat 
şi ţesălat cu grijă, armăsarul nechează vesel, 
scuturîndu-se în copci mici. Comisul Leca în cămaşă, 
fără arme. 

— L-ai nărăvit cu binele, comise. Acu lasă-1, că-i loc 
şi vreme destulă. 

— Statul în hodină, Măria Ta, asta-i dă aripi. De 
două zile mai mult mîncă decît umblă. 

— îi şi el ca oşteanul. Ia vezi, cum dete dosul 
duşmanu’, cum îi prinse dor de casă. 

— Simt zvon de pace. Văzut-ai cum te primiră ăştia 
din Zalău? Cu prapori şi flori. Ca pe-un domn 
adevărat. 

— Eh, comise. Cine n-adulmecă bucuros aer de 
sărbătoare? 

— Ăştia da, da’ din alte cetăţi? 

— Eşti prea temător, comise. 

Ochii domnului surîd îmblînziti. Comisul tace, 
lăsîndu-i tihna întreagă. 

— Ei, de ce taci? Ştii vreo nouă pricină de grijă? 

— Pricini destule se află, că marii nemeşi mai sînt 
în slobozenie. 





— Aşa... Dieta de la Dej. 

— îmi spuse şi paharnicu’ că-1 muncesc grijile. 

— Lasă-i, comise. Pot să-şi macine neputinţa în cîte 
consilii vor vrea. 

— îi las, da’ să nu uiţi, doamne. Firea nu li se 
schimbă nici în mormînt. 

— Leca! Cîte cetăţi ştii tu că ne stau în preajmă? 

— Iertare, da’-s puţine. 

— Care? 

— Păi s-o luăm întîi cu Zalăul. La o adică nici 
Cluju’ n-ar fi împotrivă. Clujenilor le roade teama 
măruntaiele. Da’ nu-i mai cred. îs vînzători. Rămîn 
Beiuşul, Sighişoara, Mediaşul, Bistriţa şi Alba. 

— Şi împotrivă? 

— Destule-s două să ne facă năcaz cît zece: Sătmar 
şi Făgăraş. Ar mai fi: Oradea şi Sibiul, la care oricînd 
Cluju se poate statornic lipi. 

— Bine gîndit. Ca un strateg. Ai scăpat însă ceva 
din socoteală. Ceva ce n-are nici Clujul şi nici 
Făgăraşul. 

— Norodu’, doamne! 

— Aşa, comise, norodul. Glotimea ce-aşteaptă 
izbăvire. 

— Ar fi bine să înceapă strigările, Măria Ta. Chiar 
de-aici, din şi de lîngă Zalău. 

— Erai aici, paharnice? Iaca spune-mi şi mie, de te 
pasc grijile ţării de ce le strecori şi-n ciolanele 
comisului? Ca să n-aibă somn doi căpitani, în loc de 
unu’. 

— Iertare. Mă pasc, doamne, grijile, cum spuse-i. 
Şi-ale ţarii şi-ale spurcaţilor cu care destul te-ai zbătut 






pînă acuşi. 

— Şl crezi că le-am uitat? 

— Nu. Cred numai că se cuvine a trece o parte din 
ele şi pe umerii noştri. Fusăi cu Măria Ta de la Bucov 
la Praga. Şi de-acolo la Guruslău. Destul îţi fu somnul 
zbuciumat de cîte spaime şi griji răbdate pentru noi 

— Ţi-i nesuferit Bas ta, paharnice, şi tot aşa valonii. 
Nu poţi da cuvenită iertare aproapelui. Văzut-ai? 
Hicleni, da’-n luptă aprigi. N-ai a te plînge. 

— Măria Ta, vrei să mă linişteşti. Mai ales acu’, că-1 
băturăm pe Jicmond, n-au altce să îndrepte decît să 
clevetească. Să apuce cum s-o putea osu’ ăl mare de 
la riga Rudolf. Pentru asta şi pentru viaţa Măriei Tale 
mi-i teamă. 

— Ba! Pentru viaţa unuia singur, chiar de-i a mea, 
să nu plîngi. Pentru cei duşi, sau pentru Magna, de 
nu s-o-mplini, să plîngi! 

— Măria Ta, Magna e mai în sufletul Măriei Tale 
decît în toate celelalte la un loc. Ai izvodit-o în tainita 
minţii, din nevoia celor vii sau duşi, cum spusăşi. Da’ 
nu poate fi împlinită decît cu grija şi prin sabia Măriei 
Tale. Aşa că păzind pe Măria Ta, păzim şi Dachia 
deopotrivă! 

— Văzut-ai, comise? Limba i-i dedată. Asta nu-i 
rău. Da’ ori el te convinse ori v-ati înţeles amîndoi. îmi 
purtaţi de grijă ca Sfintelor Moaşte! 

— Ferit-a Sfîntu’! Te păzim, de-i nevoie, da’ ca pe 
domnul nostru. 


Dinspre apa sălcie, Marcu şi Căpitanul Raţ se 
apropie liniştiţi. 





— Să ne trăieşti, doamne. 

— Şi voi să trăiţi, vitejilor. Bine că venirăţi. Ia 
spune, Marcule, cum e cu dieta asta afurisită? 

— Dintre marii comandiri ai lui Sigismund, Moise 
Szekely, Csâky şi alţii vreo trei se strîng la Dej, să 
discute într-un consilium ce vor face şi ce va face 
Sigismund însăşi ca să îndrepte pierderea de la 
Guruslău. 

— Vestea s-a-ntins în toată Europa, doamne! Vic¬ 
toria Măriei Tale e ştiută şi pînă în inima Imperiului 
Otoman. 

— Să afle, Raţule! Creştinătatea are a se bucura. 
Turcii a se teme. 

— Măria Ta, dacă Sigismund primeşte ajutor 
turcesc? 

— Ştiu, Marcule, primejdia încă-i cu putinţă. 
De-asta şi trebuie să ridicăm oastea ţării. într-o nouă 
înfruntare, bani de la Rudolf nu primim. Şi nici nu voi. 

— Da, doamne. Dar însuţi ai spus că ţările-s supte. 
Braţe de oştean de unde? 

— Va trebui să-ntindem iţele diplomaţiei. Altfel 
timpul ne poate sta-mpotrivă. 

— Drept, paharnice! Asta-i calea de urmat. Numai 
cu diplomaţia dobîndim un răgaz de linişte. Bine 
spusăşi. Timp! Asta ne trebuie. Timp priincios 
strîngerii bucatelor. Timp pentru reaşezarea vetrelor. 
Timp pentru strigarea oştenilor. Cîţi vor mai fi. Timpul 
în care, cu banii de la prisosul grînelor, mierii şi 
vitelor, să cumpărăm arme. Şi iar timp, în care să-i 
ţinem cu făgăduieli pe turcii şi tătarii de-i cere 
Sigismund în ajutor. Mai trebuie timp pentru o anume 


lucrare în Moldova, ca s-o alipim Magnei fără vărsare 
de sînge. Timp să-i amăgesc, ţinîndu-i la graniţa lor, 
pe polonii lui Zamoisky. Ba încă pe tătarii de dincolo 
de cazacii prielnici nouă. Timp... timp, pînă cînd? 

Şi lacrima smulsă din curgerea timpului o simt toţi 
trecîndu-le prin fiinţă, cum stau cu pletele dezgolite în 
soarele amurgind. 

* 

* * 

Platoul de piatră încins de brîul muced. Colţuri 
sure dogorind molcom. Pe sinul lor biserica adormită 
străjuie întinderile, neguroasă. Dejul. Dincolo de 
ziduri începe imediat grădina întinsă, cu casa judelui 
pierdută în revărsarea de verdeaţă. De-o parte şi de 
alta a grilajului înnegrit, halebardieri îşi trec vremea 
căscînd arar. înăuntru, obraze de seamă la sfat de 
taină. N-au a se teme. Zidurile ‘nalte cu pinteni 
ascuţiţi fac cu neputinţă trecerea în grădină. Şi-apoi 
intrările casei: în laturile treptelor bogate, alţi 
halebardieri. 

Sala de primire. Masă întinsă de stejar sculptat. în 
jur jilţuri înalte topesc în semiîntunecime obrazele 
cavalerilor, în capul mesei un jilţ mai înalt. Frunzarul 
des lasă lumina să scalde fata muncită de întrebări. 
Sigismund, iarăşi pribeag. Discuţiile par de-o veşnicie. 
Judele se ridică grav, închinîndu-se principelui: 

— Acum, că vorbe au fost spuse destule, de la 
comandiri şi căpitani, rog pe Excelenţa sa princiară 
Sigismundus să ne desluşească gîndurile şi poruncile 
sale. 

— Domnilor căpitani! Deşi am fost înfrînţi la 




Guruslău, pentru noi Transilvania încă nu-i pierdută. 
Aşa cum ne aşteptam, valahul victorios se îndreaptă 
spre Cluj. Oricît de credincioşi ne sînt cei de-acolo, în 
cel mult două săptămîni Clujul e cucerit. Dar timpul 
ar fi deajuns pentru intervenţia la înalta Poartă. Să nu 
uităm că valahul e slăbit. Pierderile lui au fost la fel de 
mari ca ale noastre şi nu mai poate avea forţe 
însemnate. Mai ales acum, despărţit de Basta. îl 
rugăm deci pe iubitul Moise Szekely să strîngă oşteni 
cît s-o putea şi să se lase în josul ţării, la adăpost 
sigur. 

— Ilustrissime! Bunul meu principe! Jur pe Sfînta 
Fecioară că de rămîneti cu mine, vă aduc capul 
valahului. Nu mai are colţii de la Guruslău. Şi altfel 
vor sări nobilii dacă Excelenta voastră veţi străluci 
printre noi! 

— Nobile căpitan! 

Sigismund uită pentru o clipă greutatea adevărului. 
Se-nflăcărează. 

— Primiţi, serenissime? 

— Sabia mea e a voastră! 

Sigismund trage sabia, întinzînd-o peste lemnul 
înnegrit de vreme. 

— Ilustre principe, umil îmi cer iertare. Băgaţi sabia 
în teaca ei. Ştiţi la fel de bine ca şi noi că un nou 
Guruslău ar fi ultimul şi de tristă amintire. 

Vorbele lui Csâky cad surd peste avîntul 
principelui. Sigismund se schimbă la faţă. 

— Vorbiţi, căpitane. V-ascult, chiar de-ar fî să ne 
smulgeţi carnea bucată cu bucată. 

— Spre binele Excelenţei voastre şi al Transilvaniei, 



care trebuie să rămînă a casei Bathoreea, vă vorbesc! 

— Şi tu, Gyulaffî? 

— Mărite principe, în afara valahului, oricît de 
slăbit ar fi, mai e Basta. Nu uitaţi. I-am cunoscut pe-ai 
lui şi-i urăsc de moarte. Sînt tari şi n-au milă. Vor face 
jocul valahului, aşa cum Rudolf le-a cerut. Csâky are 
dreptate. Un nou Guruslău ar stinge orice posibilitate 
de-a vă întoarce pe acest pămînt. Vă implor, 
ascultaţi-1 pe Csâky, aşa cum acolo trebuia ascultat 
Korniş. 

Ochii lui Moise caută din umbra jilţului. Şi Ladislau 
Gyulaffî îi simte privirile colcăindu-i pe gît ca şerpii. 

— Cu alte cuvinte, n-am fost destul de viteji la 
Guruslău, căpitane?! 

Moise întreabă înveninat, ştiind că Sigismund n-o 
să uite nimic. îl cunoaşte acum, şi-l va juca cum va 
vrea, de soarta le va surîde iar. 

— Căpitane Szekely, cu sabia am văzut ce s-a putut 
face. Rămîne să vedem ce vor putea diplomaţia şi înţe¬ 
lepciunea. 

— Domnilor! Ne-am adunat la ceas de cumpănă. Se 
cade să hotărîm calm. 

— Atunci vorbeşte, s-auzim! 

— La şapte februarie am alungat cu ruşine pe 
Basta dintr-un Cluj care n-a ştiut ce-i frica. Cu două 
zile înainte am ars de viu pe acel Baba Novac la care 
atîta a ţinut valahul. Acestea, domnilor, nu se uită! 
Iată dar că cetatea Clujului nu poate şi nu trebuie să 
tină nici un ceas în loc aceste armate. De biruinţă nici 

vorbă. Numai primindu-i cu porţi deschise, dîndu-le 
hrană şi adăpost, vom putea scăpa oraşul de jaf şi 

prădăciune. Clujul trebue să rămînă al celor ce-s 
interesaţi să-l aibă într-o Transilvanie puternică. Ar fi 
zadarnică jertfa atîtor suflete pentru o cauză pierdută. 

Lorenz Schmelzer, marele gospodar al Clujului, se 
aşază greoi, în tăcerea lăsată peste jilţuri. 

— Aţi început, căpitane Csâky, să vă spuneţi o 
părere. V-ascult. 

Glasul lui Sigismund, ca dintr-o altă lume. Nu mai 
are nimic din patima acelui ce-şi fluturase sabia, încă 
mai crezînd că-1 vor urma toti în delir... 

— Voiesc să nu fie prilej de hîră ceea ce spun. Cred 
că siguranţa vieţii voastre şi prin ea putinţa de 
întoarcere e singura grijă ce se cuvine a o avea. 
Propun ca Excelenţa voastră să mă lase s-o conduc în 
Moldova lui Ieremia. Acolo, vom putea obţine mai 
lesne ajutor turcesc. Oastea, cîtă o au duşmanii acum, 
nu va rămîne neîntărită. Se înţelege că fără ajutor 
serios nu vom putea învinge într-o nouă înfruntare. 
Bună găsesc ideea căpitanului Moise Szekely să se 
întărească cu ce-o aduna la Sibiu. 

— Primesc nobila misiune de a reface oastea 
Transilvaniei. Ştiut este că Făgăraşul ne e prieten. Ba 
mai mult, familia valahului e la Făgăraş, ceea ce nu 
poate fi decît un bun zălog în mîna noastră. 

— Căpitane Szekely, este adevărat ce spuneţi. Nu 
uitati însă că cetatea va fi asediată curînd. Care 
părinte şi soţ şi-ar lăsa în continuare familia la 
îndemîna duşmanului? 

Peste tăcerea de gheată, şoapta lui Sigismund pare 
o adiere la capătul puterilor: 

— Fie precum ai spus, dragă Csăky... O să mergem 

în Moldova! 

Judele Dejului se strecoară pe lîngă cavaleri. La 
semnul lui, copii de casă aduc gustări şi pocale aurite, 
întărind sfîrşitul consiliului. 

Prin perdele grele, soarele se-ncumetă cu ochi sfios. 
Sticleşte în aurul pocalului greu, cu însemnele 
oraşului cizelate meşteşugit. Sigismund gustă cu 
privirea aiurită, călătorindu-şi gîndurile spre 
momentul cînd toţi aceştia 

vor sta în preajmă-i, în sala tronului la Alba Iulia. 
Din amintiri, povestea lui Andrei Bâthoiy îi răsare 
dinainte. Vede capul aceluia rostogolit la picioarele lui 
Mihai, împroşcînd afurisenia pe casa Bâthoiy. Şi 
dintr-o dată se-ngreţoşează, clătinind cupa. în razele 
prelinse, vinul roşu se aprinde intens şi are senzaţia 
că-şi bea propriul sînge. 

* 

* * 

Limpezit cu încetul de alergătura zilei, Turturea stă 
în cerdacul larg, cu fruntea cufundată-n înserare. 

Mistuit de arşiţi, pămîntul răsuflă uşurat, legănînd 
în răcoare somnul greu al viilor ostenite de rod. Din 
fundul ogrăzii, paşi lipăiţi se trag către fîntînă. 

— Ţi-o fi sete, înălţate căpitan. 

— Ba. Mi-i bine. Oleacă ostenit, da’ trece 

Umbra nanii Florica se ghiceşte abia, trebăluind în 
curte. Din uliţa mare, ropot de copite răzbate 
amăgitor. 

Gospodarul apare în buza cerdacului. în miini. olul 
pîntecos gîlgîie vesel. 

— Iacă am gătat. Amu’ om sta c-o ulcică de vinişor 





să ne-ndulcească sufletu’. 

— Nu te osteni, bade Lazăr. Acu. s-o răcorit cum¬ 
secade. 

— Răcoare pentru ciolane. Da’ pentru suflet? 

Toarnă în ulcele înalte. 

— Ia, ciocneşte. Nu te lăsa rugat. Eşti căpitan şi om 
de taină al Măriei Sale şi n-are Măria Sa voievodul oa¬ 
meni slabi în preajmă. 

— De unde eşti aşa sigur, baciule? 

— Păi mai ajungea să bată atîta cale de zbucium? 
De nu era însoţit de oameni de credinţă mai prindea a 
doua oară sabia? 

— Nu pot să-i fie toţi pe potrivă, baciule. închină şi 
soarbe din aroma răcoroasă. 

— Te-am văzut eu azi cum ai făcut strigările. De nu 
erai brav, n-ai fi înscris atîtea braţe. 

— Am încercat cît m-am priceput. 

— Le-ai plăcut. Altfel aşteptau pe altul. Că la Sigis- 
mund nu se duce nimenea. 

— Crezi, baciule, că altul nu făcea ce-am făcut eu? 

— Nu cred. Iar te laşi îmbiat. Sau nu-ţi place? 

— Cum nu. Bună vie aveţi pe-aicea. 

— Eh. Sînt altele mai bune. Io, cît am scos din 
petecul de lîngă grădină. Că-n viile cele făloase ale 
grofului nu-i slobod. 

— Mulţi din grofi şi nemeşi au luat drumul 
pribegiei. Care nu-1 luară, or avea gheara mai puţin 

ascuţită. 

î 

— Pe Măria Sa de mult îl aşteptăm. Ni l-au vestit în 
semne zările însîngerate şi anii de secetă. Visurile cele 
de taină la ceas de hodină pe lutul zbicit de sărăcia 







cerului. 

— Şi uite c-a venit. 

— Am ştiut-o din ceasurile de după Alba falnică. 

— De unde ai ştiut-o, baciule? 

Dinspre poartă, larmă de glasuri alungă tihna vor¬ 
belor. 

— Cine sînteti şi ce trebuinţă aveţi de casa mea? 

î O î î 

— Io-s, baci Lazăr. Starostele din Băbeni. Am venit 
la domnia sa căpitanul voievodului. 

Cu paşi aplecaţi, moşul se duce. Chipuri aspre cu 
dolmane neguroase se ivesc în curte. Fac roată tăcuţi. 
Baci Lazăr suie treptele, însoţit de-un om la fel de 
vîrstnic. Fata brăzdată de-o cicatrice urîtă. 

— Dumneata eşti starostele? 

— Eu, luminate căpitan. Ţi-am adus oşteni pentru 
Măria Sa. 

— Multămim. Să trăiti, voinicilor! Citi sînteti? 

— Ca la şaptezeci, căpitane. 

— Ei, dacă-i aşa, să-ncepem. Baci Lazăr, ne-aduci 
un opaiţ? 

îi lasă, intrînd în casă după catastivuri. Moş Lazăr 
aşază opaiţul la priveală. în lumina slabă, ţăranii 
zăresc un bărbat mlădiu, cu plete bogate peste albeaţa 
cămeşii. 

— Ia să vedem, care-i întîiul? 

Starostele iese în faţă. Baci Lazăr îl dă deoparte cu 

braţ domol. 

» 

— Lasă mînjii întîi. Ne-o veni şi nouă rînd... No hai, 
lasă-i. 

Se înfăţoşează pe rînd. Feţe supte, cu privire 
dreaptă. 

— Istvan Bartok, fără cal. Am suliţă ş-un cuţitoi 
mare. 

— Moisă Scurtu, am şi cal şi sabie. Da’ aş vre la 
puştile ale mari. 

— Ion Crăciun, n-am nemică. Da’ ştiu să mă bat şi 
cu ursu’. 

— Szilăgi Zoltân. Nici io n-am, da’ mi-oi 
răscumpăra lipsa în luptă. 

— Văsălica Petrii, cal şi sabie. 

— Gheorghe a Gorunului, n-am nimic. 

— Petrea Morariului, cal şi suliţă. 

— Văsălica Pîrvului, am o săcure. 

Cînd l-a scris şi pe ultimul, au ieşit şaptezeci şi doi 
cu optsprezece cai şi tot atîtea săbii. Cîteva suliţi, 
săcuri. S-au dus altcum de-au venit. Cu priviri mai 
limpezi. 

— Şi cum spusăşi, bade Lazăr? 

— Nu-nţeleg. 

— Cum zici c-ai ştiut de Măria Sa? 

Dispare aplecat, sumeţindu-se la năravul deprins 
de ciolane. A tuşit bătrîneşte în camera mare. Afară, 
paharnicul îndeamnă mîna către ulceaua încă 
negolită. întors, dă cu ochii de moşneag. Ţine în mîini 
o carte groasă, i-o întinde tăcut, desfăcută la prima 

foaie. Paharnicul se minunează de frumuseţea 

» 

lucrăturii. Răsfoieşte: un tetraevanghel cum rar a 
văzut. întoarce la prima foaie. în josul ei o inscripţie; 
„Cumpărat de Lazăr Faur din Piroşa, în zilele 
evlaviosului domn Mihai Voievod - mai, leat 1601”. 

— Bine, da’ atunci n-aveai de unde şti soarta 
domnului! Era încă la Viena. 






— Ai fost şi domnia ta? 

— Fost. Pribegi eram cu toţii. 

— Drept. N-aveam ştire. Da’ am crezut în 
întoarcerea lui. Acum înţălegi? 

— înţeleg, bade Lazăr, acum da... tot norodul l-a’ 
aşteptat domn. De cine ştie cîte veacuri?... 

Sub spuza de stele, şoapta paharnicului se 
destramă, topindu-se încet. Barba lui moş Lazăr licăre 
de atgint. Pare zidit în limpezimea nopţii. 



P e sub ochii curioşilor aflaţi pe uliţa mare, un 
călăreţ taie Zalăul în năvala copitelor. Privirile îl 
urmăresc şi-l pierd iute, topit în lungul 
drumului către tabăra voievodului din marginea 
oraşului. 

Ajuns la podul durat din porunca domnului, doi 
oşteni împreună halebardele grele, aţinîndu-i calea. 

— Olăcar pentru Măria Sa, iute, că nu-i vreme! 

— Lăsaţi-1 slobod!! E căpitan al Măriei Sale. 

Glasul lui Mîrza, apărut fără veste, desface într-o 
clipă îmbrăţişarea halebardelor şi călăreţul, încă în şa 
trece podul, în trap uşor. 

— Mulţumim, căpitane Mîrzo. unde-i Măria Sa? 

— Du-te la cortul cel mare. L-oi înştiinţa îndată şi-l 
trimit acolo. 

Lăsîndu-1 în urmă, Mîrza grăbeşte în latura mică a 
cîmpului urmînd firul de vale cu paşi repeziţi. Lîngă 
poala unui cort, cîţiva oşteni cu caii la mînă, 
privindu-1 înneguraţi. în lărgimea cortului, Mihai stă 
de-a stînga patului larg. Săitat pe perne, Anghelache, 
cu fruntea şi spatele în feşe albe, surîde pălit, 
muncindu-şi durerile pe nevăzute. 

— Măria Ta, nu-ţi pierde vremea c-un hoit ca mine. 
Nu lăsa treburile ţării. Ce-i scris s-o împlini şi cu ăst 
supus al Măriei Tale. 

— Lasă, portare, nu te-ngrijora de ţară şi nu mici 




preţuirea ce se cuvine hoitului cum spuseşi... Făcură 
şi braţele astea slobozenia ţării şi incă voiesc a mai 
face multe de aici încolo. Grijeşte-1, paharnice, ca 
pe-un sculat din morţi şi dă-1 ţării întreg aşa cum fu, 
măreţ şi drept. Şi-atunci ţara şi Io deopotrivă ţi-om 
aduce mulţămită mare pentru dragostea ce ne porţi şi 
pentru pricepere. 

Pe bărboiul portarului, boabe grele de sudoare se 
îngeamănă şerpuit, în timp ce pe mîna domnului o 
lacrimă a paharnicului se prelinge abia ghicită. 

—- Iertare, doamne, veşti grabnice aşteaptă în cortul 
cel mare. 

— Cine, Mîrzo? 

— Ioan Raguzanul sosi adineaori, cu bidiviul în 
spume... 

— Veşti rele sau bune, căpitane? 

— Nu ştiu, doamne, afla-vei îndată. 

— Să-l duceţi, Turtureo. La prisaca moşului tău. 
Dă-i oştenii de-afară şi grijă mare! Ocoliţi drumurile 
de negoţ şi cetăţile cele mari. Cu nici un chip să nu vă 
apropiaţi de Făgăraş. 

— Aşa vom face, Măria Ta, să n-ai teama. 

— Mîrzo! 

— Poruncă, doamne. 

— Să-i facă Rat carte de trecere. Să umble slobozi, 
să-i ajute din săcuime credincioşii noştri. Creţule, pe 
paharnic nu ţi-1 pot da. L-oi trimite mai apoi, cînd 
treburile ţării or îngădui lipsa lui din preajma noastră. 
Să te faci zdravăn, portare, te voi în preajmă la Alba, 
înainte de Moldova! 

— M-oi strădui, doamne. Chiar de-ar fî să mi se 

desfacă ciolanele de pe-olaltă. Să te văz în scaunul 
Albei şi-apoi pot să pier... 

Ferindu-şi privirile, Mihai iese în verdeaţa cîmpului, 
urmat de Mîrza, crăcănat şi fioros. Ajunşi în cortul 
mare, Raguzanul se-nclină, duhnind a sudoare şi-a 
cal încins. 

— Ce-mi adusăşi, Giovanni? 

— Veşti, cam puţine, dar de preţ, Măria Ta. 

— Şezi şi deapănă, căpitane. Mîrzo, vesteşte-i pe 
Marcu şi Mihalcea. Şi spune să ne-aducă nişte vin. O 
fi însetat Raguzanul de-atîta tropot. 

— Aici sîntem, Măria Ta. Am auzit de veşti şi ne-am 
înfăţoşat pe dată! 

Pe sub pologul larg, Mihalcea şi Marcu intră cu feţe 
îngrijorate, descinşi de arme. 

Puţin după ei, un copil de casă aduce cupe şi-o 
carafă zveltă, zălogită poate din cortul lui Sigismund. 
închină toţi şi beau afund, ştergîndu-şi mustăţile cu 
dosul mîinii. 

— Ei, căpitane, s-auzim! 

— Dieta nu s-a tinut, doamne. Numai consiliul lui 
Sigismund cu căpitanii şi juzii rămaşi. Acum 
principele e-n drum spre Moldova, cu suită 
neînsemnată şi strajă puţină. Ştefan Csâky e şi el 
pornit. Tot spre Moldova, pe alt drum. Unul din doi tot 
va ajunge, sau mai degrabă amîndoi. 

— Tot mai trage nădejde la scaunul Albei. Mihalcea 
pufneşte cu zgomot. 

— Lasă-1 să spere, ban Mihalceo. Veştile încă nu 
s-au terminat... Urmează, căpitane, te-ascultăm. 

— Aflat-am din gură vrednică de crezare că cetatea 


Clujului e hotărîtă să te primească şi pe Măria Ta şi pe 
Basta, aşa cum se cuvine. 

— N-au uitat mişelia nici faţă de Basta, nici faţă de 
noi. Şi-acum Guruslăul i-a încredinţat că nu-i alt chip 
decît supunerea... Mă aşteptam. 

— Să ştii, Măria Ta, că Basta a cules ce s-a putut 
culege la Guruslău şi-acum e-n drum spre Clujul de 
care pomeneam. Nu ştiu şi n-am putut afla ce 
urmăreşte, dar tare mi-i teamă că n-are gînduri curate 
de fel... 

—- Măria Ta, slasă-mă să-l ţin sub privegherea 
ochilor. Trimite-mă cu scrisoare în tabăra imperialilor 
şi-am să-ţi dau de veste despre orice ticăloşie pe care 
o coace. 

— Ba, Marcule! Destul sînt Stanca şi Florica şi 
Pătraşcul meu drag. Nu te pot zălogi cu bună ştiinţă 
pe tine, feciorul lui Petru Cercel şi nepotul meu. N-ar 
pregeta să te folosească ca momeală şi n-ar avea 
nimeni, nici Io şi nici Dachia, de cîstigat din asta. 

— Atunci să ne împlinim oştile, doamne, şi să ne 
ţinem departe de el ca şi pînă acum. 

— Aşa vom face, Mihalceo. Căpitanii au şi pornit. 
De-acum aştept să se-ntoarcă cu oştenii strînşi din 
satele vecine... 

— Ar mai fi una, doamne... 

— Ascult, căpitane, spune tot, să ştim şi să 
cumpănim cum se cuvine. 

— Fără a bănui ce-1 aşteaptă, căpitanul general al 
lui Sigismund... 

— Korniş? 

— El, doamne! A fost prins de sîrbii plecaţi de-a 

dreptul din cîmpul Guruslăului. 

-Şi? 

— Mort! Mulţi zic că Măria Ta i-ai aţîţat. S-ar putea 
ca şi Basta să înştiinţeze pe Majestatea sa Rudolf. 

— Păi da. Korniş era destul de plecat rigăi Rudolf, 
din cîte ştiam şi noi. Şi-a meritat soarta, Măria Ta. Ge¬ 
neralul în cinstire de la Alba Iulia a intrat cu bună 
ştiinţă în mocirla trădării la Mirăslău. 

— Nu huli, Marcule! Eu însumi l-am dezlegat de 
jurămîntul de fidelitate. Oricum, l-ar fi umbrit sîngele 
fratelui lui, pe care călăul de la Alba l-a făcut să 
înroşească butucul. Pentru ticăloasa trădare. Korni, a 
fost un oştean viteaz. Moartea lui nu ne bucură, cu 
toate că ne-a stat împotrivă cu sabia. Măcar a spus-o 
dinainte, fără ascunzişuri şi asta nu-i puţin... Mai e 
ceva, Raguzanule? 

— Nu, doamne, atît am putut afla. 

— Bine, du-te şi împlineşte-ţi binemeritata hodină. 
Marcule! 

— Poruncă, Măria Ta. 

— Ai tocmit scrisorile? 

— îs gata, doamne. Una către nunţiul papal Filippe 
Spinelli de la Praga şi cealaltă către ambasadorul Spa¬ 
niei la Praga. Don Guillermo de Clemente. 

— Aşa, Marcule. Să ştie şi Liga Creştină că noi 
ne-am vărsat sîngele pentru împlinirea noroadelor 
acestea, gata să lupte pentru cauza sfintei cruci 
împotriva Porţii... 

în lărgimea taberei, zgomot de căruţe, urmat de tro¬ 
pote grăbite de cai. Apoi iar liniştea sufletească, 
lăsîndu-se grea peste cortul larg şi peste gîndurile 


domnului, zgîndărit de veştile Raguzanului... 

Iese în soarele de-afară şi cu ochii mijiţi distinge 
lingă loitrile unei căruţe figura paharnicului, aplecată 
de-a-ncălare peste margini. Apoi descălecă şi 
se-ntoarnă iar spre carul înalt. S-apleacă larg şi 
cuprinde în mîini capul în feşe al portarului, 
surîzîndu-i stins. Mihai s-a apropiat binişor, 
ferindu-se să-i stingherească. Zîmbeşte făptura 
paharnicului, simţind în palme căldura portarului. 
Zîmbeşte şi portarul, trezit la viaţă de priceperea 
doftoricirilor şi peste toate zimbeşte soarele aprins, 
vestind în inima domnului răsărit de pace şi belşug în 
pămîntul neamului. 

Dinspre afundul de corturi, o doină molcomă se-n- 
deamnă limpede şi din iarbă cîntecul greierilor umple 

văzduhul, picurîndu-1 alene cu ţîrîit subţire... 

* 

* * 

După-amiază de august. Ascuns fără veste, soarele 
se zbuciumă în dosul norului sîngeriu, zdrenţuindu-1 
pe alocuri cu suliţi fierbinţi. 

Porţile deschise darnic cuprind cu greu freamătul 
de lume. Oşteni şi gărzi se opintesc, trudind să pună 
stavilă mulţimilor. Lărgimile braţelor înzăuate stau în¬ 
gemănate cu lungi halebarde, clipind tăios. 

într-un cerc cu rotunjimea chinuită de 
neastîmpărul curioşilor, episcopul şi vlădicii în odăjdii 
aurite dau greutate corului catedralei. Pecetluiesc 
binecuvîntarea cu osanale grave. Armoniile cîntului 
se-nalţă spre tării, sprijinite trainic pe fundalul 
başilor. Dangăt tînguit de clopote-n depărtare. 





La cincizeci de paşi, în şaua lui Sultan, Mihai pare 
desprins din afundul azuriu al zărilor. Mantia albă cu 
crinii regali atîrnă bogată peste crupa armăsarului. 

Peste capetele demnitarilor, mulţimea aclamă. Feţe 
tălăzuindu-şi zîmbetul. 

Episcopul înalţă dreapta. Judele, urmat de mai 
marii oraşului, se-ndeamnă strepezit să-i dea cinstirea 
de bun sosit. Apoi cetele boierilor, închinîndu-se după 
datină, cum i se cuvine unui domn adevărat. 
Moldovenii mai blajini, muntenii aprigi, ca-n faţa 
unuia dintr-ai lor... îi cercetează cu îngăduinţă, 
cinstindu-le gîndul bun poposit aici de peste munţi. 

— Eşti slăvit iar, Măria Ta, ca atunci la Alba. Numai 
firmanul mai lipseşte. 

— Nu tot ce zboară sus e vultur, paharnice! 

— Măria Ta, chiar de nobilii-s doar cu vorba mie¬ 
roasă, norodul îşi cheamă cu tot sufletul voievodul 
dreptăţii. Priveşte şi spune de n-am dreptate. 

în stînga lui Turturea, un zdrahon mustăcios şi-a 
înălţat pruncul sus, peste marea de capete. Obrăjorul 
de lapte a surîs, în timp ce soarele scăpat din tivul 
norului s-a spart în diamantul gugiumanului. 
Gropiţele pruncului au săgetat înaltul într-un gîngurit 
vesel, pecete vie între soarele fierbinte şi gugiumanul 
voievodului. Mihai a zîmbit stins, pîrjolit de-un foc 
lăuntric. Peste flăcările rugului mistuind trupul lui 
Baba Novac, gînguritul nevinovat s-a prelins ca o apă 
vie, netezindu-i durerea, îngropînd-o pe mai tirziu. A- 
ntors capul de la mulţimile vînzolite şi a mîngîiat cu 
ochii şirurile oştirii care a adus cu sine şi prin sine 
facla biruinţă de pe dealurile Guruslăului. Ce altceva 





decît şirurile acestor viteji i-au putut scoate pe judele 
şi mai marii oraşului să-l primească cu slavă? Şi fără 
de ei, pînă unde s-ar fi urcat aroganţa acestor azi atît 
de solemne gazde?... 

Se-ntoarnă iar spre mulţimile adunate, lăsînd să-l 
umple cu prea plinul nevinovăţiei fluturarea zecilor de 
mînuţe aburcate-n spinările tîrgoveţilor. Simte dincolo 
de ceasul acesta, şi de cel de la Alba deopotrivă, 
adevărul zidit în limpezimile Magnei şi ştie că-1 va 
împlini cu străşnicie... 

Va ierta Clujul, aşa cum moşii şi strămoşii lui au 
iertat dintotdeauna. Va ierta, îmbiind viaţa să-şi 
urmeze calea sub steaua nouă, abia licărită a 
Guruslăului... 

N-a intrat în cetate. N-a primit cheia de aur a 
oraşului, aşa cum Clujul ar fi vrut-o. S-a întors în 
cîmpul din afara cetăţii, între ai săi, legînd tabără şi 
urmînd să intre în cetate cînd va voi făcîndu-i să 
priceapă că n-a uitat nimic, dar c-a iertat, spre pildă şi 
spre aducere aminte. 

Peste ceasuri, sub pîcla înserării, cortul uriaş îşi 
întinde umbra pe iarba încă încinsă. Revede în gînd 
colegiul iezuiţilor — închistat şi auster, abia 
primindu-1 pe prinţul Pătraşcu printre odraslele 
plesnind de îngîmfare ale nemeşilor. 

Acum, că i-a ascultat pe solii locotenenţei valahe, a 
priceput că Buzeştii i-au rămas acelaşi reazem cu 
două tăişuri — dînd şi cerînd deopotrivă. N-are 
teamă, Tîrgoviştea va şti să-i primească feciorul, va şti 
şi el să privegheze altfel ca mai an şi nu va cuteza 
turcul, de-i va sta timpul în preajmă. 

Simte dureros de limpede toată truda cu care va 
trebui să-ncovoaie acest timp nestatornic al 
principilor, ca să-mplinească şi-acolo, în Moldova 
sfintului Ştefan, pohta ce-a pohtit încă de-acum cinci 
ani, fără să ostenească, fără să renunţe nici o clipită... 

— Măria Ta, îngăduie o vorbă... 

Umbra lui Stroe, strivind-o pe-a sa în tremurul slab 
al amurgului... 

— Ştiu, Stroe, ştiu ce te doare... Lasă, grînele şi 
roada viilor nu s-or pierde. Mai e puţin şi vă slobozosc, 
vă las să vă împliniţi truda de veacuri... 

— Auzişi ce spuseră boierii, fi bine să fie braţe tari 
şi-acolo. Turcu-i viclean şi lacom, Măria Ta... După ce 
roada-i adunată, pică la masă cu pîine nouă şi 
tulburel cu pastramă crudă... 

— Nu fi hiclean tu, Stroe, că eşti pămîntean, nu 
păgîn. Las’ că te-aşteaptă ea Sima cu tulburelu’ şi fără 
să-l culegi în butiile cele pîntecoase. 

— Iertare, Măria Ta, da’ nu-i de şagă... Oştenii-s cu 
grija în suflet... şi-aici izbirăm cu folos... 

— Aşa-i, Stroe... cu folos... 

Mihai se-nalţă. Bate în talgerul de bronz luat cine 
ştie de cine din cortul lui Sigismund. 

— Să vină Leca, voi s-aud... 

— Măria Ta... 

— Şezi, Stroe. S-auzim cu cît folos îi izbirăm... Şezi 
am zis! 

Pe sub pologul larg, Leca se-arată, îngenunchind cu 
grăbire. 


— Zi-i, căpitane. Tot, pînă la capăt! 




zori. Judele m-a amînat, dar a dat poruncă să fiu găz¬ 
duit cum se cuvine. Cetatea era frămîntată şi judele se 
pare c-a primit pe Ştefan Prepostvâiy în scurtă 
audienţă. Oricum, pe opt erau şi el şi-un valon al lui 
Basta la “Mistreţul”, în aleasă găzduire. I-am ocolit 
şi-am tras la alt han, încercînd să dau de boierii ţării. 
Mi-a spus dumnealui comisul Gheţea că grecul 
Stavrinos a fost slobozit odată cu ei. Au pornit către 
Măria Ta, dar erai plecat din tabăra Moftinului. 
Şi-atunci s-au abătut să-ţi iasă-n cale, da’ au fost 
prinşi de oamenii judelui şi aduşi între suliţi în Casa 
Sfatului. Apoi au fost ferecaţi. în turn l-au găsit şi pe 
grecul stihuitor şi vistiernic Măriei Tale. Au stat robi în 
turnul cel mare de la 13 iulie, cu gîndul că va fî de 
partea Ta izbînda şi că o să vii să-i slobozi. 

— Cum?... Boierii Valahiei ostatici în turn, ca furii 
şi ucigaşii?! 

— Ogoaie-te, Stroe, şi lasă-1 să sfirşească... 

— Pe nouă august au sosit imperialii, porniţi foarte 
şi cu Basta, făcîndu-se că nu-i vede. Abia a putut acel 
Vicenzo Jaccoul să-i potolească pe blestemaţii de 
valoni. Măria Ta, eu însumi am sîngerat la vederea 
turbaţilor vînturînd mahalalele. Căpitanul Beauri, 
c-un prunc de faşă scurs pe vîrful lancei, spinteca tot 
ce-i cădea sub sabie... Văzînd asta, gospodarul 
oraşului s-a înfăţişat împreună cu judele la Basta! 
Ştiu că Lorenz Schmelzer le-a dat lui Kâpi Gyorgy şi 
lui Prepostvâiy mîncare şi vin îndestul pentru toată 
oştirea. 

— Atîta? 

— Ar mai fi, doamne... Anume că, din spusa 

copistului aflat în slujba judelui, ştiu că Basta s-a 
numit cu de la el putere căpitan general al oştilor 
Coroanei Majestăţii... et Transilvaniae generalis 
capitaneus... 1 

Tăcere. Umbra cortului s-a lăţit tot mai grea. Boier 
Stroe a suspinat încrîncenat şi Aga Leca s-a tras mai 
la o parte, minunîndu-se de puterea domnului de a-şi 
mistui veninul în sine, fără a tălmăci nimic pe faţa de 
gheaţă. 

Stînga Iui Mihai striveşte grifonul din garda săbiei, 
zdrelindu-şi degetele scurse de sînge. Din largul 
taberei, corul cazacilor se revarsă bărbăteşte, 
cinstindu-le cina... 

* 

* * 

— între rugul din suflet şi sabia judecăţii drepte, 
Măria Sa a ales ce era de ales, căpitane. 

— Gîndeşti, paharnice, că pentru trufia şi vînzarea 
nemeşilor mila e cea mai potrivită? 

— Cu siguranţă nu, căpitane! Dar în mila de care 
vorbim intră sutele de prunci nevinovaţi, bătrînii şi 
tîrgoveţii cetăţii care l-au aşteptat ca pe-un izbăvitor şi 
l-au primit ca pe domnul lor dintotdeauna. 

Turturea îşi trage calul mai într-o parte, silindu-1 şi 
pe comis să-l urmeze mai la fereală din calea soarelui 
toropitor. 

în faţa lor, dintre coroanele largi al castanilor 
bătrîni, Turnul croitorilor se înalţă neguros, ca un 
prapore de cremene sură pe un petec de albastru 




1 et Transilvaniae generalis capitaneus (lat.) 

şi căpitan general al Transilvaniei. 






limpede şi înalt. Mulţime de oameni, oşteni, boierii 
soliilor din Moldova şi Muntenia stau mărturie acestei 
aduceri de cinstire aceluia ce a fost Baba Novac, 
căpitan între căpitani, fulgerul de foc al Măriei Sale. 

Steagul cel mare al ţării, sub flamura căruia a răsu¬ 
nat la Alba legămîntul lui Mihai voievod, avîndu-1 de-a 
dreapta pe Novacul viu, cu veşnicul lui surîs, flutură 
acum în adierea moale, cu hampa înfiptă straşnic pe 
locul unde a stat ţeapă care l-a martirizat, sub ochii 
îngroziţi ai aceluiaşi norod... 

Sub pînza bătrînă de lupte şi pribegie, Mihai, cu 
pletele descoperite, aduce dovadă de cum ştie un 
oştean să preţuiască o jertfă de viteaz. 

în latura dreaptă, cîntul prohodului se-nalţă 
apăsător şi ochii paharnicului caută trişti spre statura 
voievodului, zguduită de plîns mut. 

Pricep toţi că strălucirea de la Alba a lui 
„Mihai-voievod, domnul Ţării Româneşti, al Ardealului 
şi a toată Ţara Moldovei” ... se împlineşte în bărbăţia 
durerii, aici, în Clujul răscumpărat din mişelia vînzării 
de lacrima fugară a unui alt Mihai, spălînd ruşinea 
din cîntul tîrziu al prohodului - mult prea tîrziu, 
dincoace de ceasul Guruslăului... 

între boierii celor două ţări, Mihalcea şi Marcu. 
Iarna alături de primăvară stau pricepînd ce nu pot 
pricepe ceilalţi, dincolo de solemnitatea momentului. 
Dureri strînse bob lîngă bob, de la Praga pînă aici. 
Le-au ferecat cu lacăt straşnic, numai pentru ei. 

— Geaba, paharnice, mie-mi pare că şi ultimul cer¬ 
şetor rîjeşte strîmb. 

— Te-ai înrăit, comise, şi te-au călcat vremurile, cu 

pecetea lor de zbatere în nesiguranţă. Erai mai aprig la 
Şelimbăr, gata deopotrivă să tragi sabia sau să ierţi 
păcatul cutezanţei. Acu... te-au călcat vremurile. 

— O fi cum spui, da’ nu pot să uit nici ziua de ieri. 
Să ceară Basta Clujului să-i hrănească doar lui oştirea 
şi-a noastră ba, nu m-am aşteptat! 

— Basta îşi are legile lui de aventurier vîndut. 
Treaba asta cu cinstirea Novacului o să-l facă să 
spumege iar. 

— Auzii că-i bolnav, dar cînd Sigismund Râkoczi i-a 
mărturisit că ardelenii sînt mai bucuroşi să le fie 
Mihai domn... 

— Şi nu-i aşa? 

— Aşa-i, da, asta-i boală ce se lasă cu hicleşug. 

— Căpitane, şi eu simt la fel. Da’ Măria Sa m-o 
cercetat amarnic pentru teama asta cîinească de 
vînzare. Fereşte-te să te-auză. 

— Ştiu, paharnice, da’ nu-i de ascuns nimica. Că-i 
Basta căzut la „grele gînduri” o ştie şi domnul. 

— O ştie, că Raţ al nostru a spus-o tare în faţa 
Casei Sfatului: „Vor vedea clujenii şi în scurt timp vor 
înţelege că au alt stăpîn, nu pe acela pe care-1 cred 
ei”... 

— Mie unuia mi-i teamă şi de altceva. O să dea po¬ 
runci grabnice voievodul, să limpezească încîlcelile 
politiceşti şi pe cele militare. Şi-o să rămînă cu oaste 
şi credincioşi puţini. 

— Asta ar fi cum ar fi, da’ de le dă drumu’ roşilor de 
ţară şi călărimilor domneşti cu boier Stroe, chiar că 
rămîne doar cu legefiii unguri şi cu ce s-a mai strîns 





Litania prohodului pluteşte încă în aer. Norodul ră- 
mîne nemişcat. în faţa steagului, Mihai ar părea îm¬ 
pietrit, dacă adierea molcomă nu i-ar vîntura pletele, 
răcorindu-i tîmpla. Imaginile se învîlvorează cu 
încapăţînare şi-n ochii domnului se perindă la 
nesfirşit cizma lui Moise lovind obrazul trudit şi 
imediat ochii Novacului căscaţi de încrîncenare, 
topindu-se în strînsoarea limbilor de foc. 

— Măria Ta, slujba s-a mîntuit. Se cuvine să ne tra¬ 
gem la tabără. 

Vorba banului, domoală, îl coboară încet aici, pe 
ţarina trecută prin chinuri, printre ai săi 
binecredincioşi din-totdeauna. 

încalecă pe Sultan, mai mult pe ghicite, şi-n 
puhoiul de lume se cască largă uliţă. Din înălţimi, 
Turnul croitorilor veghează în neclintirea-i cenuşie 
peste capetele plecate smerit, în faţa lui Mihai voievod. 



M ăria Ta, Măria Ta, veşti de la căpitanul Racea 
din cetatea Tîrgoviştei! 

— Cine, paharnice? 

— Căpitanul Creţu, acu’ pică de la drum. 

— Adă-1, s-auz ce mai lucrează mustăciosul de 
Racea. 

Cu cizmele înalte, împintenate cu zimţi de argint, 
Creţu îşi flutură mantia într-o plecăciune adîncă. 
Mihai zîmbeşte, amintindu-şi-1 prin ani, acolo, la 
mlaştinile Neajlovului, zbîrlit şi încotoşmănat în blana 
de urs stropită toată de sîngele păgînilor. Ce iute trec 
anii şi ce cavaler desăvîrşit a ieşit din uriaşul 
bolovănos de atunci... 

— S-aud, căpitane, ce veşti te-au purtat încoace? 

— Măria Ta, de la Racea cel aprig prea plecată în¬ 
chinăciune şi ani mulţi cu sănătate. Mă trimise 
încoace cu o carte pe care domnia sa a oprit-o de la un 
ceauş ce-şi ducea convoiul din jos de Craiova. Iat-o. 

La semnul domnului, Marcu întinde mina şi rupe 
peceţile, cetind direct din turceşte. 

Ochii domnului surîd melancolici şi Creţu pricepe 
că nu-s cu îngrijorare veştile. 

— Va să zică dumnealui ceauşul Ridva îi scrie de la 
Solnoc pe Tisa lui Sinan paşa, acum muhafiz de Eger, 
de victoria noastră la Guruslău. 

— Măria Ta, muhafizul ista de Sinan îi cu alte cu- 






vinte pîrcălab în cetatea lui, nu? 

— Cam aşa, paharnice, de ce mă-ntrebi? 

— L-am văzut de mult la Temişoara. Cumplit om. 
Era însoţit cu toată cinstirea de aga Hasan al 
ienicerilor spre palatul lui Bektaş paşa. 

Voievodul se lasă dus de valul amintirilor spre 
tinereţile sale pierdute printre frumuseţile Cornului de 
Aur. Le-a putut atunci cunoaşte şi pricepe istoria şi 
măreţia acestor păgîni. îl vede în închipuire pe 
Mehmed al treilea, atunci un copii năzuros, acum 
sultan. Revede convoiul vaselor luxoase despicînd 
limpezimile apelor pînă la elegantul Eyub, adăpostind 
în mijloc mausoleul sacru, chiar pe locul unde 
învăţăcelul profetului Mohamed, Ayyub Ansari, zace-n 
somn de veci. Acolo se rugau toţi sultanii înainte de 
încingere, acolo în răcoarea zidurilor severe se va fi 
rugat şi Mehmed, înainte de a fi încins cu sabia sfîntă 
a marelui Osman, întemeietorul dinastiei. 

Pricepe iar, cu strîngere de inimă, că oricît de 
lacomi au fost şi mai sînt turcii, n-au forţat niciodată 
norodul Valahiei aşa cum a cutezat acest Sigismund. 
Trufia fără de temei a apusului i-a ferit pe mulţi din 
adepţii Coranului să guste ruşinea înfrîngerii. 

L-au vrut păgînii de partea lor. O ştie. Poate-1 mai 
vor şi-acum. I-a trimis atunci sultanul Murad semnul 
cel mai înalt de preţuire, sabia cu care l-au încins la 
Alba solii padişahului... Şi alăturat lor, acel doctor 
Bartolomeus Pezzen l-a încins c-un colan al Casei de 
Austria, a cărui valoare amară a putut-o cunoaşte în 
calea pribegiei. 

Mulţi vor socoti poate c-a greşit, lovind în turci şi 

supunîndu-se unui rigă îndrăgostit doar de astrologia 
şi ceasurile lui. Ştie că n-a putut altfel: chipul Magnei 
Dacia, renăscută cu ajutorul celor de-o credinţă cu el, 
l-a silit să adopte politichia complicată a apusului. 

Turcii sînt mult prea puternici ca să poată înghiţi 

unirea celor trei ţări. Văduviţi dintr-o dată de-atîta bo- 

găţie scursă, Poarta i-ar fi stat împotrivă înainte de-a 
fi putut împlini măcar un pas. 

— Măria Ta, cer preaplecat îngăduinţă să purced 
spre hotarul Valahiei. 

Stroe, învîlvorat şi masiv, se cumpăneşte ruşinat de 
pe-un picior pe altul, alături de boierii munteni, cu 
Andronic Vistier. 

— Dacă vă cheamă cugetul şi rosturile către acolo, 
duceţi-vă, Stroe. Aveţi grijă de încercările turcului. Mai 
cu osebire în partea Temişoarei v-ar putea hărţui 
Bektaş paşa. Cu siguranţă Sigismund va obţine de la 
Poartă ajutor. Poate şi de la poloni. Zamoyski nu poate 
sta liniştii, ştiindu-ne în drum spre Alba Iulia... 
Spune-i lui Stoichiţă c-am poruncit să strîngă roadele 
cîmpului şi-ale viilor şi prisăcilor cum se cuvine. Roşii 
de ţară şi călărimile domneşti le luaţi cu voi. Să staţi 
în fiece moment gata să lăsaţi hotarele şi holdele şi să 
prindeţi sabia. Nu se ştie ce ne aşteaptă... 

în colţul cortului, Turturea, cu sufletul pierdut. 
Avea deci comisul dreptate. Face un pas: 

— Măria Ta, iertare! 

— Ce-i, paharnice? 


— Nu-i cuminte să-ţi împuţinezi oastea care şi aşa 
trebuie împlintă. în genunchi mă rog, nu-i depărta de 



— Ridică-te, Turtureo. Te vaieţi ca o babă. N-am a 

mă teme pe pămîntul în care norodul şi-a aşteptat şi 
ales domnul. Chiar tu ai spus-o! 

— Aşa-i, Măria Ta. Am spus-o şi-o spun şi-acuma, 
da’ norodu-i departe, la rosturile lui, risipit în satele şi 
cetăţile ţării. Şi primejdia-i aproape, Măria Ta, aici în 
inima Clujului. 

— Iar Basta?! Nu, paharnice, nu voi să mai aud de 
asemenea teamă. 

— Măria Ta, paharnicul nu-i deloc temător pe de¬ 
geaba. M-alătur rugii lui, rugămintea anilor mei 
aşternuţi în albul pletelor şi-al bărbii. Nu te lăsa 
singur! 

— Apăi şi tu, Mihalceo, te temi de Basta? Poftim, tu 
rămîi cu mine. Ca să-ţi fie cugetul liniştit. 

— Măria Ta, ştii că sabia mea mai poate flutura din 
teacă, da’ ce pot nişte biete ciolane bătrîne în contra 
hiclenici şi-a armiei lui Basta? 

— Ajunge, diavole! M-ai hotărît... Stroe! 

— Poruncă, doamne. 

— Iei pe mehedinţeni cu tine. Şi pe roşii de ţară. 
Călărimile domneşti le laşi aici. Se descurcă Stoichiţă 
şi Teodosie şi fără ei. 

— Paharnice! 

— Poruncă. 

— Cheamă-i pe Mîrza şi Raţ. 

Răsăriţi ca din pămînt, cei doi se-ndeasă în largul 
cortului. 

— Plecaţi amîndoi cu călărimile domneşti. Pregătiţi 
scaunul la Alba Iulia şi-apoi luaţi Făgăraşul. Auzii că-i 
Moise acolo, aveţi grijă. Vreau să-i scoateţi pe coceni şi 


pe doamna teferi din cetate. Ne-ntîlnim la Alba. 

— Păi se cheamă că tot singur rămîi, Măria Ta. 

— Bane Mihalcea, ţi-am promis că-mi stai în 
preajmă. Sau mă vreţi în raclă de sticlă să nu 
m-atingă nici vîntul? Marcule! 

— Poruncă, doamne. 

— Spune-i căpitanului Creţu să ia tunurile şi căru¬ 
ţele cu zaherea şi să apuce drumul Turdei. Boieri 
dumneavoastră, cetatea Albei ne cheamă; s-avem 
cugetele întregi. Gîndiţi-vă la trebile ţării, la nevoile şi 
sporul ei şi lăsaţi-1 pe Basta cu ale lui. De cine ajunge 
întîi la Alba, atîrnă soarta Transilvaniei. Purcedeti dar! 

Sub flamura mare străjuind cortul, vorbele lui 
Mihai se înalţă cutezătoare, ca o prorocire la viitorul 
Magnei. 

* 

* * 

Jucîndu-şi iapa sireapă cu copci laterale, Beauri, 
mîndru şi încoifat, se-apropie de din latura îngustă a 
taberei. Mai mult dintr-o pornire lăuntrică, Turturea îi 
iese în cale, apucînd fugarul de dîrlogi. 

— Căpitane, ce pricină v-aduce? 

întrebarea scăpărată în limba de tabără obişnuită 
imperialilor rămîne fără răspuns. Beauri trage din 
tureatca înaltă a cizmelor un sul cu peceţi şi latră 
într-o latinească aproximativă: 

— Pentru voievodul valah, poruncile negreşite ale 
Excelentei sale Mathias. Coronae exercitus 1 et 
Transsylvaniae generalis capitaneus, Giorgio Basta. 


1 Coronae exercitus (lat.) - oastea coroanei. 






— Apoi parcă mai discutarăm povestea asta cu po¬ 
runcile unui locotenent colonel care-şi spune după 
placul inimii general, porunci date cu multă lipsă de 
ruşine, unui principe domnitor, voievod coborîtor din 
stirpea Basarabilor şi familiar al Casei de Austria, 
numit de însăşi Sacra Majestate Rudolf al II-lea 
comandant general al armatelor imperiului. 

Exprimarea lungă, într-o aleasă latinească de 
cancelarie, îl pune în încurcătură pe valon, care reia 
în limbajul de tabără: 

—- Căpitane... ă... Păsărică... Am porunca să 
înmînez scrisoarea voievodului tău, pricepi? 

— Eh, aşa parcă mai pricep. Fii bun şi descălecă 
pînă ce-oi duce eu scrisoarea Măriei Sale. Simioane! 

— Poruncă, paharnice. 

— Ia-1 şi pe Stanciu şi veniţi încoace. 

Peste puţin, doi oşteni cu feţe de copilandri se arată 
într-armaţi după socoteala lăncierilor uşori, ţinîndu-şi 
suliţele lungi în cumpănire. 

— Ţineţi de urît frumosului căpitan. De cumva i se 
urăşte cu statul, gîdilaţi-1 cu suliţa atît cît să priceaţi 
că-i slobod a sta doar aici cu voi. 

Oştenii fac semn c-au înţeles şi paharnicul 
se-ntoarnă spre valon cu faţa surîzătoare: 

— Am dat poruncă să vă ţină plăcută tovărăşie! Ca 
un om de arme ce sînteţi, poate veţi avea curiozitatea 
să cercetaţi tabăra. Vă asigur că peste tot suliţele şi 
săbiile sînt la fel de ascuţite. îmi fac datoria să vă 
previn că oştenii au poruncă straşnică. Nu-i de joacă 
cu aceşti flăcăi deprinşi să doboare ursul în luptă 
dreaptă. 





Se-ntoarce fulgerat, lăsîndu-1 pe căpitan 
descumpănit, descălecînd între suliţaşii zîmbind 
curioşi. 

în cortul domnului, vînzoleală mare. Căpitani şi 
olăcari intră şi ies cu grăbire, ducînd poruncile aprige. 

— Măria Ta,scrisoare de la ghinărarul Basta. 

— Ce vrea? Cine-o aduse? 

— Căpitanul valon de-a luptat în garda Măriei Tale 
la Guruslău. 

— A, prietenul tău de dincoace de mormînt. Beauri, 
nu? 

— El, doamne, înfumurat ca-ntotdeauna. 

— Şi l-ai lăsat să-şi mestece fumurile cu pază pe 
sprinceană? 

— Iertare, doamne, uitasem şi de Caşovia şi de 
pumnal, de a nu se obrăznicea iar. 

— Măria Ta, pe cine trimitem înainte? 

— Să meargă Samoilă căpitan şi comisul, că ştie să 
aleagă loc de tabără prielnic. 

Marcu se retrage, fluturindu-şi mantia subţire. 

— Dă-mi scrisoarea, paharnice. 

Cu mîna grăbită, Mihai înlătură pecetea, citind cu 
privire înviforată. 

— Ticălosul. Ne trimite poruncă să plecăm în urma 
oştirii lui. Zice că ţara-i cu primejdie încă şi ne 
scuteşte cu clemenţa tovarăşului de arme de eventuale 
neplăceri. 

— Şi-ncotro pleacă, Măria Ta? 

— Spre Turda, bunînţeles. Paharnice, fugi şi 
spune-i Marcului să tocmească toată oştirea. Plecăm 






— Măria Ta, ăstuia, valonului, ce-i spun? 

— Nimic! Va pricepe şi singur ce gînduri are „va¬ 
lahul preasupus lui Basta”... Du-te. Găteşte-te de 
drum lung şi cu primejdii. Cînd eşti gata, caută-mă, 
să-ţi desluşesc porunca. 

— Măria Ta... 

— Fără cîrteală, paharnice! Am cine mă păzi. Dru¬ 
mul tău îi mai cu primejdie decît al meu. Du-te! 

Peste un ceas cîmpia rămîne goală, ca şi cînd nici¬ 
odată n-ar fi fost tropotită de muncile taberei. Oastea 
se scurge pe sub brîul de ziduri, urmînd calea Turzii 
către drumul abrupt al Turnului croitorilor. Lipsiţi de 
greutatea tunurilor şi fără anevoia harabalelor şi 
carelor de povară, oştenii, în majoritate călări, trec cu 
grăbire în rînduri strînse. 

în curţile megieşe şi mai cu seamă în uliţă, pe lîngă 
garduri, mulţime de gură-cască stau strînşi ciopor, ur¬ 
mărind cu încîntare revărsarea oştirii. 

După primul pîlc, din cetele secuilor şi-ale cetăţilor 
prietene, Mihai, în fruntea călărimilor domneşti, saltă 
mohorît în şaua lui Sultan. De-a stînga şi de-a 
dreapta, Marcu şi Mihalcea călăresc resemnaţi, 
nevoind să-i tulbure gîndurile. Curînd Sultan ia în 
copite costişa Feleacului şi ochii domnului cuprind 
flamura uriaşă străjuită de turnul mucezit. Din umbra 
flamurei se desprinde un oştean tropotind mai mult pe 
loc, cu za subţire şi chivără de oţel albăstriu. 

Cînd domnul ajunge sus, se-nchină de-a-ncălare, 
aşteptînd semnul. 


— îndrăzneşte, paharnice, trage-te în dreapta 




grijeşte să nu fie pricină pentru tîrgoveţi. 

Marcu dă pinteni şi paharnicul se trage lingă Mihai, 
potrivind în latul tarniţei desaga cu merinde. 

— Măria Ta, aştept porunca. 

— Paharnice, voi ca înaintea lui Marcu şi-a lui 
Mîrza s-ajungi în cetatea Făgăraşului. Drumu-i cu 
mare primejdie, mai ales aşa, de unu’ singur. De era 
Anghelache teafăr, ţi-1 dădeam tovarăş. Aşa, pe cine-1 
vrei? 

— Măria Ta socoteşte că singur nu m-oi descurca? 

—- Porunca-i de mare taină, Turturea. Da’ şi greul îi 
pentru doi. Trebuie să te strecori măcar tu în aparta¬ 
mentele coconului Pătraşcu. Caută cu fereală să 
întîlneşti la hanul de lîngă porţile cetăţii pe omul lui 
Senyey, un vînător vestit pe nume Ferencz Bâlint. Prin 
el o să poţi pricepe cum poţi intra în casele ostatecilor. 
Să pui să-l anunţe şi pe clucerul Zaharie. 

— îl ştiu, doamne. 

— Bine. Iată dar, cu Pătraşcu puteţi împlini cinci 
săbii agere. Nu uita, fără Pătraşcu, neguţarea pe care 
o vor nemeşii şi Moise nu mai are valoare. Spune-i 
doamnei şi Florichii că ostile cu Marcu şi Mîrza în 
jurul cetăţii vor fi îndestul pentru a le chezăşui 
libertatea. Asta-i. Fie-ti soarta norocoasă. 

Din sînul tunicii voievodul scoate o pungă doldora, 
întinzîndu-o cu stînga hotărît, ca o poruncă: 

— Ti-o fi de trebuinţă! 

Cu ochii la chipul muncit de gînduri al domnului, 
Turturea se trage, zîmbind stins, dincolo de fluturarea 
marii flamuri. 

Cetele de oşteni se revarsă spre întinderea slobodă 



şi călăreţii domneşti încep a cînta, stîrnind verdeaţa 
cu vuiet înalt. Trec înviforaţi, de parcă ar spune 
domnului că ştiu spre ce-au plecat: să împlinească 
pohta ce-au pohtit ţara şi voievodul! 

Rămas în umbra flamurii, paharnicul simte un gust 
amar şi cu tot cîntul avîntat al oştenilor, un fior rece îi 
străbate cugetul şi umbra marelui steag i se pare 
umbră de prapor neguros. Nici vorbă de teamă pentru 
porunca de taină. Cu atît mai puţin de biata-i viaţă. 
Stă dus cu ochii pe zare şi-apoi îi coboară trudiţi pe 
albul mantiei, ascunzîndu-1 vederii pe Sultan. Numai 
barba avîntată sub gugiumanul domnului se mai 
înţelege pe limpezimea depărtării. Paharnicul 
îndeamnă cu pulpa uşor, neîndrăznind să-şi ia ochii 
de pe mantia albă, topindu-se încet în cotul drumului. 

Din afundul găunos al bastionului croitorilor, o 
buhă speriată îşi striveşte ţipătul de umbra flamurii, 
picurîndu-i în suflet crîmpeie din prohodul lui Baba 
Novac... 

* 

* * 

— Excelentă, consider că obrăznicia acestui valah a 
atins marginile răbdării! 

— Calm, Vincenzo, calm. Le-am notat toate 
obrăzniciile în jurnalul meu intim. Ce spune domnul 
comisar imperial? 

— Găsesc şi eu că dacă a plecat fără să anunţe sau 
să tină seamă de sfatul nostru, sfidarea este mai mult 
decît evidentă. 

— Şi cum spui, dragul nostru Beauri, te-au ţinut 
sub pază şi nu ti-au dat nici un răspuns? 







— Aşa cum v-am istorisit, Excelenţă. Am fost 
reţinut la marginea taberei între lăncieri, fără a avea 
posibilitatea să capăt un răspuns de la voievod. 

— Da, da, se parc că „zarurile au fost aruncate”... 
Să vedem ce va aduce trecerea acestui Rubicon al 
Transilvaniei: valahul vede o adevărată încoronare la 
Alba. 

Comisarul imperial îşi plimbă privirile intrigate de 
la obrazul tăios al lui Beauri la ochii verzui, de guşter, 
ai lui Basta. Peste tăcerea grea, paşii zăngăniţi ai 
străjilor se aud clar. 

— Vincenzo, anunţă căpitanii să pregătească 
oştirea. 

— Vreţi să ridicăm tabăra? 

Glasul comisarului se sparge de fruntea brobonită a 
generalului. 

— Dragă domnule Szekely, plecăm în marş forţat. 
Va asigur că pînă-n seară legăm tabără în plăcuta 
vecinătate a valahului. 

— Socotesc că ar trebui înştiinţată Majestatea Sa 
imperială. 

— Socotiţi bine, dar timpul ne stă împotrivă. 
Oricum un răspuns nu ne-ar putea ajunge decît la 
Alba Iulia, cu un principe Mihail deja încoronat. 

— Afurisită, treabă! 

— Aveţi vreo altă propunere? 

— Poate ar fi bine să ne convingem de intenţiile si¬ 
gure ale voievodului. E totuşi un familiar al Casei de 
Austria. 

— Dar intenţiile sînt cît se poate de clare, domnule 
comisar. 

— Şi dacă se nasc neînţelegeri? 

— Le vom rezolva în interesul Sacrei Majestăţi. 

— Credeţi că vom ajunge să fim nevoiţi a-1 
împiedica în înaintare? 

— Cu siguranţă. 

— Asta ar duce la dezbinarea scopului general 
pentru care am plecat. 

— Nu eu o doresc, domnule comisar. 

— Poate va izbucni şi un conflict armat. Aşa ceva 
nu-i de dorit! 

—- Exact. Aşa ceva nu-i de dorit ş-atunci va trebui 
să procedăm cu tact. Aveţi încredere în experienţa 
mea. La Alba Iulia nu va domni nici un principe Valah. 
V-o promit! 

— Fie, ridicaţi dar tabăra. Vom vedea ce-o să mai 
fie. 

— O să fie ce-o să vrem noi, domnule comisar. Mai 
exact ce-o să vrea Sacra Majestate prin noi. Chiar şi 
Guruslăul nu-i decît o părticică din voinţa imperiului. 

— Atunci poate era mai bine să nu ne oprim la Cluj. 

— Ştiu ce vreţi să spuneţi. Vom ajunge, fiţi fără 
teamă, o dată cu valahul la Alba. 

— O dată cu el da. Dar nu înaintea lui. Am fi ocolit 
poate o seamă de neplăceri care aşa oricum se vor ivi. 

— Oştirea e sleită, domnule comisar. Şi cred că nu 
doriţi să distrug oştenii Sacrei Majestăţi pentru 
capriciile unui comandir care se grăbeşte zdrobindu-şi 
oştenii. 

— Care sînt şi ei recrutaţi cu banii imperiului. 

— Aşa, domnule Szekely. Ştiam c-o să intraţi în 
miezul lucrurilor. De altfel vă revine menirea să 




înştiinţaţi pe Serenissima Majestate de felul cum şi-a 
folosit ajutorul în bani şi trupele. 

— Mda, mă tem că aţi avut dreptate, Excelenţă, 
atunci la Guruslău. 

— La ce vă referiţi? 

— Scrisoarea. 

— A, o păstrez la loc sigur. Cine ştie ce ne aduce 
ziua de mîine. 

— Am convingerea că totuşi aţi şti cu precizie ce 
urmează. 

—- Atunci e bine. înseamnă că vă puteţi bizui pe un 
aliat care ştie multe. 

— Un aliat pe care e bine să-l respecţi. 

— Numai dacă vă încearcă temeri anume sau păreri 
de rău. 

— Excelenţă, gîndesc c-ar fi bine să mă trimiteţi 
înainte. Cu o scrisoare sau un mesaj venind de la 
domnul comisar imperial. L-aş ţine pe valah sub 
observaţie. 

— Sau ai sta, dragă Beauri, mai mult între săbiile 
prostimii. Nu! N-a sosit încă ceasul, domnul Szekely 
are dreptate. Vom afla abia la Turda dacă mai e ceva 
de aflat în povestea asta. 

De sub sprîncenele rărite, ochii bulbucaţi sticlesc 
mocnit, strivind adevărul în unda verzuie. Vuietul 
taberei se ridică polemic şi comisarul se întreabă, cine 
ştie a cita oară, ce e de fapt acest Basta: un soldat 
plămădit în fixitatea canoanelor, un abil aventurier 
dornic de glorie sau un, negustor de suflete fără pic de 
omenie? 




valahului pare puţin prielnică intereselor coroanei. Şi 
totuşi principele are mulţi, chiar foarte mulţi prieteni 
la curte. Să nu mai vorbim despre Maria Cristina; o 
alianţă a lui Mihai cu ea ar da peste cap toate 
ambiţiile acestui mercenar, cu valonii şi averile lui 
de-a valma. Mina unei Transiluaniae Princeps, partium 
regni Hungariae Domina, Archiducissa Austria 1 şi pe 
deasupra vara Sacrei Majestăţi nu ar fi deloc de neluat 
în seamă pentru destinul acestui Michael Moldaviae ac 
Transalpinae Wayvoda, Sacrae Cesareae Regiaeque 
Maiestatis consiliarius et exercituspraefectus... 2 


1 Transilvaniae Princeps, partium regni Hungariae Domini, Arhiducissa Austriae 
(lat.) - principesă a Transilvaniei stăpînă a părţilor din regatul Ungariei, arhiducesă a 
Austriei. 

2 Michael Moldaviae ac Transalpinae Wayvoda, Sacrae Caesarae Regiaque 
Maiestatis consiliarius et exercitus praefectus (lat.) - Mihai, voievod al Moldovei şi 
Ţării Româneşti, consilier al Sacrei Majestăţi Imperiale şi Regale şi comandant al 
armatei. 





P e dunga zării o geana abia pălită se străduie să 
pătrundă negura dintre cer şi pămînt. 

în faţa cortului, cu mîinile în şold şi pletele 
slobode, Mihai se lasă toropit de rafalele repezi. 
Răbufnetul unui vînticel sîrnit de cine ştie unde 
învăluie pînzele de apă, întunecind orizontul. Plouă 
răzbit cu icnete de tunet, clătinînd pînza îmbîcsită de 
ape. închide ochii. întinde maîinile cu căuşurile 
năpădite, apoi se despoaie scurt, dezvelindu-şi pieptul 
sub trîmbele de apă. A mai stat aşa. Tot într-o tabără. 
Atunci cînd i-a prorocit uriaşul Anghelache apropierea 
oştilor cu banul dupăit de udeală... 

Cit e de-atunci... Ce-o fi făcînd portarul mistuit de 
pojarniţa rănilor?... îşi lasă gîndurile slobode şi dintr-o 
dată se simte singur, ucigător de singur, sub torentele 
de apă prăvălindu-se reci. 

Aşa cum se aşteptase, Basta l-a ajuns aseară. Şi-a 
legat tabăra mai la Vale lîngă drumul către Vinţ şi 
Aiud. L-a închis cu bună ştiinţă aici, în dunga 
depărtaţă a Arieşului, silindu-1 să înţeleagă că Alba îi 
va primi pe amîndoi deodată. 

Se-ntoarnă spre cortul cu flamura tînguită de 
plesnetul ploii. 

— Măria Ta, poate totuşi ai uitat prea mult de 
diplomaţia pe care ţi-o ştiu toţi. Azi dimineaţă l-ai 





înfruntat pe Bas ta, cu propria lui fudulie, dîndu-i 
prilej de faţă cu tot consiliul să te aibă la mină... 

— Mihalceo, cam mult îţi greşi domnul tău în 
ultimă vreme, ce zici? 

— Iertare, doamne, de greşit aş voi să-mi greşească 
mie mereu. Sieşi să nu-şi greşească şi ţării. 

— Ce-ai fi vrut, Mihalceo, să-l ling pe ticălosul 
care-şi scoate sabia zîmbind, crezînd că prin asta şi-a 
ascuns păcatul? 

— Măria Ta, cu priceperea şi fineţurile pe care ţi le 
ştiu, tot puteai da alt răspuns la acuzaţiile lui de a-ţi fi 
lăsat haiducii să prade ţara. 

— Şi ce i-am lăsat eu? Şi-apoi moartea lui Korniş 
e-n sama lui, nu a mea, o ştie bine. Şi ţara n-am 
stricat-o eu, aşa cum el o făcu! 

— Aşa-i, doamne, da’ nu trebuia să-i răspunzi că 
Majestatea Sa nu are ce face cu această provincie, că 
are destule şi fără asta şi că zisa Majestate nici n-o s- 
o, poată păstra. 

— Banule, m-am săturat să tot înot în mocirla 
lingăvelilor. Diplomaţia de care spui a fost bună la 
vremea ei şi va mai fi bună la altă vreme care nu-i 
deloc departe. Oricum, nu pentru ticălosul ăsta de 
general o să mă străduiesc în intrigi politiceşti. 

— Te cred, mărite doamne. Şi-ţi pricepui de mult 
zbuciumările pe la curţi. Da’ încă oştirea nu-i lingă 
Măria Ta şi Basta încă n-a plecat în apusul pe care-1 
slugăreşte. 

— Sînt în pămîntul meu de drept, banule. Şi dacă 
i-am spus că vreau să mă ţin de tratatul din iulie de la 
Alba Iulia, aşa va fi! 






— Măria Ta, l-ai pus în gardă şi-acum ştie că nu-i 
alt chip decît să te ţină în loc cu fleacuri de ordin 
militar şi mărunţişuri, făcînd pe plac Sacrei Majestăţi. 

— Banule, azi e optsprezece august şi mîine plecăm 
spre Alba, chiar de-ar chema Basta toate puhoaiele 
cerului pe drumul Turzii. De-mi dă oşteni să se mişte 
odată cu mine, treaba lui. De nu, eu tot plec, chiar 
de-ar trebui să trec cu sabia scoasă! 

— Şi aici l-ai zădărit pe nevolnicul ăsta de imperial. 
Cerîndu-i trupe de ajutor, te-ai dat lor gata legat. 

—- Mihalceo, spun drept, cu mina pe suflet: m-a 
cuprins şi pe mine în vîlvoarea ploii un iz ciudat de 
singurătate. Da’ iarăşi iţi spun, pînă mîine nu-i un 
veac. Decît poate în sufletul meu mistuit de pojarul 
împlinirii şi-al dorului de coconi şi de Stanca şi de 
limpezirea de început a lucrurilor. Mîine ne gătim de 
ducă. 

— Măria Ta, să ne-ajute norocul. Da’ albanezul e 
hulpav ca orice mercenar. Nu la talpa tronului lui 
Rudolf se rotunjesc averile lui, ci aici, unde curge 
laptele şi mierea sub tăişul săbiei. Ce alt gînd l-a 
mînat în volbura Guruslăului, dacă nu averile 
Bathorului şi pungile din minele cele de aur ale 

munţilor transilvani? 

» 

— De te-ar auzi paharnicul, banule, v-aţi uni în văi¬ 
căreala asta şi vai de capul meu săracu’. Pînă la ziuă 
ar trebui să stau cocolit în alt cort sau să-mi schimb 
veşmintele cu ale vreunuia din voi... 

— Dea Domnul să fi îmbătrînit eu degeaba, Măria 
Ta... 








ţi-ar fi adus vestea că Sigismund a poruncit lui Moise 
Szekely să-i trimită familia domnului în Moldova, cum 
ai face? Cum ai sta aici, înfipt în cîmpia Turdei, nevoit 
să asculţi văicărelile unui general prefăcut care abia 
aşteaptă închinarea lui Boldizsar Bornemisza şi-a 
altora de-ai Sigismundului? 

— Greu aş sta, adevărat! Da’ nu i-ai spus decît la 
urmă că vrei să pleci spre Făgăraş. 

— Nici atunci n-ar fi trebuit. Abia atunci am greşit. 
Ştiindu-mă cu nevoia drumului spre Făgăraş, poate fi 
sigur de cîştigul Albei. 

— N-ar fi mare nenorocire. N-are de unde şti că 
Turturea şi Mîrza sînt deja acolo şi că de la Alba 
intendentul Racz a şi pregătit palatul principelui. 

— Parcă a mai contenit ploaia. Mă duc să-mi 
răcoresc sufletul, că mi-1 încinseşi iar, banule. 

— Să mă ierţi, doamne. Ştii bine că nu din pohta 
de-a te zădărî am vorbit. 

— Cine ştie Mihalceo, în locul tău şi eu aş fi făcut la 
fel... 


în răcoarea înserării, lacrimi grele mai picură arar 
de sub ochii neguroşi ai cerului. Zarea se chinuie 
dornică de limpezire şi-un vînt hoinar aleargă 
zdrenţele de nori. Dinspre tabăra imperialilor tropot de 
călărime şi vînzoleală de oşteni se fac auzite tot mai 
aprins. 

Prin pîcla uşoaiă distinge cu greu companiile de 
muşchetari, împînzind cortul lui Basta. Peste 
întinderea cîmpiei, nechezatul cailor şi sudălmile 
oştenilor se aud destul de limpede şi-un capăt de gînd 
îl prinde în căuş de fler, stîrnindu-i tulburarea. 

Tresare uşor, şi-abia după ce recunoaşte statura 
Raguzanului se mustră în taină pentru temerea de-o 
clipă. Probozeşte în gînd apucăturile de moş ale 
banului şi se-ntoarnă spre căpitan, cu tîmplele arzînd. 

— Măria Ta, nu-i lucru curat în tabăra ăstora. O 
groază de oşteni se tot învîlvorează şi se mişcă turbaţi, 
ca mînaţi de-o ciurdă de bivori stropşiţi la o pelerină 
sîngerie. 

— Or fi avînd niscaiva dobitoace de-astea care au 
simţit miros de sînge, căpitane. 

—- Nu şugui, doamne, că mie mi-i sufletul înăcrit de 
ce-s în stare. Abia aştept să treacă noaptea. îngăduie, 
Măria Ta, să cercetez străjile. Le-oi porunci să nu lase 
nici paserea să intre în roata taberei. 

— Du-te, căpitane, du-te să-ţi linişteşti sufletul... 

Peste umbra Raguzanului se-nchide aripa înserării 

şi Mihai rămîne singur, lîngă hampa flamurii zbicită 
încet de răsufletul vîntului. 

* 

* * 

O ultimă fărîmă de soare se topeşte în spatele 
acoperişului într-o învăluire molcomă, ca de adio. în 
sala hanului, la cotul în care fereastra grea străjuie 
zăbrelită, stau la o masă doi muşterii, sporovăind 
încet. 

— Şi zici domnia ta că vii de la voievodul Valahiei? 

— Iată pecetea inelului. Altă recunoaştere n-am. 


Bărbatul înalt îl măsoară lung, cu căutătura 
îngustată a ochilor. Paharnicul tace, răbdîndu-i 
privirea cu faţa deschisă. 





— îmi pare bine că ţi-i mintea ageră. Acolo voi să 
ajung. Am poruncă anume şi nu suferă amînare. 

— Şi dacă te vînd? 

— N-am altă cale. Ştiu numai din gura Măriei Sale 
că omul lui Senyei nu vinde. 

— Fie, încurcă-te cu paharul, da’ să nu te pileşti. 
Eu am de rînduit nişte treburi. M-ai luat cam repede, 
în cîte sîntem? 

— în optsprezece august. Mă rog, ştiu că nu mă 
aşteptai. 

—- Cînd ceasul din turnul mare o bate de nouă ori, 
să ieşi. O iei în sus pe strada mare. A doua uliţă pe 
dreapta îi cea a fierarilor. Intri la potcovarul Martin. îl 
ştiu toţi în tîrg. Spui că te-o trimis Ferencz să-i 
comanzi o căruţă. S-ar putea să ai noroc, căpitane. 

— De noroc are nevoie oricine, vînătorule. 

Ferencz Bâlint s-a sculat încet, ca şi cînd n-ar fi 

avut nici o grijă pe lumea asta şi i-a întors spatele 
tăcut ieşind printre mese. 

Cu auzul încordat, Turturea a golit încet cana şi 
cînd turnul a vestit nouă ceasuri din seară, a ieşit 
afară, apucînd-o pe uliţa mare cu paşi largi, de om cu 
chibzuială. 

Şi-a întors de cîteva ori capul, străduindu-se să 
desluşească de nu-i vreo iscoadă pe urmele lui. 
îmbrăcat simplu, fără să stîrnească curiozitatea, putea 
trece nestingherit un lefegiu în solda vreunui comite 
sau şi mai bine un tîrgoveţ, cătîndu-şi de grijile lui. 

Pe strada fierarilor, bocnetul de baros izbit de nico¬ 
vală nu-1 putea înşela nici pe-un nepriceput. Vuia 
strada încă de larma lucrului, aşa c-a găsit 

neobservat covăcia lui Martin. 

Patronul, un sas voinic cu ţeasta bălaie, l-a poftit în 
casa din fund, mai mult pe bîjbîite. A intrat temător, 
pipăind întunericul, gata de orice. 

— No, şezi o ţîră, pînă vine fecioru’ c-o cupă de vin. 

— Mulţam’, n-am poftă. Mai bine spune-mi cum îl 
găsesc iar pe Ferencz? 

— Şezi, omule, şi vorbeşte de altele. Mai ai o ţîră de 
aşteptat. 

— Asta înţeleg eu, da’ mi-i tare de grabă şi scurtă 
vremea. 

— Aduce fecioru’ şi pită şi slană şi cît îmbuci pică şi 
cine trebe, n-ai grijă... 

L-a lăsat singur cu gîndurile lui. într-un tîrziu, un 
fecior leit Martin, cu aceeaşi vălătucire bălaie în 
creştet, l-a îmbiat cu de-ale gurii şi-o oală cu vin. 

Paharnicul s-a foit şi feciorul, pricepînd, s-a aşezat 
alături, înfulecînd şi bînd, de parcă numai asta avea 
de făcut. Cumva mai uşurat, Turturea a gustat şi din 
bucate şi din vin cîte-un pic, pînă ce uşa s-a dat în 
lături cu putere, ivind mai mulţi oşteni în pragul 
îngust. Paharnicul a sărit în lături, dar printr-o uşă 
tainică două braţe vănjoase l-au prins în cercul de 
fler. Martin bătrînul şi mai apoi feciorul l-au legat 
zdravăn peste mîini şi paharnicul a blestemat amar 
ceasul în care s-a încrezut vinătorului. 

— Asta ţi-i ospeţia, fierarule?! 

— Şezi binişor şi ascultă-mă. Oştenii ăştia te-or 

duce în temnita cetătii. De-acolo te-o lua în zori 

? î 

vînătorul Ferenez să se judece cu tine în faţa judelui. 
Tu să ceri să vă înfăţişaţi la Sfinţia Sa mitropolit Ioan 





de la Alba. 

— Pentru ce pricină să ne judecăm? 

— Aici e aici. Sfinţia sa e în Făgăraş de două 
săptămini. I-a trimis Măria Sa Mihai voievod ştire mai 
dinainte. 

— încep să pricep! Da cu vînătorul? 

— Cu Bâlint vă dondăniţi de la o căprioară ucisă pe 
domeniul mînăstirii de la Sîmbăta în poala muntelui. 
Ai ucis-o acu’ o săptămînă şi Ferencz te-o dibuit 
acuma. 

—- Şi dacă judele mă bagă la temniţă? 

— Spui că vroi să ieşi la mila lui Ioan Keseru, co¬ 
rniţele de Alba, de care aparţii. Nu uita te cheamă 
Gruia şi eşti din Prislop, acu’ oştean în garda 
comitelui 

— Bine. Şi ăştia? 

— Sînt de-ai noştri. La temniţă o să te viziteze 
domnu’ Racz, intendentul familiei voievodului. O să 
poţi transmite ce vrei să ştie. Du-te cu Dumnezeu! 

între oştenii într-armaţi, Turturea se chinuia să 
înţeleagă cum de-a reuşit Măria Sa să urzească toată 
povestea. De credinţa ăstora nu se îndoia. Prea ştiau 
multe şi prea se potrivea planul cu ce avea el de 
împlinit. La un ceas după arestuirea lui, paharnicul îşi 
limpezise toate iţele şi aştepta să treacă noaptea, 
perpelindu-se ca pe jar. Cînd bruma de somn ce-1 tot 
amăgise l-a prins în mreje, uşa temniţei s-a deschis cu 
zornăit şi-ntre zidurile hrubei s-a arătat un om 
subţire, cu pelerină neagră, fără arme. 

— Eşti omul voievodului Mihai? 

— Da’ tu cine eşti? 

S-au privit îndelung, scormonindu-se adine. 

— Haide, omule, dacă n-ai încredere, nu mai împli¬ 
nim nimic. Să văd inelul cu pecetea! 

Turturea a strecurat mina în sinul pieptarului şi 
după ce-a pipăit lama hangerului, a ivit inelul în 

lumina tortei. 

î 

— Bine. Pe mine m-ai convins. Eu nu pot să te 
liniştesc decît spunîndu-ţi iar să ai încredere. Moise 
Szekely e în cetate. Da’ n-are cum ne împiedica că-i 
rănit la pat. 

—- Spune-mi ce fac prinţul Pătraşcu şi doamna 
Stanca şi Florica? 

— îs bine, deşi au avut destule de pătimit. De altfel, 
imediat ai să mai ai o tovărăşie. 

— Cum adică? 

— Clucerul Zaharia, a trebuit judele să-l pună în 
butuc la cererea lui Moise şi-a lui Csâky. 

— Şi voi? 

— L-am scos din fiare. Da’-n temnită trebuia să-l 
lăsăm. 

— Cum o să facem? 

— Mîine, cînd vă judecă, judele ştie cîte ceva. 
Juraţii nu i-am putut cumpăra. Da’ ceri să te judece 
corniţele de Alba. Asta o să-i înfurie. Şi-atunci judele o 
să te dea spre judecată păgubitului, adică 
mitropolitului de Alba, aflat în cetate. 

— Ştiu. Şi cum mă duce mitropolitul în aripa 
ostatecilor? 


— Te va lua cu el. O să spună că de mine are nevoie 
la Alba. în locul meu te lasă pe tine. De-acolo te des- 









— Mă pot bizui pe Ferencz şi Martin? 

— Poţi. Să nu uiţi de clucerul Zaharia. 

— întreagă mulţămita mea. Cum mă pot plăti de bi¬ 
nele făcut? 

— Eliberîndu-i pe înălţimile lor. Să te păzeşti de 
Gyulafi, secretarul principelui Sigismund. 

— Cum? Nu-i în Polonia?! 

— Vezi bine. A simţit cîinele întoarcerea stăpînului. 
Cu ochii la făclia topindu-se în negura coridoarelor, 

paharnicul îşi face planul, răsucind în minte tot ce 
s-ar putea ivi... 

* 

* * 

în tabăra căzută-n amorţire, pămîntul suspină 
răcorit. Din cînd în cînd străjile îşi îngeamănă 
colindul, sporovăindu-şi încet nedumeririle 
nou-născute. 

— Văzut-ai, baci Istvăn? 

— Văzut, mă fecior. Da’ nu pricep ce se mişcă atîta: 

— Precis se coace ceva, dincolo la imperiali. 

— Se coace un drac. De cînd te-o cuprins tremu¬ 
riciul? 

— Nu mi-i teamă. Da’ pre multă oştire se foieşte. 
Pop Iuliu din latura lor zice că-s mulţi în armuri şi 
stau de veghe, de parc-ar aştepta ceva. 

— N-aşteaptă, fii pe pace. Nu ştii cum îi neamţu’? 
La ei mustru’ îi lege. nu joacă. 

— Da’ cum aşa, în puterea nopţii? 


— O fî ghinărarăşu’ lor om sucit. Comandirii atîta 
ştiu, muştră şi rînduială severă. Ascultă-mă pe mine... 




— O să casc ochii, să nu mă prindă somnul. 

— Să nu te prindă, că de te-o dibui căpitanul, nu 
mai rămîi tu-n veci oştean la domnul nostru. 

Se despart abătuţi, afundîndu-se fiecare pe drumul 
lui. Noaptea-i răcoroasă şi cu toată oprirea ploii, norii 
încă nu s-au împrăştiat. 

în mijlocul taberei, în cortul domnului s-aud 
gemete. Oşteanul de pază foieşte încurcat. Ar intra să 
vadă ce-i, da’ n-are poruncă. Ascultă atent. Din lungul 
cîmpului s-aud paşi dupăind clipocit prin ochiurile de 
apă. O cucuvaie ţipă undeva în susul taberei. 
Oşteanul îşi scuipă în sîn şi trage cu coada ochiului. 
Recunoaşte statura noduroasă şi mersul legănat al 
căpitanului de haiduci. 

— Sară bună, oştene, cum îi, linişte? 

— Linişte, luminăţia ta, da-n cortul voievodului 
s-aud gemete. 

— Şi n-ai văzut pricina? 

— N-am îndrăznit, aşa, fără poruncă. 

— No hai şi-om vede. Musai că Măria Sa îi ostenit 
tare. 

Abia au făcut doi paşi şi cortul s-a cutremurat 
de-un urlet gutural. Năvălesc pe sub polog. Aşternutul 
neatins, în fundul cortului candela presară lumină 
palidă, muncindu-se să învingă întunecimea. Nici 
urmă de voievod. 

— Oştene, ce-ai păzit tu, oştene? 

La întrebarea căpitanului, flăcăul priveşte descum¬ 
pănit. Un nou geamăt scrîşnit îi repede dincolo de 
aripa înaltă a patului. De pe-o blană uriaşă, Mihai, 
încălţat, sare-n picioare, cu fruntea scăldată de 


sudoare. Cască ochii înfioraţi şi pipăie cu stingă sabia 
oţelie, lungită în moliciunea blănii. 

— Măria Ta, te-am auzit de afară. Fecioru’ ista era 
pătruns de grijă. Oi fi avut un vis urît, doamne. 

— Cumplit, căpitane Râkoczi, cumplit. 

— Ţi-oi da o cupă de tămîioară rece. Da’ să te 
linişteşti şi s-adormi la loc. Tu, băiete, i-aţi paza în 
primire. Te-am probozit degeaba. 

— Auzi, căpitane, dă-mi cupa, da’ nu cred să mai 
adorm curînd. 

—- Mai e pîn-la ziuă, Măria Ta. Ia de soarbe şi lasă 
grijile în sama noastră. 

— Cîte ceasuri sînt? 

— Trecut de miezul nopţii. Acu’ l-am schimbat pe 
căpitanul Ion Raguzan. Aşa că veghez tabăra pînă la 
ziuă. 

Mihai soarbe fără poftă şi se ridică, strîngîndu-şi pe 
lingă trup albul cămăşii. 

— îi frig. Ludovice, da’ o să mă răcoresc măcar. Ies 
afară.. 

— Măria Ta, pune asta pe umeri. Eşti tot asudat şi 
te-o prinde răcoarea. 

Cu grijă de bunic, căpitanul îi îmbracă spatele în 
pelerina scurtă de camelot cu găitane. 

în faţa cortului străjerul s-a depărtat tăcut, 
lăsîndu-i cu frunţile în negura deasă. De sub aripa 
nopţii, scrîşnete şi clinchet de arme se rostogolesc 
destul de limpezi şi Râkoczi tresare, furnicat de 
bănuieli. 

— Spune-mi drept, căpitane, bănui ce se petrece la 
imperiali? 




— Măria Ta, drept să fiu, nu! Da’ socot că poate vor 

să facă o tîră de mustră în zori. 

» 

— Ori se pregătesc de drum. 

— Să pre poate şi una ca asta. Da’-l ştiu pe 
dumnealui, ghinăralul, om cumpătat şi nu pre doritor 
de trudă cînd nu-i nevoie. Drept să fiu, mă mir, mi-o 
zis şi Raguzanu ca s-or foit tătă sara... 

— îmi pare rău, căpitane, spun drept, îmi pare 
rău... 


— Da’ cum, Măria Ta, de ce? 

—- Am trimis toată oştirea de lingă mine. Acuma 
încep să cred că am lăsat-o prea devreme. 

— Nu grăi cu păcat doamne. Noi ce sîntem? Crezi 
Măria Ta, că ne pîndeşte primejdia ? 

— Nu ştiu, căpitane. Nu pot să zic în vorbe, simt 
numai. 

— Mai bine încearcă să te hodineşti o ţîră. Oi da 
poruncă să nu intre nici pasărea cerului. Aşa poruncă 
o dat şi Raguzanu. 

— Lasă, căpitane. Trec toate, mîine ne urnim la 


drum. 

— Măria Ta, să dormi liniştit. Io oi sta de pază şi de 
m-o prinde răcoarea intru în cort să-ţi păzăsc hodina. 
Să n-ai teamă, că Ludovic Râkoczi mai ştie să ţină o 
sabie în mină. 

Surîzînd în faldurile nopţii, Mihai se întoarnă către 
cort, intrînd pe sub pologul încă leşuit de apă. 

Ascultînd frămîntarea nopţii, căpitanul porneşte cu 
paşi obosiţi spre străjile depărtate. 

într-un ochi înseninat, cerul tremură sub clipătul 
subţire a două stele. încet, încet, una pare că 



se-nviorează şi-apoi cade pălit, ca o lacrimă firavă pe 
obrazul nopţii. 

M eu’, nu că ar fi fost căprioara cine ştie ce ară¬ 
toasă, da’ am venit la dreapta judecată a 
judelui, ca să nu mă certe Sfinţia Sa 
mitropolitu’ cînd o să audă. 

— Ce-ai de spus, omule? Drept îi ce povesteşte 
vînătorul Bâlint? 

Cu ochii în ochii judelui, Turturea rosteşte rar, în 
săseasca cetătii: 

— Asta e deja adeverită prin ceea ce eu recunosc, 
dar micimea sau mărimea ei n-o poate cîntări drept 
decît corniţele Keseru, de care aparţin. 

— Auziţi, cinstiţi juraţi, dumnealui crede că noi nu 
ştim să facem dreptate. Da’ cine eşti, omule, de te 
crezi aşa de măreţ?! 

— V-am mai spus: Gruia din Prislop. Oştean în 
garda comitelui de Alba. 

— Da’ văd că ai limba dedată cu meşteşugul vorbei, 
oştene! 

Privirile judelui par însă să-l convingă că bine face. 
Asta-i calea de urmat. 

— Am destulă carte şi-s destul de umblat. O să vă 
lămuriţi şi singuri, dacă preţuiesc sau nu în ochii co¬ 
mitelui. 

— Domnule jude, eu juratul Leibel am părerea să-l 
daţi pe limbutul ăsta omului pe care l-a păgubit. 

— Adică Sfinţiei Sale mitropolitul? 




— întocmai! De ce să cadă pe capul nostru pizma 
sau amarul comitelui de Alba? 

— Şi voi ce ziceţi? 

— Să-l dăm mitropolitului lor. Tot era mănăstirea în 
păstorirea Preasfînţitului. 

— Şi mai avem şi norocul că-i aici în cetate! 

— Atunci aşa să fie! Pînă Sfinţia Sa te-o judeca, tu, 
oştene, faţă de noi, eşti liber. Ia-1, vînătorule, n-am 
ce-i face! 

Din spatele paharnicului, oşteanul de pază îi taie 
legăturile. Ferecez îl smuceşte de umăr, tîrîndu-1 afară 
din sala judeţului. în faţa Casei Sfatului, vînătorul cu 
faţa neguroasă îl ia de deasupra cotului, tîrîndu-1 încă 
zdravăn, să nu fie văzuţi de careva în prieteşug. La 
colţul din stînga dă năvală, mai să-i doboare, un 
călăreţ abia descălecat. 

— Ţărănoilor, nu vedeţi pe unde treceţi? 

— Iertare, înălţimea Voastră, eram cu mare grabă... 
Iertare... 

Pe ultimele vorbe, Ferencz îl împinge înainte şi 
paharnicul pricepe că trebuie să lugească pasul. 

— Hei, ia stai, tu de colo! 

Mulţime de gură-cască s-au oprit, începînd să facă 
roată. 

— Fugi, prietene, eşti pierdut! 

Paharnicul ţîşneşte ca din arc, îmbrincind 
mulţimea adunată. 

— Osteni, hei oşteni, gardaa!! 

Cu sabia scoasă, cavalerul, urmat de mai mulţi 
tîrgoveţi, se avîntă după fugar. Printre hăitaşi, 
vînătorul mai mult încurcîndu-i. Paharnicul se 


strecoară după primul colţ. O haraba cu butoaie taie 
strada cu larmă mare. Un pas, încă unul şi s-ascunde 
între două butoaie. Tropotele se aud clar, din ce în ce 
mai aproape. Dupăitul hăitaşilor îi taie răsuflarea. 
Trec de căruţă, înjurînd aprins. Sare din mers, ochind 
un gang mai ferit. Intră vîrtej cu salturi largi. Cu 
răsuflare tăiată cade în strînsoarea a două braţe de 
oţel. Strecoară mîna pe lama hangerului. 

— Şezi blînd că-s io, Martin covaciul. Ridică ochii, 
nevenindu-i să creadă. De sub claia blondă, ochii fie¬ 
rarului privesc cu îngrijorare. 

— Cum de eşti aici? 

— V-am aşteptat afară. Să ştiu ce-aţi făcut. 

— Cine era îngîmfatul ăla? 

— Singurul de care trebuia să vă păziţi! 

— Gyulafi, cîinele lui Sigismund? 

— El. Hai, că se pot întoarce. N-o să se lase pînă nu 
întorc oraşul pe dos. Se vede că te-a ghicit. Are ochi 
bun şi inimă vicleană. 

în lungul gangului o uşiţă de fier. Dau într-o curte 
plină de căruţe şi roţi de lemn. 

— Aici îi frate-miu, Hans. El face rotăria şi lemnă¬ 
ria, io fierăria. 

Printr-o altă uşă au trecut gardul chiar în faţa 
cămăruţei de unde l-au legat aseară. 

— Peter... hei, băiete! 

Feciorul apare tăcut, descuindu-le uşa. După ce-a 
stat să-şi tragă sufletul, paharnicul a golit o cană 
pîntecoasă, răsuflînd zgomotos. 

— Mare nenoroc! 

— Mare, căpitane. Acu’ nu mai e nimic de făcut. 




într-un ceas află şi Moise Szekely şi totu-i pierdut. 

— Chiar totul, baci Martin? 

— Chiar totul. 

— Da’ cum de m-ai văzut? 

— Eh, Ferencz a luat-o cu oamenii care fugeau să 
te prindă. Era firesc să ştie ce păţeşti. Eu am fugit mai 
iute şi am avut ochi să te zăresc între butoaie. Ceilalţi 
au trecut şi-atunci am ştiut că o să sari. Şi eu aş fi 
intrat tot în gangul ăla. 

— Dacă-1 prind pe vînător? 

— 1 Ai spus-o acum. De-aia-i vînător. Cînd se lasă de 
alergat toţi, dispare şi el, pînă nu-1 descoperă. 

— Şi prinţul Pătraşcu să rămînă aşa în ghearele lui 
Moise? 

— Singur nu mai poţi nimic, acum. 

— Ascultă. îti încredinţez o taină. 

* 9 9 

Martin îşi trage scaunul mai aproape şi feciorul iese 
fără o vorbă. 

— Spune acum. 

— într-o zi sau două, vor sosi doi căpitani cu mulţi 
oşteni de-ai Măriei Sale. 

— înţeleg. 

— îl rogi pe Racz, intendentul, să spuie asta numai 
lui Pătraşcu-voievod. 

— îi spun. De altfel aveam ştire şi despre asta. 

— Atunci e bine. Ei se vor pricepe să lucreze. împie- 
dicaţi-1 pe Moise să afle adevărul. 

— N-ai teamă. Tot Ferencz trebe să îndrume şi pe 
căpitanul Mîrza. îl cunosc de mult; şi el mă cunoaşte. 

— Baciule Martin, mult bine mi-ai făcut. O să-i 
spun Măriei Sale. 


282 





— Spune-i că-i doresc ani mulţi şi aştept să mă 
închin cu breasla fierarilor la Alba. 

— Cum ies acu’ ? 

— Stăi liniştit. Pînă în sară nu poţi ieşi nicicum. 

A plpcat încetişor, ca şi cînd nimic din tainele pe 
care le poartă nu l-ar tulbura din grijile fierăriei... 

Cu un gol uriaş în suflet, Turturea s-a lăsat pe laiţa 
cu perne moi, căzînd în somn greu, zbuciumat. Se 
făcea că pendula uriaşă pe care Mihai o primise în dar 
la Praga îl trăgea cu fire nevăzute peste haturi şi ape 
în goana goanelor. îl dureau genunchii şi coastele 

zdrelite şi se zbătea de-a surda, fără chip de scăpare... 

* 

* * 

Pîcle cenuşii mai mătură cîmpia, trăgînd ostenite 
zdrenţele nopţii peste pînza cortului. Sub faldurile 
grele, Bas ta, în cămaşă uşoară de zale, striveşte cu 
pumnalul o pară cărnoasă. 

— în cîte sîntem azi, Beauri? 

— Duminecă, nouăsprezece august, excelentă. 

— Duminecă, hm, zi de odihnă, căpitane, nu crezi? 

— Ba da, Excelentă. Şi-ar fî păcat ca valahul să 
pornească la drum tocmai în zi de sărbătoare... 

— Lasă, căpitane, nu te nelinişti. Am vorbit aseară 
şi cu Szekely. 

— I-aţi spus de hotărîrea consiliului? 

— Spus. Dacă în dimineaţa asta vine. îl arestăm 
aici. Ar fi bine însă s-o ştim din vreme, căci de nu 
vine, urmează ca voi, dragi mei, în frunte cu Pezzen 
să-l aduceţi viu... sau mort! 

— Excelenţă, în numele veneraţiei ce vă port, 

lăsaţi-mă pe mine să cercetez ce vrea valahul. 

— Vrei să mergi în tabăra principelui? 

— Cu voia voastră, Excelenţă. Mă leagă nişte datorii 
de onoare. Nu le pot lăsa neplătite. 

— Bine... fie! Pe cine mai iei? 

— Garda valonă, Excelenţă. Prea plecat şi umil, 
aduc mulţumirea cerului pentru bunătatea Excelenţei 
voastre. 

Ochii lui Basta au clipit tăios, ş-apoi s-au stins în 

umezeala verzuie de guşter... 

* 

* * 

— Să trăieşti, Măria Ta! 

— Şi voi, vitejilor. Unde-i banul, căpitane Râkoczi? 

— în mijlocul oştenilor. Se îngrijeşte de strîngerea 
taberei. 

în lungul cîmpiei, multe din corturi au fost deja 
ridicate. Sub udeala de ieri, pămîntul musteşte. 
Îngreunînd carele de povară. în tunică strînsă peste 
cămaşa ca spuma, Mihai încalecă cu ochii la oşteni. 
Dă pinten uşor şi Sultan se avîntă apropiindu-1 de 
Mihalcea. 

— Să trăieşti, Măria Ta! 

— Şi tu, Mihalceo. Vezi c-au venit şi zorii? 

— Au venit, doamne, dar au venit şi valonii. 

Cu mîna streaşină, banul urmăreşte trapul săltat al 
călăreţilor ce se-apropie. în fruntea lor, iapa sireapă a 
lui Beauri aleargă în fuleuri largi, purtîndu-şi stăpînul 
împlătoşat ca pentru luptă. 

— Oare ce-or vrea, Măria Ta? 

— Ştiu eu? Poate gîndul bun l-o fi lăsat pe Basta 




să-i trimeată cu mine. Da’ nu, îs puţini, prea puţini 
pentru un ajutor ca lumea. 

în calea veniţilor, Matei Peresith şi Ioan Raguzanul 
ies grăbiţi, urmaţi de-un pilc de oşteni. 

După cîteva momente de aprinse discuţii. 
Raguzanul se-apropie în trap uşor: 

— Măria Ta, valonul întreabă dacă-1 primeşti în 
serviciul Măriei Tale? 

— De ce vrea asta, cum de i-a venit? 

— Zice că a venit să facă întrebarea, dorind să 
te-nsoţească cu oaste mai multă în drum spre 
Făgăraş. 

— Spune-i că n-are nevoie Măria Sa de prea mulţi 
oameni şi că avutul şi familia şi le cîştigă cu sabia, cu 
cîţi sîntem aicea. Mai spune-i că n-ar vrea Măria Sa să 
lipsească pe Excelenţa sa Basta de aşa oşteni de vază. 
Ne-om... 

— Mihalceo!! 

— Taie-mă, doamne, da’ nu-i lua! 

— Mihalceo, banule, nu mi-ai călcat niciodată pe 
suflet ca acuma... 

— Iertare, Măria Ta. Iaca te las şi văd de oşteni. Fă 
cum crede cugetul tău, doamne... 

Cu ochii trişti, Mihai zăreşte două boabe mari 
lucind o clipită pe mustăţile moşului... 

E xcelenţă, Excelenţă! 

Din goana calului, Beauri descalecă vîrtej în 
faţa cortului, înţesat de oşteni. 

— Ei, Beauri, ce veşti? 

— Nu vine, Excelenţă, sigur nu vine! 

— Pricep, Vincenzo. 

— La poruncă, Excelenţă. 

— Să vină Pezzen şi ceilalţi. Cum am hotărît. 

Parcă iviţi din umbrele iadului, cei chemaţi se pre¬ 
ling în lungul cortului. Rosini, comandantul reiter-ilor, 
Schorfstein, comandantul pedestrimilor valone, Verlin 
de Liege, comandantul archebuzierilor şi în sfîrşit 
colonelul Pezzen, cu armură uşoară, maimarele lor. 

— Domnilor, cred c-a sosit clipa. Ceea ce aseară era 
încă o părere, azi este un fapt dovedit. Mîna ce mi-a 
fost întinsă la Caşovia, adevereşte paloarea de atunci 
a valahului. Am aici scrisorile care dovedesc, de 
netăgăduit, intenţiile de ajutor cu Ibrahim paşa şi 
chiar cu Sigismund, izgonit din scaunul Transilvan. 

— Ruşine, cum se poate? 

— Să-l arestăm. 

— Ba nu, la moarte! 

— Staţi, staţi! Voind să plece spre Făgăraş, de fapt 
voieşte scaunul Albei Iulii. Cu alte cuvinte vrea să 
ne-nlăture şi prin noi puterea sacră a Majestăţii Sale 
Rudolf. A sosit, zic, ceasul să-l oprim. îl vom aresta, 



aşa cum am hotărît. 

— Aşa sa fie!! Vocile se încalecă şi zarva zgudui 
cortul cutremurîndu-1 pe Ioan Raguzanul care pică c-o 
solie cum nu se poate mai prost. 

— Pe el. Arestati-1! 

î 

— Să nu se-ntoarcă la valah! 

încinşi de beţia puterii, căpitanii îl leagă cu mîinile 
lor de unul din stîlpii cortului. 

Ca şi cînd n-ar fi fost acolo, Bas ta trece cu privirile 
otrăvite peste chipul Raguzanului şi se-apleacă la 
urechea lui Beauri: 

— Dragă Jacob, aş dori... 

— Pricep, Excelenţă - viu sau mort! 

* 

* * 

în umbra cortului Mihai, în faţa candelei, cu 
gîndurile duse. 

— Măria Ta, Sultan e gata. 

— Bine. Cît e ceasul, paharnice? Oh, tu eşti, 
comise? Uitai că Turturea e departe. 

— Şapte dimineaţa, doamne. Banu’ Mihalcea zice 
că-s gata oştenii. 

— Bine, comise. Spune-i că îndată ce apare 
Raguzanu’ plecăm. 

— La poruncă, doamne. 

Nechezat jalnic străfulgeră dimineaţa şi pologul cor¬ 
tului se zbate cumplit. Comisul sare, Mihai se-ntoarnă 
şi amîndoi descoperă în lumina palidă capul lui 
Sultan, mestecîndu-şi furios zăbala. 

— Ce-i asta, comise? 

— L-am legat, Măria Ta, afară la conovăţul de lingă 





flamură. 

Mîna voievodului se întinde mîngîios. Sultan 
nechează slab şi domnul înţelege că şi-a ros frîul, 
dorindu-1 aproape. 

— Şi tu, Sultan? 

Calul îşi freacă botul de umăru-i stîng şi stînga 
domnului îi cuprinde gîtul, fremătînd de duioşie... 

Spre cortul domnului se-ndreaptă fără trîmbiţi trei 
pilcuri de oşteni, comandirii în faţă, călărind neguroşi. 
Căpitanul lefegiilor, Ioan Bekeny, priveşte nedumerit 
la oştenii tăcuţi şi descălecă în grabă, vînturînd 
pologul. 

— Măria Ta, vin imperialii în rînduri de luptă. 

— Lasă-i, căpitane. Ne-or însoţi în drum. 

Râkoczi şi Peresith se privesc nedumeriţi şi Mihai 
iese în dimineaţa mucedă cu ochii în lungul cîmpului. 
La stînga Reiter-ii călări, la dreapta archebuzierii pe- 
deştri. în mijloc, pedeştri valoni şi la cîteva lungimi de 
cal, Beauri, cu încă vreo douăzeci, drept spre cort. 

Ai lui s-au tras în lături cu Mihalcea, ursin şi 
neguros ca o geană sură de stîncă. 

— Bine aţi venit, vitejii mei ostaşi! 

Dînd cu stînga pologul în lături, invită căpitanii cu 
gest scurt. 

Sub pînza zbicită de ploaie intră Beauri cu încă 
vreo zece. 

Pe măsuţa florentină, doi copii de casă umplu 
cupele adînci, retrăgîndu-se în fundul cortului. Ai lui 
de-a dreapta, pufnind în bărbi. Valonii în stînga. 
Beauri între domn şi stîlpul înalt. înalţă cupa, 






— în sănătatea voastră, domnilor! Bea afund. îşi 
simte umărul în pumnul valonului. 

— Eşti prins! 

— BaaH 


Stingă zvîrle cupa, ţîşnind după sabie. Rămîne în 
gol, bătînd aerul. Simte halebarda strivindu-i mărun¬ 
taiele. Sabia lui Bekeny crestează pe Beauri. Verlin 
retează icnit. Vede capul lui Bekeny spînzurînd pe-un 
umăr. 

— Trădaree!! 

Râkoczi, cu ghearele înfipte în gîtul lui Sehorfstein. 
Grumazul îi sîngeră gîlgîit. Sabia lui Leca străpunge 
un valon şi fierul lui Rosini îi macină umărul. Apucă 
halebarda, icnind stins. O archebuză detună şi stînga 
îi cade ploaie, arzînd cumplit. Ochii se-npăienjenesc şi 
pămîntul se roteşte, scrîşnindui în măruntaie. 
Doamne, asta era clipa. Sculaţi-vă viteji din brazdele 
Guruslăului, să va vedeţi voievodul!... 

Pe sub pologul învîrtejit, Sultan năvăleşte, muşcînd 
cu turbare. Se prăvale furtună albă, într-o lance 
rînjită în plin. 

Peste gîtul nobil, trupul voievodului lunecă frînt. O 
mînă meşteră retează cu hangerul dintr-o felie. Capul 
domnului, răsucit scurt, sare scrîşnit. 

Dintre copiii de casă, spintecaţi de-a latul, comisul, 
deschis la piept, urlă a neputinţă. De sub lama lucie, 
picuri de sînge sărută albul calului, în timp ce barba 
şterge, ca o părere, o lacrimă stinsă în ochiul lui 
Sultan. 

— Dă-mi-1! 



Glasul lui Beauri zgîlţîie cortul în timp ce dreapta 


înalţă căpăţîna văduvită de gugiuman. 

Dincolo de cort, armiile vuiesc cu strigăt mare şi 
archebuzele seceră lovind în plin. O scaldă de sînge 
umple cîmpia cu snopii trudiţi din trupurile celor ce 
au fost oştenii Măriei Sale. în goană turbată Mihalcea 
urlă spumegîndu-şi în balele furiei fluturarea bărbii. 
Roteşte sabia în tot ce-i stă în cale şi aşa, cu ochii de 
sînge, pare lup hămesit în hăituiala imperialilor. 

în mina valonului, sub razele ţîşnite dintr-un petec 
de albastru, ochiul lui Mihai se stinge cuminte. Capul 
domnului plînge cu boabe mari de sînge pe ţărîna 

amorţită a tării. 

S ub sclipătul ostenit al stelelor, o umbră fugară 
se deşiră în lungul cîmpului. Pămîntul geme 
urgisit de iadul zilei şi al stîrvurilor uitate pe 
verdele adormit. Lîngă un foc în amorţire, oşteni stau 
de pază, leşuiti de duhoare. Umbra saltă binişor, 
ivindu-şi pletele lîngă para focului. Caută roată, cu 
ochi de sînge. Dincolo de vîlvătaia potolită, un cap 
descăpăţînat îşi lasă umbrele jucate sinistru de limbile 
focului. Se trage mai aproape. Priveşte iar, cu gîtul 
cuprins de-o uscăciune seacă. Aşa cum stă, tupilat 
între două leşuri, poate desluşi silueta nobilă a 
calului, lungit nefiresc. De tarniţa înaltă stă capul 
sprijinit. „Măria Ta, doarme... Cum s-o fi putut petrece 
o asemenea mişelească hăcuire?...” Saltă într-un cot, 
cu obrazul dogorit de căldură. Capul domnului, capul 
cel frumos şi plin de bărbăţie, zace pămîntiu pe trupul 
amortit al lui Sultan. 

Un oştean fălcos cască, trosnindu-şi oasele şi 
aţipeşte iar, suspinînd toropit. Alţi doi, covrig, dorm 
încinşi de dogoare. 

Umbra se prelinge cu fereală. Cu palmele arse de 
jale, ia căpăţîna, afundînd-o grăbit în desaga tărcată. 
De focul amorţit se-apropie un străjer. 

— Ei, voi de colo! 

Sar somnoroşi, căutîndu-şi armele cu grăbire. 

— Vedeţi că vine un căpitan imperial. E la cotul 



drumului către moara părăsită. 

— O vrea să ducă capul! Poate ne-o scăpa şi pe noi 
de paza asta încrîncenată. 

— Săriţi!... Gâbor, Istvân... Pista, tu vezi ca mine 
sau am înnebunit?! 

— Capul!... A dispărut capul!... Nu-i... 

Frecîndu-se miraţi, rămîn cu ochii holbaţi la tarnita 

goală. 

— O fi căzut în iarbă... 

— Nu, nu-i şi pace. 

— Asta-i cumplit. Semn ceresc. Atila, nu ţi-am spus 
io?? 

Culcată între leşuri, umbra doseşte desaga, lăţind 
poala tunicii peste lina tărcată. 

— încălecaţi. Cătaţi în lungul cîmpului, l-o fi luat 
vreo jivină. 

— Drept ai, ce mai stăm?! 

Se-mprăştie care-ncotro, tropotind cîmpia adormită. 

în salturi scurte, umbra se topeşte în noapte, 
strîngînd desaga cu degete fierbinţi. 


în ceas de seară, în umbra înmiresmată a livezii, 
poposeşte ostenit un călător. îşi trage încet bidiviul pe 
sub poala prunilor grei de roadă şi cuminţeşte c-o 
vorbă hămăitul răguşit al zăvodului. Leagă calul şi 
ascultă atent tăcerea nopţii. Nimic nu clăteşte 
amorţirea dinspre drumul mare, doar adierea 
molcomă, foşnind frunzişul în largul ocolului. Urcă 
treptele grăbit. Bate uşor în lemnul uşii şi ascultă iar, 



încordat. Din fundul casei, paşi lipuie cu grăbire. Apoi 
alţii, îngreunaţi, se opresc şovăind. 

— Cine-i? 

Glas de femeie grijulie. 

— Om bun, deschide iute. 

Lemnul de stejar se dă în lături şi-n uşa largă Maria 
zîmbeşte cu cosiţa despletită. în spatele ei, moş Stoian 
c-un iatagan în cumpănire tresare îngrijorat. 

— Ce-i, băiete, vă băturăţi iar? 

— Ba. Ne bătu Dumnezeu, moşule, cum nu se 
poate închipui. 

Maria îl trage de mină şi-l aşază pe laiţa lungă, 
lingă masă. 

— Eşti rănit! 

— Un fleac, Mărie. 

Cu stingă atîrnată într-un ştergar, Turturea 
leapădă surtucul ponosit. De sub tunica zdrenţuită 
scoate o desagă tărcată, aşezînd-o pe masă, sub ochii 
uimiţi ai celor doi. Suspină adine, cu fruntea 
înnegurată şi rămîne mut pe laiţa înflorată. 

— Ci spune odată, nu mă fierbe, băiete! 

— Gătiţi-vă de drum. Pune în traistă, Mărie, cîte 
ceva de-ale gurii. 

— Cum, unde să mergem? Măi băiete, te-or fi rănit 
rău. Vorbeşti de parcă eşti zăhăit. Mario, adă apă, 
scamă şi feşe curate. 

— Stati! 

Bătrînul se cutremură. Maria păleşte. Ridicat cînd 
strigase, paharnicul cade frînt înapoi pe laiţă. 

— Desfă desaga, moş Stoiene. 

Cu degete tremurate, bătrînul desface legătura. 

Băierile cad slobozite. Pe masa de brad, capul Măriei 
Sale, îşi sticleşte ochii morţi sub fruntea pămîntie. 
Maria se-nchină ca la o vedenie din alte lumi. Moş 
Stoian cade în genunchi. Şoapta lui Turturea s-aude 
stins, gîlgîind în gura înecată; „Măria Sa 
Mihai-voievod. Atît a mai rămas. ” 

Păşind ca în vis, Maria aduce o luminare, lipind-o 
aprinsă cu două lacrimi de seu pe masa înflorată. 

în pîlpîirea gălbuie, gura domnului pare să 
rostească vorbe de iertăciune. Sticlind luminiţa firavă, 
ochii ce altădată au cutremurat mărimile imperiilor 
stau încremeniţi, la taifas cu veşnicia. 

Strălucind sub albul vremii, pletele moşului tivesc 
barba într-o icoană de argint, priveghindu-1 vie, pe ul¬ 
timul drum... 



Puţin după cîntatul cocoşilor. Luminîndu-se încet 
despre ziuă, Maria intră cernită, anunţîndu-i domol, 
în timp ce le pune ulcelele cu vin dinainte: 

— Colăceii-s gata, coliva acuşi, din griul cel nou. 

— Multămim, Mărie. Adă cele trebuincioase să ne 
primenim. 

— Apoi pe toate mi le povestişi, da’ ce se alese de 
ban nu mi-ai spus-o. 

— Cu toţi cei şaptezeci de ani ai lui, banul Mihalcea 
se trase întîi într-o moară părăsită, tăind tot ce-i ieşise 
piedică şi spumegînd de durerea Măriei Sale. 

— L-au prins? 







— L-au. Acu-i la Alba, la cheremul imperialului. 

— Şi căpitanii? 

— Cei mai mulţi răniţi sau morţi. Aga Leca şi co¬ 
misul, cu Mihalcea la Alba. Cică-i trimite la Riga de la 
Praga, să-i desluşească trădările Măriei Sale. 

— Ticălosul! Cum l-o mai răbda pămîntul? 

— Aşa cum îi rabdă şi pe alţii, moşule, şi mai ales 
pe ăla, slugoiul valon de-1 răpuse pe Măria Sa. Da’ aici 
matale nu-mi spusăşi una... 

— întrebi de portar? 

— Da el, cum se află? 

— Oleacă mai teafăr. Are zile, se vede. Da’ nu ştiu 
ce-o face cînd o afla vestea... 

— O să dea fuga, cum vor face şi alţii, să 
se-ncredinţeze şi să se-nchine Măriei sale Viteazu’. 

Cu ochii pe chipul domnului, moş Stoian suspină: 

— Mare ţi-a fost sufletu’, Măria Ta, şi crunt te-ai 
săvîrşit din viaţă... Mai bine mă lua pe mine 
Dumnezeu. Ţi-ai fi plinit gîndul şi-ai fi alinat 
noroadele aste surori... 

Sfîrîindu-şi feştila, luminarea se apleacă spre masă, 
tămîind aerul cu iz de ceară şi răşină de brad. 






biserica mănăstirii Dealu, lume putină mai 

I stăruie între zidurile măreţe. Cîntările şi ruga 

^preoţilor s-au sfîrşit de mult, doar aerul tămîiat şi 
luminările fumegînde amintesc de slujba ce s-a 
mîntuit întru veşnica pomenire a celui ce fost-a prin 
ani: IO MI HAI VOIEVOD. 

în umbra zidului, lîngă uşă, un oştean simplu stă 
cufundat în gînduri sau poate se roagă. Lîngă el un 
fecioraş, încă crud, îşi boţeşte cuşmuliţa argintie 
într-o frămîntare cuminte. 

— Spune-mi, tătuţă, îi drept ce mi-o spus mie 
mama? 

— Ce ţi-o spus, fecioru’ tatii? 

— Că te-ai bătut de-ai adus capu’ Măriei Sale aici. 

— Drept, puiule. Aşa a fost. 

— Atunci l-ai ştiut; spune-mi: fost-a aşa de viteaz 
cum povesteşte naşu’ Anghelache? 

— Viteaz, băiete, cum nu se mai află. Da’ de-astea 
întreabă-1 pe moşu’ cînd oi ajunge acasă. 

— Moşu’ nu-mi spune şi-i beteag acum. Mai 
spune-mi matale cum a fost Măria Sa. 

— Falnic şi drept. Şi iubitor de bărbăţie. 

— Da’ de ce v-ati tăiat în atîtea războaie? 

î 

— A vrut să facă o ţară mare. Să cuprindă în ea toţi 
fraţii din dincolo şi de dincoace de munţi. Pe cei ce 
i-au stat împotrivă i-a primit cu sabia, fără să ştie ce-i 


A 



istovul. 

— Da’ cine i-o luat viaţa mai trăieşte? 

— Trăieşte viermele şi încă-n cinstire. îi mare 
căpitan de Făgăraş şi guvernatorul Braşovului. 

— De cetăţile astea am auzit. Da’ călugăriţa de colo 
cine-i? 

— Maica Teofana. Mama măritului voievod. S-o 
călugărit de durere. 

— Acolo, sub lespedea aia, e capul Măriei Sale? 

— Acolo. Hai mai aproape. 

în pronaosul umbros, lingă lespedea mormîntului, 
maica Teofana priveşte cu ochi secaţi tot ce-a mai 
rămas din feciorul ei cel drag - o inscripţie 
meşteşugită pe o lespede de mormînt: 

„Aici zace cinstitul şi răposatul capul creştinului 
Mihail, marele voievod, ce au fost domn Ţăriei 
Rumaneşti şi Ardealului şi Moldovei; cinstitul trup zace 
în cîmpii Tordei, şi cînd l-au ucis nemţii, ani au fost 
7.109, în luna august, 8 zile. Aceasta piatra ou pus 
jupan Radu Buzescu i jupîniţa ego Preda”. 

Mina copilului tremură uşor şi din ochii adumbriţi 
o boabă mare se prelinge încet spre colţul strîns al 
gurii. 

— Ce faci, Mitruţ, plîngi? 

— Nu, tătuţă. Ia, o lacrimă pentru Măria Sa. 

